
Mező-Mihályfalva,  ámbár  a  legalkalmasabb  kö- 
zelségben feküdt  a  Dunához,  egy  szép  emelkedett, 
termékeny  rónán,  s  temetője  mellett  valóságos  igazi 
országút  húzódott  el :  mégis  azt  gondolom,  álmá- 
ban sem  hitte,  hogy  valaha  akarata  ellenére  mező- 
város legyen,  ellátva  nagy  vasajtós  adóhivatalok- 
kal, s  piszkos,  meszeletlen  folyosójú  törvényszéki 
épületekkel.  Élt  csöndesen,  mint  az  egyszerű,  el- 
vonult ember,  zaj,  fény  és  háborúság  nélkül.  Egy- 
szer azonban  három-négy  pápaszemes,  vastag  téli 
posztósapkás,  vörös  sálos  német  ember  tudakozó- 
dott a  falu  házánál  a  jegyző  után.  Az  öregbiró, 
kisbiró,  tizedes,  bakter  mind  összeszaladtak  s  ré- 
mülve tudakozták  egymástól,  hogy  mit  akarhatnak 
ezek  a  szinte  övig  csizmaszáros  atyafiak? 

Hogy  nem  találták  a  jegyzőt :  a  megdöbbent 
tanács  előparancsolta  a  Gáspár  zsidót  tanakodás 
végett.  Ez  okos,  s  a  falu  java  mellett  a  maga 
hasznát  is  mindenkor  szivén  viselő  tolmács  eliga- 
zított mindent.  Járt-kelt  utotáról-utczára    az    urak- 

kai,  s  midőn  ezek  a  kivánt  eredmény  után  kitaka- 
rodtak a  faluból  :  nagy  örömmel  elbeszélte,  hogy 
bírák  uraiméknak  nincs  mit  félni,  ide  a  helységre 
valóságos  szerencse  mosolyog,  mert  ezek  az  itt 
járt  urak  cseh  és  morva  kereskedők,  scrfőzők.  Itt 
akarnak  a  Muzsnay- portán  valami  nagyszerű,  fel- 
séges sörházat  emeltetni.  Micsoda  dicső  világ  lesz 
itt  ezentúl.  Télen  bort  iszunk,  nyáron  sört,  épen 
mint  csak  a  nagy  urak.  S  micsoda  olcsó  az  a  sör, 
s  micsoda  finom  kedve  van  attól   az  embernek. 

A  birák  tusakodó  reménységgel  néztek  össze, 
mosolyogtak  is,  gondolkodtak  is.  A  jó  ital  sokak- 
nak tetszett. 

Hát  még  a  rongyos  gavallér,  Muzsnay  Almos 
urnák  mennyire  tetszett  a  derék,  emberséges  cseh 
ajánlat;  nem  a  portáját,  de  egy  kis  régóta  sóvár- 
gott jó  pénzért  még  széles,  kövér  hátát  is  eladta 
volna  házhelynek.  Nem  olyan  nehéz  dolog  a  ma- 
gyarral  boldogulni,   főkép  az  okos  magyarral. 

Ahol  im  a  Muzsnya-portán,  hol  ezekelőtt  uri 
székek,  egyházi  gyűlések  tartattak,  most  a  jó  világ  hir- 
detőjéül egy  roppant  magas,  öblös  kemény  füstölög, 
s  egy  csomó  vörös  képű,  német  beszédű  mester- 
ember (annak  kell  lenni,  mert  mindannyi  nadrág- 
ban jár)  lót-fut.  Kocsi  kocsit  ér;  egyik  gabonát 
hoz,  a  másik  sört  visz  sok  apró  hordókban,  óriási 
lovakon   —  a  szomszéd    magyar  és  német   falukba. 

Ahogy  a  csapás  nem  jő  egymagán,  nem  jő  az 
áldás  sem.  Itt  is  így  történt.  A  német  urak  és 
asszonyságok  számtalan  apró,  kondor  szőrű  ku- 
tyáikkal   a   szomszéd  városokból  addig  jártak-keltek 


Mihályfalvára  a  Binder  és  Rock  scrfőzőékhcz, 
hogy  egyszer  csak  Kardos  Péter  jegyző  az  elöl- 
járóság megütődésére  benyújtotta  lemondását,  s 
egyszersmind  bemutatta  hivatalos  kinevezését  a 
szegvári  adóhivatalhoz. 

—  Hát  hogyan,  mikép?  —  kiáltott  fel  ámulva, 
bámulva  a  tisztes  tanács,  —  hiszen  ugy  itt  mi  kéz 
nélkül  s  száj  nélkül  maradunk.  De  bizony  csak 
nem  eresztjük  a  jegyző  urat  —  szólalt  meg  egy 
bátrabb  és  beszélni  tudóbb  esküdt  ember  —  meg- 
öregedhetik ő  kegyelme  itt  mi  közöttünk  is.  Hisz 
nem  bántottuk  tán,  vagy  mi  ? 

—  Ugy,  ugy  —  bizonykolák  mindnyájan  —  el- 
temetjük annak  idején  itt.  Fekszik  a  mi  temetőnk- 
ben elég  becsületes  ember,  még  pap  is,  nemcsak 
nótárus.  Miért  ne  juttatnánk  helyet  ő  kegyelmé- 
nek is?  Juttatunk,  ha  tetszik,  a  lombosabb,  ha  job- 
ban szereti,  a  völgyesebb  helyen.  Nem  jobb  !esz-e 
ott  a  Sánta  ispán  mellett?  vagy  ott  a  rúgott  kasz- 
nár mellett    a    Krisztián    takács    szomszédságában? 

Az  úrrá  lett  jegyző  büszke,  államhivatalnoki  fej- 
tartással utasította  vissza  az  őszinte  szívből  jött 
ajánlatokat,  egyszersmind  kijelentette  éles  hangon 
(ezelőtt  sohase  beszélt  így),  hogy  néhány  napok 
múlva  megjő  a  felsőbb  rendelet  is  Mihályfalvára, 
a  mikor  is  e  paraszt  falu  a  magas  kormány  eléggé 
meg  nem  hálálható  kegyességéből  nem  falu  lesz 
többé,  hanem  város. 

-  Tyjüh !  —  kiáltanak  fel  a  birák    c   nagy  ke- 
gyességre régi  paraszt  módon  —  nono  1 

—  Mit    nono  ?     —    kiáltott    rájuk    a  jegyző.  — 


Küldjenek  kendtek  deputatiót  nagysás  Bindcr  ser- 
főző ur  elnöklete  mellett  a  méltóságos  megyefőnök 
Kripszkrapsz  úrhoz,  s  köszönjék  meg  alázatosan  atyai 
pártfogását.  Németül  beszéljenek  kendtek,  tudják? 

—  Beszél  ám  a  Gáspár  zsidó,  de  mi  ugyan  nem. 

—  De  nem  ám !  —  indult  meg  a  közös  meg- 
hökkenés. 

—  Azt  mondom,  hallják  kendtek.  . . . 

—  Üm!  de  kendez, —  mormogott  egy  tanácsbeli. 
Az    adószedővé    lett    jegyző    mérges    villámokat 

szórt  zöldes  volt  strázsamesteri  szemeiből  a  szó- 
lóra, s  ha  nem  tette,  de  sok  kegyetlenséget  gon- 
dolt, a  milyenek  deres,  lehuzatás,  bot  s  több  ezek- 
kel atyafiságos  jelek. 

—  Itt  ezután  —  s  nagy  bátran  ütött  az  adó- 
szedő a  tanácsasztalra  —  minden  a  művelt  német 
nyelven  fog  menni.  U.gy  1  Itt  járásbirói  hivatal  lesz, 
adószedői  hivatal.  Ugyl 

Erős  csend  állott  be. 

Végre  is  a  volt  jegyző  szólalt  meg  németül,  de 
igazi  tört  németséggel. 

Erre  a  birák  egy  része  megijedt,  a  más  elne- 
vette magát. 

Egy  darabig  pattogott  a  volt  nótárius  ur,  azután 
nevetett  ő  is. 

A  megindult  nevetés  most  már  hahotában  tört  ki, 
főkép  arra  a  különös  gondolatra,  hogy  bátyámuram- 
nak, öcsémuramnak  hogyan  fog  majd  állani  az  a  né- 
met szó.  Az  lesz  még  egyszer  a  furcsa  mulatság  1 

A  várossá-tételről  mondott  örvendetes  hír  — 
mert  sokakra   nézve    az    volt     -  hamar    elterjedt  a 


faluban,  örege,  apraja  vitte  házról-házra.  A  fiata- 
labb birák  már  előre  madárnyelven  beszéltek,  azt 
hivén,  hogy  a  művelt  német  nyelv  is  csak  ilyen 
könnyű  lesz ;  az  öregebbek  pedig  csóválgatták  a 
fejüket,  s  a  nagy  szerencsétől  előre  is  ugy  féltek, 
mint  valami  árvíztől. 

Egyedül  a  fiatalabb  asszonyok,  leányok  örvend- 
tek a  dolognak  teljes  szívből.  Ezek  alig  győzték 
várni  a  hivatalos  urakat,  kik  bizonyosan  itt  is  épen 
oly  szép  ezüstös,  aranyos,  csillagos  ruhában  fog- 
nak járni,  mint  a  szegvári  főbiró,  meg  az  irnok, 
meg  a  többi.  Most  kevélykedjenek  aztán  azok  a 
kényes,  koldus  szegvári  Jeányok  !  —  kiáltanak  fel 
többen  a  mihályfalvi  asszonyok  közül. 

Ha  a  különféleképen  gondolkozó  falu  azt  akarta 
megtudni,  hogy  hát  lelkésze,  az  öreg  pap  mint 
vélekedik  az  egész  esetről :  akkor  a  legközelebbi 
vasárnapon  nem  hiába  ment  a  tempiomba.  Hallha- 
tott ott  eleget,  sokat.  A  tisztes  ősz  férfiú  az  apák 
és  férjek  részére  ugy  fogta  fel  a  dolgot,  mint  a 
melynek,  ha  igazán  résen  nem  állanak,  sok  külö- 
nös következménye  lesz,  és  pedig  főkép  a  női  vi- 
lágban. Az  asszonyok  czifrálkodóbbak  lesznek,  a 
leányok  hamisabbak,  az  emberek  ravaszabbak,  fös- 
vényebbek. Sok,  a  ki  most  semmi  ember,  nyomo- 
rult szegény:  a  furfang  áital  fölemelkedik;  sok 
pedig,  a  ki  most  gazdag :  cl  fog  szegényedni,  el 
annyira,  hogy  még  koldusbotra  is  juthat.  A  temp- 
lomot is  elhanyagolják,  csak  egy-egy  nagy  ünne- 
pen, vagy  akkor,  midőn  egyszerre  sok  új  ruha  ké- 
szül. Meglássák  csak,  a  régi  Mihályfalva    ugy   el- 


vész,  mintha  csak  a  Duna  nyelte  volna  el,  pedig 
ez  el  nem  nyeli.  Rilzavarodott  az  egész  község. 
Hittek  is  a  beszédnek,   meg  nem  is. 

Sok  szegény  egyszerre  gazdagnak  képzelte  már 
magát,  legalább  is  olyannak,  a  milyen  Bokros  Mi- 
hály uram,  vagy  a  még  gazdagabb  Vörös  Gábor. 
A  gazdagok  meg  már  hét  uraságról,  meg  a  jó  is- 
ten tudná,  miről  álmodoztak.  A  rektor  új  énekek- 
hez fogott,  ugy  vélekedvén,  hogy  egy  városi  rek- 
ter  csak  nem  énekelheti  már  azokat  a  kopott  éne- 
keket, a  miket  egy  falusi  bátran  nyomorgathat 
Képzeletében  már  orgonát  is  látott,  szépet,  nagyot, 
hangosat,  olyat,  a  minő  a  szegvári  katholikus  atya- 
fiak templomában  vsgyon.  Bár  egy  csöppet  se  tu- 
dott orgonálni,  leült  asztalához,  s  négy  bütykös 
ujjait  épen  ugy  billegtette,  mintha  csak  tisztán  or- 
gonálna, még  a  lábaival  is  (mert  mindenütt  így 
látta)  rúgott  nyomott  egyet-kettőt.  S  énekelt  oly- 
formán,  a  mint  az  orgona  szól,  most  igen  maga- 
san, majd  nagyon  is  mélyen.  Felesége  a  mint  a 
szokatlan  nagy  éneklésre  betekintett,  megrémült. 
Uram  teremtőm  —  sóhantott  fel  —  mi  baja  ennek 
az   embernek  ? 

—  Semmi,  asszony,  ne  búsulj  —  kiáltott  jó 
kedvvel  a  rektor  —  orgonálok. 

—  Min? 

—  Ezen   a  bölcsőn  ne  ! 

—  Minek  azon  akkorákat  rúgni  ? 

—  Mert  ugy  dukál,  még  nagyobbakat  is  rúgnak. 

—  Rúgott  ám  rajtad  valami. 

—  Mért  nem  I 


S  a  lelkiismeretes  rektor  derült  lélekkel  gondolt 
a  fényesebb  jövendőre. 

Ha  már  a  szegény  rektori  hajlékban  a  várossá- 
létel reményére  ekkorára  nőtt  az  öröm,  mekkorára 
kellett  akkor  nőni  a  régi  faluháza  melletti  új  pa- 
raszt kastélyban  !  A  gazdag  Vörös  Gábor  mcghvi- 
zogatta  göndöres  szőke  haját,  gömbölyű,  vérhólya- 
gos szemeit  nagy  dölyfösen  meghordozta  szép  há- 
rom egymásba  nyiló  uri  szobáján,  s  egyet  gondolt, 
hanem  a  nélkül,  hogy  ezt  a  helyes  gondolatot 
szükségesnek  találta  volna  közölni  feleségével  s 
három  hajadon  leányával,  főkép  azzal,  a  ki  Bokros 
Sándorral   már  mátkás  is  volt. 

—  Hát  ugy  lesz  az  . .  .  hogy  is  lesz,  no  ?  — 
tanakodik  magában  jókedvvel  Vörös  Gábor  uram, 
egyet  csattantva  jobbjával  baltenyerébe  —  ugy 
lesz,  hogy  most  már  máskép  csinálunk  egyet- mást. 
Ha  a  vidrai  ispán,  mikor  két  kézzel  neki  adtam 
volna,  nem  vette  el  a  leányomat,  igaz,  akkor  még 
számadó  juhász  voltam  ;  ha  Bokros  Mihályné  asz- 
szonyomat  még  pappal  mivel  tudtam  rávenni,  hogy 
Sándor  fiával  vetesse  el  a  Zsuzsikámat :  most  gon- 
dolunk egy  másformát.  Ki  az  első  gazda  a  faluban? 
Én,  mert  a  kinek  volna  annyija,  mint  nekem : 
Bokros  Mihály  nem  a  maga  ura,  ott  az  asszony 
az  ur ;  ez  a  két-három  compossessor  —  hisz  mind 
a  zsebemben  van  ;  no  hát,  ha  ezek  a  német  urak 
akarnak  valamit,  kihez  fordulnak?  Ugy,  ugy.  Vörös 
Gábor,  eszeden  légy,  mert  most  sok  mindenre  nyí- 
lik ut.  Most  maradnak  a  leányok  —  meglátom, 
hogy  az  urak  közül   üm     -    ki  tudja  ?    A  Szeliczey 


8 


uraság  felesége  csak  egy  vámos  leánya  volt  .  .  . 
no,  ilyenformán  az  én  gyermekeim  se  születtek 
épen  parasztok  számára.  Meglátom,  azok  közül  a 
német  asszonyok  közül  nem  volna-e  érdemes  va- 
lamelyikkel atyafiságba  keveredni.  Mindjárt  többre 
nézne  engemet  is  a  vármegye.  Ugy  lesz,  hogy 
most  már  minden  máskép  lesz.  Nem  azért  csinál- 
tattam én  ezt  a  kastélyt,  hogy  ezeken  a  szép  pin- 
gált falakon  csak  bunda  lógjon,  meg  ködmen.  Mert 
tudom,  ha  élek,  ha  isten  megsegít,  lesz  ennek  a 
háznak  magához  méltó  lakója. 

A  módos  ember  kinyitogatta  az  ajtókat,  megta- 
pogatta a  sárga  rézkilincseket,  inge  ujjával  letöröl- 
gette róluk  a  port,  s  folytatta  magával  a  beszél- 
getést. 

—  Um,  dehogy  van,  azért  sem  adom.  Még  az 
a  kevély,  boldogtalan  Bokros  Mihály  csak  ugy 
félvállról  akart  volna  velem  beszélni !  de  megállj, 
csókolsz  te  még  kezet  az  én  nómnek,  de  még  a 
leányomnak  is.  S  Vörös  Gábor  uram  sokért  nem 
adta  volna,  ha  valami  ügyes  nőtelen  német  ur  már 
el  is  foglalta  volna  ezeket  a  szobákat.  Alig  várta, 
hogy  jöjjenek  már,  hozza  őket  az  isten,  s  válogat- 
hasson köztük  kedve  szerint. 

Nem  is  tudott  nyugodni,  átment  az  adószedővé 
kinevezett  jegyző  komához,  kivel  sok  apró-cseprő 
elintézendő  dolgok  miatt  mindig  jó  békességben 
élt,  s  itt  annak  rendje  szerint  latra  vetették  az  ér- 
kezendő német  urakat. 

A  juhászból  s  orgazdából  első  emberré  emel- 
kedett Vörös  Gábor  ur,   mint  a  jóféle    juhok  s  al- 


Tíáí  az  miféle,  kiféle  ?  mondja  csak  még  egyszer,  komám  uram. 

kalmas  jármas  jószágok  között,   ugy  válogatott  em- 
bereiben. 

—  Hát  az  miféle,  kiféle?  mondja  csak  még  egy- 
szer, komám  uram. 

—  Pő  adószedő  -  monda  a  jegyző  ur  —  el- 
sőrendű hivatalnok,  tán  pléhgalléros,  nagyságos  ur. 

—  Pléhgalléros?  —  mormolgatá  a  koma,  nem 
értvén  meg  egészen  a  dolgot;  —  ugyan  az  volna? 
Aztán  fia  van-e  ? 

—  Nincs,  de  van   leánya. 

—  Úm^  üm  —  mondogatá  a  juhász  magában  — 
nekem  is  leányaim  vannak. 

—  Jó  lesz  I  —  kiáltá  a  jegyző,  ravaszul  meg- 
ütögetvén a  koma  vállát. 

—  Válaszszunk  másikat. 

—  Én  is  azt  gondoltam.  Jó  lesz  a  főbíró. 

—  Kiféle,  miféle? 

—  Özvegy  ember. 

—  Az? 

Derék  ur,  csak  hogy    van    három    kis    gyer- 
meke. 

—  Igen  aprók?  -     Vágott  a  szóba  Vörös  uram. 

—  Aprók  biz  azok. 

—  Azoknak  szegényeknek  akkor  minél  előbb 
anya  kellene!  —  tévé  hozzá  jólelküleg  a  furfan- 
gos juhász. 

A  jegyző   elnevette  magát,  s  szólt : 

—  Hát  a  főbiró  ur  jó  lesz  ?  s  egyet  csippentett 
szemeivel. 

—  Azt  tartom. 

—  Hej,  jó  helyt    jár  a  komám  uram  eszel 


S  a  két  ravasz  csont  vigyorogva  tekintett  egy- 
másra. 

—  Ebben   maradjunk,   komám? 

—  Nem   bánom. 

—  Bizony  megjárná,  komám,  ha  Mariskából 
még  nagysás  asszony  lenne. 

—  Hát  a  Zsuzsimból  ?  —  veté  oda  dölyfösen  a 
juhász. 

—  Hiszen  Zsuzsikának  megültük  már  a  kézfogójét. 
Hát  nincs   nekem   annyim,  hogy  még  egyszer 

megülhessük  ?    Annyiszor    üljük    meg,    a    hányszor 
én   akarom. 

S  a  kevély  ember  rögtön  kigondolta  magában, 
hogy  Bokros  Sándor  elmehet,  föl  is  út,  alá  is  út. 
Válaszszon  a  maga  rongyos  atyafiai  közül. 

—  Kölyök  1  —  szólt  meg  akaratlanul  ~  még  te 
akartál   rajtam   paczkázni  ? 

—  Kicsoda?         kérdé  a  jegyző. 

Vörös  uram  nem  is  tartotta  méltónak  kimondani 
a  nevét,  csak  a   fejével,   vállával  rántott  egyet. 

—  S  ugyan  miért?  folytatá  kitöréseit,  — 
mert  anyádnak  valamelyik  öregapja  esküdt  volt  a 
vármegyén?  Megállj,  hát  ha  most  meg.  .  .  de  nem 
mondta   ki,   elnyelte  a  szót. 

—  A  koma  vóje  fóbiró  lenne!  —  egészíté  ki  a 
jegyző. 

Hát    mert    ne    lehetne?    —    veté    fel    Vörös 
uram  barázdás  homlokát. 

—  De  csak  megismerne  azért  komám  uram,  ha 
a  veje  főbiró  lenne  is  ?  szólt  alázatosan,  de  gú- 
nyos tekintettel   a    jegyző. 


Vörös  uram  a  mellére  ütött,  s  fölkiáltott: 

Becsületes  ember  voltam    mindig,    vagy    mi  ? 

—  Szent  igaz. 

Egy  pár  perezre  elhallgattak. 
Majd    a    jegyző    odahajolt    a    koma     füléhez,    s 
he  lesúgta : 

—  Nem  innánk  egyet  abból  a  jó  ürmösből,  ko- 
mám, a  Zsuzsika  egészségére? 

—  Itt  a  kis  biró,  átküldjem? 

Vörös  uram,  ki  örömest  ült  a  más  bora  mellett, 
most,  hogy  a  maga  borát  emlegették  :  fölkelt,  sza- 
badkozott, s  mindent    a    következő    napokra    igért. 

El  is  ment  csakhamar.  Hogy  azonban  a  jegy- 
zőt —  a  kitől,  mint  hivé,  sok  függhet  —  meg  ne 
bántsa,  küldött  át  neki  egy  korsó  eczetes  fehér 
bort. 

Vörös  Gábor  uram,  a  mihez  egyszer  hozzáfo- 
gott, azt,  ha  időközben  jobbra  nem  bukkant,  ke- 
resztül is  vitte.  Biztos  lehet  benne  a  falu  most  is, 
hogy  Bokros  Sándor  nem  törli  száját  a  Vörös  Zsu- 
zsika hozta  abroszhoz. 

Mentek  a  napok  különben  gyorsan.  Egyszer 
megjött  a  felsőbb  rendelet,  hogy  az  elöljárók  lás- 
sanak alkalmas  lakások  után  a  hivatalos  urak  szá- 
mára. Ha  valamely  kívánatos  helyet  tulajdonosa 
nem  akarna  átengedni,  ott  használják  a  törvény 
szigorát.  A  melyik  ellentáll,  az  olyat  vasra  kell 
verni. 

Ily  erélyes  rendelet  mellett  mit  volt  mit  tenni : 
birtokos  urak,  gazdák  készséggel  önkényt  ajánl- 
koztak.   Szíves    ember    a  magyar,    csak   bánni   kell 


vele  tudni.  A  németek  pedig  mikor  akartak :  tud- 
tak, s  oly  finoman,  mintha  egész  életükön  keresz- 
tül csak  épen  ezt  tanulták  volna. 

Mennyi  lett  a  sok  alkalmas  lakás  itt  is,  ott  is. 
Hogy  meszeltek,  tisztogattak,  mintha  csak  messzi- 
ről jövő  atyafilátogató  kedves  vendégeket  vártak 
volna.  A  hajadon  leány  új  rokolyát  varratott,  a 
legény  új  kalapot  vett ;  a  vénebb  népség  csizmát 
zsírozott,  dolmányt,  mellényt  szellőztetett.  Az  asz- 
szonyok  is  elkövettek  mindent  tűzhelyen,  szobá- 
ban, csakhogy  jó  hírnevüket  növelhessék.  A  várva- 
várt  dicső  időt,  mikor  Mező-Mihályfalva  Mező- 
Mihályi  mezőváros  lett,  négy  országos  vásárral, 
heti  piacízczal  és  sok  minden  jóval :  egy  kelleme- 
tes tavaszi  napon  csakugyan  elhozta  az  isten,  fő- 
kép miután  a  várossátétel  dolgában  a  serfőző  urak 
is  a  falu  javára  nagyban  buzgólkodtak. 

jöttek  a  nagyságos  urak  hosszú  gyolcsos-tótszerű 
szekereken.  Mennyi  gyermek,  mennyi  madár,  mennyi 
kicsi  kutya,  mennyi  sok  derék  idegen  úri  familia. 
Hogy  fel  fog  most  emelkedni  a  falu,  azaz  hogy 
város  becsülete.  No  kedves  Mihályfalva,  erre  a 
megtiszteltetésre  te  se  gondoltál  soha,  tudom ! 

Muzsika  szól,  mozsarak  durrognak,  foly  a  bor, 
lobog  a  bő  patyolat  ing,  peng  a  magyar  sarkantyú, 
röpül  a  szép  magyar  hajadoni  párta. 

Járja  a  tánoz. 

—  Uram  teremtőm,  ha  ez  a  szép  gyöngyélet 
mindig  így  lesz  1  —  kiálthat  fel  valaki  így  a  ka- 
puban, utczán  álldogálók  közül,  a  mint  végigtekint 
a  jövevényeken  s  mulató  sokaságon. 


—  Így  bizony !  —  válaszolná  erre,  ha  hallaná 
Vörös  uram,  ki  chol  a  legnagyobb  nyájassággal 
szedegeti  le  a  főbiró  úr  apré  neveletlen  árváit 
(szinte  már  mint  mostoha  kedves  úri  unokáit)  s 
vezeti  be  a  nagy,  tágas  szép  utczai  szobákba. 

—  Erre,  édes  angyalom,  kis  úrfiak!  Csak  ugy 
éljenek  ám  itt,  mintha  a  maguk  tulajdon  hajléká- 
ban volnának.  Ugy  ni,  lelkem  adta  gyönyörő  ga- 
lambkáim.  Ugorjanak,  fussanak,  csak  az  ablakot  ki 
ne  törjék,  mert  az  drága,  vagy  no  nem  bánom  — 
tévé  hozzá  szokatlan  engedékenységgel  —  vagy 
ha  egyet  abból  is  kipattantanak.  Csak  teljen  a 
kedvük. 

Vörös  uram  lehetetlen,  hogy  azt  ne  hitte  volna, 
miszerint  az  a  kiborotvált  állú,  tömzsi  termetű, 
kissé  ragyás  arczu,  nagy  orrú,  szőke  német  főbiró^ 
azzal  a  félrőfös  fehér  kalapjával,  s  rajta  a  tenyér- 
nyi széles  fekete  gyászfátyollal  pontról-pontra  érti 
az  6  édes  kedves  magyar  beszédét,  s  most  mind- 
járt megtapogatja  a  derék  Gábor  bácsi  vaskos  mar- 
kát. Így  kellett  lenni,  mert  különben  nem  mosoly- 
gott volna  oly  bizalmasan  mind  a  gyermekekre, 
mind  a  főbiró  úrra. 

—  Gut,  gut!  —  hadará  a  főbiró  mérges,  hiva- 
talos tekintettel,  s  intett  az  orrával  is,  a  ránczos 
homlokával  is,  sőt  a  kezében  levő  nagy  állatfejes 
nádpálczával  is,  hogy  hagyja  abba  az  egész  locso- 
gást, menjen  a  ördögbe,  mert  itt  most  sok  a  do- 
log. 

Egy  magas,  vékony  termetű,  deszkamellű,  vá- 
gott hajú  barna    asszony,    fitos    orrával    s    vékony. 

széles  ajkaival  intett  a  haragos  hívatainoknak  s 
franczia  nyelven  mondott  is  valan\it,  s  a  főbiró  úr 
azonnal  alábbhagyott  indulatával,  de  azért  tisztán 
látszott,  hogy  sokért  nem  adná,  ha  az  a  vörös, 
vigyorgó   ember  nem  fecsegne  annyit. 

Az  a  vörös,  vigyorgó  ember  pedig  épen  a  leg- 
jobb szívből  és  legszebb  kilátásokból  kedveskedett 
fccsegéseivel.  Meg  akarta  mutatni,  hogy  ő  milyen 
nyájas,  emberségtudó,  s  hogy  azoknak  a  kis  mos- 
toháknak épen  nem  lesz  mit  félniök  sem  tőle,  sem 
a  Zsuzsitól. 

Vörös  Gábor  uram  azonban  a  nem  kedve  sze- 
rint történt  fogadtatás  miatt  egy  kissé  mégis  meg- 
neheztelt, sőt  el  is  vörösödött,  a  mikor  más  maga 
formájuakkal  szemközt  mindig  goromba  kitételekre 
s  káromkodásokra  hagyta  magát  ragadtatni ;  most 
pedig  csak  kihúzódott,  s  mosolygó  tekintettel  mon- 
dogat á :  «Jó,  jó;  jól  van  no;  hát  hiszen  ha  dolgo- 
tok van,  csak  lássatok  hozzá  iziben,  engem  mindig 
megtalálhattok.  Aztán  majd  a  jó  vacsora  sok  do- 
lognak megadja  az   útját.* 

S  kitekintett,  hogy  hát  a  többi  jövevény  urak 
milyenek  s  kihez  tartanak. 

Épen  Bokros  Mihály  uram  integetett  a  botjával 
egy  kék  pargitjanklis   német  kocsisnak. 

—  Erre,  erre,  sógor,  oda  a  templomon  túl  ni, 
a   nagy  karikás  kút   felé. 

—  Micsoda?  —  kiáltott  felé  Vörös  uram  — 
hát  maguk  is  kaptak  valakit? 

—  Igen  bizony.  A  feleségem  erővel  azon  volt, 
hogy  valami  jóravaló  németet  mi   is  fogadjunk   ma- 


gunkhoz.  Már  mit  csináljon  az  ember,    ha    a   vár- 
megyén  ugy  parancsolták. 

—  Hát  aztán  kifélék,  mifélék?  —  kérdé  Vörös 
uram  kevély  nyaktartással,  a  léczkerités  széles  pár- 
kányára könyökölve. 

—  Ahol  ott  ni  ő  kegyelmök!  —  mutatott  Bok- 
ros uram  két  rendbeli  koesira. 

—  Üm,  hát  két  felekezet  is?  —  mormogá  Vö- 
rös uram,  odatekintvén  a  vendégekre,  s  egyszers- 
mind éles  szemeivel  átal  akarván  őket  járni,  hogy 
pontosan  megmérje :  ugyan  mennyit  érhetnek,  van- 
nak-e olyanok,  mint  az  övéi. 

Ezek  a  vendégek  bizony  sokat  mutattak. 

Egyik  kocsin  ült  két  öreg  rendű,  köpönyeges 
vikieres  lélek ;  egyik  férfi,  a  másik  asszony ;  a 
túlsó  jobbacska  kocsin  hárman  ültek,  hátul  egy  igen 
vörös  ábrázatú  hosszú,  piros  szakállú  szinte  ügye- 
sen kiborotvált  állú,  mogorva,  kedvetlen,  de  ke- 
vély tekintetű  ember,  tisztességes  uri  ruhában, 
egyre  köhécselve,  s  vastag  bajuszát  és  szakállát 
igazgatva ;  mellette  egy  kövér,  elég  szép  for- 
májú barna  asszonyság  ült,  szépen  kipudcrozott 
arceczal,  nagy  nyájasan  köszöngetvén  mindenfelé, 
a  honnan  épen  köszöntéseket  vélt  nyerhetni. 
Csinos,  barátságos  asszony  volt,  még  az  öreg 
Bokros  Mihály  uram  is  örömest  nyugtatta  rajta 
tekintetét. 

E  két  személyiséggel  szemben  izgett-mozgott 
egy  fölötte  eleven,  szőke,  vöröses,  nagy  kék  szemű 
leányka,  vastag,  piros  ajkaival  örökké  mosolyogva, 
nevetve. 

Majd  hogy  meg  nem  szólalt,  ugy  nézett  min- 
denkire, még  Vörös  uramra  is. 

—  Mifélék?  —  kiáltott  úgy  a  foga  közül  Vörös 
Gábor  Bokros  uramhoz. 

—  Tán  a  főbíró  !  —  válaszolt  illedelmesen  az  öreg. 

—  Lentebb,  lentebb,  bátyja,  a  feje  nálam  van. 
A  főbiró  az  enyém. 

—  Hát  tán  az  adószedő  ? 

—  Már  az  lehet. 

S  szerette  volna  oda  tenni  a  gőgös  ember,  kend- 
teknek olyan  is  jó. 

Bokros  Mihály  oda  se  hederített  Vörös  uram 
hányavetiségére ;  ment  elől,  illedelemmel,  s  vitte  a 
németeket. 

Ügy  volt,  hogy  a  hátulsó  lakást,  az  új  két  szobás 
épületet  adják  át  a  szállóknak ;  azonban  mire  a 
vendégek  az  udvarba  érkeztek :  Bokrosné  asszo- 
nyom már  —  hírét  vévén  Sándortól  a  jövevények 
uri  voltának  —  a  legszebben  berendezte  számukra 
az  utczai  nagy  szobát  a  kis  benyílóval,  s  a  hátulsó 
szobát  a  külön  konyhával. 

Talán  érezte,  hogy  az  a  sok  nagyszerű  változás, 
a  mi  e  német  urak  által  történni  fog,  megérdemli 
a  szíves  előzékenységet. 

Bokros  Mihály  uram  a  hirtelen  esett  csere  miatt 
egy  kissé  csóválta  a  fejét,  de  már  a  körülményeken 
csakugyan  nem  lehetett  változtatni.  Adott  hát  min- 
dent kezükre  a  vendég  uraknak. 

A  fiatalabb  kövér  asszonyság  a  mint  kibontako- 
zott prémes  felső  öltönyéből,  egy  kissé  megigaz- 
gatta húsos,  gömbölyű  fején  a  főkötőt,  mintha  csak 

régi  kedves  barátnőjéhez  szállott  volna :  lóbálta, 
hintázta  magát  előkelő  uri  modorban,  nagyokat, 
nyájasakat  köszönt,  s  ment  megölelni,  megcsókolni 
a  hasonlókép  vastag  termetű,  tisztes  sárga-barnás 
arczú   Bokros  Mihálynét. 

—  Oh !  lelkem  —  mondogatá  Bokrosné  a  nem 
remélt  csókolkozás  közben  —  oh  1  édes  galambom  .    - 

S  most  következett  az  öregebb  asszonysággal  s 
a  kisasszonynyal  való  atyafiságos  csókolkozás  is. 
A  férfiak  nem  mentek  idáig  a  barátságban,  ők 
csak  a  kezüket  mozgatták  s  úgy  tisztelgettek  egy- 
másnak, hogy:  isten  hozta,  isten  áldja! 

Alig  kerültek-fordultak,  a  szép  fiatal  lányka 
háromszor-négyszer  is  odaszólott  Sándorhoz,  a 
Bokrosné  mellett  álló  nyalka  szép  sudár  termetű 
fekete  bajszú,   piros  ábrázatú  fiatal   legénykéhez. 

—  Ki  ez?  —  kérdé  a  lány  Bokrosnétól  tört 
magyarsággal. 

—  A  fiam!  —  monda  elragadtatva  a  boldog 
édes  anya; 

A  leányka  meghajtotta  magát  s  mosolygott. 

Mindezeket  bátran  tette,   mert  úgy  volt   tanítva. 

Könnyen  ment  az  ismerkedés,  annyival  is  in- 
kább, mert  ezek  a  németek  -  később  kiderült, 
hogy  felsőmagyarországi  tótok  voltak,  de  ezt  tit- 
kolták —  egy  kicsit  beszéltek  magyarul  is,  s  néha 
majdnem  egészen  jól. 

Bokros  Mihályné  süttetett,  főzetett,  Sándor 
hordta  fel  a  sok  jó  bort,  az  öreg  Bokros  úr  töltö- 
gette a  poharakat,  s  ment  az  ebéd  pompásan, 
urasán. 

Tolniii  :    A>    urak  • 

Már  az  ebéd  vége  felé  járhattak,  midőn  egy 
középtermetű,  gatyás,  mellényes  legény  lépett  a 
szobába.  Nem  volt  olyan  csinos,  szép  arczú,  mint 
Sándor,  inkább  közönségesnek  lehetett  mondani, 
de  barnás  szemei  kifejezők,  s  magatartása  egyenes, 
férfias,  tisztességtudó  volt.  Hogy  a  családhoz  tar- 
tozott: onnan  láthatta  akárki,  hogy  nem  kináltatta 
magát  üléssel,  hanem  helyet  foglalt  leghátul  az 
öreg  Bokros  Mihály  mellett. 

A  vendégek  különben,  ha  egyáltalán  törődtek 
valamit  e  parasztruhás  legénynyel,  gondolhatták 
azt  is,  ez  bizonyosan  a  béres.  Nem  a  béres  volt, 
hanem  Bokros  Sándornak,  annak  a  czifra,  magyar 
ruhás  legénykének  a  bátyja :  András. 

Bokros  Mihályné  ott  a  fiatalabb  uri  asszony- 
ságok mellett  csak  hunyorgatta  a  szemeit,  csóvál- 
gatta a  fejét,  mind  nézte  Andrást,  mintha  mon- 
daná (a  mint  hogy  éles  apró  szemeivel  bizony  nem 
is  mondott  mást) :  te  ökör,  minek  jöttél  te  most 
ide  ennyi  úr  közé?  Nem  tudtál  egy  kicsit  meg- 
késni? Jöhettél  volna  később  is  abból  a  malomból, 
nem  romlott  volna  meg  azért  az  a  liszt. 

András  pedig  ebből  a  haragból,  rossz  izüségből 
mit  sem  vett  észre,  evett  csöndesen,  s  egy-egy 
szót  váltott  az  apjával.  Majd  odatekintett  az  asszony- 
ságokra, s  hosszan  nyugtatta  barnás- szürke  szemeit 
a  Sándorral  beszélgető  uri  kisasszony  kipirult, 
vörös  szeplős  arczáján. 

Szinte  alkonyat  felé  hajlott  már  az  idő,  midőn 
a  vendégek  fölkeltek  a  jó  ebéd  mellől,  s  nagy  kéz- 
szorongatások s  ölelgetések  után  szobáikba  vonultak. 

A  vastag  adószedőné,  miután  innen  is,  tul  is 
jó]  megnézegette  magát  a  nagy  fekete  rámás  falusi 
tükörben,  s  látta,  hogy  a  jó  étel  s  az  erős  bor 
ugyancsak  ki  pirosította  fehérre  púderezett  arczáját, 
nevetve   fordult  férjéhez,  mondván  : 

—  Vcnozel,  ha  itt  eszed  lesz,  eleget  ihatol. 

—  Meg  ehetek  is  !  —  szólalt  meg  az.  öreg  pápa- 
szemes úr  bő,  lötyögős  zöld  kabátjában.  —  Finom 
egy  sültek  !  hah,  mi  pompás ! 

S  az  öreg  penzionatus  hivatalnok  csak  úgy  cset- 
tegtetett  a  nyelvével,  miközben  sok  szegénységet 
láthatott  fejével  olyan  finoman  bólintgatott,  mint 
mikor  az  ember  édes  ellágyulásában  azt  szokta 
mondani :  óh  be  jó,  óh  be  jó ! 

—  Csak  egy  hiba  volt!  —  állott  elő  szerényes 
megjegyzésével  a  zöld  szemellenzős,  fájós  szemű 
öreg  asszonyság  is.  —  Nem  volt  egy  kis  jó  kávé, 
pedig  majd  meghaltam  érte. 

—  Már  az  igaz,  a  fekete  nekem  is  hiányzott  I  — 
járult  a  megjegyzésekhez  a  főadószedő  úr  is,  egy 
kis  fésűvel  kegyetlenül  fésülvén  csúf  vörös  szakái- 

lát,    s    vörös    kese    fejérc    ragasztott    néhány    szál 
sárgapiros  hajat. 

—  Mert  te  Venczcl  bizonyosan  legénykorodban 
is  mindig  feketéztél !  -  monda  gúnyos  fejbólin- 
tással a  főadószedőné. 

A  főadószedő  úr  erre  nem  válaszolt,  csak  köhé- 
cselt, s  ránczolta  a  szemöldökét,  ö  bizonyosan  jól 
tudta,  hogy  ez   idején  jött  megjegyzés  hová  czéloz. 

—  Tedd  csak,  édes  Venczel,  a  mit  én  mondok, 
azután  beszélj  minél  ritkábban. 

Valami  elszomorító  jelenség  az,  mikor  a  feleség 
minden  félelem,  sőt  önmérséklés  nélkül  gúnyolód- 
hátik,  kisebbítheti  férjét  ott,  a  hol  akarja,  s  akkor, 
mikor  neki  tetszik,  s  a  férjnek  mint  egy  leigázott 
oroszlánnak  csak  morogni  szabad,  ezt  is  magában, 
s  a  fogait  vicsorgatni,  s  ezt  is  úgy,  hogy  az  asszony 
meg  ne  lássa. 

A  főadószedő  úr  most  épen  ilyen  kedvetlen 
látványt  nyújtott ;  izgett  mozgott,  forgolódott,  s  a 
bajuszával  s  szakállával  tö:nögette  a  száját,  alkal- 
masint azért,  hogy  egy  bátor  szó  valahogy  ki  ne 
csuszszon  az  őrt  álló  fogak  közül. 

Az  öregek,  kik  a  fiatal  asszonynak  szülei  voltak, 
leányuk  eljárását  igen  természetesnek  találhatták, 
mert  csak  el  sem  komolyodtak. 

Mama,  gyere  csak!  -kiáltott  fel  a  leányka, 
ki  az  ablakon  könyökölt  az  egész  beszélgetés 
folyama  alatt. 

A  mama  kecses  tánozlépésckben  odalibegett. 

—  Nézd  csak,  mama  —  mutatott  a  leány  a 
kapuajtó  felé   —  hát   nem  szép  fiú   ez  ? 


Hát  nem  szép  fiu  ez  1 


Tolnai  :  Az  urak. 

A  mama  hunyorított  egyet  apró  fekete  szemei- 
vel, s  rögtön  végignyalta  ajkait,  hogy  azok  piro- 
sabbak legyenek. 

—  Szép  fiú !  —  monda. 

—  Nézd,   milyen    nagy,    fekete    szemei    vannak. 

—  De  az  orra  szép,  egész  uri  hajlott,  s  milyen 
finom ! 

—  Milyen  sötét,  vastag  szemöldöke  van.  Nézd, 
milyen  tüzesen  tud  nézni. 

—  Nekem  termete  tetszik!  —  monda  az  anya, 
szemeivel  méregetvén  az  utczakapuban  álldogáló 
legény  karcsú,  magas  termetét,  széles  vállait  s  dom- 
ború mellét. 

—  Milyen  jól  áll  neki  anyám,  az  a  kis  pörge 
parasztkalap. 

—  Csinos  parasztfiú. 

—  Anyám,  nézd,  milyen  csúf  pipa  van  a  szájá- 
ban !  Én  adok  neki  egy  szivart. 

—  Micsoda  ?  —  kiáltott  e  beszédbe  az  apa  — 
te  szivart,  annak  a  parasztlegénynek  ? 

S  a  vörös  arcz  kigyuladt  e  botrány   hallatára. 

—  No  igen,  szivart,  -^  állott  a  férj  elé  a  fele- 
ség —  s  jól  teszed,  ha  egy  finom  szivart  magad 
nyújtasz  annak  a  legénynek.  Náluk  ebédeltünk,  s 
azt  hiszem,  holnap  is  náluk  ebédelhetünk,  ha  a 
tanácsomon  jársz.  Aztán  kinek  a  házában  lakunk? 
s  vájjon  ki  tudod-e  fizetni  a  házbért?  Az  a  szivar 
nem  kerül  olyan  sokba.  Adtam  neked  is,  mikor 
hozzánk  jártál. 

—  Jól  van !  —  vágott  a  szóba  az  adószedő  úr, 
s  kivett  tárczájából   egy  cuba-szivart    s    kinyújtotta 


maga  a  legénynek.  De  azt  akarom,  hogy  Vanda   — 
foJytatá  az  apa  —  ne  beszélgessen. 

—  Menj  csak  Vencaiel,  fordulj  egyet  a  város- 
ban! —  noszolá  a  nő  férjét.  —  Jól  teszed,  ha 
kjjárkálod  magadat. 

Nem  úgy  volt  ez  mondva,  hogy  tőled  függ, 
menj  vagy  maradj,  hanem  úgy,  hogy  azonnal  egy- 
másután,  minden  további   disputa  nélkül. 

A  főadószedő  úr  vette  is  botját  és  kalapját  s  meg- 
indult, hogy  a  szabad  levegőn,  a  hol  az  asszony- 
nak nincs  hatalma,  kizúgolódja  magát  kedve  szerint. 

—  Ez  a  bolond  ember,  ha  nem  vigyáznék  rá, 
ezer  ostobaságot  követne  el. 

Ne  bántsd  Eliz,  6  igen  jó,  —  j^gyzé  meg  az 
az  öreg  asszonyság. 

—  Csak  meglátszik,  hogy  lakácslegény  volt,  s 
kevélyebb,  mint  egy  jó  házból  való.  Bánt,  mikor 
nem  akarja   elismeri,  hogy  kicsoda. 

S  a  gömbölyű  adószedőné  szemei  a  harag  villá- 
mait szórták. 

—  Dehogy  nem  ismeri  el!  —  csititá  az  öreg  asszony 
leányát.  —   Nem  cnged-e  mindig  akaratodnak? 

—  Engedjen  is,  mert  én  általam  lett  azzá,  a 
mi.  Ha  én  nem  kérem  az  elnököt,  soha  se  tudta 
volna  fölebb  vinni  a  finánaeságnál.  Örüljön,  hogy 
ilyen  jó  bolondokra  akadtunk,  mint  ezek  a  bolond 
parasztok.  Úgy  látszik,  gazdag  emberek  Milyen 
szép  ház,  mekkora  szobák,  lovaik,  ökreik,  ki  tudja, 
még  mi  mindennük  van.  Vanda  azt  mondom,  csak 
légy  ahhoz   a  legényhez   nyájas. 

Az   anya  e  rohamos  beszélgetés   után   sorra  tapo- 

gatta  a  bútorokat,  megnézte  a  vánkosokat,  dun- 
nákat. Az  öreg  asszonysággal  csak  úgy  dobálgatták 
a  finon\  pehelylyel  töltött  ágyncmücket,  mintha 
csak  labdával  játszottak  volna. 

Szégyen  ki  is  mondani,  de  nem  hallgathatom 
el :  a  két  asszonyság  még  az  első  estén  kivett  egy 
jó  csomó  tollat  a  vánkosokból.  Most  még  csak  egy 
kicsiny  részt  vettek  el  az  idegen  birtokból  1 

Odaát  a  hátulsó  épületben  mennyivel  máskép 
folytak  a  dolgok,  beszélgetések. 

—  Alicsoda  egy  finom  uri  nép  I  —  mondogatá 
nagy  álmélkodással  Bokros  Mihályné,  ki  a  sok 
szép  hizelgő  beszédtől  nem  tudott  hová  lenni 
örömében.  Át  is  hivatta  azonnal  a  sánta  szabónét, 
hogy  legyen,  a  kivel  közölje  a  nagy  édes  titkokat. 

—  Csak  képzelje,  Krisztiánné  asszony  —  for- 
dult Bokrosné  e  tanácsosához  —  hogy  összecsó- 
koltak, még  az  a  lelkem  aranyos  kisasszonykám  is. 
Ezek  tudják  aztán,  mi  a  tisztesség,  illendőség! 
Ha  énnekem  —  uram  bocsa !  —  ilyen  menyem 
lehetnél  Galambom  Krisztiánné,  meg  ne  szóljon 
ám,  hogy  így  beszélek,  de  mikor  engemet  még  az 
a  kóczos,  nótáriusnéból  lett  Solymosiné  ténsasszo- 
nyom  sem  csókolt  volna  meg  így  soha,  pedig 
mennyit  tettünk  értük,  hányszor  ettek  asztalunknál. 
Ezek  meg,  lelkem,  ezek  most  jöttek,  s  máris  csupa 
barátság  mindenik. 

Krisztiánné  valami  maradék  sültet  rágogatva,  egy 
kis  vörös  bort  szürcsölgetett,  el  volt  tehát  fog- 
lalva, még  pedig  magával,  de  azért  föl-föltekint- 
getett  az  örömben  úszó  nagyasszonyomra,  s  meg- 

lábolta  szabóné  eszével,  hogy  miféle  dolgokról  lesz 
most  itt  legalkalmatosabb  beszélni. 

Fölvett  minden  kivánatos  pontot,  még  pedig 
fokozatosan. 

—  No  már  az  igaz  —  kezdé  —  csak  nincs 
párja  a  németországi   embernek. 

—  De  lelkem  —  igazitá  meg  a  nagyasszony  — 
tudnak  ezek  magyarul   is. 

—  Elhiszem,  mert  ez  is  a  műveltséghez  tar- 
tozik. Hát  az  én  uram  talán  nem  tud  magyarul, 
pedig  ő  is  Németországból  való? 

—  Ugyan?  onnan  való  volna? 

—  Egyenesen  onnan.  Micsoda  barátságos  em- 
berek laknak  ott.  Majd  hogy  csak  úgy  meg  nem 
eszik  az  embert.  Persze,  nagy  a  műveltség,  a  pallé- 
rozottság. 

—  Ugyan  édes  jó  Krisztiánném,  még  egy  po- 
hárkával. 

—  De  iszom ;  vörös  bor :  orvosság.  Bolond  a 
ki  nem  iszik,  mikor  ihatik  I 

S  a  német  asszonyság  jókat  húzott  az  orvos- 
ságból. 

—  Mert  azt  mondom  én,  kedves  ténsasszony  — 
szólt  a  szabóné,  midón  szájáról  nagynehezen  le- 
vett egy  öblös  üres  poharat  —  hogy  . .  . 

No  lássa,  kedves  öcsémasszony  -  vágott  a 
hizeigő  szabóné  szavába  belső,  eltagadhatatlan 
örömmel  Bokros  Mihályné  -  csak  kitűnik  az, 
hogy  maga  is  az  6  nemzetségükből  való  I  Nézze, 
galambom  Krisztiánném,  hát  tudja-e,  hogy  ezek 
az  urak  és  asszonyságok  mind  így  tituláltak,  mintha 


tudták  volna,  hogy  édes  atyám  öregatyja,  a  hircs 
Bese  Ferencz  vármegyei  esküdt  volt,  tekintetes 
úr?  Mert  nem  is  hiszem,   hogy    ne    tudták    volna. 

—  Bizonyosan  !  Meglátszik  az,  kinek  milyen  a 
származása.  Teszem  azt,  én  mindig  tudtam,  hogy 
a  ténsasszony  nem  paraszt-vér. 

—  Ugyan  ?  —  s  Bokros  Mihályné  kimondhat- 
lan  boldogsággal  csóválgatta  a  fejét. 

—  Én  igen,  ténsasszony. 

—  Úgy  lelkem,  úgy  azok,  úgy  tituláltak,  hogy: 
ténsasszony,  ténsasszony. 

—  Mert  rendén  is  volt.  Láttam  én  már  olyan 
grófnét,  a  kinek  az  ura  ispánból  lett  csak ;  az 
asszonyt  azért  örökké  nagysás  grófnénak  h'vták, 
az  embert  meg  csak  úgy  ni,  a  hogy  került.  A  dolog 
itt  is  úgy  van.  Ugy-e,  Bokros  uramat  nem  titulál- 
ták tens  urnák? 

—  Nem  azok. 

—  Tudtam  1 

—  Ugyan  faljon  még,  lelkem,  drága  öcsémasszony 
egyet ! 

Bokrosné  ezelőtt  soha  sem  czimezte  volna  öcsém - 
asszonynak. 

—  F^lok,  falok,  mert  ilyen  ételt  nem  eszik  az 
ember  mindenütt.  Ez  is  mutatja,  hogy  a  téns- 
asszony milyen  vérből  való. 

—  Itt  mi  közöttünk  —  monda  a  nagyasszony 
elpalástolhatlan  kedvetlenséggel  -  meg  nem  be- 
csülnék az  embert.  Az  ostoba  parasztja  csak  azt 
hiszi,  mert  ő  paraszt,  hát  már  mindenki  csak 
paraszt.  De  nem  szólok,  csak  mégis  jól    esett    lel- 

kémnek,    hogy    visszaemlékezhetek    szép    nemzet- 
ségünkre. 

—  Nemzetségük  még  szebbé  is  válhatikl  — 
jegyzé  meg  ravasz  elgondolkozással  az  elemében 
levő  szabóné. 

—  Ugyan,  aztán  mikép? 

S  a  nagyasszony  egészen  oda  húzta  székét  az 
öcsémasszonyhoz. 

Hátha    még    nagyságos    urak    is    lennének    a 
famíliájában  1 

—  Már  mint  az  én  famíliámban? 

—  Épen  abban. 

—  Az  lehetetlen  I 

Pedig  a  nagyasszony  rögtön  oda  gondolt,  a  hova 
a  szabóné,  s  épen  úgy,  mint  a  dolog  lehetőségé- 
ben, a  mint  a  másik  karragta  magában  az  egész 
bolondságot. 

—  Teszem  azt  —  indult  kimagyarázni  a  sza- 
bóné a  kellemes  ügyet. 

—  No  de  előbb  igyék  még  egy  csöppet.  Ne 
küldjek  át  az  urának  is  ? 

—  Nem  bánom,  de  majd  átviszem  én  magam. 
Hát  teszem  azt  —  Sándorka  nem  váltott- e  vagy 
egy-két  szót  az  urakkal,  vagy  azzal  a  szép  kis- 
asszonynyal ? 

—  Igen,  mert  épen  egymás  mellett  ültek.  Ugy 
suttogtak,  lelkem,  mintha  csak  együtt  gyerekesked- 
tek volna. 

—  Ez  már  valami ! 

—  Azaz  —  erősíti  öntudatlanul  is  az  elragad- 
tatott nagyasszony. 

—  A  tcinsasszonyék  jól  állanak. 

Bokrosné  egy  kicsit  nézett,  bogy  csakugyan  ő-c 
az  a  tcnsasszony,  s  miután  meggyőződött  (nem 
tudott  volna  meg  nem  győződni),  hogy  a  titulált 
uri  asszonyság  épen  ő,  válaszolt : 

—  Istennek  hála,  elég  jól  állunk,  nem  cserélnék 
a  faluban  senkivel    is.    Mindenem    a    Sándorkámé. 

—  Hogy?  Hát  a  nagyobbik,  András? 

—  András  nem  házasodik.  Hiszen  már  idejét  is 
multa,  huszonhét  esztendős.  Fojtásai  mind  meg- 
házasodtak. Neki  nem  kell  semmi,  csak  az  ökör, 
meg  a  rektor  széke.  S  akkor  boldog,  ha  az  istálló- 
ban van,  vagy  a  rektor  mellett  ülhet  s  énekelhet 
kedve  szerint.  Azt  gondolom,  hibás  elméjű  is,  más- 
különben nem  keresné  annyira  a  templomot.  Aztán 
meg  ő  egész  paraszt,  csupa  apja.  Soha  se  szen- 
vedhettem. Nem  ütött  a  Bese-familiára,  benne  csak 
az  a  hitvány  Bokros-vér  van.  Ha  szereti,  csak 
túrja  a  földet.  Goromba. 

S  a  nagyasszony  egész  kipirosodott  a  heves 
beszédben. 

—  Így  már  jól  van,  egészen  jól  1  —  mondogatá 
a  szabóné.  Nekem  is  van  ellene  panaszom, 
mert  akárhányszor  jövök,  mindig  úgy  néz  rám, 
mintha  szarva  volna.  Már  pedig  eddig  is  át-át- 
jöttem,  ezután  is  átjövögetek,    kedves  tcnsasszony. 

—  Mert  jöjjön  is  lelkem,    az    én    portámra    jő. 

—  Arra  én ;  most  már  tudom,  meg  azt  is  tu- 
dom, —  vcté  utána  egy  kis  gondolkozás  után,  — 
hogy  a  mit  gondoltam  tiszta,   igaz  dolog. 

—  Mondja  csak,  hogy  ne  volna  tiszta  dolog. 

Bokrosné  egy  kissé  megütődött,  hogy  oly  hir- 
telen cl  találta  árulni  szíve  szándékát,  s  hamarosan 
egyet  fordított  a  beszéden 

—  De  mi  is  az  a  tiszta  dolog?  —  kérdé  éles 
tekintettel. 

—  Az,  hogy  ilyenformán  Sándorka  leggazdagabb 
legény  a  faluban  .  .  .  vagy  oh !  mit  is  mondok,  a 
városban,  mert  lelkem  tensasszony,  városi  asszonyok 
vagyunk  ám  már ! 

A  két  asszony  jót  nevetett  ezen,  de  azért  mind 
a  kettő  esze  máshol  járt.  • 

—  Csak  az  a  kár  —  kezdé  fejtegetni  a  ravasz 
szabóné  tanácsát  hogy  Sándor  már  mátkás. 

—  Mert  az  is  így  van  -  kiáltott  élesen  a 
nagyasszony  hogy  ha  akarom  mátkás,  ha  akarom, 
nem  mátkás. 

—  De  Vörös  Gáborék 

—  Zsivány  had! —  pattant  föl  indulatosan  Bok- 
rosné. —  Olyan  fészekbe  nem    eresztem  a  fiamat. 

—  De  a  fiatalok  szeretik  egymást .  .  . 

—  Ha  én  akarom,  nem  szeretik. 

S  a  nagyasszony  türelmét  vesztve  csapott  az 
asztalra. 

—  Talán  az  a  zsivány  Vörös  Gábor  még  bizony 
magát  is  megvette,  mert  nem  is  tudom,  miért  fogja 
úgy  pártját. 

Most  a  szabónén  volt  a  sor,  6  állt  a  kert  felől, 
s  a  két  asszony  között  a  leghevesebb  disputa  fej- 
lett volna  ki,  ha  Bokros  Mihályné  módos  asszony 
nem  lett  volna,  s  a  szabóné  meg  földhöz  ragadt 
szegény  nem    Ez  döntött. 

A  szabóné  kiengesztelte  a  nagyasszonyt,  s  hogy 
a  kiengesztelődés  teljes  legyen,  egész  tervével  elő- 
állott, azaz  hogy  Sándor  uri  kisasszonyt  is  kap- 
hatna feleségül,  még  pedig  egyenesen  .  .  . 

De  c  szónál  Sándorka  lépett  be,  és  pedig  ki- 
pirult arczczal,  s  egy  erős  füstű  égő  szivarral. 

—  Te  gyerek  —  támadá  meg  vidám  nevetéssel 
az  anya  a  nyalka  szép  legénykét  —  ugyan  mit 
csinálsz?  mi   ég  a  szádban? 

—  Czigárró !  szólt  a  fiú  egy  nagy  csomó  füsttel. 

—  Veszed  ki  a  szádból,  lelkem,  mert  mindjárt 
meggyulad  az  a  kis  pörge  bajuszod  ! 

—  Nem  ott. 

S  a  szép  siheder  legény  kényesen  összeütötte 
bokáját. 

—  Hol  vetted? 

—  A  kisasszony  adta. 

—  Te,  mit  mondasz,  a  kisasszony?  melyik  kis- 
asszony? kérdé  az  anya,  mintha  nem  tudná, 
melyik,  vagy  legalább  nem  sejtené. 

—  Itt  e!  —  s  a  fiú  hüvelykujjával  az  első  szoba 
felé  mutatott. 

—  Ihol  ni,  lelkem  tcnsasszony  -  sietett  szólni 
a  szabóné  megmondtam,  hát  nem  mondtam 
előre,  hogy   Sándorkára  még  nagy  szerencse  néz  ? 

A  boldog  nagyasszony  csóválta  errc-arra  a  fejét, 
s  nevetett,  még  pedig  a  leendő  nagy  szerencse 
teljes  tudatában. 

Az  asszonyok  ki  akarták  venni  a  legény  szájá- 
ból a  szivart,  hogy  saját  kezükkel  megtapogathas- 
sák, de  a  legényke  kisurrant  az  ajtón,  s  nagy  hety- 

kén,  telve  dicsekedő  érzésekkel  megindult  a  paj- 
tisok felé.  Hogy  fog  majd  tündöklcni  diadalával  a 
társak  előtt,  hogy  fogja  mátkáját  ingerelni  a  szép 
ktsasszonynyal,  de  még  Vörös  Gábor  uramnak  is 
elmondja  az  egész  esetet  körülményesen. 

—  Sándor  —  szólt  oda  András  a  szekerek 
mellől,  mit  sem  sejtvén  a  legény  édes  szándékai- 
ról —  hova  mégysz  ?  Tudod-e,  hogy  holnap  haj- 
nalban Szegvárra  kell  mennünk  gabonát  vinni  ?  El 
ne  maradj !  Szekeredet  megnézd,  hogy  küllő,  kerék, 
járomszög  rendben  van-e,  mert  az  utón  nem  álldo- 
gálhatunk. 

—  Jó,  jó  —  kiáltott  vissza  az  útból  Sándor  — 
csak  parancsolgasson,  ott  vannak  a  béresek. 

S  a  fiú  nagyon  keveset  törődött  az  egész  Szeg- 
várral. Künn  termett  az  utczán.  ó  úr  volt,  az 
anyja  fia  volt,  neki  szabad  volt  mindig  minden. 
Ment,  s  pedig  a  legjobb  kedvvel  a  szokott  helyre, 
mátkájához,  a  Vörös  Gábor  uram  nagy  tölgyfa- 
kapuja elé,  a  hol  ilyenkor  már,  ilyen  szép  csillagos 
időben  két-három  jó  pajtása  is  ott  szokta  várni. 

Most  egyet  se  talált  ott.  Hiába  vigyázott,  nézett 
a  kis  kertbe :  mátkáját  se  találta  sehol,  se  testvéreit. 
Gondolta,  korán  jött,  a  társak  még  valahol,  vala- 
melyik korcsmában  mulathatnak,  mivel  ez  a  mai  nap 
szinte  félünnep  vala.  Bekopogtatott  tehát  itt  is,  ott 
is,  de  most  úgy  találta,  hogy  minden  ilyes  hely 
idegennel   és  serfőző-legénynyel  van  megtömve. 

—  Mi  az  ördögbe !  —  dummogá  kedvetlenül.  — 
Tán  biz  itthon  se  vagyunk    már    a    mi    falunkban?^ 

(Város  ez  már.  Öcsém,  sok  minden  máskép  lesz 
itt  ezután.) 

Megint  csak  visszakerült  tehát  a  legény  a  Vörös 
Gábor  uram  kapuja  elé. 

Leült,  s  várta  a  legényeket,  s  mátkáját.  De  ehol 
csak  nem  akar  jönni  senki,  pedig  már  szinte  fél- 
órája, hogy  ott  üldögél.  Föl-föltekintget  az  utczára 
nyiló  ablakok  felé.  A  mi  máskor  nem  szokott  tör- 
ténni :  most  mindeniknél   be  van  hajtva  a  vastábla. 

—  Mi  dolog  ez  ?        tusakodik  magában  a  legény. 
Kedvetlenül   fölkel,  s  mintha  a  legrosszabbat  sej- 
tené, bemegy  az  udvarra. 

—  Nem  járt  még  itt  senki  ?  —  szól  Sándor  a 
folyosó  kőlépcsőjén  üldögélő  béreshez. 

—  Biz  itt  jártak  elegen,  ifjú  uram. 

—  S  hát? 

—  A  nemzetes  uram  elküldte  ő  kelmöket. 

—  Hisz  tán  csak  nem  voltak  czigányok? 

—  Nem  biz  ott,  mert  az  egyik  a  biró  uram  fia 
volt,  másik  meg  a  Joó  Pálé,    a    Marika    szeretője. 

—  S  mi  okból  küldték  el  őket?  —  kérdi  egyre 
indulatosabban  a  legény. 

Az  öreg  béres  fölkel,  kiebb  vezeti  a  fiút,  s  nagy 
suttogva  mondja : 

—  He  a  ki  adták,  -  kiáltott  a  nemzetes  uram 
a  legényekre,  eltakarodtok  inneni  Nem  tudjá- 
tok-e, hogy  itt  a  főbiró  lakik?  Meg  ne  lássak  itt 
közületek  többé  egyet  is ! 

—  Nono,  Vörös  uram  —  mormogá  a  legény 
rekedtes  hangon  —  hátha  aztán  majd  én  is  el- 
maradok. 


—  Mert  ifjú  uram,  szó  a  mi  szó  —  monda  a 
béres  —  úgy  is  van,  hogy  maga  se  jöjjön  ezentúl. 

S   ezt  kinek   mondta? 

—  Zsuzsikának. 

—  Hogy  én   ne  jöjjek? 

—  Biz  úgy  I 

— -  Én  ?  s  a  legény,  mint  a  ki  sehogy  sem 
akarta  elhinni   e  bolondságot,   a   mellére  ütött. 

—  Az  ifjú  úr. 

—  Aztán  miért?  hát  kit  bántottam  én?  Hívja 
csak  kend  ki   azt  a  leányt. 

—  Már  azt  én   most  ki   nem  hívhatom. 

—  Nem-e  ? 

S  a  fiú  akaratlanul  is  vállon  ragadta  az  öreg 
embert.     - 

—  Nem,  mert  olyan  helyen  ül  —  vedé  magát 
az  öreg  —  a  hova  nekem  nincs  bejárásom. 

—  S  hol   ül? 

—  Hol  ?  odabent  a   német  urak  között. 

A  béres  ember  az  udvarra  eső  vastáblás  ablak 
alá  ment,  s  a  nyomában  lépegető  legényhez  szólt: 

—  Ahol   ülnek  ni ! 

Sándor  ifjú  vala  még,  s  nem  is  annyira  büszke, 
hogy  a  belső  égető  kíváncsiságnak  ne  bírjon  en- 
gedni, odanyomta  tehát  fejét  a  vastáblához,  s  a 
mutatott  nyíláson   betekintett  a  szobába. 

Szép,   pompás,   urí  világ  volt  odabenn  ! 

Csak  úgy  ragyogott  a  nagy,  tágas,  pingált  szoba 
a  sok  gyertyától.  A  hosszú  asztal  egész  a  szaka- 
dásig meg  volt  rakva  dvágábbnál-drágább  ételekkel, 
finom  aranyszínű  piros  és    fekete    szegvári    borok- 


33 

kai.  Az  asztalfőn  ült  a  vén  Vörös  Gáborné  asszony 
ránczos,  sovány,  a  valónál  tíz  évvel  többet  mutató 
képével.  Nem  magától  ült  ő  az  első  helyre,  hisz 
eddig  örökké  a  leghátulsó  hely  volt  az  övé :  a 
németek  ültették  oda,  a  kik  barátságosak,  fáinak, 
a  kik  bizonyosan  jól  tudják,  mi  a  törvény.  Mellette 
jobbról  ült  a  deszkakeskenységű  franczia  nevelőnő  ; 
balról  a  főbiró  úr,  egyre  tömvén  magába  a  jó 
ételeket  s  a  drága  italokat,  s  egyre  kacsintgatván 
az  átellenben  levő  franczia  leányra  vagy  asszonyra  ; 
a  főbiró  úr  közvetlen  szomszédságában  Zsuzsika 
kuporgott  felkontyozott  hajjal  (eddig  soha  se  volt 
így),  diszes  spitzes  ruhában.  A  szegény  teremtést 
majd  megölte  a  rettentő  vastag,  hegyes  halcsont. 
Zsuzsika  mellett  egy  nagy  meztelen  szájú,  tompa 
orrú,  sárgás-fehér  hajú,  köpczös  német  legény  dol- 
gozik késsel,  villával,  kanállal,  poharakkal,  a  fő- 
biró úr  két  kisebb  fiacskájának  nevelője. 

E  mellett  Marika  foglal  helyet,  szintén  kontyo- 
sán, spitzesen  ;  idébb  a  gyermekek,  odább  mások 
ültek ;  az  asztal  végén  pedig  kiszélesedett  ragyogó 
vörös  arczával,  s  a  fültő  mellett  juhászosan,  jól 
kizsírozott,  göndör,  vörhenyes  hunozutkával,  a  pa- 
radicsomi boldogságban  lebegő  Vörös  Gábor  úr 
vigyorog,  kellemeteskedik. 

—  No  látod,  édes  öcsém,  hová  illenél  ide  te, 
ennyi  uraság  közé  ?  —  gondolja  magában  az  öreg 
béres. 

Sándor  elneveti  magát,  s  káromkodva  támolyog 
ki  az  utczára.  Szid,  átkoz  minden  németet,  jóravaló 
hivatalnokot  a    világon,  s  nem  tudja,    hog)'an,    mi- 

Tolnai  :    Az    urak.  ^ 


14 

kép  állhatna  boszut,  igen  nagy  boszut  mátkáján, 
annak  apján,  annak  egész  gaz  nemzetségén. 

Nem  tudja,  de  hiszi,  hogy  cl  fogja  találni.  Addig 
is  nagyokat  lódit  magán,  sebes  zihálva  megy  egye- 
nest hazafelé;  fölveti  f^ejét,  merőn  néz  az  éjsza- 
kába, s  így  nem  vesz  észre  semmit ;  holott  ha  a 
mint*  elsuhan  a  rektor  háza  előtt,  csak  egy  kicsit 
nézve  a  világos  kis  ablakokra,  akár  szembe  tekint- 
hetne András  bátyjával,  ki  ott  ül  egy  csomó  kár- 
tyázó asszony  és  leány  között. 

Igen  is,  az  a  goromba  parasztlegény,  a  kinek 
(az  édes  anyja  szerint)  csak  az  ökör  kell,  meg  az 
ének :  ott  ül  édes  elmerűléssel  egy  csomó  leány 
és  kártyázó  asszony  között. 

S  kikből  áll  az  a  csomó  asszony  és  leány? 

A  csomó  asszony  áll  két  beesett  arczú,  sovány 
asszonyból,  kik  közül  egyik  a  rektorné,  a  másik 
egy  öreg  papné,  fekete-barnás  ruhában,  hajlottas, 
vékony  orrán  nagy,  régi   formájú  pápaszemmel. 

A  csomó  leány  áll  három  leányból :  a  rektorné 
két  serdülő  leánykájából,  s  az  öreg  papné  szép 
fiatal  unokájából. 

A  kártya  a  rektorné  kezében  van,  ki  azon  mes- 
terkedik, hogy  mind  az  ő  saját  két  kedves  leányá- 
nak, mind  már  egyúttal  annak  a  másiknak  is  tisz- 
tességes szerencsét  mondjon. 

—  Lássuk  csak,  most  a  magáé  jön,  András 
öcsém !  —  kiált  a  rektor,  nagyobb  figyelem  okáért 
kivévén  egy  perezre  a  szájából  a  pipát.  —  Mit 
mond  ?  persze  házasságot,  mert  már,  ha  jóravaló 
kártya,   mást   ne  is   mondjon. 

A  leányok  kíváncsian  fölemelkednek,  sőt  még 
az  öreg  papné  is,  s  várják,    hogy    ki    lett,  mi  lett. 

Az  öreg  papné  titkon  megigazgatja  unokája 
nyakán  a  kis  vörös  kendőt  s  mosolyogva  néz  kö- 
rül, mintha  azt  akarná  kifejezni,  hogy  a  kártyának 
épen  nem  lehet  ám  hinni,  nem,  nem,  nem,  semmi 
esetben  is. 

—  Itt  András  bácsi  —  szólal  meg  a  rektorné 
kisebbik  leánya  —  egy  szép  szőke  uri  kisasszony 
áll ;  ugy-e,  mama,  az  áll  ? 

—  Épen  az  ? 

Mind  a  három  leány  szőke  volt,  s  ez  véletlenül 
nagyon  jó  volt  /gy. 

—  Házasság,  öcsém,  vigyázzon,  megint  házas- 
ság, mint  a  múltkor  1  —  jcgyzé  meg  nevetve  a 
rektor  úr. 

—  Sok  baj  van  1  —  magyarázza  a  rektorné, 
erősen  odatekintve  a  kártyákba. 

—  Mondtam,  hog)  sok  baj  van !  —  szólal  meg 
András  is,  ki  most  figyelmes,  bátor  nézésével  sok- 
kal csinosabbnak  látszik,  mint  azon  az  uri  ebé- 
den. 

—  Itt  áll  egy  uri  dáma,  amott  egy  öregebb, 
mvnd  a  ketten  sok  háborúságot  csinálnak,  de  azért 
ez  a  kisasszony  itt  előbb-utóbb  mégis  diadalmas- 
kodni fog 

A  leányok  nevetve  egymásra  tekintenek,  s  kutat- 
ják, találgatják,  hogy  ki  az  a  két  rossz  dáma,  s 
ki  az  a  kisasszony. 

András  beljebb  takarja  magát  könnyű  kis  bun- 
dájába s  határozottan  kijelenti,  hogy    az    a    kártya 

nem    neki    szól,    mert    ő    nem    fog    megházasodni 
soha. 

—  Dehogy  nem,  öcsém  —  biztatja  a  rektor  — 
leszek  én  még  a  maga  lakodalmában! 

—  De  uri  kisasszony  —  veszi  föl  a  szót  a  leg- 
kisebbik leány  —  András  bácsi,  ki  lesz  az  ?  No 
megálljon,  mert  holnap  Klári  kisasszonyék  is  be- 
mennek a  szegvári  vásárra,  majd  meglesi,  hogy 
nem  jelenik-e  meg  valami  gazdag  uri  leány,  olyan, 
a  milyenről  a  kártya  szól.  Megnézze,  Klári  kis- 
asszony, jól   megvigyázza ! 

—  Meg,  meg,  Luczika  —  erősíté  Klári  kisasz- 
szony  —  ha  arra  mehetünk,  meglessük. 

—  Aztán  majd  én  itt  megmondom. 

—  De  én  már  akkor  nem  leszek  ám  itt,  — 
szólt  vidám  mosolylyal  a  szép  szőke  arczú  Klári 
kisasszony,  — -  mert  én  holnap  hazamegyek. 

András  szeretíe  volna  kérdezni,  hogy  miért 
megy  haza,  s  szerette  volna  kérni,  hogy  ne  men- 
jen, de  ő  csak  egy  földmives-legény   volt. 

A  kártyavetés  folyt  még,  a  leányok  nevettek  is, 
de  András  nem  igen  szólott  többé;  elkomorodott. 
Üres  sz/vét  -  -  melyet  édes  anyja  nagyon  üresnek 
hitt  —  eltöltötte  valami  keserű,  bús,  fájó  érzés. 
Eg>'  hallgatag,  igénytelen  ember  hogy  mert  volna 
ez  érzésnek  nevet  adni,  s  ha  adott  volna  is,  mi 
nevet  adott  volna? 

Fölkelt  s  tiszteletteljesen  köszönt,  s  a  nélkül, 
hogy  egyetlen  búcsúszót  is  mert  volna  intézni  a 
haza  készülő  Klári   kisasszonyhoz,  távozott'. 

—  Csakugyan   mit   is   keresek  én   ott,    a    hol   ezt 

a  leányt  látom?  -  mondogatá  magában  útközben 
András.  —  Három-négy  esztendeje,  hogy  először 
láttalak  a  templomunkban,  azóta  mindig  kereslek, 
5  bár  nem  én  hozzám  való  vagy,  kereslek  örökkön- 
örökké,  mint  azokat  a  fönt  való  csillagokat,  a  ki- 
ket tudom  soha  sem  érek  el  a  kezemmel. 

A  jótékony  álom  sok  sebet  beköt,  sok  küzködő 
szívet  megvigasztal,  még  a  gonoszok  lelkiismeretét 
is  (ha  van  nekik)  elaltatja;  a  tervezgető  drága  há- 
lóit titkon  édesen  odább  szövi ;  az  öreg  penziona- 
tus,  de  azért  különös  jóétvágyií  embernek  fényes 
jövőt,  a  boldog  hivatalnoknak  pedig  magas  állást  hoz. 

Mily  irigylendő  boldogan  alszik  a  tensasz- 
szonnynyá  lett  Bokros  Mihályné  asszonyság.  Még 
lezárult  szemhéjain  keresztül  is  lehet  látni,  hogy 
apró,  fekete  szemei  mint  úsznak  a  dicsőség  és 
igaz  megtiszteltetés  örömkönyűiben.  Mily  kellemes 
mosolylyal  nyugszik  a  főadószedő  család,  minJ  a 
penzinonatus  felekezet  a  hátulsó  szobában,  mind  az 
uralkodó  rész  az  első  szoba  hófehér  dagadó  párnáin. 

Ki  ne  találná  cl,  hogy  az  a  gömbölyű  mosoly  a 
főadószedőné  kövér  orczáján,  most  is  a  finom  sül- 
tek és  aromás  borok  fölött  édeleg,  azon  jó  ebé- 
dek, ozsonák  és  vacsorák  fölött,  melyek  e  gazdag 
paraszt  hajlékban  okvetlenül  cl  fognak  jőni.  A  fő- 
adószedő  úr  is  mosolyog,  a  mennyiben  örökké  ko- 
mor (ő  úgy  hiszi,  méltóságos)  arcía  erre  képes ; 
nagy  valószínűséggel    ott    ül    valami  ügyes  sörház- 

ban  barátjaival,  s  beszél  a  nélkül,  hogy  kevély  fe- 
lesége örökké  belevágna  szavaiba.  Alszik  Vanda 
kisasszony  is  lebontott  sűrű  aranyhajjal,  két  fehér 
gömbölyű  karjával  —  a  fiatal  leányok  szokása  sze- 
rint —  átölelve  tartván  a  vánkos  titoktartó  csücskét. 

Sándor  nem  zúgolódik  az  uri  vacsora  miatt, 
mintha  mi  sem  történt  volna ;  alszik  nyugodtan, 
fiatal  szívének  könnyen  támadó  s  hamar  eloszló 
érzésével.  Összeszorított  vékony  ajkairól  nem  le- 
hetne eltalálni,  mivel  foglalkozik,  boszuállással-e, 
vagy  újabb  szeretőkereséssel  ?  Bizonyosan  meg  fog- 
ják mutatni   a  következő  napok. 

Nem  tehetem,  hogy  Andrást  is  meg  ne  nézzem. 
Ott  nyugszik  az  eresz  alatt,  közel  kedves  ökreihez, 
lovaihoz.  Lába  fejénél  egy  nagy  szürke  komondor 
őrködik,  vigyázva  gazdájára  s  a  gabonával  rakott 
szekerekre.  E  vigyázásban  segítenek  neki  a  fenn 
való  tündöklő  csillagok  is,  melyek  sokkal  jobb  ér- 
zéssel vannak  András  iránt,  mint  akár  anyja,  akár 
öcscse. 

Oh  !  mi  sugaras  arczczal  szunnyad  Vörös  Gábor 
uram  is ;  igen,  szunnyad,  mert  ő  a  sok  kellemes 
teendő  miatt  most  a  kerek  világért  se  tudna  be- 
csületesen aludni.  Nem,  nem,  ő  most  dolgozik  leg- 
jobban. Keresi  a  főbiró  úr  kedvét  jó  borokkal, 
sőt  még  kölcsön  adott  tallérokkal  és  aranyakkal  is ; 
simogatja  az  urficskákat,  vág  nekik  pálczát  a  kert- 
ben, s  gyomrocskájukba  tömi,  a  mi  jó  csak  beléjük 
tömhető.  Hogy  ne,  hiszen  máris  úgy  nézi  őket, 
mint  aranyos  kis  mostoha  unokáit. 

Vitt,  oh !  igen,  vitt  az    édes    álom    nyugodalmat 

mindenüvé,  egyedül  Vörös  Gábor  uram  leányáról, 
a  szegény  Zsuzsikáról  feledkezett  meg.  Boldogta- 
lan leány,  ő  nem  tudta  belátni  vékony  falusi  eszé- 
vel ama  ragyogó  jövendőt,  melyet  apja  oly  mun- 
kás kezekkel  készítget  számára ;  elég  gyenge  sírni, 
zokogni  egész  éjen  át  olyan  legényért,  a  ki  pedig 
nem  pingált  szobában,  bársony  kanapén  fogná  ám 
vele  tölteni  az  élet  szebb  napjait,  hanem  künn  a 
mezőn :  szénagyüjtve,  kapálva,  aratva,  dolgozva, 
esőben,  szélben,  sárban,  fagyban  egyaránt.  De  ha 
ő  szegény,  úgy  volt  meggyőződve  szívében,  hogy 
azért  a  legényért  elmenne  akár  a  világ  végére  is ! 

De  íme  hajnallik,  pirkad  az  ég,  nyiladoznak  a 
kapuk,  ajtók,  megmozdul  az  utcza,  ásó,  kapa  meg- 
csörren, kerék  megnyikkan,  hajnali  harangszó  meg- 
csendül, itt  a  munka  ideje.  Nincs  többé  mit  időz- 
nünk az  alvókkal,  vegyüljünk  a  munkások  közé. 

Ott  mennek  a  Bokros  András  szekerei  a  szeg- 
vári országúton,  csöndesen,  de  egyaránt.  András  a 
leghátulsó  szekéren  ül,  hogy  szemmel  tarthassa 
mindannyit.  Nyugodtan  tekint  végig  a  hajnal  fél- 
sötétjében kifehérlő  zsákokon ;  búzája,  egyéb  ga- 
bonája olyan,  mint  a  kő,  s  tiszta,  mint  csak  a  va- 
lóságos kalácsnak  való.  Nincs  tehát  ok  félni,  hogy 
valaki  a  sok  gabona  miatt  rápirítson. 

Szép  a  jármas  jószág  is,  hogy  gyönyörűség  rá- 
nézni, András  a  világért  meg  nem  ütött  volna  egyet 
is  soha ;  az  ő  ostora  a  szép  szó  volt,  biztató  fegy- 
vere egy-egy  csöndes,  lassú  nóta.  Keze  alatt  olyan 
is  a  jószág,  mint  a  regulában  tartott  jóravaló  cse- 
léd :  erős  is,  dolgos  is,  jókedvű  is. 


—    Ugyancsak    P^ffogtal  ám   oll    a    kapaszkodónál    valaki    a 
korbácscsal. 

—  «Csákó»  te,  «Tündér»,  úgy,  úgy  I  szólon- 
gatja a  legény  édes  elgondolkozással  ökreit.  S  sze- 
meit meghordozza  azokon  a  szép  urasági  pusztá- 
kon, melyeknek  díszes  gazdasági  épületei  messzi- 
ről kifehérlenek  az  országútra.  Az  a  szép  vörös- 
tetejű ház  ott  egy  nőtlen  öreg  uré,  a  kinek  senkije 
sincs  talán  ;  amaz  ott  beljebb  a  szőlők  alatt  a  há- 
rom Török  kisasszonyé,  kik  közül  mind  a  három 
túl  van  már  a  harminczötön ;  az  volt  a  Zichy 
grófé,  lentebb  mellette  az  a  széles  major  a  Pál 
grófé.  Hej,  ha  valamelyiknek  ő  lehetne  a  gazdája, 
akkor  most  mindjárt  meg  lehetne  mutatni,  hogy  a 
kártya  az  este  hazudott-e,  vagy  igazat  mondott. 

—  Ifju  uram  —  kiált  hátra  egy  béres  nevetve  — 
ugyancsak  pufPogtat  ám  ott  a  kapaszkodónál  valaki 
a  korbácscsai,  s  pedig  alighanem  Sándor  biztatja 
a  lovakat. 

András  föláJl  a  szekérben,  élesebben  körülte- 
kint s  látja,  hogy  a  hidon  túl  a  csavarodónál  csak- 
ugyan Sándor  méltatlankodik. 

—  Te,  —  kiált  oda  testvéréhez  éles,  átható 
hangon,  —  megbolondultál  ?  Szólj  szépen  annak 
az  állatnak,  ne  félj,  mert  megteszi  az  a  maga  köte- 
lességét. 

S  András  leugrott  a  szekérről, 

—  A  ki  ura  van,  —  válaszolt  durván  a  le- 
gényke, —  hát  hiszen  lónak  vettem  én  azt  az  os- 
tort, vagy  mi  ? 

S  a  tömött,  erős  lovak  izzadva,  prüszkölve  ra- 
gadták a  terhes  szekeret  fel  a  magas  kapaszkodón, 
azután    rohantak    alá    szinte  vágtatva    a    völgynek, 

hogy  néhány  perez  múlva  a  kocsi  messze-messze 
hagyta  maga  mögött  a  terhes  ökrös   szekereket. 

A  porból,  zajból  egy-egy  éles,  ritkoltva  kiáltott 
káromkodó  szó  mégis  odavetődött  András  szeke- 
reihez s  tudtára  adta  bátyjának,  hogy :  beszélj, 
beszélj,  hallom  a  szép  szót,  de  ennyit  adok  rá,  e  ! 

Ez  az  «e»  pedi^  nem  volt  más,  mint  egy  jó  ke- 
mény ujjcsettentés. 

Látni  való  hogy  a  két  testvér  nem  élt  valami 
nagy  szeretetben  és  egyetértésben  egymással,  a 
mint  hogy  nem  is  élhetett.  Mind  véralkatban, 
mind  erkölcsökkel  teljességgel  eltértek  egymástól  ; 
úgy  voltak,  mintha  csak  mostoha  testvérek  lettek 
volna.  Sándort  anyja  nevelte,  olyan  kényeztetve, 
a  hogy  csak  egy  kevés  műveltségű,  dölyfös,  nagy- 
ravágyó anya  tud  nevelni,  András  pedig  nevelte 
önmagát,  úgy  a  hogy  tudta.  Nem  igen  járt  semerre, 
mert  hamar  belátta,  hogy  czicítomás,  dologtalan 
öcscsét  többre  nézik  nálánál.  Dolgozott  szorgalma- 
san, de  kedv  nélkül  élt  mindaddig,  mfg  egy  szép 
pünkösdi  ünnepen  a  rektorné  mellett  meg  nem 
látta  azt  a  szőke  kisasszonyt,  a  ki  attól  fogva  édes- 
titkos,  senki  által  még  csak  nem  is  sejtett  világa 
lett ;  legénykori  barátai  egyenkint  mind  megháza- 
sodtak, de  ő  azért  soha  sem  gondolt  a  házasságra, 
jóllehet,  azt  a  titkos  gyalogútat,  mely  egy  szeretett 
lélek  ablaka  alá  visz,  ő  is  ismerte.  Maradt  magá- 
nosan, egyre  inkább  barát  nélkül.  A  miben  eny- 
hülést talált:  az  a  munka  volt,  s  a  kedves  jószá- 
gaira,  mezeire  fordított  gond. 

Eleintén  csúfolták,   különösen    a    miért  örökké  a 

templomot  járta,  azután  gunyoUák,  hogy  vén  le 
gény  marad ;  később  úgy  emlegették,  mint  a  ki 
már  sem  a  legények,  sem  a  feleséges  emberek 
padjába  nem  tartozik.  Olybá  vette  az  egész  falu, 
mint  egy  idegen  mesteri egényt,  a  kivel  legfölebb 
a  rektor  vagy  preceptor  vált  vagy  egy  szót. 

Így  élt  András  anyjának,  öcscsének  csúfjára,  ap- 
jának szomorúságára.  Nem  egyszer  vette  észre, 
hogy  anyja  kezdi  őt  bolondnak  tartani,  s  olyannak, 
a  kire  nézve  csupa  istenáldás  volna,  ha  holmi  ir- 
galmas kezek  a  szőlők  alatt  valami  ó-kutba  vetnék. 

András  nem  törődött  mindezzel ;  gyarapította  a 
gazdaságot,  jó  karba  helyezett  mindent,  s  egyedüli 
büszkesége  anyjával  s  öcscsével  szemben  az  volt, 
ha  egy-egy  régi  barátja  vagy  szomszédja  ökreit, 
szekereit,  gabonáját   megdicsérte. 

Ifju  uram  —  szólalt  meg  újra  az  első  sze- 
kéren ülő  béres  az  ott  a  Jeges  csárda  mellett 
alighanem  Sándor  kocsija  ám. 

András  fölemelkedett  a  zsákokról,  s  boszankodva 
csóválta  meg  fejét. 

Sándor  kocsija  csakugyan  ott  állott  a  csárda 
előtt,  a  lovak  azon  hevülten,  izzadtan,  pokrócz 
nélkül. 

A  bátya  leszállott  a  szekérről,  megsimogatta  a 
lovakat,  füleiket  meghuzogatta,  végigterítette  őket 
pokróczc2al,  s  mintha  vigasztalni  akarta  volna  őket 
a  méltatlan  rossz  bánás  miatt,  nyájas,  hizelgő  sza- 
vakat mondogatott  nekik. 

Azután  csendesen  odament  a  tornácába,  s  be- 
tekintett  a  csárda  ablakán. 

Sándor  ott  ült  egy  kövér,  fekctc-barna  araeu, 
borzas,  loncsos  fehérnép  mellett.  A  nap  már  kez- 
dett kibújni  és  sugarai  épen  oda  szöktek  a  le- 
gényke arc«ára.  A  fiu,  akármint  bevallom  is,  hogy 
nem  cselekedett  illendően,  szép  volt ;  hosszas  áb- 
rázatú, mint  atyja,  kissé  hajlottas  sasorrú.  Piros- 
kicsinyes szája  fölött  sötétfekete  bajusz  serkede- 
zett ;  hosszú,  fekete  haja  széles  vállaira  omolt,  kis 
pörge  kanászkalapja   feje  tetején  fityegett. 

Bátyja  szótlanul  nézte  egy  pár  percéig  a  mu- 
lató legényt,  majd  lassan  megkoczogtatta  az  ab- 
lakot. 

Sándor  nem  hallott,  nem  látott  semmit,  engedte, 
hogy  a  jó  madár  egész  kedve  szerint  átölelje,  s 
vállára  boruljon. 

—  Hej,  Vicza,  Vicza  1  —  ömlengett  a  legény, 
nagyokat  csapkodván  öklével  a  görcsös  asztalra, 
hogy  csak  úgy  tánczolt  rajta   az   itczés  üveg. 

"Vad  körtefa,   vad   almafa  virága, 

Most   tettem   szert  egy   kékszemű   leányra ; 

Az   termete    ezer  közül    kiválik, 

Boldog  leszek,   tudom,   vele   halálig." 

Ugyan  . . .  ühüm  !  —  morgolódék  a  fehérnép, 
odább  húzódván  a  legénytől.  -  De  híres,  vájjon 
kiféle,  tán  a  dobogóból  való  ? 

—  Nem  a  dobogóból  való  az,  szolgám,  mert 
az  uri  kisasszony. 

—  Hát  akkor  a  szegvári  sörházból  került  Én 
is  voltam  ott. 

—  No,  ha  te  voltál,  hát  voltál :  de  az  eddig  csak 
a  mennyországban  volt.   Hallod? 

—  Lesz   az  még,  úgy  fordul,  máshol   is. 

—  Lesz  ám,  de  nem  ott,  a  hol  a  te  lelked  gon- 
dolja. 

—  Elszaggathatjuk  még  az  ő  lelkét  is  1  —  szólt 
a  cselédlány,  lesütve  tekintetét. 

—  Vigyázunk  arra,  szolgám,  mint  szemem  vilá- 
gára! —  crősíté  a  legény,  vidám  mosolygással  si- 
mogatván szép  fekete  haját. 

—  Aztán  kik  vigyáznak?  sokan ...  sokan !  — 
kiáltott  fel  hahotázva. 

—  A'  nem  a  te  gondod.  Eredj,  hozz  bort! 

—  Hiszen  még  egy  csöppet  sem  ivott,  mit 
akar?  Tele  még  az  üveg. 

—  No,  ha  nem  ittál  még,  s  inni  akarsz,  igyál,  — 
mordult  a  belépő  bátya  öcscsére,  —  mert  a  ga- 
bonapiacz  nem  itt  van  a  csárda  előtt. 

—  Ott  van,  a  hol  van,  —  felelt  durván  a  fiu,  — 
s  akkor  iszom,  mikor  akarok. 

S  még  erősebben  oda  szögezte  könyökét  az  asz- 
talhoz. Villogó  szemei  villámokat  szórtak,  széles 
homlokán  kidagadtak  az  erek,  s  domború  melle 
mint  a  fúvó,  emelkedett  fölebb-alább.  Lehelete 
egyre  forróbb  lőn,   a  lábai  reszkettek  az  indulattól. 

Lehetett  látni,  hogy  ha  bátyja  itt  valami  okosat 
nem  gondol,  rögtön  ökölre,  birokra  kerül  a  dolog. 

András  leült,  végig-végigtekintett  öcscsén,  ki  se- 
hogy sem  akart  találkozni  bátyja  tekintetével,  s 
szelídebbre  fogta  a  szót. 

—  Sándor,  én   nem  bánom,  tégy,  a  mit    akarsz. 

—  Mert  azt  is  teszem  —  vágott  hirtelen  sza- 
vába az  öcscse,   —  tegye  kend   is   a   magáét ! 


—  Te  bánod  azt  rneg,  öcsém !  -  szólt  föl- 
egyenesedve a  bátya,  s  egyet-kettőt  köhintett  ab- 
ból a  fajból,  mely  a  legszilajabb  indulat  előjele 
szokott  lenni. 

—  Hát  most  azt  mondom,  öcsém,  —  folytatá 
András,  —  hogy  jóravaló  ember  a  mátkájáról  nem 
ilyen  helyeken  szokott  beszélgetni. 

—  Még  tegnap  nem  volt. 

—  Nem  tudtam. 

—  No  hát  tudja  meg ! 

—  Jól  van  öcsém,  akkor  tied  a  világ,  hanem 
csak  majd  a  vásár  után.  Most  pedig  menjünk. 

—  Megyek,  mikor  akarok. 

András  egy  kissé  megmozgatta  ökleit,  nézett- 
nézett, s  aztán  kiszólott  az  ablakon  : 

—  János,  felül  kend  a  kocsira,  induljon,  majd 
mi  megyünk  a  szekerekkel. 

—  Azt  ugyan  meg  ne  próbálja,  ha  kedves  az  élete  I 

—  Csak  induljon  kend,  János!  —  kiáltott  ki 
parancsolólag  András. 

Az  öcs  az  ajtó  felé  szökött,  a  bátya  hátba  kapta, 
s  a  kemény  parasztkarok  az  elkényeztetett  le- 
gényke lapocskáit  mind  vaskapocs  szorították  ret- 
tentő erővel. 

—  Most  én  mondom,  kedves  öcsém,  hogy  el- 
jösz  velem  az  én  szekeremen.  Már  ha  együtt  in- 
dultunk, megyünk  együtt.  így  lesz  ez  jól. 

S  néhány  peroz  múlva  mint  valami  megszelídí- 
tett tigris,  ott  ült  az  öcs  egy  tömött  zsákon  bátyja 
mellett.  Egyik  tekintete  jobbra,  a  másik  balra,  ha- 
nem azért  a  szekér  ballagott   csöndesen. 

Idején  beérkeztek  a  vásárra. 

Csak  egy  kis  mezővárosi  sokadalom  is  ezerfelé 
cl  tudja  foglalni  az  ember  figyelmét.  A  vásárosok 
jönnek-mennek,  kiabálnak,  dulakodnak,  alkusznak, 
nevetnek ;  az  ismerősök  köszöntgetnek  egymásnak 
s  nyújtogatják  csutoráikat  erre  is,  arra  is.  Ilyen 
zajban,  tolongásban,  épen  nincs  mit  csodálni,  ha 
András  teljesen  megfeledkezett  a  csárdai  össze- 
koczozanásról,  s  ime  a  legbizodalmasabban  szólon- 
gat át  öcscséhez,  ki  most  tőle  alig  egynehány  lé- 
pésnyire álldogál  egy  hosszú,  nyitott  szájú  zsák 
mellett,  mely  épen  a  lőcshöz  van  támasztva. 

A  nap  melegen  süt,  az  idő  tiszta,  ott  hullámzik 
föl  s  alá  a  sok  ember  a  vásárban.  Itt  egy-egy  úri 
hintó  húzódik  nagy  méltósággal  végig  a  jövő-me- 
nők tömött,  kiabáló  sorain,  amott  egy  falusi  bőr- 
üléses kocsiba  van  két  hízott  kövér  pej  ló  fogva. 
A  hátulsó  ülésben  egy  nagy  kendőbe  burkolt  öre- 
ges asszony  ül,  mellette  egy  zöldkabátos  vastag 
űr.  Kevélyen  tekintenek  alá  az  alsóbbrendű  nép- 
ségre, s  magukban  azt  hiszik,  hogy  egy  pusztai 
kasznár  és  felesége  még  abban  a  túlsó  hintóban 
ülő  uraságnál  is  fölebbvaló.  El  is  lehet  hinni,  le- 
galább sok  jóigyekezetű  kasznár  és  ispán  van,  a 
ki  ama  zöldkabátos  kasznár  úr  nézetét  határozot- 
tan osztja. 

Ehol  koczog  egy  falusi  ordináré  szekér  két  rossz 
lóval  s  még  roszabb  szerszámokkal ;  kevés  ember 
szeme  akadna  meg  rajtuk,  annyival  is  inkább,  mert 
a  hitványul  készített  szalmaülésben  egy  ősz  sza- 
kállú, bajusztalan,  fekete   kabátos,    magastetejű  ka- 

lapos  ember  ül.  E  kocsi  találkozik  a  bőrülésű  ko- 
csival, az  őszszakállú  ember  nagy  tisztelettel  kö- 
szön, hogy  ülésében  szinte  fölemelkedik,  a  mellette 
haladó  zöldkabátos  kasznár  urnák. 

Oh !  igen,  még  egy  közönséges  vásárban  is 
megalázza  magát  a  kicsi  ember  a  nagy  ember  clött, 
főkép  ha  ez  a  kicsi  ember  csak  egy  falusi  refor- 
mátus pap. 

—  Hova,  hova,  páter?  —  szól  a  kasznár  ur  or- 
rán keresztül,  csak  félig  fordulva  a  szegény  pap 
felé,  kinek  6  egy  pár  véka  búzával   patrónusa. 

Az  öreg  férfiú  megállítja  szekerét,  s  illő  tiszte- 
lettel előadja  jövetelének  okát  s  czélját. 

—  Nem  kelt  el  a  leányka !  —  mormogá  gúnyo- 
san a  kasznárné  asszonyság,  odatekintve  haladtá- 
ban az  öreg  pap  melletl  ülő  Klári  kisasszonyra.  — 
Na  persze,  hát  most  vájjon  hol  próbál  vele  sze- 
rencsét a  vén  pap  ? 

A  kasznár  ur  jólelküleg  nagyot  nevet  e  találó 
megjegyzésen,  és  egyet  sodorint  vastag,  kövér 
bajuszán. 

A  szegény  vén  pap  pedig  —  kinek  nem  illő 
vizsgálni  a  gúnyos  tekinteteket  -  lelkében  hihe- 
tőleg örül,  hogy  a  lelkes  patrónus  ur  oly  nyájas 
volt  iránta.  Megy  csendesen,  s  meglehet,  egész 
hazáig  e  jó  családdal  foglalkoznék  képzeletében, 
ha  leánya  oda  nem  köszöntgetne  valami  gabonás 
szekerek  felé. 

—  Jó  napot,  jó  napot,  András  bácsi  1^  —  szól 
nyájas  mosolylyal  a  leány  Bokros  Andráshoz.  — 
Hát  elkelt-e    már   a   búza  ? 

Pirulva  emeli  meg  a  legény  kalapját,  s  nem  tudja, 
kinek  köszönjön  nagyobb  tisztelettel,  a  kiszasz- 
szonynak-c,    vagy    a    mellette    ülő  öreg  embernek 

—  Van  még  egy  kicsi  I  —  válaszol  mély  tiszte- 
lettel András. 

—  Milyen?  —  kérdi  az  öreg  pap, 

—  Tiszta  búza,  parancsolatjára  a  tisztelendő 
urnák. 

—  Hó,  megálljon  csak,  István,  megnézem! 

S  az  öreg  férfiú  néhány  perezre  leszáll  a  sze- 
kérről. 

Mialatt  a  zsákokat  tapogatja  s  a  gabonát  néze- 
geti, leánya  suttogva  odahajlik  András  felé  s  kérdi : 

—  Hát  a  tegnap  esti  kártya  mutatott- e  már  va- 
lakit? 

—  Igen  I  —  int  szemével  mosolyogva  a  legény. 

—  No  lássa  —  S7ól  némi  megütődéssel  a 
leány  —  ugy-e,   mondtam,  hogy  annak  igaza  van? 

—  Barátom,  ez  pompás  buzal  —  fordult  az 
öreg  pap  a  legényhez.  —  Mikor  jönnek  be  ismét  ? 
Ebből  szeretnék  magam  is  venni. 

—  Aztán  mennyi  kellene  ?  —  kiált  oda  a  har- 
madik szekérről  egy  mezőmihályi  ember,  —  Ugy-e, 
maga  a  benedeki  árendás,  a  Salamon  ? 

—  Nem  az  vagyok  én,  édes  fiam  —  válaszol 
szerényen  az  öreg  ember  —  én  az  iszlai  pap 
vagyok. 

—  Ugy-e?  —  felelt  röstelkedve  az  atyafi.  — 
No  lám  I  Hát  akkor  nem  sok  kellene  ? 

—  Nem  bizony.  Nem  úgy  vagyunk  ám  mi,  mint 
a  gazdag  árendás  urak.   Nekem    legfölebb    három- 
Tolnai  :  Az  urak.  . 

négy  mérő  kellene  csak.  Az    is    inkább    csak    úgy 
őszszel,  magnak. 

—  Úgy  hát,  András  öcsém  —  folytatá  a  mihályi 
ember,  ki  hajlandó  volt  a  más  kezével  egy  kis 
szivességet  tenni  —  ti  átmehetnétek  Iszlóra,  nek- 
tek sok  szekeretek  van. 

—  Szivesen  1  —  válaszolt  igen  nagy  örömmel  a 
legény. 

—  Ugy,  úgy,  András  bácsi,  jöjjön,  ha  jó  búzát 
hoznak,  lesz  jó  kalács  meg  hal  I  —  biztatá  nyájas 
mosolylyal  Klári  kisasszony  a  legényt. 

—  Hallod  ezt.  András?  —  szólt  az  előbbeni 
ember,  midőn  az  öreg  pap  kocsija  eltűnt  a  soka- 
dalomban. —  Bizony  ha  fiatalabb  volnék,  olyan 
szép  kis  leányhoz  magam  is  örömest  elhordanám 
a  kerek  föld  minden  búzáját. 

András  csak  mosolygott,  és  mintha  az  egész 
dolog  őt  egyáltalában  a  legcsekélyebb  mértékben 
sem  érdekelné,  hallgatott  nagy  bölcsen. 

Azonban  ettől  fogva  nem  igen  vette  észre,  hogy 
a  gabonát  veszik-e,  nem  veszik- c:  lelke  sebes  fu- 
tással követte  az  Iszló  felé  poroszkáló  ordinánczos 
szekeret  s  szinte  megfeledkezett  róla,  hogy  ehol 
immár  mindjárt  csak  maga  lesz  a  vásáron. 

Csakugyan  az  idő  tizenkét  óra  felé  járt,  s  mivel 
a  hozott  gaboiia  tisztességes  áron  el  is  kelt,  meg- 
indultak hazafelé.  Nem  követelte  most  András, 
hogy  öcscse  vele  menjen  visszafelé  is  az  ökrös 
szekéren,  nem  vigyázta,  nem  nézte,  merre,  hol 
van.  Mehetett  a  fiú,  a  mikor  akart  s  arra  a  merre 
tetszett. 

Sándor  csakugyan  a  kocsira  ült,  s  a  két  pej 
sebes  vágtatva  vitte  hazafelé. 

Otthon  épen  róla  folyt  a  beszéd  Bokorné  s  a 
nagysás  asszony  között,  s  pedig  igen  nagy  szere- 
tettel, mialatt  az  első  szobában  Vanda  kisasszony 
nevetgélt,  beszé'getett  a  legbizodalmasabban  egy 
széles  vállú,  termetes,  bajuszos,  barnás  arczú  cseh 
hivatalnok  úrral. 

Az  uraság  igen  jó  ismerős,  vagy  talán  épen 
rokon  lehetett,  mert  a  kisasszonyt  többször  meg- 
ölelte s  hevesen  megcsókolta.  Vanda  kisasszony 
ilyenkor,  mint  játékközben  szokás,  erősét  sikoltott, 
nevetett,  odább  ugrott,  hanem  pár  percíz  múlva 
megint  csak  egymás  mellé  kerültek. 

Egymás  társaságában  így  töltötték  a  kellemes 
időt,  míg  az  apa,  azaz  a  főadószedő  úr  a  hivatal- 
ban ült,  az  anya  pedig  odaát  a  hátulsó  lakosztály- 
ban Bokros  Mihályné  asszonyságot  oktatta. 

—  Ne  hallgasson  senkire,  kedves  ténsasszony,  — 
szólt  jólelkűleg  a  főadószedőné  egy  kis  friss  parasz- 
tos, de  jó  sütemény  mellett,  —  az  emberek  irigyek, 
örökké  azok  is  voltak.  JVliért  kényszerítené  fiát, 
hogy  az  paraszt  legyen?  ki  követeli  ezt?  Én  látom 
tisztán,  hogy  az  a  fiú  nem  arra  született,  hogy 
kapáljon,  kaszáljon  s  fuvarozzék.  De  láttam  is  mind- 
járt. Micsoda  finom  termete  van,  kis  kezei,  lábai, 
úrias  arcza,  magatartása.  Leányomat  meg  kellett 
pirongatnom,  annyira  dicsérte.  Úgy  van,  annyira 
magasztalta.  Ma  már  háromszor-négyszer  is  kér- 
dezte: hol  lehet?  «Édes  fiam  bizonyosan  kapál !» 
mondám. 

—  Az  én  Sándorom  —  vág  a  beszédbe  egész 
megsértődéssel  Bokrosné  —  nem  kapál.  Van  ne- 
künk elég  napszámosunk. 

—  Bizonyosan  mezei  munkát  végez  1  —  mondám. 

—  Azt  a  béreseink  végzik. 

—  Azt  mondom  én  is,  kedves  ténsasszony,  ka- 
páljon, a  ki  paraszt,  a  ki  napszámos,  ó  másra  szü- 
letett. Egy  kis  jó  nevelés  azt  a  derék,  szép  fiút 
emberré,  s  úri  emberré  tenné. 

Bokrosné  asszonyság  nagyot  sóhajtott,  és  szemeit 
föl  -fölmeregette. 

—  Igen  is,  úri  emberré.  Volnék  csak  én  az  6 
helyében,  majd  tudnám  én,  hogy  mit  csináljak. 

—  Ugyan  mit  no,  galambom  drága  nagysás 
asszony?  —  kérdé  alázatosan,  örömtől  remegő 
szívvel  a  fia  jö/endőjeért  élő-haló  anya. 

—  Mit? 

S  a  nagysás  asszony  —  mint  a  ki  már  érezte, 
hogy  kezében  a  kulcs  —  élesen  az  asszonyra  tekin- 
tett, egy  perczig  úgy  tett,  mintha  gondolkoznék,  s 
lassan,  pontról-pontra,  kimérten  kezdte  előadni  a 
tanácsokat. 

—  Először  is  azt  a  parasztruhát  ledobatnám 
róla. 

—  De... 

—  Ugy-e,  azt  akarja  mondani,  hogy  megszól- 
nák? Hadd  szólják,  majd  el  is  fogják  hagyni,  ligy 
van  az  mindennel.  A  kinek  magasabb  azélja  van, 
az  ilyesmikkel  ne  törődjék.  Menjen  bátran,  azok 
fognak  meghajolni  előtte  legelőbb,  a  kik  legjobban 
kikaczagták.  Béreljen  földeket. 

—  Hiszen  nekünk,  hála  istennek,  —  monda  az 
anya  sok  kevélységgel,  —  van  elég. 

—  Bérelni  kell  még  hozzá,  s  akkor  ő  tartson 
egy  ispánt  vagy  effélét,  s  maga  úr  lehet.  Élhet 
úgy,  mint  egy  művelt  ember.  Könnyű  az, 

—  Ugyan? 

S  a  ténsasszony  már  a  jó  tanácsra  tiszta  úri 
asszonynak  képzelte  magát,  a  ki  csézán  megy,  mint 
a  Muznay  urak  anyja,  s  a  ki  a  templomban  az 
első  padba  ül,  az  úri  asszonyságok  közé. 

—  Én  megtanítom,  mit  csináljon,  nekem  vannak 
jó  könyveim,  én  értek  a  gazdálkodáshoz. 

—  Ohl  lelkem  nagysás  asszony,  micsoda  okos 
egy  teremtés! 

—  Ezt  a  birtokot,  a  mi  most  a  ténsas«zonyéké  . .  . 

—  Csak  az  enyém,  —  szólt  fölemelkedve  helyé- 
ről Bokrosné,  —  uramnak  édes  kevés  része  van 
benne.  Bese-juss,  Bese-birtok,  anyai.  Földesúri 
rész. 

—  Nos  tehát  ténsasszony,  én  ezt  a  földesúri 
birtokot  megkétszerezném,  de  sőt  megháromszoroz- 
nám néhány  év  lefolyása  alatt. 

—  Lehetetlen  az,  nagysás  asszonyom  I  —  szólt 
Bokrosné  egyszerű,  de  természetes  eszével,  egy 
pillanatra  kivetvén  fejéből  a  nagyravágyás  tücskét.  — 
Mi  szorgalmatosak  voltunk  mindig,  s  mindeddig 
nem  tudtuk  megkétszerezni. 

—  Van-e  pénzük  ?  —  intézé  a  kérdést  a  főadó- 
szedőní  az  egyszerre  földmívesnővé  változott  asz- 
szonyhoz. 

Bokrosné    e   merész    kérdésre    lesütötte    szemeit 

s  elpirult.  Érezte,    hogy  ez  oly  kérdés,   a  mit   föl- 
tenni illetlen. 

—  Először  is  pénz  kell  —  magyarázá  a  nagy- 
sás asszony  némi  gunymosolylyal  —  néhány  ezer, 
de  én  tudok  szerezni  azt  is.  A  gazdaságot  beren- 
dezzük tudományosan,  veszünk  gépeket,  hozatunk 
egy  művelt,  okszerű  gazdát  s  meg  fogja  látni,  hogy 
a  ténsasszony  fia  első  gazda  lesz  a  környéken, 
gazdag  ember,  úr.  így  történik  ez  Németországon 
is.  A  kinek  hat-hét  hold  földje  van,  meggazdag- 
szik. 

—  No  nekfink  több  van  hatvannál  is,  de  het- 
vennél. 

—  Az  sok,  az  több,  mint  elég.  Tehát  kezem  alá 
vehetem  a  fiút?  Igen,  igen,  re  féljenek  semmit,  a 
mibe  én  fogtam,  azt  még  mindig  keresztül  vittem. 
A  pénztől  sincs  miért  megijedni. 

—  De  van  is,  a  mennyire  szükségünk  van !  — 
tévé  hozzá  nyugodtabban  a  hiú,  de  nem  pazarló 
asszony. 

—  Hát  adósságuk  van-e?  —  vetett  oda  egy  kér- 
dést újból  a  nagyságos  asszony. 

Bokrosné  fölemelte  fejét,  s  büszke  méltósággal 
monda : 

—  Hogy  az  adósság  micsoda,  azt  én  még,  hála 
istennek,  eddig  nem  ismerem. 

Most  nyílott  ki  a  nagysás  asszony  szeme.  Mo- 
solygott, s  igyekezett  kimutatni,  hogy  ő  sem  is- 
meri. 

—  Nagyon  jól  van,  nagyon  pompásan!  —  haj- 
togatá  magát  a  főadószedőné,    vastag  ajkait  nyelve 

hegyével  meg-megérintve.  —  Így  könnyű  lesz  a 
munkához  fognunk.  A  fiu  tehát  az  enyém,  belőle 
én  fogok  en\bert  képezni. 

—  Úgy,  ügy,  —  mondogatá  megkönnyebbedett 
szívvel  a  nagyasszony,  —  csak    vegye  a  keze    alá. 

(Ebbe  már  <3  is  készséggel  beleegyezett,  sőt 
épen  azt  akarta.) 

—  Verje  ki  belőle  azt  a  parasztságot,  —  foly- 
tatá  újra  föltámadt  hiúsággal  s  úri  asszonykodás- 
sal,  —  mert  attól  a  paraszt  apjától  és  bátyjától 
biz  erre  a  szegény  fiamra  sok  illetlen  ráragadt. 

—  Majd  társaságba  viszszük. 

—  Mert  eddig  csak  olyan  ni  —  a  többit  a  ke- 
zével mutatta  —  legényekkel  barátkozott. 

—  Ezután  másokkal  fog. 

—  Itt  a  mi  falunkban  nem  igen  volt  hozzá  való 
ember. 

—  Lesz  most  már. 

—  Vegye  is  a  pártfogása'  alá  a  nagysás  asszony, 
igazgassa,  oh!  neki  jó  szíve  van,  de  hát  még  feje! 
Oh!  lelkem,  úri  vér  van  ő  benne,  szakasztott  olyan 
ő,  mint  a  boldogult  Bese  László  bácsi,  a  ki  vár- 
megye esküdtje  volt.  Úgy,  galambom,  nem  vagyunk 
mi  olyan  juhászból,  parasztból  lett  micsodák. 

E  tételt  bizonyosan  tovább  fejtegette  volna  még 
Bokros  Mihályné,  de  a  kocsizörgés  megakasztotta. 
Sándor  jött  meg  a  vásárról. 

—  Jöjjön  csak,  jöjjön  csak  —  kiáltott  ki  Sándor- 
hoz az  ablakon  a  nagysás  adószedőné  —  tudja-e, 
hogy  maga  az  én  tanítványom? 

—  Kié,    mama?  —  ugrott    ki    Vanda  kisasszony 


56 


az  első  lakosztályból  épő  piros  arczczal  s  egy  kissé 
felbomlott  fürtökkel. 

Sándor  hol  a  nagysás  asszonyra,  hol  a  kis- 
asszonyra tekintgetett,  s  a  nagy  öröm  és  boldog- 
ság annyira  betöltötte  szívét,  hogy  alig  tudta  ki- 
fogni a  lovakat. 


IV. 


A  régi,  csöndes  Mihályfalva,  mióta  várossá  lett, 
akkorát  változott,  mint  egy  házasságra  lépett  em- 
ber. Fösvényebb  lett  és  hiúbb ;  zárkózottabb  és 
egyúttal  tolakodóbb,  czifrább  és  éhesebb,  templom- 
kerülőbb  és  korcsmajáróbb,  okosabb  és  fcslettcbb. 
S  e  sok  újabb  hozománynak  —  kimondom  —  mind 
a  sörház  volt  a  forrása  s  a  hirtelen  elharapódzott 
idegen  műveltség. 

Az  új  mezőváros  hirtelen  fölemelkedett.  Annyi 
lett  benne  a  nagysás  úr,  de  még  a  méltóságos  is, 
hogy  a  mihályiak  egész  elkevélyedtek  c  szerencse 
által.  A  helyt  lakó  ténsurak  egy  pár  hónap  alatt 
mind  átnagyságosodtak,  úgy  hogy  most  már  tekin- 
tetes urat,  ténsasszonyt  keresve  se  lehetett  kapni. 
Hogy  azonban  e  magyar  titulus  se  veszszen  ki,  a 
főbiró  s  a  főadószedő  egy  pár  módosabb,  hízel- 
gőbb magyar  földmívest  megtekintetesuraztak. 

Vörös  Gábor  uram  kapta  meg  legelőbb  e  szép 
czímet,  mely  naptól  fogva  a  régi  juhász  el  is  tűnt, 
mert  a  mostani  Vörös  Gábor  úr  nadrágo)  visel  és 
hozzá  pörkölt  kávé  színű  posztó  kabátot  nagy  czifra 
gombokkal  és  bársony  nyakkal,  mint  az  urak.  Vasár- 

nap  húz  keztyűt  is,  csakhogy  akkor  kezei  a  meredt- 
ség és  dagadtság  miatt  hasznavehetlenek. 

A  művehség  terjesztésében  igen  nagy  munkás- 
ságot fejtettek  ki  a  kisebb  fizetésű  cseh  és  német 
nagysás  asszonyok  és  kisasszonykák.  Bár  alig  tör- 
ték a  magyar  nyelvet,  mégis  a  legkészebbek  vol- 
tak megbarátkozni  a  mihályi  gazdagabb  földmívelő 
osztály  asszonyaival  és  leányaival.  Csak  fogták  ám 
kis  kosárkájukat,  melyben  a  gombolyag  mellett  alkal- 
milag egy  kis  rétes  és  fánk  is  elfért  s  mindjárt  át- 
rándultak a  szomszéd  nagyasszonyhoz.  Ott  szám- 
talanszor bevárták  az  ebédet,  az  ozsonnát,  sőt  hogy 
barátságos  igaz  vonzalmukat  egészen  kimutassák, 
még  a  vacsorát  is. 

Egyéb  régi  szokásokra  nézve  is  tett  a  művelt- 
ség helyes  és  czélszerű  változtatásokat. 

Ezelőtt  ugyanis  a  falu  öregei  —  ha  az  idő  arra 
való  volt  —  vasárnap  délutánonként  künn  üldögél- 
tek a  ház  előtti  túszokon,  gerendákon,  padokon  s 
így  beszélgettek  át  egyik  sorról  a  másikra  csak 
úgy  falusiasán  ;  most  a  jobbmódú  gazdaemberek  a 
művelt  csehek  és  németek  példájára  ott  ülnek  a 
sörkorcsmában,  kártyáznak,  isznak  és  kugliznak  a 
velük  barátságosan  összekeveredett  nagysás  és 
méltsás  hivatalbeli  urakkal. 

A  leányok,  még  Mihályfalva  csak  Mihályfalva 
volt:  kurta  szoknyában,  lelógó  pántlikás  hajjal,  egé- 
szen befűzött  vagy  bekendőzött  mellel  s  paraszto- 
san ott  dalolgattak,  játszottak  a  templom  körül, 
vagy  a  nagy  karikás  kútnál ;  most  kontyba  kötöt- 
ten, hosszú  ruhásán,  de  jól  kivágott  derékkal,  min* 

a  nagysás  cseh  és  német  kisasszonyok,  az  ablakba 
könyökölnek  s  úgy  nézik  a  járó-kelő  legénységet 
s  az  elszaporodott  zsandár  és  fináncz  urakat, 

Nagyhamar  rájöttek  az  élelmesebb  leányok  annak 
a  titoknak  nyitjára  is,  hogy  mikép  lehet  szert  tenni 
olyan  finom  fehér  bőre  és  piros  arczra,  a  milyen 
a  nagysás  asszonyoké  és  kisasszonyoké.  De  lehet 
is  már  látni  akárhány  gazdaleányt,  a  kinek  az  arcza 
csak  úgy  ki  van  pingálva,  mint  az  olyané,  a  ki 
ebben  a  neveltetésben  részesült. 

Városiassá,  műveltté  lett  a  legénység  is. 

A  java  már  bugyogót  visel  —  ebben  Bokros 
Sándor  adta  a  példát  —  németes  jánklit  és  lajblit, 
s  így  ül  az  urak  közé.  Pipa  helyett  szivart  szí. 
Bor  helyett  sört  iszik  és  sokat,  mint  az  urak.  Este- 
felé nem  a  kiválasztott  mátka  ablaka  alá  megy, 
hanem  Lakiné  ténsasszonyhoz,  ki  messzünnen  jött 
egy  csomó  putzos  leánynyal,  a  mint  mondja,  az  urak 
után.  Ezek  között  a  szép  kisasszonyok  között  divat 
most  mulatni,  mert  a  nagysás  nőtelen,  sőt  követem, 
még  a  nős  urak  is  itt  mulatnak. 

A  férfiak  itt  iszszák  azokat  a  drága,  kártya  mellé 
való  különös  külföldi  italokat,  a  miknek  ezelőtt 
még  a  jegyző  vagy  pap  sem  hallotta  hírét  is.  Ki 
ivott  valaha  Mihályfalván  puncsot,  groggot,  csajt? 
A  ki  ezekből  csak  egy  pohárral  iszik,  az  olyan 
még  a  saját  keresztnevét  is  elváltoztatja. 

Ilyen  élet  van  most  otthon  Mező-Mihályfalván. 
Különben  én  nem  a  mező-mihályfalvi  életet  aka- 
rom leírni,  hanem  csak  a  tekintetes  Vörösiek  és 
tekintetes  Bokrosiak  életét. 

Tekintetes  Vörös  Gábor  úr  mert  így  hivatta 
magát,  mióta  német  kabátba  és  nadrágba  öltözött, 
de  még  mások  is,  ki  hfzelgésből,  ki  csúfolásból 
így  titulálgaiták  —  eddig  is  föltartotta  a  fejét, 
most  már  meg  csak  azt  sajnálja,  hogy  két  feje 
nincs,  hogy  négy  gömbölyű  szemmel  nem  nézheti 
le  az  egész  világot,  az  urakon  kívül. 

A  juhászból,  orgazdából,  huzavonából  megtolla- 
sodott ember  földeket  vásárolt,  jövedelmes  vállala- 
tokba ereszkedett,  s  Mihályfalva  egyszer  csak  azon 
vette  magát  észre,  hogy  a  kondorhajú  tolvaj  kas- 
télyt építtet,  vendégségeket  ád,  az  urakkal  barát- 
kozik s  a  falu  minden  dolgába  kéretlenül  is  bele- 
szól, még  pedig  úgy,  hogy  minden  úgy  történt,  a 
hogy  ő  akarta.  A  jegyző  komája,  a  biró  adósa,  a 
pap  fél  tőle.  Ilyenformán  egy  okos  embernek,  a  ki 
rajta  kívül  mindenkit  bolondnak  és  koldusnak  tart, 
könnyű  boldogulni. 

Boldogult  is.  Azóta  látszik  különösen,  hogy  mi- 
lyen derék,  köztiszteletben  álló  ember,  hogy  a  falu 
várossá  lett,  s  hogy  a  főbiró  a  paraszt-kastélyban 
lakik. 

Vörös  Gábor  úr  a  nagy,  fényes  vacsora  óta 
egészen  más  életrendet  szabott  házánál.  Éles,  ku- 
tató szeme  belátta,  hogy  itt  nem  lehet  halogatni 
semmit  is,  a  mi  jövendő  tisztességesebb  életre, 
viseletre,  ruházatra  megkívántatik.  Egy  álmatlanul 
töltött  édes  éjszaka  elég  volt  neki  arra  nCzve,  hogy 
mindent  apróra  meglatoljon ;  mi  hogyan  legyen, 
mit  mennyire  lehet  keresztül  vinni,  és  pedig  vesz- 
teség   nélkül.    Miféle    ember  a    főbirő,    pénzcs-e, 

fcoldus-c ;  látta,  hogy  elég  koldus  biz  ő.  Gyermekei 
urasán  vannak  öltözve,  de  rongyosak,  maga  is  ron- 
gyos, még  az  a  kurtahajú  kisasszony  is,  ki  a  csa- 
ládban sok  minden  lehet  egy  személyben.  A  fő- 
biró  úr  szereti  a  bort,  jól  van :  van  a  pinczében 
elég,  van  olyan  erős  is,  hogy  akár  egy  hét  alatt 
megütheti  tőle  a  guta.  Tudom  én,  —  mondogatta 
tervezgetés  közben  Vörös  úr,  —  hogy  szoktatom 
rá  a  németet  a  boritalra ;  nem  vetek  neki  két  hetet, 
úgy  megszokja,  hogy  a  lelke  üdvösségét  is  oda- 
adja egy  pohár  jó  italért.  Ekkor  aztán  én  diktá- 
lom neki,  hogy  mit  csináljon.  A  kisasszonyt  vala- 
hogy összekapcsoljuk  azzal  a  német  tanító  legény- 
nyel,  s  akkor  aztán  odább  lódulhatnak  egy  faluval. 
Három  gyerek ...  ez  sok,  elég  lesz  ebből  az  apró 
német  teremtésekből  kettő,  de  úgy  fordul,  elég 
lesz  egy  is.  Ma  április  végén  járunk,  a  szüretre 
Zsuzsim  asszony  lehet.  Ha  aztán  az  egyik  vőm 
főbiró  lesz  . .  .  úgy,  úgy  édes  istenem,  eddig  is 
velem  voltál,  megsegítettél,  már  csak  itt  se  hagyj 
magamra.  Ha  minden  a  kedvem  szerint  történik, 
nem  bánom,  öntetek  egy  harangot. 

E  pontnál  az  elérzékenyedett  ember  rögtön  az 
után  nézett,  hogy  a  hamarosan  megígért  harang 
árát  miféle  idegen  zsebekből   fogja  kikotorászni. 

Ráakadt  a  forrásra,  s  folytatta  a  dolgot. 

így  ment  ez  hosszan,  baj  nélkül,  vígan,  egész 
lelki   gyönyörűséggel. 

Csakugyan  Vörös  úréknál  új  élet  állott  be. 

A  két  nagyobb  leányt  minden  hajnalban  egy 
ügyes  városi  zsidóasszony  fésülte  urasán  ;  ez  öltöz- 

tette,  oktatta  őket,  s  tanította  egy-egy  német  szóra. 
A  nagyobb  leányok  meg  anyjukat  s  legkisebb  test- 
vérüket vasalták,  egyengették,  hogy  menjen  minden 
úri  módon. 

De  úgy  is  ment. 

Az  öreges,  beteg,  fonnyadt  asszonyra  egy-egy 
vasárnapi  alkalommal  olyan  spitzes  ruhát  szorítot- 
tak, hogy  a  szegény  juhászné  egész  nap  csuklott, 
ájuldozott  belé.  Mivel  azonban  a  bölcs  családfő 
így  találta  helyesnek  és  szükségesnek  a  dolgot, 
nem  lehetett  ellentmondani.  Különben  követte  a 
rendet  maga  Vörös  úr  is.  A  hol  s  a  mikor  csak 
szerét  ejthette :  tanulmányozta  a  főbiró  úrnak  járás- 
módját, viseletét,  a  feje  mozgatását,  keze  legyint- 
getését,  3  úgy  alkalmazta  magát  is,  a  mennyire 
csak  ezt  vén  csontjai  megzngedték.  Ha  kiáltott,  úgy 
kiáltott,  mint  a  főbiró  úr,  élesen,  egy  kissé  az  orr- 
ból ;  ha  ment  az  utczán,  úgy  ment,  mint  a  főbiró 
úr,  aprókat  lépve  s  bal  vállát  hol  előre  tartotta* 
hol  hátra.  Csak  egyet  nem  tudott  eltanulni:  a  fő- 
biró úr,  mint  afféle  művelt  németországi,  járásköz- 
ben mindig  dudorászott,  énekelt.  Ezt  az  uras  mó- 
dot nem  lehetett  eltanulni,  mert  a  főbiró  minden 
alkalomra  más  nótát  dalolt.  Egyebekben  szerencsé- 
sen megmérkőzött. 

Egy  jó  apa  bizony  sokat  megtesz  gyermekeiért, 
azok  boldogságáért. 

így  vette  fel  a  dolgot  Vörös  Gábor  úr  is. 

Bokrosné  ídnsasszony  sem  maradt  hátra.  Napról- 
napra művelődött.  A  tudomány,  melyet  a  nai;}'sás 
asszony  csepegtetett  Sándor  szívébe,  a  buzgó  édes 

anyára  sem  maradt  haszon  nélkül.  Bokros  Mihályné 
mindjobban  belátta,  hogy  ezeket  a  jó  német  ura- 
kat az  isten  hozta  ide,  ebbe  az  újdonatúj  városba. 
Mi  lett  volna  ezek  nélkül  ő  belőle,  de  mi  lett 
volna  abból  az  okos,  úrnak  termett  gyerekből,  a 
Sándorkából  ?  így  —  monda  magában,  vagy  talán 
hangosan  is  —  paraszt  1  Paraszt,  de  nem  engedte 
az  isten,  nem !  Férjét,  az  öreg  Bokros  uramat,  ki 
csak  olyan  Bokros-familiából  származott,  eddig  is 
kevésre  becsülte,  valamint  azt  a  paraszt  természetű 
fiát  is,  Andrást ;  mostantól,  azaz  ettől  a  szebb  élet- 
módtól fogva  meg  szinte  majd  alig  tudott  velük 
mit  csinálni.  Akkor  volt  boldog,  ha  Sándorkájávai 
s  az  urakkal  lehetett  együtt.  Kezdte  nem  igen 
venni  észre  régi  ismerőseit,  komaasszonyait,  szegé- 
nyebb atyafiait.  Hogyan  is?  Ha  Sándor  tekintetes 
úr  lesz,  úri  módon  jár  s  ő  maga  is  máskép  öltöz- 
ködik, s  ha  —  a  mit  sdjon  a  jó  isten  —  bele 
találnak  atyafiságosodni  ebbe  a  nagy  úri  német 
famíliába,  akkor  mégis  csak  cl  kell  szakadni  a 
paraszt-rendtől.  El,  az  már  igaz. 

A  nagy  sás  asszony  —  Ígérete  szerint  —  gyöke- 
resen hozzáfogott  Sándor  tanításához.  Egész  órá- 
kat eltöltött  a  szép  gazdalegénynyel,  állítgatva, 
mint  valamely  tanult  őrmester  a  szegény  közlegényt 
jobbra-balra.  így  tartsa  a  kezeit,  ni !  —  s  a  legény 
friss,  szilaj  vére  megpezsdült,  a  mint  a  puha,  kövér 
úri  asszony  kezeket  érezte.  —  Tartsa  fölebb  az 
állát,  úgy  1  —  s  az  úri  asszony  mintha  nem  is 
tudná,  mikép,  megsimogatta  a  fiú  égő  arczáját. 
Sándort  valósággal  tűzbe  vitték  mindennap. 

Egész  bizonyossággal  nem  tudom,  de  a  cselédek 
suttogták  egymás  között,  hogy  Sándort  ugyan  ölel- 
geti a  szép  német  asszony. 

Ilyenkor  Bokrosné  —  mert  ő  is  meghallotta  a 
dolgot  még  idején,  mikor  újság  volt  —  édes  álmél- 
kodással, anyai  büszkeséggel  megcsóválgatta  a  fejét, 
mondván:  «Te  te  rossz  gyermek,  csak  meglátszik 
benned  az  a  hamis  úri  véri*  Meg,  valósággal  meg- 
látszott. Nem  kellett  többé  Sándornak  a  mezei 
munka,  tőle  ott  lehetett  az  istállóban  a  legszebb 
ökör,  a  legdrágább  ló ;  jöhetett  az  aratás,  széna- 
gyűjtés, meg  mindaz,  a  mi  csak  egy  munkaszerető 
földmíves  legényt  talpra  állíthat,  6  mindezekre 
ügyet  se  vetett  többé.  Eleintén  - —  mert  bátyjától 
mégis  csak  félt  —  különböző  okok,  mentségek  alatt 
meg- megszökött  a  munkától,  majd  a  mint  vette 
észre,  hogy  nem  igen  keresik,  a  nagysás  asszony 
meg  igen  a  tanítás  után  lát,  mind  több-több  bátor- 
sággal maradt  otthon. 

A  ruhaváltoztatásba  nyugodott  bele  legnehe- 
zebben. 

Lelkében  csak  mégis  földmívesnek  tartotta  magát; 
gazdalegények  voltak  barátai,  mátkája  is  gazda- 
ember leánya  volt  (ki  azonban  most  már  kontyos, 
úri  ruhás  kisasszony),  mikép  vegyen  ő  magára 
mégis  más  ruhát?  Hiszen  a  világ  agyonneveti,  ha 
meglátja. 

Azonban  a  sánta  szabó  addig  járt-kelt  a  házhoz, 
addig  méregette  a  fiút,  hogy  egyszer  a  német  ruha 
csakugyan  hazakerült  az  asztalra. 

Egy  hámba  kerülő  csikó  megpatkolása  nem  jár  na- 

gyobb  körülményekkel,  mint  a  mekkorával  Sándorka 
felöltöztetése  járt. 

A  német  nagysás  asszony  és  leánya  ujjongva 
csapták  össze  kezeiket,  mikor  a  szabó  jelentette, 
hogy  az  úrfi  fel  van  öltöztetve. 

A  fiú  az  egyszerű  parasztruhában  is  szép  volt* 
most  mintha  kétszerte  szebb  lett  volna.  Karcsú, 
magas  termetéhez  odasimult  a  szép,  díszes  fekete 
ruha ;  a  testhez  álló  szűk  nadrág,  a  mell  dombo- 
rúságát  el  nem  takaró  mellen  kivágott  mellény,  a 
vállak  szélességét  s  a  felső  test  arányos  ép  állását 
kitüntető  kabát  egész  hízelgő  ékesszólással  beszél- 
tek a  csinos,  deli  ifjú  mellett.  A  nagy,  kordován, 
hegyes  orrú  csizma  helyett  most  finom,  divatos 
szabású  bakancs  födte  az  elég  szép  idomú  lábakat. 
Mindezekhez  járult  a  fiú  ragyogó  tekintete,  emel- 
kedett, domború,  sima  homloka,  a  dús,  tömött, 
fekete  fürtös  haj,  a  vastag,  erős  ívezetű  szemöldö- 
kök, s  a  kis  serkedző,  vékony,  pehelylyágyságú 
fekete  bajusz. 

A  nagysás  asszony  addig  nézte  a  villogó  szemű, 
mosolygó  legénykét,  hogy  végre  egész  önfeledten 
kiáltott  fel: 

—  Oh!  ha  nekem  ilyen  szép  fiam  volnál  Nos 
jöjjön,  öleljen  meg  s  köszönje  meg,  hogy  emberré 
tettem. 

A  fiú  így  nyilván  megölelni  egy  úri  asszonyt... 
habozott,  nevetett,  s  nézett  hol  anyjára,  hol  a  kis- 
asszonyra. 

—  Eredj,  csókolj  kezet  a  nagysás  asszonynak  I  — 
bíztatá  az  anya  örömtől  repeső  szívvel. 

Tolnai  :    Az   ur«k.  _, 

A  jó  nagysás  asszony  maga  tette  az  első  lépést 
s  homlokon  csókolta  a  fiút. 

—  Ez  a  csók  a  szorgalmas  tanítványé. 

Most  következett  az  édes  anya.  Az  bánt  még 
egyszer  cl  a  fiúval.  Sándor  szinte  szégyeltc,  hogy 
anyja  annyira  eszi,  csókolja. 

Hát  Vanda  kisasszony  ? 

Az  sem  várt  sokat,  6  is  bátrabb  volt,  mint  a 
legény. 

—  Most  jöjjön  velem  egyet  sétálni  a  kertben  !  — 
szóJt,  hevesen  ragadván  meg  a  fiú  karját. 

Sándor  kiment  az  udvarig,  de  onnan  sem  kérés, 
sem  fenyegetés  nem  bírta  tovább  mozdítani  Nem 
ment  egy  tapodtat  is. 

—  Nem  megyek,  kisasszony  I  —  szólt  a  fiú  izga- 
tottan, lángoló  arczczal.  —  Ha  meglátnak,  kinevet- 
nek. 

—  De  ha  én  akarom,  hogy  jöjjön  1  —  szólt  föl- 
vetve fiatal,  üde  arczát  a  leány. 

—  Akármit  parancsoljon,  de  ebben  a  ruhában 
nem  megyek. 

—  Maga  ezentúl  ebben  fog  járni  mindig. 
A  legény  fejét  rázta  és  nevetett. 

—  Maga  nem  lesz  többet  paraszt,  én  akarom  1  — 
esengett  a  leány  érczes,  meleg  hangja. 

A  fiú    bár    el    volt  rontva,    de  bolond  nem  volt. 

—  Én  az  vagyok,  a  mi  apám,  meg  a  bátyám  I  — 
szólt,  kezét  a  leány  forró  kezéből  kivevém. 

—  Hát  ha  az  én  apám  magát  hivatalnokká  tenné? 

—  Nem  értek  én  ahhoz. 

—  Jöjjön    a    mi    szobánkba  szólt    reszketve. 


—  TVem  megyek,  kisasszony. 


Tolnai  :  Az  urak. 

bágyadtan  a  leány  —  ott  elmondom,  mi  fog  magá- 
ból lenni. 

Sándor  nem  állhatott  ellent  szíve  édes  vágyá- 
nak, félve,  támolyogva  követte  a  leányt.  Tekintetét 
a  földre  szegezte,  nehogy  találkozzék  valakivel,  s 
úgy  suhant  lopva  az  eresz  alatt  a  leány  háza 
mögött. 

Valakivel  mégis  kellett  találkoznia,  s  ez  bátyja 
volt  —  András. 

András  végignézte   a  fiút. 

—  No  anyám,  —  mormogá,  —  ennek  a  német 
komédiának  aligha  meg  nem  adjuk  az  árát  mind- 
nyájan I 

—  Meg,  meg,  édes  fiam,  —  mondogatá  a  szé- 
rűs  kertben  az  öreg  Bokros  Mihály  uram,  midőn 
András  e  megjegyzését  előtte  is  elmondta  volna 
egy  párszor,  —  már  hogy  is  ne  adnánk  meg.  De 
tudod-e,  ki  fizeti  meg  legjobban?  te,  édes  fiam, 
Andrási  —  s  az  öreg,  sovány  ember  tisztes  ősz 
fejével,  vádként  állott  az  erőteljes,  izmos  legény 
előtt. 

András,  ki  valami  fejsze-  vagy  kaszanyelet  fara- 
gott, nagyokat  rántott  a  kemény  szerszámfán  a 
vonókéssel.  Egyet-egyet  köhintett,  majd  mintha 
csak  szemmel  akart  volna  megfelelni,  odatekintett 
apjára. 

Az  öreg  ember  mélyen  beesett  szemeit  könyek 
borították. 

—  Ugy-e,  fiam,  még  nyolcz-kilencz  hete  sincs, 
hogy  itt  vannak  ezek  a  németek,  s  már  édes  anyád 
nemcsak   tégedet    tart    cselédnek,    de    engemet    is. 

5* 

SzégycnlJ,  hogy  élünk,  hogy  útjában  6.llunk.  Én 
nem  állok,  mert  nekem  innen-onnan  kitelik;  a  het- 
ven esztendő  megment  engemet  a  szégyentől,  tu- 
dom. Hanem  te  mit  csinálsz?  Pörre  kerülsz  anyád- 
dal ?  Az  se  lenne  szép.  Hagyod,  hogy  bolondos- 
kodjék  ezzel  az  éhes  eszem-iszom  haddal  ?  Az  se 
dicsérne  meg  egy  becsületes  szívű  fiút. 

—  Hát  mit  csináljak,  apám?  —  kiáltott  izgatot- 
tan a  fiú,  föl  ál  Iván  a  faragó  székről. 

—  Mit?  most  már  csak  faragj  fiam,  lehet  abból 
a  jó  gyertyánfából  koldusbotot  is  faragni.  Mert  azt 
gondolod,  hogy  anyád  meg  Sándorkája  nem  el- 
pusztítanak mindent?  S  anyád  dolgába  ki  szólhat? 
Nem  azt  hányta  eddig  is,  minden  az  övé.  No  most 
a  németeké  lesz.  S  ki  ennek  az  oka  ?  te  I 

—  Hogyan? 

—  Én  megmondanám,  fiam,  de  magam  is  rös- 
tellem. Hát  az,  hogy  az  öcséd  javáért  meg  az  anyád 
kedveért  vén  legény  maradtál.  Most  köszönd  meg, 
ha  ezek  az  urak  majd  megtartanak  faragó  béres- 
nek. Látod,  ha  idejében  megházasodtál  volna,  most 
ember  volnál,  s  lehet,  hogy  anyátok  esze  se  fordult 
volna  akkorát.  De  te  mindig  a  rektor  után  jártál. 
Éneklés,  későn,  korán  éneklés,  jó,  jó  —  azaz  hiszen 
koldus  is  énekel,  fiam,  eleget  a  taligáján. 

—  Hát  vétkeztem  azzal,  hogy  a  templomba 
jártam? 

—  Hát  bizony  vétkeztél,  mert  nem  úgy  jártál, 
mint  más  jóravaló  legény.  Inasa  voltál  a  rektor- 
nak. Mi  szükség  volt  oda  ülni  ő  mellé,  mint  va- 
lami kóborló  mesterlegény?  Szégyelted  a  pajtásaid 

közé  ülni.  Eredj,  fiam,  úgy  látom,  te  is  anyád  fia 
vagy,  átallod,  hogy  apád  paraszt  ember.  Pedig  bi- 
zony ezt  a  házat,  kertet  ilyen  emberek  szerezték, 
mint  én- 
András,  mint  a  ki  e  dologban  épen  nem  érezte 
magát  vétkesnek,  szikrázó  szemekkel  lépett  apja 
felé,  s  indulattól  rekedt  hangon  kiáltá: 

—  Hát  nem  olyan  ruha  van  rajtam,  mint  más 
parasztlegényen?  hát  nem  kapálok,  nem  kaszálok, 
nem  járok  aratni,  nem  dolgozom  úgy,  mint  akárki 
itt  a  környéken  ?  Megszöktem  valamikor  a  munka 
elől? 

S  András  azt  hivén,  hogy  minden  vád  alól  föl- 
mentette magát,  büszke  öntudattal  tekintett  apjára. 

—  Nem  mondom  én  azt,  fiam,  hogy  rest  voltál, 
nincs  nekem  abban  panaszom,  csak  azt  hajtom  most 
is:  miért  nem  házasodtál  meg?  Nem  találtál  a  fa- 
lunkban hozzád  való  leányt,  ugy-e?  uri  leány  kel- 
lett volna  neked  is,  mint  az  öcsédnek?  No  ne 
félj,  mert  találhatsz  most  eleget.  Valahol  csak  én 
is  meghúzom  majd  magamat  1 

A  fiú  érezvén,  hogy  apja  szivén  kapta,  lesütötte 
szemeit,  s  mert  nem  merte  megmondani  az  igazat, 
pirulva,    szégyenkedve    kérlelte,    engesztelte    apját. 

—  Ne  búsuljon,  édes  apám,  —  szólt  meglá- 
gyult, szeretetteljes  hangon  a  fiú,  —  már  megvan, 
a  mi  van ;  ha  isten  ő  szent  felsége  így  akarta, 
arról  nem  tehetünk.  Lesz  azért  édes  apámnak,  a 
hol  meghúzza  magát.  Mutathat  még  az  isten  ne- 
kem is  olyat,  a  kit  szivemből  szeressek.  S  nem 
bánom,  akárki  lenne,    akármilyen    szegény,    elven- 

ném,  h^  napszámmal  kéne  is  érette  a    kenyeremet 
keresnem. 

—  Tedd  azt,  édes  fiam!  Lásd,  én  gazdag  le- 
ányt vettem,  mert  anyátok  elég  gazdag,  nem  kel- 
lett napszámra  szorulnom  ;  mégis  mi  örömem  volt 
a  nagy  jószágban  ?  Olyan  voltam,  mint  az  unott 
vendég,  a  kit  tartanak  ugyan,  de  szeretnének  min- 
dennap kidobni.  Többször  ettem  keserűséggel  a  ke- 
nyeret, mint  a  szegény  a  kalácsot. 

—  No,  ne  féljen,  édes  apám,  mert  ha  a  jó  is- 
ten nekem  adja  azt,  a  kit  szeretek,  ott  nem  eszünk 
keserűséggel   egy  falatot  isi 

S  András  édes  érzelmekkel  tekintett  arra  dél 
felé,  a  merre  a  Duna  kanyarog. 

—  Mind  elhiszem  én  azt,  édes  fiam,  csak  talál- 
nál már  egyszer  valahára!  —  mormogott  az  öreg 
ember,  magára  hagyván  a  legényt. 

—  Hej,  dehogy  nem  találtam,  dehogy  nem  ta- 
láltam! —  mondogatá  magában  András,  a  mint  tá- 
vozó apja  után  tekintett.  —  De  talán  azok  a  jó- 
ságos egek  megsegítenek  egyszer  engemet  is.  Légy 
öcsém  ur,  ha  az  isten  teneked  azt  mérte ;  nem 
bánom,  hogy  édes  anyám  uri  asszony,  ha  az  a 
szive  kivánsága,  csak  nekem  adjon  az  isten  egy 
kunyhót,  a  hová  angyalomat  vihessem. 

Csendesen,  észrevétlenül   ereszkedett  alá  az  est. 

András  megfeledkezett  öcscséről,  anyjáról,  meg 
a  német  urakról  is,  egyedül  az  állott  előtte,  hogy 
mikép  tudhatná  ő  azt  meg,  a  mit  három  esztendő 
óta  szeretett  volna  megtudni. 

Egy    út    volt    előtte:    gabonát    vinni    Jszlóra,    s 

meglátni,  megtudni  a  többit.  Csak  az  volt  a  baj, 
hogy  az  őszi  vetés  ideje  még  nem  jött  cl. 

—  Mindegy,  —  gondola  magában,  —  egy  pár 
héttel  előbb  vagy  utóbb,  de  elmegy  most.  Lega- 
lább előbb  megtudja,  mi  van  azokba  a  magasan 
égő  csillagokba  írva,  különösen  pedig  azokba, 
melyek  épen  ott  ragyognak  az  iszlói  sziget  fölött. 

Nem,  nem  tudott  többé  nyugodni ;  azt  hitte,  má- 
tól fogva  az  a  gondolat  is  kergeti,  hogy  annak  a 
szegény  öreg  embernek  —  apjának  —  tisztességes 
nyugodalmat  kell  szereznie,  s  pedig    minél    előbb. 

Végig  tekintett  ismerősein,  jó  emberein,  atya- 
fiain, hogy  hova  forduljon? 

Azokhoz  nem  akart  menni,  a  kik  előtt  könnyen 
elárulhatta  volna  titkát,  ment  tehát  olyan  helyre, 
a  hol  gondolata  szerint  még  csak  nem  is  sejthet- 
ték, mj  járatban  lehet. 

Csöndesen,  észrevétlenül,  hogy  senki  se  tudja  a 
háznál,  leballagott  a  kertek  alá,  fölment  a  szomorú 
zsidó  boltjáig,  ott  bekanyarodott  a  temetősoron,  s 
befordult  egy  kis  alacsony  szögletházba. 

Nem  volt  még  valami  késő  :  fenn  volt  az  egész 
család,  örege,  apraja  Ki  ezt,  ki  amazt,  de  dol- 
gozgattak. A  gazda  épen  valami  újságban  lapozga- 
tott, melyet  a  rektor  koma  hordogatott  a  házhoz ; 
két  iskolás  kis  gyermek  a  kemenczepadkáról  bá- 
mult a  gyertya  lobogó  világába,  s  egyszersmind 
nézte  nagy  figyelemmel,  hogy  az  édes  atya  szája 
az  olvasáskor  hogy  megmozog,  chol  majd  lassab- 
ban, majd  sebesebben,  hogy  néha  szinte  nevetésre 
húzódik. 

Ilyenkor  ők  is  mosolyogtak,  és  halkan  összene- 
vettek. Két  szép  sugár  leányka,  kik  közül  az  egyik 
lehetett  úgy  tizenöt,  a  másik  tizenhét  éves,  az 
asztal  sarkánál  varrogatott. 

A  nagy  kutyaugatásra  egy  perezre  mindnyájan 
az  ajtó  felé  tekintettek. 

—  Ki  az?  —  kérdi  nagy  hangon  a  konyhaajtó - 
ban  a  háziasszony,  magasan  fölemelve  tartván  egy 
czirokseprőt,  hogy  jót  üssön  a  bolond  kutyára. 

—  Ejnye,  Zsuzsi  néném,  majd  bizony  meg  se 
ismernek!  —  válaszolt  a  belépő  ember  erős,  fér- 
fias hangon. 

—  Maga  az,  András  öcsém  ?  No  nézze,  ugyan 
mi  jó  hozza  a  mi  utczánkba  ? 

—  Mi  az,  mi  az,  András  öcsém?  —  szólt  bele 
a  gazda  is,  előre  kinyitván  a  szobaajtót.  —  Csak 
nincs  baj  otthon  ? 

—  László  bátyám,  hát  olyan  szomorút  mutatna 
a  képem?  —  válaszolt  a  legény,  s  tiszta,  mosolygó 
tekintettel  lépett  a  gazda  elé.  —  Nincs  baj,  leg- 
alább valami  nagy  baj  még  nincs,  hogy  volna?  De 
egy  kicsi  van  mégis. 

—  Ugy-c?  hm!  no,  ezt  mindjárt  eltaláltam  1  — 
monda  László  bácsi,  kopaszos  fejét  meg  megcsó- 
válva. —  Az  öregek,  ugy-e  ?  Anyád  ? 

—  A  bizony,  Sándorral  lesz  a  baj  I  —  szólt  a 
dologhoz  anyjuk,  tisztesség  okáért  egyet  törülvén 
köténye  szélével  a  száján.  —  Sándor  nagy  gaval- 
lér, sokat  költ,  rossz  helyekre  jár,  nem  is  adnám 
neki  a  leányomat,  ha  tíz  volna  is.  Mire  való  az  ? 
Azt  mondják,   mióta  a  németek  itt  vannak,  a  mát- 

Tolnai  :  Az  urak. 


Jt.  lap. 

kaját  is  odahagyta,  egészen  az  uri  asszonyok  után 
bolondul.  Hogy  azt  a  német  kisasszonyt  szeretné. 
No  pedig  annál  különbet  is  találhatna.  De  még 
majd  mit  mondok  . .  .  olyat  is  beszélnek  —  hogy  . . . 

—  No,  no,  asszony,  csak  a  csillapjávall  — mor- 
mogott a  gazda.  —  Ki  kérdezett  ? 

—  Akár  kérdez,  akár  nem,  mert  én  csak  úgy 
mondom,  a  hogy  van,  vagy  a  mint  beszélik. 

—  Öcsém,  menjünk  át  a  másik  szobába!  Te 
pedig  anyjuk,  azt  mondom,  hagyj  békét  azoknak 
az  uraknak,  mert  András  öcsém  most  egyben  azt 
gondolhatja,  hogy  ehol.  Bíró  Lászlóné  alkalmasint 
a  maga  lányait  szeretné  eladni. 

—  Oh !  bizony  maga  is  tudja  ám,  mit  beszél !  — 
szólt  haragos  formán,  de  nem  rossz  kedvvel  az 
anya.  —  Hisz  gyerekek  ezek  még. 

S  a  gondos  anya  egyet  igazított  a  nagyobbik 
leány  ruháján. 

—  Biz  ott  lelkem  Mariska;  mindjárt  a  tizen- 
nyolczadikba  fordul, 

—  Hova  beszél  ?  hát  Sárika  nem  most  lesz-e 
Katalinkor  tizenöt?  Ni,  már  hogy  megöregítené 
szegényeket  I 

—  Jó,  jó,  de  én  itt  Mariskáról  beszéltem.  Ha- 
nem itt,  ha  ilyen  vásárt  ütünk,  András  öcsém  még 
ma  szóhoz  sem  juthat. 

S  a  gazda  fölkelt,  hogy  másik  szobába  menjenek. 

Zsuzsi  néni  súgott  valamit  András  fülébe,  s  ne- 
vetve odább  húzódott.  Falusi,  hát  még  városi  asz- 
szonyok  hamar  kitalálják  még  azt  is,    a    mi    nincs. 

—  Nem  úgy  van  az,  Zsuzsi    néném,    más    itt  a 

baj,  —    szólt    mosolyogva    a  legény,   -     elmúlt  az 
már! 

—  Mi    az  ?    mi    múlt    cl  ?  —    tudakold  a  gazda. 

—  No  magának  se  kell  mindent  tudni,  apjuk ! 
Hogy  mostan  András  öcsém  valamerre  jó  részt 
tisztességes  szándékkal  van,  s  magát  csak  arra 
kéri  —  No  csak  úgy  mondom,  tréfálok,  meg  ne 
haragudjék,  öcsém  uram. 

András  ez  egyszer  a  széles  világért  meg  nem 
haragudott  volna,  ellenkezőleg,  a  mint  látszott, 
örvendett,  hogy  így  körülfogták. 

—  Nem  úgy  van  az,  kedves  asszonynéném,  — 
monda  a  legény,  —  de  nem  kapok  kedvet,  ez  a 
baj. 

—  Az  ám,  —  mormogott  az  asszony  kedvetle- 
nebbül, —  más  itt  a  baj,  kilátszik  a  szeme  ragyo- 
gásából is.  De  hiába  mesterkednek,  mert  úgy  is 
megtudjuk. 

—  Hát  íszlóra  akarnék  tiszta  búzát  szállítani  1  — 
monda  a  legény  jókedvvel  és  egészen  elvörösödve. 

—  Ugy-e? 

S  a  szemes  asszony  nagyhirtelen  azon  jártatta 
eszét,  hogy  kik  lehetnek  ott  férjhez  menő  leányok. 

—  Hm,  Íszlóra?  —  mondogatá  az  asszony.  — 
De  hisz  ott  a  sok  szekere  öcsém  uraméknak! 

—  Ott  ám,  —  válaszolt  zavarodva  a  legény,  — 
de  azok  nagyon  el  vannak  foglalva, 

—  Mind?  —  kérdé  az  asszony  éles  tekintettel. 

—  Mind  I  —  ismétlé  András,  s  örvendett,  hogy 
im  mennek  már  az  első  szobába  s  szabadulhatnak 
a  vallató  asszony  elől. 

Szinte  éjfél  körül  járhatott  már  az  idő,  midőn 
András  László  bácsival  az  első  szobából  kilépett. 
Arcza  égett,  szive  dobogott  s  hangos,  kopogós  lép- 
tekkel indult  meg  a  kapu  felé. 

—  Hát  abban  maradjunk  öcsém  ?  —  szólt  csön- 
des, halk  módon  a  gazda. 

—  Abban,  László  bátyám ! 

—  Jó! 

S  László  bácsi  elgondolkozva,  aggódva,  sajnál- 
kozva tekintett  a  távozó  legény  után. 

—  Hm,  hm,  —  mormogá  magában,  —  te  sem 
tudod  ám,  öcsém,  mit  csinálsz.  De  micsoda  egy 
gondolat  is  1  Tudom,  ez  is  annak  a  kevély,  urizáló 
anyádnak  az  akarata.  Hanem  no,    majd    megválik  ! 

A  magasan  álló  hold  mit  sem  tudott  a  balsej- 
telmekről, azért  is  tündöklő  fénynyel  vont  be  há- 
zat, kunyhót,  sövényt,  utczát,  úgy  hogy  az  egész 
kis  mezőváros  ragyogott  a  szép  éjjeli  világosság- 
tól 

András  most  nem  került  a  kertek  alá,  nekivá- 
gott a  főutczának,  s  ment  bátran,  titkolódzás  nél- 
kül, igen-igen  boldog  sejtelmekkel. 

Tekintetes  Vörös  Gáborék  háza,  azaz  kastélya 
előtt  haladt  el. 

A  vastáblás  ablakok  alatt,  a  kis  szőlőlugasban 
ott  suttogott  a  főbiró  ur,  de  nem  Zsuzsikával,  ki 
hetek  óta  betegen  fekszik,  hanem  az  eleven,  szép, 
bátor  Mariskával,  ki  már  egy  csomó  német  szót 
is  tud. 

Vörös  ur  ott  könyököl  elrejtőzve  a  kapu  párká- 
nyán, s  mint  a  galambász,  ki  kedves  galambjainak  el- 

párosodását  Icsi,  vigyázza,  hogy  a  jövendőbeli  vő 
milyen  édesen  beszélget  leányával. 

András  nem  sokat  törődött  Vörös  uramékkal, 
mert  sietve  s  édes  tisztelettel  közeledett  a  széles 
utcza  közepén  álló  templomhoz.  Önkénytelenül  is 
föltekintett  a  tündöklő  bádogtoronyra,  melynek 
csúcsán  a  csillag  oly  erős  fénynyel  csillogott, 
mintha  valóban  igazi  égi  csillag  lett  volna.  A  le- 
gény szivét  a  boldog  jövendő  érzése  járta  át,  s  a 
szép  nyári  éjszakán  keresztül  belátott  azokba  a 
téli  ködös,  havas  napokba  is,  mikor  odabenn  az  ur 
asztalánál  a  pap  néha-néha  tíz-tizenkét  párt  is  es- 
ketett egyszerre. 

Csöndesen  nyitotta  ki  az  utczaajtót,  nesztelenül 
haladt  végig  a  hosszú  udvaron.  Odafeküdt  az  is- 
tálló eresze  alá,  közel  kedves  ökreihez.  De  most 
nem  aludt.  Föl -föltekintgetett  a  csillagos  égre  s 
jól  esett  szivének,  hogy  az  a  magas  ég  is,  mint 
ő,  ébren  van.  Felült,  térdeire  könyökölt,  s  fütyö- 
részni, dúdolgatni  kezdte  azokat  az  ismeretes, 
százszor  hallott  dalokat,  melyeket  a  szárnyas  éji 
szellő  az  alvégről  íme  most  is  az  ő  udvarukon 
visz  keresztül. 


V. 


Néhány  nap  múlva  Bokros  András  csakugyan 
megindult  a  László  bácsi  szekerén,  hogy  ama  bi- 
zonyos faluba  tiszta  búzát  szállítson.  Egy  szép, 
fiatal  cserfaerdőn  vitt  keresztül  az  út.  A  sötétzöld, 
harmatos  leveleken  ragyogott  a  nyári  verőfény; 
innen-onnan  a  fák  közül  átcsillámlott  a  sziget 
mindkét  oldalát  bekerítő  Duna.  Csöndesség  volt 
mindenfelé,  de  nem  élettelen  csöndesség;  a  ma- 
darak vígan  szökdécseltek  a  hajló  ágakon,  a  hol 
pedig  madár  van,  ott  zaj  is  van  annyi,  a  mennyi 
egy  csöndességszerető  szívnek  épen  elég. 

Szótlanul  haladtak  odább  a  jó,  vert  úton,  egyik 
sem  akarta  zavarni  a  másikat,  László  bácsinak  meg- 
volt a  maga  fontos  tennivalója,  arra  tehát,  hogy 
azt  a  legcsöndesebben  kigondolja,  idő  kellett. 

A  legény  maga  hajtotta  a  lovakat,  nagy  gyön- 
gédséggel, úgy,  hogy  az  ostor  alig  suhant  meg 
egyszer-egyszer  a  levegőben. 

—  Biztasd,  öcsém,  biztasd,  —  szólott  oda 
László  bácsi,  ki  gondba  mélyedt  tekintettel  pipáz- 
gatott András  mellett,  —  csak  biztasd,    mert  az  a 

fakó,    ne    féljen,    nem    bánja    ám,    ha    holnapután 
érünk  is  be  a  buzávai. 

András  jókedvvel  sodorgatta  meg  vastag,  tömött, 
barnás  bajuszát,  s  alig  érintőlcg  odacsippentett  a 
fakóra. 

—  László  bátyám,  —  szólalt  meg  bizodalmasan, 
oda  mutatván  előbb  a  gyümölcsös  kertek  közül  ki- 
bukkanó iszlói  templom  vörös  zsindelyes  tornyára,  — 
de  nem  csinálok-e  én  ma  bolondot?  Eddig  tu- 
dom, hogy  mindig  meggondoltam  mindennek  cle- 
jét-végét,  ma,  mintha  olyan  sűrűségben  járnék,  a 
melyből  isten  tudja,  kijutok-e  valaha,  vagy  soha; 
s  ha  ki  is,  akkor  is  hogyan?  Tán  mégis  maradnék 
úgy  a  mint  vagyok? 

—  Hogy  ?  . . .  Vagy  úgy ! 

—  Igen !  Nem  nekem  való  már  a  házasság. 

—  A  bizony  még  idejét  nem  multa,  csak  az 
ember  mindig  magához  valót  válaszszon. 

András  elértette  a  czéJzást,  de  most  nem  tudott 
rá  megfelelni.  Érezte,  hogy  csakugyan  különös 
dolog  egy  földmives  embernek  más  osztályba  há- 
zasodni, de  azzal  mentette  szivét,  hogy  ő  életében 
soha  sem  szeretett  mást  azon  az  egyetlen  leá- 
nyon kivül,  s  hogy  ő  azért  mindent,  de  mindent 
meg  fog  tenni,  a  mit  csak  egy  becsületes,  szorgal- 
mas ember  megtehet.  Égett  a  feje,  ha  rágondolt, 
hogy  még  ki  is  nevethetik,  s  ha  megtudják,  mi  já- 
ratban vannak,  még  a  búzát  is  visszaküldhetik,  úgy 
fordul.  De  most  kinek  szóljon?  látta,  hogy  legbi- 
zodalmasabb  embere  is  csak  úgy  immel-ámmal  he- 
lyeselte   szándékát,    s    ehol,  a  mint  a  szó   mutatja. 

még  talán  nevet  is  magában.  Megmarkolta  a  gyep- 
lüt,  s  fordított  egyet  a  lovakon. 

—  Mit  akarsz,  te?  —  kiáltott  fel  a  bátya. 

—  Azt  gondoltam,  László  bátyám,  —  szólalt  meg 
a  legény  nagy  tusakodással  és  sok  kételkedéssel,  — 
azt  gondoltam,  hogy  mégis  nem  jó  úton  járunk. 

—  Már  hogy  ne  járnánk?  Hisz  ha  a  szememet 
bekötném,  úgy  is  el  tudnék  tán  jönni  erre  a  kis 
rongyos  Iszlóra. 

—  Nem  úgy  értem,  hanem  hogy  könnyen  bolon 
dot  tehetek!  —  veté  oda  András  egész  komoran. 

—  Hát  hiszen  azért  ülök  én  itt,  öcsém,  azért 
jöttem  én  el  veled,  hogy  valamikép  bolondot  ne 
csinálj !  —  válaszolt  őszinte  büszkeséggel  a  bátya. 

S  a  két  ember  kezdett  egymásra  kedvetlenül 
tekinteni. 

—  Szereted-e  a  leányt?  —  kérdé  a  bátya,  épen 
szemben  ülvén  a  legénynyel. 

—  Azt  a    jó    isten    tudja  csak,  bogy  mennyire! 

—  Hát  a  leány  jó  indulattal  van-e  irántad? 

—  Azt  gondolom. 

—  Hm!  a  ki  forgója  van,  —  monda  László 
bácsi,  a  fejét  vakargatva,  —  ezt  nemcsak  gondolni, 
hanem  tudni  is  kell,  még  pedig  tökéletesen.  Mi- 
kor én  megkértem  a  feleségemet,  nemcsak  tud- 
tam, hogy  szeret,  de  azt  is,  hogy  a  világ  végire 
is  eljönne  utánam.  Máskülönben  be  se  léptem 
volna  hozzá,  de  meg  én  sem  eresztettem  volna  be 
hajlékomba.  Az  olyan  asszony,  a  ki  csak  úgy  sze- 
retet nélkül  jő  hozzánk,  vagy  olyan,  mint  a  hűte- 
len  kuty«i,  a  mely  mindig  a  más  udvarán  csavarog. 

vagy  olyan  mint  a  tolvaj  cseléd,  a  ki  még  a  temp- 
lomban is  lopásról  gondolkozik.  Már  öcsém,  ha  a 
dolgot  nem  tudod  bizonyosan,  akkor  csak  add  a 
kezembe  azt  a  gyeplüt. 

—  Hát  jól  van,  bátyám,  tudom. 

—  No,  így  már  rendén  van.  Hát  beszéltél  vele  ? 

—  Beszéltem. 

—  Annak  rendi  szerint,  hogy  így  s  hogy    úgy  ? 

—  Olyanformán  is. 

S  a  legény  csak  úgy  zihált  a  kemény  vallatás 
alatt. 

—  De  nem  olyanformán,  hanem    egészen    úgy? 

—  ligyl  —  monda  rá  a  legény  helybenhagyó- 
lag,  csak  hogy  szabaduljon  egy  kissé. 

—  Hát  egyszer  vagy  máskor,  úgy  illedelmesen 
megölelted-e? 

Most  András  került  felül ;  komoly  sértődéssel 
szólt : 

—  Már  hogy  tehettem  volna  ilyet?  Hát  nem 
tudja-e  László  bátyám,  hogy  papleány? 

—  Hm  !  tán  azt  gondolod,  hogy  azok  csak  szent- 
jánoskenyérrel élnek?  A  kik  szeretik  egymást,  ott 
is  csak  úgy  szeretik  talán,  hogy  tiszta  szivük  sze- 
rint. Hát  Boáz  nem  ölelte-e  meg  Ruthot?  pedig 
az  a  szentírásban  van  írva.  Öcsém,  csak  a  ki  igaz 
szeretettel  meg  mer  bennünket  ölelni,  az  olyan 
mondja  csak  el  a  szentirással :  «Ne  kérj  engemet, 
hogy  elhagyjalak  tégedet,  avagy  elmenjek  tőled. 
Mert  a  hová  menendesz,  oda  megyek,  és  valahol 
lakandasz,  ott  lakom,  s  a  hol  meghalandasz,  ott 
halok  meg,  és  ott  temettetem  el.» 

—  A  kit  én  szeretek,  az  tudom,  hogy  épen 
ilyen,  —  szólt  a  legény  mintegy  fölegyenesedve,  — 
az  szakasztott  ilyen. 

S  András  arcza  a  legnemesebb  érzéstől  sugárzott 

—  Úgy  már  öcsém  egészen  jól  van,  akkor  me- 
hetünk egyaránt- 

Érezték  a  lovak  is  nyilván,  hogy  odafenn  a  zsá- 
kokon az  atyafiak  valami  teljes  megállapodásra 
juthattak,  mert  egyszerre  csak  szó  nélkül  megkap- 
ták a  szekeret  s  meg  sem  csöndesedtek,  míg  be 
nem  értek  a  faluba. 

—  No,  László  bátyám !  —  szólt  a  legény  egyet 
sóhajtott,  a  mint  meglátta  a  rozzantas  papilaknak 
sövénykapuját. 

—  Ne  félj,  —  monda  nyugodtan  bátya,  —  fo- 
rogtam én  már  papok  között,  s  azért,  hogy  a  Bíró- 
familiában  nem  volt  még  kaputos  ember,  tudom 
én,  hogy  kell  kalíBkált  urakkal  beszélni.  Nem  so- 
kat, de  azt  a  kicsit  bátran.  Hanem  a  te  tiszted, 
öcsém,  most  jórészt  nem  lesz  ám  más,  mint  a 
hallgass  1 

—  Ügy,  bátyám  I  —  s  a  legény  hálás  mosoly- 
lyal  tekintett  bátyjára. 

Alig  telt  el  néhány  perez,  s  fölkiáltott  László 
bácsi : 

—  No  öcsém,  ehol  itt  vagyunk,  majd  meglássuk, 
milyen  lesz  a  vásár.  Mi  ? 

—  A  gabonát  olcsón  adjuk. 

—  Dehogy  adjuk,  még  majd  azt  binnék,  loptuk 
valahol.   Ugy  adjuk,  a  hogy  csak  lehet. 

Toln«i  :   Ax   utak.  6 

—  Nem,  nem,  bátyám,  hiszen  papnak  adjuk !  — 
tévé  hozzá  tisztelettel  András. 

—  Jó,  jó,  majd  tudom  én  !  Csak  azt  tartsd  meg, 
hogy  egy  leánytól  valahogy    meg    ne  ijedj,  öcsém. 

Megijedt  bizony  egy    kissé  a  bátya  ő  kelme  is. 

Lehet,  hogy  kivánatos  lett  volna,  de  nem  volt 
idő  hosszabb  tusakodásra,  mert  egyszerre  csak  ott 
termett  a  tornáazon  a  pap  is,  a  kisasszony,  meg 
két  kisebb  leányka  is. 

Az  öreg  pap,  ki  azonnal  megismerte  Andrást 
(meglehet,  némi  beszélgetések,  emlegetések  után 
várta  is),  nagy  barátságosan  köszöntget  szélestc- 
tejű,  fekete  zsidó  sipkájával ;  szólongatja  a  szol- 
gálókat, egyiket  ide,  másikat  oda,  hogy  siessenek 
ezzel  is,  azzal  is.  László  bácsi  hasonlókép  igyek- 
szik kimutatni,  hogy  mennyire  érti  a  tisztességtu- 
d'ást;  egyre  emelgeti  magát  a  zsákokon,  s  gyako- 
rolja eszét,  szivét  a  bátor  magatartásban.  András 
is  tekintget  lopva,  szemérmesen  a  bátya  oldalán, 
s  ajánlja  magát,  ügyét  isten  ő  szent   felségének. 

Ezalatt  a  fáin  tiszta  búzával  rakott  kocsi  nagy 
gangosán  berobog  az  udvarba. 

—  Hohó,  hej,  hej !  eblelke  lovai !  —  szól  László 
bácsi,  illedelmes  mondóka  helyett  szégyenkezve  s 
a  fejét  vakarva,  —  Ehol  bizony,  alig  néz  az  em- 
ber egy  kicsit  félre,  s  már  baj  esik. 

—  Baj  háti  —  kiáltott  siró  hangon  az  öreges 
bácsira  egy  kis  eleven  szemű,  maszatos  kezű  kis 
barna  leányka.  -  Nem  is  tudom,  mért  nem  vi- 
gyáz azokra  a  csajkos  lovakra.  Mert  tudja-e,  nem 
a   maga  szekere  alá  hizlalunk   ám 

—  Ejnye,  kis  húgom,  már  megvan !  —  mon- 
dogatá  igen  nagy  zavarral  a  jó  ember,  feledvén 
minden  szép  vigasztal  ásókat.  —  Aztán  hányat 
nyomtunk  agyon  ? 

—  Hányat?  egyet.  No  talán  még  többet  akar- 
nának? —  válaszolt  a  leányka  durczásan,  felmutat- 
ván az  agyongázolt   libát. 

—  Dehogy  akarnánk,  isten  mentsen  I  Inkább  ezt 
az  egyet  is  meghozzuk. 

—  Meghozzák?  Majd  kapnak  is  ilyen  búbosat. 

—  Addig  járunk,  hugocskám,  ha  a  lábunk  el- 
szakad is,  —  szólt  András  is  a  pörbe,  —  míg  nem 
kapunk. 

—  Ide?  —  kérdé  haragos  tekintettel  a  leányka. 

—  Ide  is,  máshova  is,  —  szólt  némi  zavarral  a 
legény,  föl  nem  mervén  tekinteni  senkire  is,  — 
csak  kipótoljuk  valahogy  a  kárt. 

— -  Aztán  mit  hoztak?  —  kérdé  egy  kissé  en- 
gesztel ékenyebben  a  leány. 

—  Elhallgatsz,  te  cserfes !  —  kiáltott  a  leányra 
Klári  kisasszony.  —  Mentek  be  a  szobába  mind- 
járt mind  a  ketten ! 

—  Hát  mondják  meg  előbb  azok  az  emberek, 
hogy  mit  hoztak  ? 

—  Mit,  ugy-c?  —  szólt  könnyebb  lélckzettel 
László  bácsi ;  —  mit  ám  .  .  .  valamit. 

—  A  valami :  macska  I  —  folytatá  a  kis  duzzogó. 

—  Már  pedig  kis  húgom,  —  vévé  át  a  szót 
László  bácsi,  -  mi  nem  árulunk  zsákban  macs- 
kát 1  —  s  ő  is,  András  is,  a  pap  is  jókedvű  ne- 
vetésbe törtek  ki. 

6* 

—  Mi,  húgom,  igaz  emberek  vagyunk  I  — 
monda  derült,  nyílt  tekintettel   András. 

Az  öreg,  özvegy  pap  nem  haragudott,  hogy  a 
kis  leány  úgy  megforgatta  az  embereket,  sőt  ne- 
vetett jóízűen,  azután  egy  vékony  vesszőcskével 
felé  csappintott  s  bekergette. 

Bementek  a  többiek  is,  a  lelkész  pedig  ment  a 
kamara  felé  a  zsákhordó  cselédekkel. 

—  Mihályiak  maguk  mind  a  ketten  ?  —  szólítá 
meg  egy  vén  parasztasszony  Andrást,  midőn  az 
maga  volt  a  szekérnél. 

—  Azok,  néném  asszony ! 

—  Akkor  tudom,  kicsodák. 

—  Honnan?  —  kérdé  igen  jó  kedvvel  a  legény. 

—  Az  nem  a  maguk  dolga.  Hát  mi  járatban 
vannak  ? 

—  Búzát  hoztunk. 

—  Azt  látom,  de  egyébként? 

—  Egyébként  semmi  dolgunk. 

—  Nem-e?  Hm  1  hiszem  is  én  azt!  —  mor- 
mogá  a  vén  asszony,  ide  is,  oda  is  tekintgetve.  — 
Hát  tán  valamerre  még  ma  búcsúba  készülnek  ? 

—  Hogy  készülnénk  ? 

—  Hisz  ünneplő  ruha  van  kendteken,  ma  pedig 
csütörtöki  nap  vagyon. 

András  csak  most  gondolt  rá,  hog)'  ugyancsak 
föl  öltözködtek  ő  is,  László  bátya  is,  s  himezett- 
hámozott,  hogy  valamikép  el  ne  árulja  magát. 
Majd  félszemmel  odatekintett  egy  kis  nyitott  ablak 
felé,  s  nagy  örömmel  látta,  hogy  onnan  olykor-olykor 
a  legszebben  tekintget  feléjük  Klári  kisasszony. 

András  épen  nem  volt  oly  szép  termetű  s  arczú 
ember,  min  öcscsc,  de  magatartásában,  gömbölyű, 
szőke  arc^ának  komoly  vonásaiban,  nagy  kékes 
szemeiben  s  erős  szabású  piros  ajkaiban,  s  egész 
kerek  szakállában,  a  mi  földmives  embernél  ritka- 
ság, volt  valami  nemes,  igaz  egyenesség.  Termete 
nem  volt  magas,  de  arányos,  s  kezei,  lábai  feltű- 
nően kicsik  voltak.  Testét  egyszerű  kék  posztó 
ruha  födte,  olyan,  a  minőt  a  földmives  ember  va- 
sárnap szokott  felvenni. 

Bár  a  kis  falusi  parochia  szegényesnek  látszott 
s  gazdagságot  épen  semmiből  sem  lehetett  kiol- 
vasni, az  öreg  lelkész  mégis  a  legjobb  szívvel  fo- 
gadta vendéget.  Mivel  déltájt  érkeztek,  megma- 
rasztotta őket  ebédre,  mit  azok  egy  kis  vonogatás 
után,  de  belsőleg  örömmel  el  is  fogadtak. 

A  bor,  a  barátságos  jó  ebéd,  a  szép,  nyilt  arc^ú 
szőke  kisasszony  (másik  is  ott  volt,  egy  majd  szinte 
akkora,  oh!  falusi  papoknál  gyermek  van  elég),  ki 
mindig  tudott  valami  kedveset  mondani  hol  egyik, 
hol  másik  vendégnek,  igen  jó  kedvbe  hozták  a 
mihályi  atyafiakat.  László  bácsi  tulon  túl  is  meg- 
beszédesedett  s  !*.  kimondott  törvényt :  keveset,  de 
okosan,  épen  nem  igen  birta  megtartani.  Mondott, 
kérdett  mindent  össze-vissza,  a  hogy  jött,  de  azért 
teljesen  meg  volt  győződve,  hagy  őt  most  okos,  bá- 
tor beszédeiért  András  öcscse  bizonyosan  nem  győzi 
^'^gg^  csodálni.  Nem  egyszer  vágott  is  felé  szemei- 
vel, néma  szavakkal  mondván  :  <íno  öcsém,  úgy-e, 
hogy  megmondtam,  a  hol  én  vagyok,  ott  ne  félj!» 
Szépen,  kellemesen  telt  az  idő  különösen  András 

részéről,  kivel  a  két  szép  papleány  a  legelőzéke- 
nyebb  nyájassággal  beszélgetett.  A  vendégek  nem 
is  igen  ntozdultak. 

Később,  ugyan  délután  háront  óra  felé  az  öreg 
pap  megmutogatott  László  bácsiéknak  minden  nézni 
valót :  a  szegény  templomot  korhadt  padjaival ;  a 
repedezett,  de  valamikor  szép  szőlőlugasokra  ki- 
pingált mennyezetet ;  a  keresztelős  edényeket  és 
urvacsoraj  poharakat,  melyek  igen  csekély  értékű 
czinből  és  bádogból  állottak  akkor  is,  mint  e  mai 
napon.  Megtapogattatta  velük  a  már  lyukas,  szaka- 
dozott, de  aranynyal  és  ezüsttel  áttört  szegélyű 
asztaltakarót,  megmagyarázta  nekik  a  rajta  levő 
számos  bibliai  mondásokat  s  különösen  e  szép 
mondásnál  állapodott  meg  (miközben  pápaszemét 
levette):  «Sok  nyomorúságai  vannak  az  igaznak, 
de  mindazokból  megszabadítja  őket  az  úrl» 

Mind  László  bácsi,  mind  András  annyira  cl 
voltak  foglalva  önmagukkal,  hogy  nem  vették  észre 
az  öreg  pap  megcsorduló  könyeit. 

—  Különben  —  folytatá  inkább  csak  önmagá- 
nak, mint  vendégcinek  az  öreg,  tisztes  férfi  — 
ennek  a  locusnak  is  nagy  igaza  van :  «AA.inden 
gondjaitokat  az  istenre  vessétek,  mert  neki  gondja 
van  ti  rólatok. » 

Majd  megmutatta  nekik  azt  a  helyet  is,  a  hova 
egykor,  ha  az  isten  valami  kegyes  pátrónust  adna, 
orgonát  állítanának.  Itt  az  öreg  lelkész  meg  nem 
állhatta,  hogy  szive  teljességéből  ne  dicsérje  a  régi 
időket  is,  mikor  az  emberek  készek  voltak  vérüket 
adni  a  szent  eklézsiáért. 


—  Ti  ál  ez  az  aranyos  márvány-tábla  kié  ? 


Tolnai  :  Az  urak. 


87.   lap. 


87 

(Igen,  mondaná  erre  egy  más  falusi  pap,  vérün- 
ket azt  szi>:e$en,  mert  nem  kérik,  de  pénzt  nem, 
és  pedig  sem  régen,  sem  most,  mivel  kérik.) 

—  Mai  napság  —  folytatá  csöndes  panaszait  — 
pedig  az  isten  megvan,  a  Jézus  szent  neve  is  él, 
más  világ  van  még  a  falukon  is.  Keveseknek  szent 
és  gyönyörűséges  hely  immár  a  templom. 

Megkuszálgatta  gyér,  ősz  fürtéit  s  néhány  per- 
ozig  szótalanul  ballagott  vendégeivel  ide-oda  a 
kopott  téglázatú  sikátorokon. 

—  Hát  ez  az  aranyos  márvány  tábla  —  monda 
András  a  lelkészre  tekintve  —  kié? 

—  Arról,  barátom,  —  mormogá  az  öreg  pap,  — 
bizony  nem  is  akartam  szólni. 

—  Valami  nagy  úri  —  kutatá  László  bácsi. 

—  Nagy  rabló. 

S  a  lelkész  elhallgatott,  a  vendégek  pedig  ol- 
vasták : 

ccHű  férj,  nagy  hazafi,  igazi  barát,  szegények 
gyámolítója,  ruhátlanok  felöltöztetője.» 

A  vendégek  e  sorok  olvasása  után  kérdőleg 
néztek  a  lelkészre. 

—  Csak  úgy  van  az,  barátom,  hogy  az  eklézsiá- 
nak  adott  egy  pár  hold  földet,  confírmatió  alkalmá- 
val évenkint  kiosztogatott  egynehány  kis  bibliát, 
különben  pedig  egész  életében  lopott,  csalt,  mint 
akármely  útonálló.  Egy  főiskolának  a  pénzét  el- 
lopta, az  árvák  kasszáját  megkárosította,  fiai  a 
forradalomban  rablóbandákat  alakítottak,  úgy  sze- 
rezték a  sok  ezüstöt,  aranyat.  Most  mind  úr. 
Városon  laknak  ki   itt,  ki  ott ;  egyik    főbiró  a  leg- 

gazabb,    a    másik  ...    de    nem    templomba    valók 
ezek. 

—  De  hát  hogy  mégis  ide  került. 

—  Fiai  tették.  Gondolták,  míg  ez  a  márványkő 
megtartja  az  aranyos  betűket  s  a  templom  a  már- 
ványt, addig  ez  a  vidék  legalább  apjukat  dicsőitve 
emlegeti. 

—  Hát  a  fiaik  is  ide  tétetik  majd  köveiket? 

—  Ide,  de  tudom  azt,  hogy  nem  az  én  időmben, 
azt  talán  már  nekem  csak  nem  kell  megérnem.  No 
hát  ilyen  pátrónusok  vannak  most  a  mi  környé- 
künkön. 

S  az  öreg  pap  megdöbbentő  nevetéssel  tolta 
föl  fején  a  magastetejű  kalapot.  Szemeiből  gúny 
látszott  és  keserűség,  mely  még  a  jó  atyafiak  ked- 
vét is  megrontotta.  Ki  is  húzódtak  a  templomból, 
és  megnézték  inkább  az  udvart;  az  bizony  elég 
kicsiny  volt,  nem  költhetett  irigységet ;  megnézték 
a  kertet,  a  hivek  azt  is  elég  szűkösen  merték  ;  meg 
az  alacsony  sövény-istállót,  melyben  csakugyan  ott 
lógott  a  valahol  künn  legelésző  egyetlen  tehén 
kötele. 

Nem,  épen  nem  igen  volt,  a  mit  az  atyafiak 
lelkesüléssel  bámuljanak  ;  gazdagságnak,  fénynek  se 
híre,  se  hamva.  Barátság,  jókedv,  tisztaság,  az  igaz, 
volt,  valamint  két  szép  hajadon  leány  is,  és  még 
mellé  két  kisebb,  de  vájjon  azok  előtt,  a  kik  leány- 
nézőbe  mennek,  ennyi  elég-e?  Nem  tudom. 

László  bácsi,  az  igaz,  a  mint  látta  a  szúk  körül- 
ményeket, egy  kissé  elkomorodott  s  oda-oda  tekin- 
tett Andrásra,  hogy  látja-e   ezt?    szóljanak-e,  vagy 

mit  csináljanak :  de  az  észre  se  vette  bátyja  tusa- 
kodását. Különben  is  András  keveset  hallott  a  szép 
beszédekből,  úgy  a  papéból,  mint  a  László  bácsié- 
ból ;  az  ő  lelke  más  tárgyakon  járt.  A  bátya  úgy 
hitte,  hogy  ő  tudja,  mik  lehetnek  e  tárgyak  s  a 
róla  való  gondolatok,  s  kezdte  bánni  ezt  az  iszlai 
utat 

—  No  András  öcsém,  hát  mit  gondoltál  ?  — 
szólalt  meg  nem  valami  nagy  kedvvel,  a  mint  ki- 
értek a  faluból. 

S  odafordult  egészen  szembe  a  legénynyel,  hogy 
teljesen  meggyőződjék,  vájjon  az  is  úgy  véleke- 
dik-e mindenekben,  mint  ő.  Mert  ő  úgy  vélekedett, 
hogy  ezek  a  papék  igen  szegények,  s  a  leányok 
közül  egyik  sem  Andráshoz  való. 

András  szó  helyeit  meghúzta  a  gyeplőt,  s  oda- 
csapott a  lovak  közé.  Hallgatott,  nem  akarta  el- 
árulni, hogy  ő  is  észrevette  a  szegénységet,  mert 
tudta,  hogy  László  bácsi,  bár  becsületes  ember, 
mégis  jobbára  innen  fogja  fölvenni  a  dolgot. 

—  Hát  eljövünk-e  leánykérni,  öcsém,  mi  ?  — 
nógatá  a  bátya  s  abban  a  biztos  hitben,  hogy  cl 
ám,  de  soha  napján,   mosolygott. 

László  bácsi  nem  volt  hidegszfvű  ember,  olyan 
sem,  a  ki  csak  a  vagyonban  találta  volna  főgyönyö- 
rüségét,  de  mégis  azt  hitte,  hogy  ha  egyszer  ő 
valamit  fehérnek  vagy  feketének  lát,  azt  más  sem 
láthatja  másformának. 

—  Látod,  öcsém,  csak  úgy  van  az,  —  szólt 
szeretettel,  békítő  hangon,  —  hogy  az  ember  sok- 
szor elgondolja,  hogy  így  s  meg  amúgy  volna    ám 


jó ;  de  sok  kell  ám  oda,  míg  azt  mondhatjuk :  ti 
már  az  enyim.  Én  uram  isten,  köszönöm.  Ha  ezek 
közül  nem  rendelt  neked  az  isten,  rendelhet  még, 
elég  gazdag  meg  szép  a  világ.  Virág  mindenütt 
van,  csak  sziv  meg  szem  legyen,  a  mely  gyönyör- 
ködjék benne. 

Hallgattak.  A  bátya  azt  hitte,  hogy  András 
bizonyosan  igen  restell  a  dolgot.  Egyre  szedegette 
tehát  a  vigasztaló  szavakat. 

—  Egy  leány  miatt  bizony  egy  rossz  napod  se 
legyen.  Vagy  tán  szóltál   a  százalékról  ? 

Nem  ! 

—  No  azt  jól  tetted.  Mindjárt  láttam,  hogy  ide 
hiába  jöttünk.  Még  az  a  kisebbik  tán  nyájasabb 
volt  hozzád.  Aztán  attól  ne  félj,  hogy  otthon  meg- 
tudnak valamit. 

András  szerette  volna,  ha  most  egyedül  van,  és 
nem  kénytelen  felelni  semminemű  kérdésre  is. 
Hajtott  egyre  jobban,  erősebben,  hogy  a  lovak 
csak  úgy  hányták-vct ették  a  kocsit,  a  mint  egy- 
egy  kátyús  helyre  értek.  Lett  is  akkora  zörgés, 
hogy  képtelenség  volt  becsületes  beszélgetést  foly- 
tatni. 

László  bátya  azt  hitte,  hogy  a  nagy  erós  hajtás 
onnan  van,  mert  a  legény  szeretne  szabadulni 
Iszlónak  még  a  tájáról  is,  nem  ellenzetté  tehát, 
hogy  a  lovakat  úgy  nekiriasztotta,  de  sőt  örült. 

—  Gyönge  borocskája  volt  a  tiszteletesnek !  — 
vévé  föl  a  szót  más  oldalról  a  bátya.  —  Kerti  bor, 
nem  hegyi,  mint  a  mienk. 

András  erre  sem  felelt. 

—  Rossz  fát  adnak  a  papnak  1  folytatá  ismét 
László  bácsi.  —  A  miénknek  olyat  adnak,  mint  az 
aczél. 

Megint  más  tárgyra  ment  át. 

—  Azt  gondolom,  a  pap  nem  igen  jó  gazda; 
a  kertben  is  mindig  csak  virágjairól  beszélt,  meg 
arról  a  két-három  kas  méhről.  Adnék  én  azokért 
egy  hajtó  fát.  Hát  a  kisasszony,  te  többet  beszél- 
tél vele,  ért-e  a  gazdálkodáshoz,  mert  tudod,  öcsém, 
itt  nálatok  a  fődolog  lenne  ám  az. 

Erre  se  lett  válasz. 

—  Nem  igen,  úgy-e?  —  felelt  helyette  a 
bátya.  —  Nem  biz  az  szegény.  Hiszen  hol  is,  miért 
is  tanulta  volna.  Úgy-e?  No  nem  szólok  hát!  — 
mormogott,  szivéből  sajnálkozva. 

S  mivel  úgy  volt  meggyőződve,  hogy  a  legényt 
minden  oldalról  illően  megvigasztalta,  csakug^-an 
nem  is  szólt  egész  hazáig. 

Midőn  beértek  Mihályiba,  ott  még  egyszer  egész 
lelkismeretesen  föltette  a  kérdést,  hogy:  «hát 
András,  miben  maradjunk  ?» 

—  Én  azt  gondolom,  minden  házasság  az  isten 
dolga !  —  szólt  a  legény  röviden. 

—  Jó,  jó  öcsém,  hiszen  azt  én  is  tudom!  Ugy ! 
Hát  olyan,  mintha  nem  is  lettünk  volna  sehol. 
Azért  ha  isten  valamikor  úgy  hozná  szándékodat, 
engem  mindig  készen  találsz  ám. 

S  a  legjobb  érzéssel  vált  el  Andrástól.  Egy 
párszor,  úgy  akaratlanul  is,  vissza- visszatekintett  a 
legényre,  mintha  az  ember  hátáról  mégis  csak 
többet  lehetne  olvasni,  mint  szemeiből. 


9^ 

András  alig  várta,  hogy  egyszer  magára  lehes- 
sen, s  az  eresz  alatt  a  Ióc«án  kinyugodhassa  magát 
A  csillagos  ég  messze  ellátszó  tiszta  világáról  épen 
oda  látott  Iszlóra.  Örömmel  sétált  egyet  a  keskeny, 
hosszúkás,  alacsony  ebédlő-szobában ;  édes  figye- 
lemmel nézegetett  sorra  minden  darab  bútort,  a 
kis  varróasztalkát,  a  magas  hátú,  gyékénynycl  kötött 
székeket  s  a  fekete  almáriomat,  melyen  egy  csomó 
üveg-  és  porczellán-edény  tündöklött. 

Átlépett  az  első  szobába  is,  a  hol  szintén  töl- 
töttek egy  kis  időt ;  itt  is  sorra  nézegetett  min- 
dent :  a  két  kis  kőrisfaszekrényt,  s  tetején  a  nagy 
csomó  fehérített  lenvásznat,  a  finom  fehér  (olcsók 
voltak  különben)  ablakfüggönyökct,  a  fehér  gyolcs- 
csal bevont  divánt,  előtte  a  kis  politúros  asztalt, 
mely  sok  helyt  meg  volt  már  repedezve,  de  mely 
repedéseket  ügyesen  eltakarták  a  különbnél- különb- 
féle könyvek  s  más  kedves  apró  csecsebecsék. 

A  könyveket,  melyeket  akkor  nem  mert  föl- 
venni, most  egész  bátran  fölvette,  kinyitogatta, 
illedelmesen  megforgatta,  törülgette  az  inge  ujjá- 
val, s  úgy  tette  vissza  a  helyükre.  Egyet  szeretett 
volna  közülök  különösen  megolvasni,  melyből  Klári 
kisasszony  két-három  szép  emlékezetet  olvasott  fel, 
s  melyekről  azt  monda,  hogy  ezeket  valami  Vörös- 
marty Mihály  irta  volna. 

András  igen-igen  nagy  tisztelettel  gondolt  vissza 
az  egész  papi  családra  s  ő  azokból,  melyek  László 
bácsi  szivét  olyan  nagy  komorsággal  töltötték  el, 
épen  nem  vett  észre  semmit.  A  szegénység  előtte 
teljességgel  nem  lünt  fel,  vagy   legalább  nem  úgy, 

hogy  elszomorítsa  Ellenkezőleg  a  szűkes  körül- 
ményeken még  örvendett,  mert  azok  szivében  az 
édes  reménységet  még  erősebbé  tették.  Örvendett 
azon  is,  hogy  Klári  kisasszonyon  olyan  egyszerű 
ruha  volt,  a  milyet  egy  módosabb  földmives  ember 
|eánya  ilyen  alkalommal  bizonyosan  föl  se  vett 
volna.  S  ez  a  kis  fehér,  apró  barnapettyes  ruha 
mégis  olyan,  de  olyan  szép  volt. 

Ha  azonban  András  azt  hiszi,  hogy  mind  e  dol- 
gokról nem  tud  senki  semmit,  akkor  nagyon  csaló- 
dott. Tudták,  még  többet  is  tudtak,  mint  ő,  az  is 
kész  valóságként  terjedt  el  Mihályiban,  hogy 
Bokros  András  az  iszlói  papéknál    kosarat    kapott. 

—  No,  nézze  meg  a  világ,  ki  hitte  volna !  — 
kiáltott  fel  a  várossá  lett  falu. 

—  Ajhal  András  bácsi,  —  hangzott  egy-egy 
csalódott  leány  gúnyos  megjegyzése,  —  hát  pap- 
leány kellett  volna  kendnek  ételt  hordani  ki  a 
mezőre?  No  lám-e? 

—  Azért  várakozott  hát  ő  kelme,  —  jcgyzé  meg 
egy-egy  mennyecske  az  öreg-utczában,  —  hogy 
uri  kosarat  kapjon,  s  abban  hordja  fel  a  zsoltárt 
a  templomba.  Lám-lám,  de  jól  járt ! 

—  Hallod  ezt,  —  szólt  a  rektorné  férjéhez, 
leányaira  gondolván,  —  mit  beszélnek?  az  az  egy- 
ügyű Bokros  András  (máskor  mindig  igen  okos 
volt)  hol  csavargott  leánynézőbe  ?  Mindig  mondtam 
én,  te  ember  vigyázz,  ne  dédelgesd  olyan  igen  ezt 
a  parasztot,  mert  ennek  a  szeme  se  jól  áll. 
Hanem  te  azt  mondtad :  hadd  el,  András  derék, 
okos  ember,  okosabb,   írástudóbb    nincs  a  faluban. 

Szeret  hozzánk  járni,  s  6  bizonyosan  tudja,  miért 
szeret,  ki  fog  az  tűnni  —  én  állok  a  felől  — 
minél  előbb.  No  hát  most  kitűnt.  Azt  mondom: 
be  ne  tegye  többet  azt  a  paraszt  lábát.  Még  hirbe 
hozni  vele  a  leányomat,  az  én  Idámat ! 

S  a  szegény  rektornén  valóban  látszott,  hogy  e 
megszégyenítésen  igen  fel  van  indulva. 

Hát  az  öreg  Bokros  Mihályné?  az  nevetett  még 
szivéből. 

Egy  álló  egész  hónapig  beszélt  a  város  e  ku- 
darcáról, míg  egyszer  csak  egy  különösen  nagy  hir 
kezdett  szárnya  kelni.  Természetes,  hogy  most 
mindenki  ide  fordult. 

E  dolgot,  a  mi  most  történik,  lehetetlen  volt  a 
falunak  még  csak  elgondolni  is  1 

Eljött  az  ősz,  letakarítottak,  beszüreteltck  min- 
denütt, s  egyszer  csak  egy  hideg,  ködös  vasár- 
napon hirdetik  ám  a  templomban,  hogy :  nemes 
Bokros  Sándor  földbirtokos  úr  veszi  jövendőbeli 
házastársul  nagyságos  Wildicsek  Venczcl  főadó- 
szedő  urnák  kisasszony  leányát,  Vandát. 

Ott  helyt  ült  épen  a  tekintetes  Vörös-familia 
crdőstől-bokrostól,  ott  ültek  a  város  első  előkelői : 
a  német  urak  közül  többen,  még  a  főbiró  is  ;  de 
ugyancsak  ott  ült  a  Bokros-familia  is,  az  örömanya, 
ki  e  szép,  soha  nem  remélt,  drága  alkalmatossággal 
szivbeli  könyeket  sírt.  Közbe-közbe  fölpillantott  a 
helybeli  composses-sorokra,  alkalmasint  azon,  helyén 
levő  gondolattal,  hogy  no  édes  lelkeim,  most  már 
én  is  közibétek  tartozom.  Nem  tagadhatom  el, 
odanézett  a  régi  komáékra,  szomszédasszonyokra, 
gyermekkori  barátnőkre  is,  de  már  ezekre  bátran, 
egyszersmind  nyájasan,  a  mint  szerény  szivnek  kell, 
mondván :  azért  ha  az  isten  engemet  így  fölemelt 
is,  eljöhettek  ám  hozzám  vagy  egyszer.  Ki  tudja, 
hát  ha  még  a  ti  leányaitoknak  is  kcmendálhatok 
valakit.  Most  már  majd  tehetem. 

Hanem  tekintetes  Vörös  Gábor  úr  széke  igen 
égett,  mert  a  kevély,  gazdag  ember  mindegyre 
föl-fö!állott  s  nézett  keményen  a  főbíróra,  ki 
a  helyett,  hogy  egész  lelkében  megilletődött 
volna,  mindegyre  vörös  bajuszának  széleit  nyal- 
dosgatá. 

Vörös  úr  egyszer  odatekintett  Bokrosnéra  is, 
mérges  tekintetével  világosan  kifejezvén  e  szava- 
kat :  ne  félj,  mert  azért  mégis  az  én  vőm  lesz 
az  első  ember.  Különben  majd  megtanittatom  én 
még  azt  a  nyalka,  bolond  fiadat! 

S  az  indulatos  ember,  mint  valami  ürüt,  szerette 
volna  összedarabolni  azt  a  fajankó  főbirót. 

András  is  ott  ült,  de  most  nem  a  rektor  mel- 
lett, hanem  a  nősülni  nem  szándékozó  legények 
padjában.  Érezte,  hogy  anyja  nézi,  mintha  örven- 
dező tekintetet  várna  fiától  e  ritka  eseményre.  Azon- 
ban ő  belebb  húzta  magát  bundájába,  és  teljes- 
séggel nem  igen  óhajtott  találkozni  anyja  kémlelő 
tekintetével.  Nem  tagadhatta :  egy  kissé  megütő- 
dött e  hiren,  mint  a  mely  előtte  is  lehetetlennek 
látszott,  de  nem  érzett  szivében  semminemű  kese- 
rűséget. Gondolta :  a  ti  világotok  már  megvan 
nálam  nélkül  is;  meglesz  talán  az  enyém  is  az 
istennel.  S  a  mihályi  szép,  díszes  nagy  templom- 
ból —  úgy  képzeletben  —  átült  egy  kissé  a  kis 
ócska  íszlói  szentegyházba. 

A  meglepett  népség  különféle  érzelmek  és  gon- 
dolatok között  oszlott  ki  a  templomból.  A  szegé- 
nyebb rész  sietett  kifejezni  örvendező  hálálkodását 
a  nagy  szerencse  fölött,  s  körülfogta  Bokros  Mihály- 

nét,    ki    mint    valami    szent,    úgy    osztotta    áldását 
jobbra-balra  a  hizelgő  tömegben. 

—  Oh!  lelkem  —  hogy  is  mondjuk  már  ezu- 
tán —  erőlködött  apró,  szürke  szemeive!  egy  piczi 
orrú  kovácsné  —  micsoda  különös  . . .  hm,  hm,  I 
ajh,  ajh !  Hiába,  a  kit  isten  szeret,  fölmagasztalja, 
azt  szokták  mondani.  Igaz  is. 

S  hogy  a  hatás  annál  crősebb,  szivet  átjáróbb 
legyen:  a  hálálkodó  asszony  egy  könyet  erőszakolt 
ki  szemeiből. 

—  De  azt  mondják,  —  szólt  oda  egy  másik 
zöld-vikleres  asszony,  —  a  másik  meg  valami  gaz- 
dag papleányt  venne  el  feleségül  ;  hogy  már  meg 
is  kérette  volna,  de  már  meg  is  vették  volna  a 
Pécsiné  házát  a  temetősoron,  s  ott  fognának  lakni. 
De  csakugyan  láttam  is  mostanában  arra  járni  sok- 
szor Andráskát.  Jól  van  no,  —  gondoltam,  — 
hagyjon  benneteket  az  isten,  szomszédunk  lesztek. 

Azt  mondom,  —  súgott  oda  erőnek  erejével  a 
nagyasszony  fülébe,  —  ha  uri  leányt  vehet,  parasz- 
tot bizony  ne  is  vegyen.  Én  se  voltam  paraszt- 
leány, csizmadia  volt  én  nekem  minden  nemzet- 
ségem. De  hogy  leszegényedtünk...  hát  nol 

S  a  többit  elvégezte  sovány,  eres  kezeivel. 

Bokrosné  ténsasszony  indulatában  majd  feltaszí- 
totta ezt  a  tolakodó  asszonyt,  ki  neki  gazdag  pap- 
leányról beszélt.  Igazán  az  egész  mai  boldog  nap- 
ban ez  volt  a  keserű  csepp. 

Jöttek  a  szegényebb  paraszt-asszonyok  is,  kiknek 
férjeik  a  Bokros-család  arató,  kaszáló  munkásai 
voltak.   Ezek  is  kitettek  magukért.   Nincs  az  a  di- 

Tolnai  ;    Az    urak.  «, 

csérct,  magasztalás,  a  mit  szegények  hamarosan  el 
ne  hadartak  volna.  A  gazdagabbak  —  mintha  észre 
se  vették  volna  Bokrosnét  —  elhúzódtak,  vagy 
legfölebb  távolról  integettek  félfejjel,  s  abban  a 
félfejben  is  volt  annyi  gúny  és  irigység,  a  mennyi- 
nek egész  fejben  se  kellene  lenni. 

Míg  Bokros  Andrásné  egész  diadalmenettel  hú- 
zódott fel  az  öreg-utczai  uri  porta  felé,  az  uri 
portán  heves  disputa  folyt. 

A  nagysás  adószedő  úr  nem  volt  egy  vélemé- 
nyen feleségével  a  főbb  pontokban.  Nevezetesen 
ő  nem  óhajtotta  ezt  a  házasságot,  s  ki  is  fejezte 
ez  iránt  való  nehézségeit. 

—  Mit  akarsz  ezekkel  a  parasztokkal  ?  —  kiál- 
tott a  férj,  vörös,  szeplős  kezeit  morzsolgatva. 

—  Mit?  —  válaszolt  a  nő,  egy  tulajdon  rozzant 
zöld  bőrdivánon  hintázva  magát.  —  Azt  akarom, 
hogy  legyen  mit  ennünk. 

—  Neked  az  is  a  gondod  egész  nap. 

—  S  talán  neked  ártok  vele?  a  tiédet  eszem? 
Eszem  ezekét  az  emberekét,  a  kiknek  van.  Ez  a 
ház  az  enyém,  tudod  ?  Hallgass,  úgy  se  fizettél 
még  házbért,  s  nem  is  fognál.  Fizetésedet  ki 
húzza?  Én?  Eredj  1  Látjuk-e  csak  harmadát?  Nem 
Wetzmann  teszi-e  el  helyettünk  ?  S  még  te  akarod 
szégyenleni,  hogy  Vanda  egy  paraszthoz  megy 
nőül  ?  Különben  ne  búsulj,  addig  marad  férje,  míg 
én  akarom.  Ha  terhünkre  lesz,  el  választatom  őket. 
Látod,  hogy  az  a  búbos  parasztasszony  hogy  örül  ? 
Légy  hozzájuk  nyájasabb.  Megérdemlik.  Ok  tar- 
tanak, ők  ruháznak,  s  ehol,  most  mindenüket  oda- 


—  Mit  akarsz  ezekkel  a  parasztokk'^l  ? 


Tolnai  :  Az   urak. 

adják.  Áldd    érte  az  istent,  a  ki  vetett  elébünk  egy 
bolondot. 

—  De  Vandát  elvette  volna  Weidinger  úr,  — 
ízólt  engeszteiékenyebben  a  nyomós  okok  után,  de 
azért  mégis  tépelődve  a  férj,  —  s  ő  a  hivatalban 
épen  utánnam  következik.  Ha  én  fölebb  megyek, 
állásomba  6  lép.  S  ő  kifogástalan  férj  lett  volna. 
Ezzel  az  emberrel  mit  csinálsz  ? 

—  Venczel,  mondjak  valamit?  Te  mi  voltál? 
Lassan  mondom :  takácslegény.  Ne  félj,  nem  mon- 
dom senkinek.  Hanem  igen-igen,  húzd  meg  magad, 
édes  jó  Venczcl. 

—  Milli  —  azól  egészen  lefegyverezve  a  férj,  — 
nem  elég  már,  hogy  Netti  és  Babett  is  hogy  men- 
tek férjhez? 

—  Nos  ?  egyik  korcsmároshoz  ment  Selmeczen, 
s  jól  él,  a  másik  egy  mészároshoz,  s  ez  sem 
cserélne  velünk. 

—  De  milyen  szegények!  —  kiáltott  fel  a  férj. 

—  Szerezzenek !  volt  az  okos  válasz.  —  Ah  !  — 
kiáltott  a  nagysás  asszony  felugorva,  s  a  belépő 
Bokrosné  ténsasszony  felé  sietve,  —  hát  megtörtént? 

Bokrosné  hálás  könyek  között  ölelgette,  csókol- 
gatta leendő  menyének  anyját. 

A  kevély  nagysás  úr  nem  tudott  magán  ural- 
kodni, valamit  mormogott  s  kiment. 

O  sokat  adott  az  uri  származásra. 

E  fénycsen  megült  nagy  nap  után  gyorsan  s 
nagy  erélylyel  folytak  a  készülődések,  azonban 
nem  hallgathatom  cl,  csak  Bokrosné  ténsasszony 
részéről. 


A  nagysás  úrék  úgy  gondolkoztak,  s  ezt  ki  is 
mondták,  hogy  nem  bánják,  jó)  van,  legyen  most 
minden  úgy,  a  mint  Bokrosék  óhajtják,  vásárolja- 
nak most  ők  itt  a  közel  Pestről,  majd  később  föl- 
mennek Bécsbe,  s  ott  aztán  ők,  azaz  Wildicsek 
úrék  fognak  vásárolni. 

Ebben  maradtak. 

Nemsokára  érkeztek  a  drágábbnál-drágább  bú- 
torok az  új  nagysás  asszony  izlése  szerint  s  ékesí- 
tették az  első  szobát,  a  honnan  a  főadószedóék 
egy  szomszéd  tágas  uri  házba  költöztek.  Egész  nap 
jöttek-mentek  a  nézők,  bámulok,  s  nem  győztek 
betelni  a  drága  bársony  mobiliák  magasztalásával. 
Bokros  Mihályné  —  ki  most  már  egész  uri  asszony 
volt  - —  mindennap  tiszta  feketébe  öltözött,  hogy  a 
különféle  látogatásokat  a  nagyasszonynyal  együtt 
illendően  fogadhassa.  Még  Vörös  Gábor  úr  is  el- 
küldte embereit,  hogy  hozzanak  hírt  a  drága  por- 
tékáról, S  mikor  elmondták,  milyenek,  fel kaczagott. 

—  Majd  azt  lássák  meg,  a  mit  az  én  leányom- 
mal adok!  —  kiáltott  a  büszke  ember. 

Lassankint  eljött  a  híres  lakodalom  napja  is. 

Ugy  volt,  hogy  minden  valamirevaló  urat  meghív- 
nak, legyen  az  német  vagy  magyar,  de  parasztot, 
rektort  semmiesetre  sem.  Bokrosné  Vörös  uramat 
is  a  parasztok  közé  számította,  következőkép  ez  a 
ténsúr  nem  lett  volna  hivatalos.  A  nagysás  asszony 
azonban  szépen  megmagyarázta,  hogy  urak  közt  a 
haragtartás  nem  divat.  Azok,  ha  úgy  kerül,  mcg- 
gazemberezik,  meg  is  pofozzák  egymást,  azután 
mintha    nem    történt    volna    semmi,   összecsókolóz- 


nak.  Ezt  tartja  a  művelt) el küség  és  szívbeli  finom- 
ság. Meg  kelj  hívni  Vörös  úrékat  is  egész  csalá- 
dostól, mert  hátha  a  főbiró  oda  házasodik.  S  aligha 
úgy  nem  lesz. 

Hosszas  tépelődés  után,  de  csakis  azért,  hogy 
ebben  is  az  uri  finom  szokásnak  hódoljon,  elküldte 
a  hívogatókat  Vörös  Gábor  uramékhoz  is,  meg- 
hivatván az  egész  juhászfamiliát  a  nagysás  főbiró 
úr  kedvéért. 

Az  esketést,  jólehet  a  menyasszony  szülői  is 
protestánsok  voltak,  nem  a  helybeli  lelkész  végezte, 
hanem  egy  távolabbi  város  híresebb  papja,  hogy 
az  ünnepély  ez  által  is  még  urasabb  legyen. 

Valóban  olyan  díszes  uri  társaság  gyűlt  össze  a 
Bokros-portán,  a  milyen  ott  nem  volt  soha  sem 
azelőtt,  sem  azóta.  Ott  voltak  a  német  urak  a  főbíró- 
tól kezdve  az  legutolsó  Írnokig  egyenruhában,  kar- 
dosán, csillagosán,  kevélyesen.  Bár  nem  volt  ruhá- 
jukra írva,  sem  homlokukra,  hogy :  nagyságosak, 
méltóságosak,  de  azért  tudta  mindenki,  hogy  így 
kell  őket  hívni.  Ott  voltak  feleségeik,  leányaik, 
gyerekeik,  nagyrészben  kopott,  szegényes  ruhában, 
de  jól  kikenve,  bodrozva.  A  festék  meg  volt  adva 
minden  ahhoz  szokott  arcának  illő  mértékben,  a 
mint  ez  az  uri  rendüeknél  szokás.  Volt  olyan 
illat  —  húsról,  arczról,  zsebkendőről  való  —  hogy 
egy  közönséges  földmives,  ki  életében  a  jobbféle 
illatok  közül  csak  majoránna  vagy  rozmaring-illatot 
szagolt,  ettől  az  áttört  uri  levegőtől  bódulva  tán- 
torgott volna  odább. 

Tens    Bokrosné    asszonyság    örömében-e,    vagy 


csakugyan  ettől  a  sok  finom  illattól,  kétszer-három- 
szor is  düledezett. 

A  helybeli  és  közel  vidékbeli  urak  és  asszony- 
ságok külön  oldalon  foglaltak  helyet.  Német  ruhá- 
ban voltak  ők  is  mind-mind,  az  akkori  törvények 
ezt  szabták  a  magyar  ember  hátára  is.  Nincs  róluk 
mit  megjegyeznem,  legfölebb  annyit  mondhatok, 
hogy  a  német  asszonyságok  gúnyos  hunyorgatással 
és  ajkpittyesztéssel  néztek  a  magyar  asszonyságokra, 
a  mit  ezek  természetesen  nem  késtek  ezeknek 
visszaadni. 

Mivel  már  épen  az  uri  szokásoknál  vagyok,  azt 
is  megemlítem,  hogy  Bokros  Sándor  úgy  ki  volt 
készítve,  hogy  még  a  saját  édes  apja  sem  ismerte 
volna  meg,  ha  történetesen  máshol  látja.  Frakk 
volt  rajta,  fehér  mellény,  fekete  nadrág,  sárga 
keztyű.  Természetesen  göndör  haja  most  fel  vala 
sütögetve,  s  úgy  hullott  alá  homlokára  megszabott 
formákban.  Hegycsen,  keményen  állott  meny- 
asszonya mellett,  olyanforma  elszántsággal,  mint  a 
kit  most  rögtön  főbe  fognak  lőni. 

Oh!  hát  a  menyasszony?  Mintha  csupa  fehér 
selyemből,  csipkéből  állott  volna  az  egész.  Majd 
elröpült,  úgy  ugrott-lengctt,  szinte  mintha  rögtön 
egy  sebes  német  tánazra  készülne.  Magasan  fel- 
fürtözve  szőke,  vöröses  haján  drága  myrtuskoszorú 
pompázott,  melyre  azonban  Weidinger  úr  —  egy 
kopaszos,  kövérfejű  úr  —  egyszer-kétszer  mintha 
mosolygott  volna. 

A  nagysás  főadószedőné  is  új  ruhában  volt  tető- 
től-talpig,  de  sőt  még  férje  is. 

Bokros  Mihály  azonban,  valamint  fia,  András  is, 
csak  közönséges  kékbei i  posztó  ruhájukban  voltak, 
s  ott  állottak  majdnem  a  konyhaajtóban. 

Az  egyházi  szertartáson  hamar  átestek,  s  egy 
pár  óra  múlva  következett  a  majd  szinte  éjfélig 
tartó  vacsora. 

Folyt  a  sok  drága  bor,  de  hogy  I  A  német  urak 
bezzeg  megnyájasodtak,  minden  íz,  porczika  fecse- 
gett, nevetett  bennük.  Az  első  poháköszöntőt  a  fő- 
biró  úr  mondta  harsogó  hangon  németül  a  császár- 
ért és  császárnéért,  mint  ezt  a  hivatalnokok  és 
emelkedni  óhajtó  egyéb  urak  törvénye  tartja.  Talpra 
állottak  mindnyájan  s  viharos  német  «hoch»-ok, 
«leben))-ek  röpültek  a  levegőbe. 

Bokros  Andrásné  ténsasszony,  de  tekintetes  Vö- 
rös Gábor  úr  is  láthatta,  hogy  ez  már  csakugyan 
úri  társaság.  Itt  még  a  nyelv  is  más,  nem  az  a 
paraszt  magyar  nyelv.  «Én  uram  istenem  —  sóhaj- 
tozék  magában  Bokros  Mihályné  ténsasszony,  — 
dehogy  hittem,  hogy  valaha  az  én  szegény  házam 
ilyet  érjen!  Ha  ezt  az  én  esküdt  Bese  László  bá- 
tyám most  látná  Ii>  —  S  odatekintett  fiára,  a  vő- 
legényre, kit  igen  boldognak  tartott. 

Sándor  pedig,  a  mint  látszott,  épen  nem  lehe- 
tett valami  nagyon  boldog.  Ott  ült  ugyan  meny- 
asszonyt, mellett,  de  sem  az  nem  igen  vette  őt 
észre,  sem  viszont  ez  őt.  A  nagysás  menyasszony 
a  német  csillagos  urakkal  mulatott,  azokra  vete- 
gette  mosolyait,  Sándor  meg  a  hosszú  asztal  sarka 
felé  nézegetett,  a  hol  régi  mátkája  ült,  sápadtan, 
szcmlesütve,  hallgatagon. 

Az  élő  szemrehányást  oda  hozni  a  vőlcgényi 
asztalhoz,  nem  jó  az,  még  akkor  sem,  ha  az  em- 
ber épen  nem  szerette  volna  is  mátkáját.  Sándor 
valóban  maga  sem  tudta  addig,  míg  a  házhoz  járt, 
hogy  az  egyszerű,  félénk,  alázatos,  de  szép,  sze- 
lid  arczú  leányt  szereti-e,  vagy  nem.  Azt  tudta, 
hogy  ez  a  leány  őt  soha  sem  bántotta  meg  ;  nem 
szaladt  ki  eléje,  ha  jött,  de  nem  is  szökött,  ugrott, 
ha  mint  mátkájának  át  akarta  öielni  derekát.  Nem 
kínozta,  hol  járt,  kivel  beszélgetett,  pedig  akkor 
nyalka  legény  módra  ugyan  sok  helyt  megkalló- 
dott; megelégedett  azzal,  ha  esténkint  megjelent 
az  ablak  alatt  a  kis  lugasban.  Kérni  soha  se  kért 
volna  semmit ;  hozasson  thcát,  hozasson  czukrot, 
vegyen  ezt  meg  azt;  inkább  meghalt  volna,  sem- 
hogy ilyeket  mondjon,  ó  csak  szeretett  forrón, 
híven,  változatlanul.  Mindezeket  akkor  tudta  meg 
Sándor,  .mikor  azzal  a  német  kisasszonynyal  mát- 
kásodott  el. 

Az  ugyan  nem  volt  félénk,  meg  se  hagyta  ma- 
gát csókolni  vagy  ölelni  attól  fogva,  hogy  elmátká- 
sodtak.  Azelőtt  megengedte,  még  maga  adta  rá  a 
felhívást.  Szelid,  alázatos  se  volt,  hanem  szeszé- 
lyes, haragos,  féltékeny  (holott  ő  mindennap  talál- 
kozott Wcidinger  úrral).  Parancsolt,  most  menje- 
nek ide,  most  amoda  kocsizzanak.  Neki  zongora 
kell  ám,  mert  ő  nem  paraszt,  hintó,  mert  ő  paraszt- 
szekeren  nem  jár.  Ffel  nem  ülne  rá  egy  világért 
sem.  Vegyen  karpereczet,  melltűt,  urak  közt  így 
szokás.  Ha  úr  akar  lenni,  tanulja  meg  azok  finom- 
ságát.   A    nagysás    kisasszony  a    mint    egyszer 

Sándor  mozgolódni  kezdett  Weidingcr  úr  miatt  — 
azt  is  megmondta,  hogy  ő  nem  cseléd,  hogy  utána 
valaki  leselkedjék.  Teszi  azt,  a  mit  akar,  megy  oda, 
a  hova  neki  tetszik,  beszél  azzal,  a  kit  szeret  s 
akkor,  a  mikor  csak  kedve  úgy  tartja.  Művelt  nők- 
nél ez  így  megy.  Egy  elegáns,  nagyvilági  úrnő  nem 
arra  született,  hogy  neki  csak  egy  férfi  udvaroljon. 
És  így  mentek  a  tanítások. 

S  most  Sándor  mindezekre  megemlékezvén,  aka- 
ratlanul is  összehasonlítá  a  régi  mátkát  s  a  meny- 
asszonyt. Tisztán  észrevehette,  hogy  Zsuzsika  szebb, 
mint  a  menyasszony ;  hogy  jobb,  azt  mindig  tudta. 

De  nem  merenghetett  sokáig  a  szegény  vőlegény, 
mert  Muzsnay  Álmos  úr  rákiáltott,  mondván  :  « Sán- 
dor te,  ide  hallgass,  mert  ezt  a  poharat  anyádra 
köszöntöm !» 

Bokros  Mihályné  ténsasszony  boldog  mosolylyal 
felállt,  mert  azt  hitte,  hogy  most  is  fel  kell  állni, 
mint  mikor  a  császárnéért  ittak. 

Intettek  azoiiban  neki  a  jó  német  asszonyságok 
(gúnyos  nevetéssel),  hogy  csak  üljön  le.  Most  nem 
állnak  fel,  csak  jót  isznak. 

S  Muzsnay  Almos  megeresztette  a  dicséreteket. 
Szólt  a  magyar  hölgyeknek  ország-világra  szóló 
honszerelméről,  közbetoldván  e  verset; 

«Magyar  hölgynek  születni 
Szép  és  nagy  gondolat : 
Magyar  hölgynek  születtél  : 
Áldd  érte  sorsodat  !» 

—  Ilyen  ritka  erényű  honleány  —  monda  —  a 
vőlegény    édes    anyja,    kit    az    isten    édes    magyar 

nemzetünk  örömére,  a  haza  boldogítására  sokáig 
éltessen  1 

Csattogtak,  csörömpöltek  a  finom  borokkal  szí- 
nig töltött  poharak. 

Egy-két  német  asszonyság,  kikből  a  bor  a  leg- 
szebben kivette  már  a  kevélységet,  felkelt,  pohará- 
val oda  tolakodott  Bokrosnéhoz  s  ott  hadart  neki 
valamit  nagy  szívélyességgcl  németül,  mely  után 
összecsókolóztak.  Mások  csak  úgy  intették,  hogy : 
én  is,  én  is. 

Bokros  Mihályné  ténsasszony,  kit  a  nagy  kitün- 
tetésből származott  öröm  egészen  szíven  kapott, 
meg  nem  állhatta,  hogy  oda  ne  tekintsem  Vörös 
Gáborékra,  sőt  még  Sándor  fiára  is,  könyekben 
úszó  tekintetével  mutatván  és  hirdetvén:  «látjátok, 
ezek  tudják  igazán  megbecsülni  az  úri  vértlt  Illő- 
nek is  találta,  hogy  most  meg  ő  keljen  fel,  s  ő 
menjen  poharastól  együtt  azokhoz  a  drága  asszony- 
ságokhoz. 

Természetes,  hogy  e  nem  közönséges  dolgokat 
tekintetes  Vörös  Gábor  úr  is  látta,  ette  is  miattuk 
az  irigység.  De  gondolta  magában:  « megálljatok 
csak,  mennyire  máskép,  szebben,  urasabban  fog  ez 
folyni  az  én  kastélyomban  !  Ott  lesz  még  csak  az 
igazi  úri  közönség,  de  nem  ilyen  paraszt  Bokros- 
atyafiság, hanem  ott  lesz  a  megyei  főnök  familiás- 
tól,  úgy  intézem,  hogy  jöjjön  négylovas  hintón. 
Lássa  meg  legalább  egyszer  ez  a  paraszt,  tudat- 
lan nép,  hogy  voltakép  ki  az  első  ember  Mihályi- 
ban.* 

A    büszke,    kevély    embert    csakis    e    nagyszerű 

szándékok  csendesíthették   le  valamennyire.    Azon- 
ban ehol,    megint  felverték. 

A  sima  arczú  gavallér,  Weidingcr  úr  emelkedett 
fel,  szétfeszített  mellel  s  dölyfösen  kicsucsorított 
szájjal.  Megmarkolta  poharát,  s  valódi  komoly  szán- 
déka jeléUl  azt  mintegy  odjszögczte  az  asztalnak. 
S  szólt  a  legmorvásabb  német  nyelven  : 

—  Egyesek  úgy,  mint  nemzetek  (nem  tehette, 
hogy  tudományos  alappal  ne  fogjon  a  dologhoz), 
igen  is,  uraim  és  hölgyeim  (már  csak  magyarra 
fordítom),  egyesek  úgy,  mint  nemzetek  akkor  emel- 
kedhetnek csak,  ha  bírnak  a  loyalitás  magasztos 
érzésével.  Működni  és  hatni,  ez  teszi  az  embert  1 
Kezdet  és  vég,  ok  és  okozat,  erő  és  anyag  külön- 
böző állapotok  és  világnézlet ...  (A  gavallér  érezte, 
hogy  c  társaság  nem  méltó  ily  nagy  germán  eszme 
kifejtésére,  azért  is  csavargatta  nyakát,  s  marko- 
lászta a  poharat.  Megállott  és  magasan  feltekin- 
tett, de  a  nehéz  magyar  bor  lefelé  húzta  az  üres 
fejet.) 

—  Brúder,  nur  kurz  und  gut!  —  kiáltott  nevetve 
a  főbíró,  s  lökésre  tartotta  poharát. 

Weidinger  úr  mosolygott,  majd  hangosan  nevetett, 
a  mint  ezt  az  ittasság  szeretetreméltóan  magával 
hozza,  s  fordított  egyet  a  dolgon. 

—  Jó  tehát,  -  monda,  rátérek  e  nagyszerű 
ünnepély  hősére,  s  itt  a  pompás  társaság  előtt 
ezennel  kimondom,  hogy  lelkemből  áldom  az  istent, 
hogy  ily  romlatlan  lelkű,  loyalis  barátot  adott  ne- 
kem, a  milyen  az  én  legkedvesebb  kebelbarátom, 
Sándor.    Ily    gavallérok  -      kiáltá    nagy    hangon,    a 

menyasszonyra  tekintve  -  az  ausztriai  birodalom- 
nak, melynek  határai  terjesztessenek  ki  az  óceánon 
(itt  minden  német  hivatalnok  ünnepélyesen  föl- 
emelkedett), ily  gavallérok,  ismétlem,  a  mi  drága 
kedves  ausztriai  birodalmunknak  csak  dicsőségére 
válnak.  Éljen  1 

—  Éljen  1  —  kiálták,  s  egy  sereg  poharas  kéz 
lökődött  Sándor  felé. 

Weidinger  úr  —  mint  a  ki  érezte,  hogy  igen  jó 
munkát  tett  —  benső  áthatottsággal  hordozta  meg 
tekintetét  a  pompás  társaság  úri  részén  (azaz  a 
német  osztályon),  s  küJönösen  a  menyasszonytól 
óhajtott  egy-két  valódi  nyájas  pillantást  kiérdemelni, 
mit  hálás  elismerésül  csakugyan  meg  is  kapott. 

A  derék  német  gavallér  —  a  mint  ez  a  művelt 
német  földön  szokás,  és  nálunk  is  a  részeg  mester- 
legényeknél —  odament  Sándorhoz  s  poharas  jobb- 
ját amannak  jobb  karjába  öltvén,  így  egész  ünne- 
pélyességgel te-tu  poharat  ivott.  A  pohár  kiürítés 
után  két  úgy  mondva  termett  csók  pecsételte  meg 
a  barátság  szentségét. 

Lehetett  látni,  hogy  a  poharazás  rohamában  itt 
is,  ott  is  magyarok  és  németek  között  számos  csók 
váltás  történt.  Még  a  kedélyes  főadószedő  úr  is 
felkereste  'gaz,  teljes  mámoros  állapotában  - 
apatársát,  az  öreg  Bokros  Mihályt,  s  azt  számta- 
lanszor a  legszívélyesebbcn  nyakon  ölelgette,  si- 
mogatta. 

Minden,  de  minden  felségesen  ment  itt.  A  barna 
mestergerenda  is  örvendhetett,  hogy  hosszú  élete 
alatt  ily  mulatságnak  lehetett  tanuja.   Azonban  mint 

mindennek,  a  mi  valóban  dicső,  e  pompás  lakoda- 
lomnak is  meg  kellett  szakadnia.  A  német  urak 
bizony  nehezen  is  kelegettek  fel,  de  mégis  csak 
megindultak  egyszer,  nyájas,  leereszkedő  barátság- 
gal kötvén  ki,  hogy  itt  többször  össze  fognak  jönni 
egy-egy  barátságos  szóra.  Ilyen  derék  magyar  csa- 
ládot fel  kell  karolni  mindenkép.  Sándor  mától 
fogva  közéjük  tartozik. 

—  Hallod-e  ezt,  Vörös  róka,  —  monda  magá- 
ban Bokrosné  ténsasszony  édes  önelégültséggel,  — 
a  fiam  ehol ,  csak  olyan  úr,  mint  azok,  magam  is 
csak  olyan  vagyok,   mint  azok  az  úri  dámák. 

Vörös  úr  pedig  a  nagy  irigység  miatt  csak  szé- 
delgett.  Fájt  jó  lelkének,  hogy  az  a  főbiró  késle- 
kedésével így  megcsúfolta,  s  ennek  a  bolond,  ke- 
vély paraszt  asszonynak  ilyenképen  sípot  adott  a 
szájába.  Hogy  fel  fog  ez  most  látni!  «De  meg- 
állj, —  gondola  az  elkeseredett  ember,  —  mert 
majd  nevetek  én  még  rajtad  l*  Ekközben  indultak 
az  úri  asszonyságok  is.  Bokrosné  ténsasszony  lel- 
kéből örvendhetett,  mert  a  szó  valóságos  értelmé- 
ben kézről- kézre  járt.  Úri  dámáktól  annyi  csókot 
kapni  1  Meg,  igazán  meglátszott  rajtuk  a  műveltség, 
barátság,  szeretet ! 

Sándor  kezeit  is  ugyancsak  szorongatták. 

—  Hallja,  —  szólt  hozzá  egy  csontos,  vékony- 
ujju,  magas,  sovány  német  asszony,  —  ezt  a  ked- 
ves gyönge  teremtést  (a  menyasszonyt)  el  ne  ha- 
nyagolja ám,  mert  meghalna  bújában.  A  német  nők 
mind  ilyenek.  Eljövök,  sokszor  eljövök !  —  s  itt  a 
kifodorított    ritkás    hajú    német    asszonyság  nagyon 

is  meleg  tekintettel  nézett  a  szép,  erőteljes  vőle- 
gény nagy,  csillogó  szemeibe. 

A  nagy  zajban,  beszédben,  kézszorongatásokban 
Sándor  is  odalopódzott  valakihez  -  a  régi  mátká- 
hoz. Kezét  nyújtotta  (így  tanulta  a  németektől)  a 
remegő  leánynak,  s  nyájasan,  egész  őszinte  meg- 
illetődéssel monda: 

—  Kedves  Zsuzsikám,  tudom,  vétettem,  bár  apád 
is  nagyot  hibázott.  Ne  haragudjál . . .  áldjon  meg 
a  jó  isten  1 

S  ha  kínos  boldogsággal  is,  de  boldogabban 
csakugyan  senki  sem  ment  el  a  lakodalomból,  mint 
a  szegény  elhagyott  mátka,  ki  még  egyszer  fog- 
hatta kedves  szeretője  kezét,  s  még  egyszer  néz- 
hetett azokba  a  szép,  nagy  fekete  szemekbe  I 

Míg  az  urak,  tudniillik  Bokrosné  ténsasszony  s 
az  új  família  fcnckestől  felforgatták  a  házat,  régi 
rendet,  gazdálkodást,  a  mint  ők  mondák,  a  czél- 
szerűség  szempontjából,  s  míg  ez  új  mezőváros  e 
nem  remélt  dolgokban  a  legalkalmasabb  beszéd- 
tárgyat kapta  :  azalatt  az  öreg  Bokros  Mihály  szem- 
látomást komorodott,  pusztult;  kerülte  az  embere- 
ket, s  hol  a  kamarában,  hol  a  szénapadláson  vonta 
meg  magát.  Még  András  fiával  se  szeretett  talál- 
kozni, mert  azt  hitte,  az  is  a  németek  pártján  van. 
Németet,  urat  látott  mindenütt,  s  német  szó  hang- 
zott felé  mindenünnen.  A  konyhában  német  cselé- 
dek fecsegtek ;  az  istállóban  német  kocsis  veszeke- 
dett a  magyar  béresekkel ;  a  lovak  német  nevet 
kaptak,  német  szóra  értettek,  s  még  az  abrakot 
sem  úgy  ropogtatták,  mint  azelőtt.  Képtelenség  volt 
szinte  rájuk  ismerni.  Más  volt  a  horkantásuk,  más 
a  kapálódzásuk,  más  a  szőrük  színe ;  a  szerszámuk 
meg  mintha  nem  is  szerszám  lett  volna,  hanem 
valami  német  szabású  ruha.  Az  ökrök  se  voltak 
többé    oly    barátságosak,    jámborak,    szelidek,   mint 

clkevélyedtek.  Nem  is  úgy  né/tek  gömbölyű  sze- 
meikkel, mint  az  igavonók  szoktak :  alázatosan,  ha- 
nem dölyfösen,  mint  az  urak,  nyilván  azért,  mert 
nem  kötél  volt  a  nyakukon,  hanem  lánoz.  Az  öreg 
«Talpas»  is,  a  nagy  szürke  komondor  örülhetett 
ezelőtt,  ha  a  folyosón  a  szaimaléka  alatt  nyugod- 
hatott; most  majd  szinte  az  udvar  közepén  kapott 
egy  nagy  dcszkakalitkát  s  onnan  tartotta  ki  nagy 
büszkén  lánczos  fejét.  Füttyentgethetett  most  neki 
az  öreg  Bokros  Mihály  uram,  a  kutya  oda  se 
hederített.  Hogy  is  tztte  volna?  hiszen  láthatta, 
hogy  a  háznál   mások  az   urak. 

A  szegény  öreg  ember  tépelődésében  véletlenül 
oda  tekintett  a  hosszú  cserfagerenclákra,  melyek 
kifaragatlanul  a  nagy  eperfa  mellett  hevertek.  « Azo- 
kon sem  én  az  unokáim  fognak  játszani,  tudom,  hanem 
német  úrfiak,  a  kik  azt  sem  tudják  majd,  hogy  az 
öreg  apjukat  hogy  hívták,  milyen  nyelven  beszélt. 
Bugyogóban  járnak,  mint  a  zsidó  gyerekek,  tányér- 
sapkában. De  legalább  ezt  már  én  nem  érem  meg !» — 
tévé  hozzá  az  öreg  szomorú  elgondolkozással. 

—  Pedig  azt  hittem,  —  fűzé  tovább  gondola- 
tait -  hogy  én  viszem  fel  majd  az  iskolába,  a 
templomban  én  mellettem  ülnek,  én  teszem  fel 
őket  a  lóra,  én  fonok  nekik  ostort.  Uram  terem- 
tőm, de  ki  az  ördög  is  kuszált  úgy  össze-vissza 
bennünket?  Ni  ehol  a  Pehérek,  Lakatosék,  Biróék 
most  is  csak  olyanok,  mint  ezelőtt. 

S  az  öreg  ember  mély  gyűlölettel  gondolt  fele- 
ségére, sőt  fiaira  is.  Beesett  szemei  a  hosszú,  tétova 

Jlndrás  egy  kora  tavaszi  estén  benyitott  anyja  szobájába. 


Tolnai  :  Az  urak. 

nézésben  megüvegescdtek,  sovány  arczán  mintha 
megfagytak  volna  a  vonások,  zihált,  hörgött  s  úgy 
vélekedett,  hogy  az  eljövő  tavasz  itt  furcsa  egy 
világot  fog  látni. 

Nem  is  csalódott. 

András  —  ki,  a  mennyire  lehetett,  még  elvonul- 
tabban  élt,  mint  apja  —  egy  kora  tavaszi  estén  be- 
nyitott anyja  szobájába.  A  máskor  annyira  enge- 
delmes, szclid  ember  hidegen  köszöntötte  anyját, 
a  már  akkor  egészen  uriasan  öltözködött  asszony- 
ságot, s  kérte,  hogy  egy  pár  szóra  hivatná  át  Sán- 
dort is.   Olyan  a  dolog,  hogy  jó,  ha  az  is  itt  lesz. 

A  kevély  anya,  ki  egy  kissé  kezdte  már  unni  az 
uras  életet  s  a  túlsó  házban  lakó  atyafiakat,  döb- 
benve nézett  a  fiú  komor  arczára,  de  nem  szólt 
sértően,  sőt  sietett  behivatni  a  haszonbérlő  vagy 
fölbirtokos  ténsurat. 

András  régi,  egyszerű  földmíves  módon  volt 
öltözködve,  Sándor  pedig,  mint  a  hivatalnok  urak, 
német  ruhában. 

—  Sándor,  —  kezdé  a  szót  nyugodtan  András,  — 
te  úgy-c,  itthon  maradsz  a  háznál  ? 

—  Most  még  itthon!  —  volt  a  rövid,  élesen 
ejtett  válasz. 

—  Én  elmegyek  innen. 

Egy  pillanatra  mind  az  anya,  mind  Sándor  meg- 
ütődtek, majd  hogy  zavarukat  eltitkolják,  szinte  eg>'- 
szerre  szóltak: 

—  Jól  teszed ! 

—  A  temetősoron  vettem  egy  kis  házat,  a  Náczi 
kovács  házát. 

Tolnjü  :   Az   urak.  a 

—  S  miből  ugyan?  —  kiáltott  az  anya. 

—  Nem  az  édes  anyáméból.  Aztán  lopáson  en- 
gemet még  nem  kapott  senki. 

Egy  pár  perezre  csöndesség  lett,  mialatt  az  öreg 
Bokros  Mihály  is  behúzódott  a  kemencéé  mellé, 
sőt  nagy    magaillegctve    az  új  asszony  is  beugrott. 

—  Megházasodom  1  —  szólalt  meg  újra  András. 

—  Ah !  megházasodik  ?  Ah  1  az  szép  lesz,  nagyon 
szép  1  Mondja,  kit  vesz  el  ? 

S  a  fiatal,  czifra  úri  asszony  nevetve  kapaszko- 
dott férje  karjába. 

—  Az  is  meglesz  annak  idején,  most  beszélhe- 
tünk másról. 

Sándor  villogó  tekintettel  nézett  bátyjára,  mintha 
mondta  volna:  «ezzel  az  asszonynyal  finomabban 
beszélj,  te  paraszti* 

—  A  lovak  a  kocsival  —  a  hintóról  nem  szó- 
lok, mert  az  a  tied  —  itt  maradnak ;  nem  bánom, 
maradjanak  itt  az  ökrök  is,  de  azt  a  két  soványab- 
bat elvinném,  nekem  azok  is  jók  lesznek.  Szekeret 
se  kérek,  csináltatok  magam.  Egy  pár  rideg  jószá- 
gom van,  eladom,  majd  kikerül  belőle  egy  s  más- 
nak az  ára.  Nekem  most  eleintén  különben  se  sokra 
lesz  szükségem.  Maradjon  minden  úgy,  a  mint  van, 
osztozni  nem  akarok.  Az  ökröket  is  csak  úgy  ké- 
rem kölcsön  egy  kis  ideig,  míg  magam  vehetek. 

Sándor  mosolygott,  az  anya  erre  bátorságot  ve- 
vén,  kaczagott  és  csapkodott  kezeivel. 

—  Ugyan  kinek  a  házában  vagy?  —  kiáltott 
indulatosan  az  anya. 

—  A  mienkben. 

—  Az  enyémben.  Itt  senkinek  sen\mi  joga. 

—  Csak  a  fiainak  meg  a  férjének,  meg  lassan- 
kint egy  csomó  zsidónak. 

András  fölvetette  fejét. 

Az  öreg  Bokros  teljes  kiengesztelődéssel  ment 
fiához,  Andráshoz,  odaült  mellé,  s  úgy  várta  öröm- 
mel  a  harczot. 

—  Jól  beszéltél,  András!  —  mormogá  az  öreg, 
de  e  gyönge  szó  szerencsére  nem  hallatszott,  el- 
nyelte erősebb  hang. 

—  Kitakarodol  innen  mindjárt!  —  toporzékolt 
az  anya. 

—  Nem  I 

—  Ki  meri  itt  anyámat  sértegetni?  —  pattant 
fel  az  új  úr. 

András  nem  válaszolt,  folytatta  a  saját  dolgát. 

—  Te  Sándor  elhagyod  a  bolondságot,  ideje 
már,  láss  dolgod  után,  mert  egyben  megütik  a  házad 
előtt  a  dobot.  Néztem  eddig,  a  mit  néztem  . . .  elég ! 

Sándor  villogó  szemekkel  ugrott  bátyja  elé. 

—  Hadd  el,  öcsém,  velem  nincs  miért  úgy  le- 
génykedned, keress  magadnak  más  társat.  Birkózd 
le  a  bolondságodat,  azt  én  is  megköszönöm. 

—  Vigyázz  szavaidra,  paraszt,  mert  egyikünk  itt 
hal  meg!  —  üvöltött  az  öcs. 

—  Ülj  le  csak,  öcsém,  csendesen,  eligazíthatunk 
úgyis  mindent  egymás  után.  Látod,  azért  se  harag- 
szom, hogy  parasztnak  mondasz,  mert  az  vagyok. 
Hanem  te,  tudom,  haragudnál,  ha  azt  mondanám, 
hogy  úr  vagy.  De  én  nem  sértegetlek,  mert  nem 
is  érek  rá. 

8* 

Sándor  ütésre  emelte  kezét,  de  a  fiatal  asszony 
átkarolta  férjét,  és  sikoltva  kiáltozott  segítség  után. 

—  Ne  féljen  a  sógorasszony,  —  s.rólt  szelíden 
András,  —  én  állok  arról  jót,  hogy  itt  még  a  haja 
szála  se  görbül  meg  senkinek.  Maradhat  nyugod- 
tan, ismerem  én  a  maga  urát. 

—  Tudod-e,  hogy  vasba  verethetlek,  ha  csak  az 
ujjadat  mozdítod  ? 

—  Tudom,  Sándor  öcsém,  hogy  ne  tudnám ; 
hiszen  látod,  tisztellek  is,  mert  ha  feleségedet  nem 
nézném,  ilyen  magaviseletért  csak  megigazítottam 
volna  rajtad  egyet-mást.  Hanem  most  azt  mondom, 
csend  és  békesség.  Végzem  úgy  is. 

—  Akarom  is,  hogy  végezze. 

És  Sándor,  mint  valamely  győztes  fél,  kevélyen 
simította  meg  arczát  s  bodros  fürtéit. 

Ismét  egy  kis  csend  következett. 

Az  öreg  Bokros  Mihály,  András  fia  mellett  vissza- 
nyervén bátorságát,  azt  hitte,  hogy  most  már  ő  is 
szólhat. 

—  Itt  egyik  rész  fiam,  András,  a  tied,  a  másik 
Sándoré!  —  szólalt  meg  az  apa. 

—  Egy  falatot  sem  osztunk,  —  csattant  fel  Bok- 
rosné,  —  nem  itt  egy  falatot  sem  !  Míg  én  élek, 
addig  itt  az  úr  én  vagyok. 

S  az  öreg  asszony  szemei  villogtak,  mint  egy 
haldoklóé,  a  ki  élethalálra  küzd.  Felugrott  székéről, 
odaült  Sándor  mellé,  pápaszemét  felcsatolta,  hosszú 
orrát  előre  szögezte,  s  így  folytatta  tovább  kemény 
szavait: 

—  Dehogy  nem  I    én  meg  tán  kolduljak  ?  Azt  a 

vén,  tehetetlen,  bolond  apádat  elbolondíthatod,  ha- 
nem engemet  ugyan  sohal  Eszemen  vagyok. 

—  Jól  van,  édes  anyám,  hiszen  látom,  hogy 
eszén  van,  azon  is  volt  mindig. 

—  Azon  énl 

S  az  asszony  húsos,  kövér  öklével  az  asztalra 
csapott. 

—  Én  egy  betű  osztást  sem  akarok!  —  folytatá 
András  csöndes  hangon. 

—  Mert  hogy  hiába  is  akarnál. 

—  Úgy  van  I  —  kiáltott  bele  Sándor. 

A  fiatal  asszony  kezeivel  fogta  le  férje  száját  s 
németül  gyügyögött  neki  valamit,  a  mit  az  alkal- 
masint nem  értett.  De  Sándor  úgy  tett,  mintha 
szót  fogadna  s  felesége  kedvéért  egészen  lecsön- 
desednék. 

—  Azért  mondtam,  hogy  maradjon  minden  úgy> 
a  mint  van. 

—  Mert  hogy  úgy  is  marad  I  —  szólt  Sándor 
is,   az  anya  is. 

—  Csak  az  ökröket . . . 

—  Nem,  —  kiáltott  az  anya  egyre  rikácsolóbbá 
váló  hangon,  —  itt  minden  az  enyim.  Itt  minden 
Bese-jószág. 

—  Az,  Bese-jószág  I  —  hangzott  Sándor  szava. 

—  Azt  elviheted,  —  monda  hörgő  nevetéssel 
Bokrosné,  —  a  mit  apád  hozott. 

—  Nem  kell  hát  semmi,  édes  anyám,  látom,  én 
nem  a  maga    fia    vagyok,    azért  megélünk  békével. 

—  De  én,  fiam,  veled  megyek!  —  ugrott  az 
öreg  ember  a  távozni  készülő  András  után. 

—  Velem,  édes  apám  I 

S  András  fölkelt,  s  a  lehető  mérséklettel  kiment 
a  szobából. 

Ezen  az  éjszakán  nem  igen  aludtak  az  urak  a 
Bokros-háznál. 

Bokrosné  azon  való  félelmében,  hogy  őt  az 
éjjel  még  meg  is  ölhetik,  átkérezkedett  menyéhez, 
hogy  ott  alhassék.  Simogatta,  csókolta  menyét,  ked- 
veskedett neki  mindennel,  régi  ezüst  tányérokkal 
s  nagy  mentegombokkal,  s  kérte,  hogy  becsüljék 
meg,  szeressék,  ne  hagyják  (a  bűntudat  úgy  el- 
érzékenyítette, mondhatná  valaki),  mindent,  de  min- 
dent rájuk  fog  hagyni.  Azt  a  parasztot  kitagadja, 
az  nem  is  az  ő  fia,  azt  nem  is  lehet,  hogy  ki  nem 
cserélték.  Egy  csepp  sincs  benne  a  finom  Bese- 
vérből.  Még  az  arcza  is  olyan  durva,  a  szemei 
mint  csak  egy  tolvajé.  Igazán  minden  jótét  lélek- 
nek félni  lehet  tőle. 

A  fiatal  úri  asszony  a  kézzelfogható  Ígéretekért 
megnyugtatta  drága  anyósát.  Ígérte,  hogy  apjával 
el  fogja  csukatni  azt  a  gonosz  embert  egy  vagy 
két  évre.  S  ha  csakugyan  merne  valamit  tenni, 
örökre  is. 

Lehetetlen  csak  elhinni  is,  hogy  ily  rettentő  fe- 
nyegetésnek örvendhetett  az  anya,  pedig  úgy  van. 
Bokrosné  nem  bánta  volna,  ha  Andrást  soha  se 
látja.  Eszébe  jutottak  a  nyers,  sértő  szavak,  hogy : 
a  dobot  még  meg  is  üthetik  a  ház  előtt,  hogy 
ehhez  a  házhoz  még  a  zsidóknak  is  van  jussuk, 
hogy  Sándor  mondjon  le  a  bolondoskodásról  s  lás- 
son munka  után  (bizonyosan  paraszti  munka  után). 

Igen  is,  ily  dolgok,  ily  sértegetések  egy  jó  anya 
szívét  nagy  mértékben  képesek  elkeseríteni,  képe- 
sek odáig  is  vinni,  hogy  az  anyai  szív  az  ilyen  fiút 
örömest  adná  örökös  rabságra. 

Különben  nem  tudom,  jól  fogtam-e  fel  a  dolgot? 

Egész  éjjel  lehetett  hallani,  a  mint  az  anya  oda- 
beszélt fiához,  menyéhez,  indulatos  szavakkal  ma- 
gyarázván, hogy :  mi  az  apjuké.  S  holmi  dib-dáb  ron- 
gyokat említett,  zsákokat,  melyekből  már  foltnak  való 
sincs,  ponyvát,  szűrt,  egy  rossz  szekeret,  s  valamj 
rég  elhasznált  lószerszámot. 

—  Itt  míg  élek,  én  vagyok  az  úr,  és  ti,  gyer- 
mekeim! —  tévé  hozzá  az  anya  hízelgő  hangon 
(ez  utóbbira  nézve  nem  így  gondolkozván).  Mit? 
még  annak  a  rongyos  papleánynak  adjam?  mert 
tudom,  hogy  azt  akarja  elvenni.  Ha  mégis  valami 
igazi  jó  vérből  való  úri  leányt  hozatott  volna  há- 
zamhoz, a  milyen  te  vagy,  kedves  menyem.  De  így ! 

S  csúfolódó  szavakban  tört  ki,  melyeket  kacza- 
gással  kisért. 

—  Mondjad  anyádnak,  —  sugla  oda  a  meny  férjé- 
nek haraggal, —  hagyjon  már  fel  örökös  locsogásával, 
hiszen  nem  lehet  aludni.  Kiveri  a  jó  álmot  szememből. 

Sándor  mondott  valamit  anyjának. 

Ezt  Bokrosné  úgy  értette,  hogy  ne  bántsa  már 
őket,  Andrásékat ;  s  most  csupa  kedveskedésből 
még  fölebb  kezdte.  Rendre  számította  a  Bese  vér- 
rokonait, a  kik  mind  különbek  voltak,  mint  akár- 
mely pap  vagy  afféle  kurta  úr.  S  most  egy  bolond 
így  akarja  meggyalázni  a  famíliát  egy  czafattal, 
egy  dologtalan  teremtéssel. 


—  Nem,  abból  nem  lesz  semmi,  —  kiáltott,  föl- 
ülve ágyában,  —  az  ide  be  nem  teszi  a  lábát! 
Ha  már  épen  meg  akar  házasodni  a  vén  bolond, 
majd  szerzek  én  neki  feleséget,  hogy  megemleget 
érte  még  a  haló  földemben  is. 

]gy  folyt  odabenn  az  éjszaka,  hol  föntebb,  hol 
alantabb  pörlekedéssel. 

Sándor  elaludt,  mint  a  ki  előtt  ilyesmi  nem  volt 
szokatlan,  de  a  fiatal  asszony  sehogy  se  tudott 
megnyugodni,  többször  mérgesen  kiáltott  fel  né- 
metül : 

—  Bitt'  um  bitt'  um  . . .  dcr  Teufel,  der  Teufel 

Az  öreg  asszony  ilyenkor  oda  figyelt,  s  gon- 
dolván, hogy  a  menyecske  férjét  költögeti,  mond- 
ván:   «ne  aludj,  állj  fel,  állj  fel,i)   átszólott: 

—  Hadd  el,  galambom,  hadd  aludjék,  neked 
beszélek  én,  lelkem ! 

S  még  bizony  sokáig  folytatta  a  beszédet,  ócsá- 
rolva a  koldus  papokat  és  dicsérve  az  uri  rendet, 
a  melyhez  tartozott  most  már  ő  is  fiastól. 

A  holdvilág  a  könnyű  vékony  tavaszi  felhők 
közül  be- bevilágított  a  szobába  és  lehetett  látni, 
hogy  a  vén  asszony  mennyire  kikelt  ábrázatából. 
Sápadt  volt,  ajkai  az  erős  indulattól  megkékültek, 
szemei  mereven  állottak  és  csodálatosan  vörös  fény- 
nyel néztek  a  gerendákra.  Igazán  úgy  viradt  meg, 
a  mint  lefeküdt. 

András  sejtette  ugyan,  hogy  lesz  valami,  ha  a 
régóta  tervezgetett  beszélgetésre  tér,  mert  tudta, 
hogy  anyja  házasságának  nem  örül,  de  ily  sz/vtc- 
lenségre  még  se  számított.    Kifeküdt  az  istálló  elé 

—  Tiam,  szólalt  meg  egyszer  valami  nyöszörgő  hang. 


Tolnai  :   Az  urak. 

a  kis  szalmaágyra,  hol  egy  idő  óta  annyi  édes 
órát  töltött  a  jövendő  szinezgetésével ;  igyekezett 
visszanyerni  nyugodtságát,  lemondott  mindenről  és 
nekifogott  a  verejtékes  szegénységnek.  Maga  elé 
képzelte  a  kis  rongyos  kovácsházat  a  temetősoron  ; 
rendezgette,  igazgatta,  s  abból  az  égető  indulat- 
ból, mely  anyja  szívét  odabenn  az  uraknál  úgy  tép- 
deste: ő  a  nagy  rendezgető  elfoglaltságban  alig 
érzett  valamit, 

—  Fiam,  —  szólalt  meg  egyszer  valami  nyö- 
szörgő hang,  —  azt  gondoltam,  ide  ülök  az  ágyad 
szélére,  én  már  úgy  sem  tudok  aludni.  Nem  kell 
nekem  nagy  hely,  csak  ennyi,  úgy  ni !  No  lásd, 
most  hogy  kiszorítottalak  a  helyedből. 

S  az  öreg  ember  fogai  vaczogtak  a  tavaszi  csi- 
pős  hidegtől  s  a  belső  izgatottságtól. 

—  Veled  megyek,  fiam,  én  is.  Nem  jól  megy  itt 
a  dolog.  De  mondtam  én  mindig,  házasodjál  meg, 
nem  tetted.  Most  nem  így  állnánk.  Tudod-e,  már 
anyád  a  földeket  adogatja  el  ?  Hanem  erről  ne 
szólj,  én  is  csak  úgy  hallottam.  Te  szólhattál  volna, 
mert  te  voltál  a  gazda,  a  kenyérkereső.  Én,  tudod, 
anyáddal  soha  se  kötöttem  ki,  szégyenlettem  volna, 
ha  a  falu  megtudja,  hogy  mi  is  csak  úgy  veszeke- 
dünk, mint  mások.  Hallgattam.  Ugy-e,  jól  tettem? 
Beszélni  ezüst,  hallgatni  arany.  Ezt  választottam. 
Ugy-e,    fiam,    ha    megházasodol,  ezt  teszed  te  is? 

S  Bokros  Mihály  kétkedve  nézett  hallgató  fiára. 

—  Hadd  el,  fiam,  azt  mondod  magadban :  nem 
jól  beszélek,  az  lett  volna  a  kötelességem,  hogy 
ezt  a  nyelves  asszonyt  törjem  meg  derekasan.  Szab- 


jak  neki  rendet  én.  Hiszen  ha  a  Dunát  lehet 
regulázni,  akkor  csak  egy  asszony  nyelvét  is  lehet 
talán.  Ugy-e,  fiam,  így  kellett  volna  gondolkoz- 
nom? Jól  mondod.  Így  is  gondolkoztam.  Hát  miért 
nem  lehet  így?  Miért,  úgy-e? 

S  az  öreg,  ősz  ember  mosolyogni  akart,  de  a 
szemek  készebbek  lettek  volna  sírni 

—  Hát  fiam,  úgy  van  az,  —  folytatá  az  öreg,  — 
nagyon  szerettem  az  anyátokat ;  nem  is  vettem 
észre,  hogy  hallgatok,  mikor  lármáznom  kellett 
volna.  Azt  gondolám:  ha  öregszik,  csöndesedik,  s 
majd  egyszer  milyen  jó  lesz,  ha  elmondhatjuk: 
legyen  hála  isten  ő  szent  felségének,  mi  nem  ve- 
szekedtünk soha,  még  azt  se  mondtuk  egymásnak, 
te  ilyen,  te  olyan.  No,  hát  nem  jól  gondolkoztam, 
András  ? 

—  Jól,  édes  apáml 

—  No,  most  már  én  mondom,  fiam,  hogy  nem 
jól  gondolkoztam.  Ehol,  öreg  koromra  mégis  ve- 
szekednem kell,  vagy  el  kell  szöknöm  a  háztól. 
Mert  ha  te  elmégy,  én  is  elszököm.  Aztán  hova 
szököl?  Ha  itt  nem  maradunk,  ezek  a  németek 
mindent  elpusztítanak.  Már  a  pincze  is  üres,  a 
kamara  is  üres.  Most  telik  még  majd  meg  anyá- 
tok feje,  ha  eddig  üres  volt.  Teremtő  isten,  ez 
az  asszony  koldus  leszi 

S  az  öreg  ember  nem  tartóztathatta  vissza  meg- 
csorranó  könyeit. 

—  Te  András,  te  sokat  hallgatsz,  te  olyan  vagy, 
mint  én.  Fiam,  ne  légy  olyan.  Csapj  szét  ezek 
között    a    jövevények    között,    mondj    egy-két  igaz 

szót  anyádnak,  hiszen  úgy  tudsz  beszélni,  ha  akcrsz. 
Az  előbb  a  lelkem  örült,  mikor  veszekedtetek, 
hogy  no  ehol,  hála  isten,  ez  a  gyerek  csakugyan 
eligazít  most  mindent.  Épen  útban  voltál.  A  leg- 
jobb szókat  mondtad  ide  is,  oda  is.  Szépen  ment 
minden.  Raktad  őket  érdemök  szerint,  azt  a  bolond 
szegény  Sándort  is.  Az  oda  van !  Abból  nem  lesz 
többet  ép.  Minden  rendesen  volt,  mondom,  s  egy- 
szer csak    megfordultál.    Épen,    mint    én    szoktam. 

—  Nem,  édes  apám,  nem  fordultam  meg,  csak 
nem  tehettem  mást. 

—  Épen,  mint  én.  Én  azt  mondtam  mindig, 
hogy  nem  tehetek  máskép.  Így  hát  nem  is  vagyok 
hibás.  Hanem  te  hibás  lesz,  fiam,  ha  ezeket  a 
boldogtalanokat  magukra  hagyod. 

—  Hát  pereljek  anyámmal  ?  —  szólt  indulato- 
sabban a  legény ;  —  törvénykezzem  vele  ? 

—  Azt  nemi  —  monda  egy  kis  vártatva  az 
öreg. 

—  Nem,  úgy-e?  s  pedig  ezeket  nem  lehet  más- 
kép megállítani. 

—  Hát  mit  csinálsz? 

—  Dolgozom. 

—  Én  is. 

—  Velünk  lesz  az  isten. 

—  Velünk. 

S  az  öreg  ember  mintha  érezte  volna,  hogy 
most  már  mindenképen  védve  van,  lassankint  el- 
csöndesedett. A  fáradtság,  kimerültség  elzsibbasz- 
tották tagjait,  oda  húzódott  egészen  fiához,  szinte 
belekapaszkodott,  s  elaludt.    Aludt  majd  egész  vi- 

radtig.  Vele  volt  fia  és  —  az  isten.  András  igazán 
úgy  is  ült  a  szalmaágy  szélén,  oly  éber  gonddal, 
mintha  tudta  volna,  hogy  a  jó  istennel  ül  egy  szé- 
ket. El  nem  aludt  volna  a  széles  világért. 

Van  az  emberben  valami,  a  mi  nagy,  becsületes 
elhatározásoknál  kiül  a  homlokra,  kiragyog  a  sze- 
mekből és  tiszteletre  indít.  Ez  a  hatalom  még 
ellenségünknek  is  parancsol,  úgy  hogy  az  akarva, 
nem  akarva  leüti  fejét  és  félve  megy  el  mellet- 
tünk. Ezt  a  sajátságos  tisztelet-  és  félclemnyilvá- 
nítást  érezte  másnap  András  is,  mert  anyja  — 
mintha  csak  elvágták  volna  szavát  —  hallgatott, 
Sándor  sima,  előzékeny  hangon  szólt  egyet-kettőt 
bátyjához,  s  a  németek  nyájaskodtak  vele,  holott 
azelőtt  alig  akarták  észrevenni.  Még  az  öreg  Bok- 
ros Mihályt  se  sértegették,  hagyták,  hadd  járjon- 
keljen  fia  után.  Általában  a  reggel  hűvös  szelével, 
ragyogó  világosságával  sok  mindenen  változtatott. 
Azt  lehetett  hinni,  elmúlt  az  egész  viszálykodás,  s 
megvan  a  békesség. 

Egyébiránt  ide  jegyezhetem :  állandóan  durvák 
és  haragtartók  csak  a  művelt,  nagyvilági  emberek 
között  vannak,  a  műveletlenebb  szivek  könnyeb- 
ben tudnak  feledni  és  várni. 

András  ezentúl  úgy  tekintette  magát,  mint  a  ki 
nem  tartozik  az  ősi  házhoz,  csak  vendég,  eltűrt 
jövevény  ott.  A  napnak  egy  részét  a  temetősoron 
töltötte  a  kis  kovácsháznál.  Akadt  ott  igazftni  való 
elég. 

Egy  alkonyaton,  midőn  épen  hazafelé  akart  ke- 
rülni a  kertek  alatt,  egy   14 — 15  éves  barna  leányka 

állott    eléje    lesütött    szemekkel,    félénken,    moso- 
lyogva, hadaró  beszéddel  mondván : 

—  Tiszteli  szépen  bátyám  uramat  Biró  László 
édes  atyám  uram,  tessék  befordulni  hozzá  egy-két 
szóra. 

—  Most? 

—  Igenis. 

S  a  leány  szépmetszetű  szemeivel  föltekintett  a 
gondolkozó  legényre. 

—  Jól  van,  kis  húgom,  hát  mehetünk. 
András  nem  ment  épen  jó  kedvvel,  mert  a  buza- 

vitel  óta  egyszer  se  volt  házuknál. 

A  mint  beléptek  a  szobába,  csak  magát  találták 
ott  László  bácsit,  ki  komoly,  mintegy  szomorú 
tekintettel  ült  a  terített  asztalnál.  Nagy,  kopaszos 
homlokán  lesimította  barnás  szürke  haját,  a  mit  a 
földmíves  ember  csak  akkor  szokott  tenni,  ha  vala- 
hova urak  elé  készül,  vagy  templomba  szándéko- 
zik, vagy  valami  igen  fontos  tanácskozásra  indul. 
Vastag,  tüskés  bajusza  is  teljesen  ünnepi  állást  vett, 
hogy  a  bekövetkezendőket    mintegy  az  is  jelentse. 

—  András  öcsém,  —  szólalt  meg  csöndes,  von- 
tatott hangon  a  gazda,  miután  tisztességesen  kö- 
szöntötték egymást,  —  nagyon  elkerültél ! 

András  megütődött  az  alapos  vádon  és  nem 
tudott  rögtön  válaszolni. 

László  bácsi,  mint  a  ki  nem  vétkes,  merőn  oda 
tekintett  a  legény  ide-oda  forduló  arczára.  Olvasni 
akart  és  tévedne,  a  ki  azt  hinné,  hogy  az  egyszerű 
ember  nem  találja  fel  az  arozon,  a  hajlások  között 
az  elrejtett  betűket. 

—  Pedig  én  nem  bántottalak.  Ülj  le !  Tudom, 
azt  kellett  volna  tennem,  mikor  kijöttünk  IszJóróI, 
hogy  dicsérjek  mindent,  mert  észrevettem,  —  igaz, 
hogy  későn,  —  hogy  szereted  a  leányt.  Hanem 
azt  is  tudhatod,  hogy  én  isten  <5  szent  felségének 
jóvoltából  mindekkorig  milyen  ember  voltam.  Hazug- 
ság nem  jött  ki  az  én  számon.  Nem,  öcsém,  két 
szivet  nem  tartottam :  egyiket  a  jónak,  másikat  a 
rosznak.  Pedig  láltam,  hogy  a  világ  nem  tart 
velem. 

András  helyeslőleg  intett  fejével  és  szólni  akart, 
de  a  bátya  folytatta : 

—  Megmondtam  akkor  is:  a  pap  szegény  em- 
ber, s  mostanában  a  hogy  a  németek  viszik  nála- 
tok a  gazdálkodást,  valami  sok  te  reád  se  jut. 
Aztán  anyátok  is  isten  tudja,  meddig  elélhet.  El- 
élheti,  a  mije  van. 

—  Élje  békességgel  I 

—  De  attól  tartok,  majd  nem  azzal  éli,  mégis 
eléli ;  jó  segítsége  ebben  neki  Sándor.  Úgy  gon- 
dolkozzál, öcsém,  hogy  a  végén  apád  is  te  rád 
marad,  meg  anyád  is. 

—  Anyám  nem !  —  monda  hidegen,  de  nem 
haraggal  a  legény. 

—  Nem  ?  —  kérdé,  a  bátya,  mélyen  oda  tekintve 
András  szeme  közé.  —  És  miért  nem? 

András  nem  feklt,  csak  nézett  maga  elé  ko- 
moran. 

—  Haragusztok?  Értemi  Csak  akkor  ki  ne  bé- 
küljetek majd  egymással,  mikor  annak  a  békesség- 
nek már  semmi    haszna    sem    lesz.    Van   ám    olyan 

békesség  elég.  Megbocsátunk  a  halottnak  is,  meg 
aztán  a  koldusnak  is,  pedig  egyik  niinket  akart 
halottá  tenni,  a  másik  meg  koldussá.  De  örül  az 
isten  az  ilyen  békességnek,  az  ördög  meg  de  bán- 
kódik rajta!  Különben  jól  van,  hanem  apádat  csak 
oda  veszed  a  házadhoz  ? 

—  Mert  az  eljő  hozzám. 

—  Hanem  majd  nem  megy-e  cl  ? 

—  Nem  adok  rá  neki  okot. 

—  De  a  feleséged?  Lehet  ám  olyan  feleséged, 
olyan  uri  vérű,  mint  a  Sándor  öcsédé,  a  ki  nem 
ereszti  asztalodhoz  szülőidet. 

—  Nekem  soha !  —  válaszolt  a  legény  égő 
tekintettel. 

—  Kiveri  a  cselédekhez 

—  Az  én  szülőimet  az  én  házamnál  nem,  míg 
az  eszem  helyén  lesz. 

—  Hát  ha  az  eszedet  a  kedves  feleséged  ked- 
véért magad  tolod  el  a  helyéről  ? 

—  Olyan  felesége  csak  gazembereknek  vanl  — 
szólt  a  legény  kalapja  után  nyúlva. 

—  Azoknak,  öcsém  I  Hanem  azért  nincs  miért 
a  kalapod  után  nyúlni,  jó  helyen  van  az.  Becsü- 
letes ember  nem  haragszik  meg  az  igaz  szóért. 
Nem  azt  mondtam,  úgy  van :  hanem  hát  ha  úgy 
is  lehetne.  Egy  véletlen  hajlás  nemcsak  a  lábat 
ficzamítja  ám  ki,  hanem  a  legbölcsebb  észt  is.  Vagy 
talán  nem  mondok  igazat?  Azt  kellene  inkább 
mondanom:  András,  te  olyan  bölcs  ember  vagy, 
hogy  soha  sem  fogsz  bolondot  cselekedni ;  a  mit 
te  kigondoltál,  azon  még  az  isteni  erő  sem  változ- 

tathat.  Nem,  öcsém,  még  eddig  nem  éltem  csalás- 
ból, nem  tudok  hízelegni.  Maradj  csak.  Úgy,  úgy  1 
Már  csak  elmondom,  a  mit  akarok.  Kihagyjam- e  a 
közepét  ? 

—  Ne  hagyja,  bátyám,  —  válaszolt  a  legény 
tétovázó    tekintettel,  —  egy    betűt    se    hagyjon  ki. 

E  bizalomért  László  bácsi  egy  pohár  bort  nyúj- 
tott vendége  felé. 

—  Hát  megházasodol  öcsém,  mert  látom,  abban 
jársz.  Segítsen  a  jó  isten.  Mit  csinálsz,  ha  olyan 
feleséget  kapsz,  a  ki   nem  érti  a  te  dolgodat? 

—  Ha  szeret,  megtanulja  a  kedvemért. 

—  Hm!  —  s  a  gazda  fejcsóválva  nézegetett 
vendégére.  Egy  pár  perczig  hallgatott.  Kereste,  hol 
kerüljön  a  dolognak,  s  hogy  mentse  meg  a  legényt. 
Előtte  állott  a  példa,  a  Sándor  házassága,  de  nem 
akarta  emlegetni,  nehogy  sértsen.  Látta,  hogy 
András  úgyis  ingerülr.  Azonban  becsületes  szive 
azt  hitte,  hogy  neki  mégis  el  kell  mondani  min- 
dent és  pedig   most.    Fel  is  vette  újra  a  beszédet. 

—  Mesterember  nem  vagy,  hogy  otthon  ülj ; 
földmíves  vagy  te  is,  mint  én,  künn  való  munká- 
val kell,  hogy  foglalkozzál.  Ha  szegény  lesz,  uri 
feleséged  aligha  lesz  fele  segítség. 

—  Ne  bántsa,  bátyám,  hagyja  el!  —  kiáltott 
közbe  kedvetlen  tekintettel,  nyers,  leszállott  han- 
gon András. 

—  Dehogy  hagyom,  öcsém,  hogy  hagynám  I 
Hallgatod,  nem  hallgatod :  nem  épen  csak  a  te 
kedvedért  beszélek,  mert  te  férfi  vagy,  hanem  be- 
szélek   a    feleséged    kedvéért,    a    ki    asszony,    még 

pedig  hozzátehetem :  egészen  magára  hagyatott 
asszony,  olyan,  mint  az  erdőben  hagyott  gyermek, 
a  ki  a  vadaké. 

—  Hát  isten  nincs?  —  kiáhott  fölemelkedve, 
sugárzó  tekintettel  a  legény. 

—  Jó,  hogy  van,  de  emberek  is  vannak.  Az 
isten  intézi  a  maga  dolgát,  de  az  emberek  szeret- 
nek a  más  ügyébe  avatkozni.  Te  erről  nem  tehetsz, 
mindannyinak  a  kezét  meg  nem  foghatod. 

—  Tudom.  Nem.  De  hát . . . 

—  Ugy-e,  mit  csinálj  ?  Maradsz  annak,  a  mi 
vagy  :  földmívesnek. 

—  Hisz  az  maradok. 

—  Hát  a  feleséged  mi  lesz  ? 

—  Az,  a  mi  én. 

S  András    arczán    valami   égő  pirosság  terült  el. 

—  Papleány- feleség,  öcsém,  ezt  mégis  gondold 
meg.  Más  az  ő  életük,  a  mienk  is  más.  Ók,  ha 
szegények  is,  de  urak,  mi  ha  módosak  volnánk 
is,  csak  parasztok  vagyunk.  Galambot  varjúval  egy 
párnak  hol  láttál?  Megállj,  mondok  egyet.  Jársz-c 
a  házukhoz? 

—  Járok. 

László    bácsi    elgondolkozva    bólintgatott    egyet. 

—  Szereted-e? 

—  Szeretem. 

—  Hozzád  megy-e. 

—  Azt  gondolom. 

—  Akkor  csak  hozd  haza. 

S  az  ősz  szcmöldek  alatt  az  óvatos  öreg  szemek 
szomorú    sejtelmekkel    méregették  a  legény   bátor. 

Tolnai  :   Az   urak.  « 

élénk  kinyomatú  arczát,  melynek  hajthatlan  tulaj- 
donosa úgy  látszott,  hogy  balsejtelmekről  tudni 
sem  akar.  Holott  a  bátya  szerint  jó  lett  volna,  ha 
akart  volna  tudni. 

—  András,  —  szólalt  meg  némi  csend  után  a 
bátya,  -a  sok  hiábavaló  beszéd  után,  a  mikkel 
fárasztottalak,  még  egy  jó  szót  cl  fogadsz-e  tőlem  ? 

András    intett    fejével,    ujjával,    hogy    erre  kész. 

—  -  Tudod-e,  hogy  te  annak  a  szegény  leánynak 
most  nemcsak  férje,  de  apja,  anyja,  testvére,  ro- 
kona, mindene  lesz? 

—  Az  akarok  lenni,  László  bátyám,  mindene, 
az  a  koporsómig. 

Volt  valami  az  öreges  legény  hangjában,  a  mi  a 
kételkedő  bátyát  most  kedvesen  nyugtatta  meg. 

A  szemek  összenéztek  s  a  szivek  odabenn  ke- 
zet szorítottak. 

—  Légy  is,  öcsém !  —  folytatá  a  gazda,  s  egy 
kissé  gondolkozni  látszott,  hogy  kimondja-c  azt,  a 
mi  majd  hát  ha  nagyon  is  úgy  lesz?  —  Az  is 
^^gy>  —  indult  neki  bátran,  —  mert  itt  ugyan  nem 
lesz  senkije  is. 

—  Nem?  —  veté  oda  e  szót  eltagadhatlan  meg- 
döbbenéssel András, 

—  Nem!  —  lőn  a  komor  válasz. 

—  Hát  régi  ismerősei  ? 

—  Azok  lesznek  ellenségi  legelőbbször  is.  Szé- 
gycnlik  majd,  hogy  egy  parasztlegényhez  ment,  s 
rágalmazni  fogják  épen  úgy,  mint  öcsédet  régi 
pajtásai.  Kihez  megy  most  Sándor?  azokhoz,  a 
kik  lenézik,  az  urakhoz.  Hát  te  kihez    fogod  vinni 

szólnom 

Tolnai  :  Az  urak, 

feleségedet?   A    mi    asszonyainkhoz?    Azt  gondo- 
lom, ez  még  rosszabb  lesz. 

—  Miért?  —  kérdé  az  ingerült  vendég. 

—  Ha  feleséged  nyájas  lesz,  a  mi  asszonyaink 
kinevetik;  ha  kevély  lenne,  elhagyják. 

—  Úgy  hát  ne  vegyem  el,  ha  akármennyire  sze- 
retem is,  s  ha  ő  is  akármennyire  szeretne  bár? 

S  gúnyos,  kesét  ű  nevetéssel  fordult  félre  a  meg- 
kínzott legény. 

—  Látom  én,  András,  hogy  jobb  lett  volna  ne- 
kem egyet  sem  szólnom,  mert  megint  csak  oda 
jutottam,  a  honnan  elindultam.  De  ne  haragudjál. 
Apád  legénykori  barátom  volt,  téged  is  mindig 
becsültelek,  nem  tudtím  megállani,  hogy  el  ne 
mondjam,  a  mi  szivemen  feküdt.  Adja  isten,  hogy 
csalódjam. 

S  a  bátya  tökéletesen  meg  volt  győződve  a  felől, 
hogy  egyetlen  betűben  sem  fog  csalódni. 

Néztek  egymásra  ismét  szótlanul,  s  halkan,  nesz- 
telenül kinyitották  a  jövendő  ablakát. 

A  német  urak  vidám  életet  éltek.  Művelt  embe- 
rek tudják,  hogy  mikép  kell  használni  az  időt. 
A  sok  jő  bor  nem  azért  áll  a  pinczében,  ha  még 
csakugyan  áll,  hogy  a  gazda  eljárogasson  mellet- 
tük, hanem  hogy  éljenek  vele  egy  kis  jó  világot ; 
a  pénz  nem  azért  hever  ládában,  zacskóban,  almá- 
riom  rejtett  szögletében,  hogy  megpenészedjék, 
hanem  hogy  az  okos  ember  az  ipart,  kereskedést 
előmozdítsa  vele.  A  főadószedőné  hivatalnok  bará- 
tai előtt  napról-napra  szeretettebb  lőn. 

Valóban,  az  adószedő  úrék  kitűnő  ebédeket  ad- 
tak, melyeknél  a  főhelyet  sokáig  a  nagy  tisztelet- 
ben álló  Bokros  Mihályné  ténsasszonyság  foglalta 
el.  Dicsérték,  magasztalták,  ölelgették  a  német  uri 
asszonyok.  Bokros  Mihályné  lelke  mélyéig  meg  volt 
hatva  e  különös  szeretet  által,  s  mindent  elköve- 
tett, hogy  a  szép  Bese-familia  hirét-nevét  emelje. 
Többször  értekezett  Gáspár  zsidóval,  igen,  mert  el 
nem  tudta  volna  hordozni,  hogy  az  új  pár  pénz  nélkül 
legyen.  Különben  erre  nyájas  csókjaival  maga  az  új 
asszony  is  nem  egyszer|  buzdította  Bokros  mamát. 

Micsoda  édes  gyönyör  volt  Játni  Bokros  Mihály- 
nénak  a  sok  uri  ember  között  fiát,  kit  a  sánta 
szabóné  szavai  szerint  az  isten  is  úrnak  teremtett. 

—  Ha  eszem  nincs,  —  kiáltott  fel  sokszor  Bok- 
rosné  ténsasszony,  fiának  szép  jövőjére  gondolva,  — 
most  ez  a  gyerek  egy  paraszt,  elveszi  annak  a 
ravasz  Vörös  Gábor  orgazdának  a  beteges  leányát, 
s  meg  vagyok  vele  égve  egész  életemre.  Soha  sem 
tudom  fölcbb  emelni,  marad  tudatlannak,  mint  a 
bátyja,  parasztnak,  mint  az  apja.  Hanem  a  Bese- 
vér  megmentett,  hála  legyen  az  istennek !  Hadd 
irigykedjenek  a  tudatlanok,  mert  látom,  ez  a  sok 
ferde  szűrös,  gubás  nép  elemésztene  egy  kanál 
vízben,  a  miért  az  isten  egy  kicsit  többre  vitte  a 
sorsomat. 

Azért  is  hintót  vettem,  járjanak  abban ;  ha  fiam 
valami  jó  hivatalt  kap,  az  a  néhány  eladott  hold 
föld,  meg  az  a  rossz  szőlő,  az  a  hitvány  nádas, 
az  a  kis  penészes  erdő  majd  megkerül.  No  hát 
eladtam,  a  magamét  adtam  cj,  —  kiáltott  önma- 
gára Bokros  Mihályné,  —  szeretném  tudni,  a 
magaméval  mért  nem  tehetném  én  azt,  a  mit  aka- 
rok. Azért  megvan  az  én  eszem. 

Majd  gyűlölettel  gondolt  férjére  s  Andrásra, 
kik  sehogy  sem  tudták  felfogni  a  nagy  szerencsét. 
S  még  akadékoskodnak,  osztozni  szeretnének. 
•  Nem,  —  monda,  —  míg  én  élek,  addig  ugyan 
nem  osztozunk.  Ha  nem  akarjátok  belátni,  hogy  én 
mindnyájatok  szerencséjén  munkálkodom,  fel  is  út, 
alá  is  út.  Tudom,  ki  lovalta  fel  azt  a  hóbortos  vén 
embert,  meg    azt  a  drágalátos    András    fiát:    azért 

sem  engedek.  Itt  mindennek  úgy  kell  történni,  a 
mint  én  kicsináltam.  Áldotok  ti  még  engem  a  haló 
földemben. » 

Meglehet,  de  most  András  mindezekkel  mitsem 
törődött;  követte  6  is  szive  édes  hivogató  szavát, 
s  elhatározta,  hogy  ha  Sándor  öcscse  uri  ember 
lesz  az  ősi  portán,  ő  meg  majd  elmegy  a  maga 
emberségéből  szegény  napszámos,  földmíves  ember- 
nek. Hanem  azért  arról,  a  mit  évek  óta  titkon 
tervezgetett,  most  már  le  nem  mond,  nem  ezért  a 
nagy  világért  se. 

Majd  azonban  a  mint  öcscsének  szerencsétlen 
házasságára  gondolt,  akaratlanul  is  tépelődve  ve- 
tette föl  fejét ;  előtte  állott  anyja,  a  kit  bizonyo- 
san kifosztanak  a  német  atyafiak,  s  előtte  állott 
atyja  is  tehetetlen  öregségében,  a  kinek  az  ő  bo- 
londságaik miatt  utolsó  napjaira  még  majd  annyija 
sem  lesz,  a  hol  nyugodalmasan  meghalhasson. 

—  Egy  szót,  egy  szót,  egy  útbaigazító  szót  vala- 
honnan I  kiáltott  a  legény  kábult  agygyal,  de  útba- 
igazító szó  nem  jő  ilyenkor  sehonnan  is. 

Erezte,  hogy  sokat  tudna  beszélni  valakivel,  de 
az  a  valaki  nincs  sehol,  legalább  barátai,  ismerősei 
között  nincs ;  szive  hangosan  kereste  a  tanácsadót, 
a  bizodalmas  biztatást,  a  ki  meggyőzné,  hogy  a  mit 
ő  most  cselekedni  akar,  őszinte  és  egyenes  dolog. 
Nem  egyszer  jött  arra  a  gondolatra,  hogy  még 
egyszer  fölkeresi  László  bácsit,  előad  neki  minde- 
neket úgy,  a  mint  áll  a  valóság,  s  fölszólítja,  hogy 
hát  most  mit  gondol  ?  Ugy-e,  hogy  elveheti  a 
leányt;    hogy    boldogok    lesznek;    hogy    észre    se 


'35 


veszik,  felesége  parasztasszony-e,  vagy  uri  asszony ; 
hogy  van  ilyen  eset  az  övékén  kívül  más  faluban 
is  és  pedig  akárhány?  «Hogy  ne  volna?  —  kiáltott 
fel  tusakodásai  közben  a  legény;  —  s  ha  van  is, 
ha  nincs  is:  az  a  lány  az  én  feleségem  lesz.  Meg- 
látom én,  hogy  az  isten  nem  hagy  el  bennünket!* 

Természetes,  hogy  László  bácsihoz  nem  ment 
el  ;  sőt  mivel  ezeket  elhitette  magával,  hogy  a 
konokfejű  ember  bizonyosan  csak  abban  jár,  hogy 
őt  lebeszélje  a  házasságról,  szinte  szükségesnek 
találta,  hogy  Biró  Lászlóval  valóságos  haragot  tart- 
son. Azért  köszöntötte,  ha  találkoztak,  de  kerülte 
a  vele  való  beszélgetést. 

Haladt  az  idő :  valamerre  el  kellett  dőlni  a  do- 
lognak, így  gondolkozott  András  is  és  elhatározta 
magában,    hogy    minél    előbb    megtud  mindeneket. 

Egy  deczemberi  vasárnap  reggelen  erősen  meg- 
indult a  havazás,  oly  sűrűn  s  akkora  pelyhekben 
esett,  hogy  az  emberek  kénytelenek  voltak  föl- 
hagyni a  lapátolással.  A  templomba  menetelre  még 
a  legistenfélőbbek  sem  igen  gondoltak.  Enyhelyre 
húzódott,  ha  húzódhatott  boldog-boldogtalan.  A  sűrű 
hófelhők  miatt  az  ég  majd  egészen  elsötétedett. 

András  ott  álldogált  az  istálló  ajtajában  pőre 
ingben  egy  lapáttal,  s  nézte,  hogy  merre  nyessen 
egy  kis  gyalogutat.  Hiába  nyesett,  a  hó  betemette 
azonnal.  Csakhamar  néptelenek  is  lettek  az  utczák, 
s  alig  lehetett  látni  itt-ott  bár  egy-egy  nagy  ham- 
vasba burkolódzó  szolgálót,  vagy  egy  béres  embert, 
ki  morgolódva  vánszorgott  odább  az  egyre  vasta- 
godó hótömegben. 

—  Ifjú  uram,  —  szólt  vontatott  hangon  az  öre- 
gebbik cseléd,  ki  sehogy  se  tudta  elgondolni,  hogy 
András  mit  akar  a  nyereggel,  szerszámmal,  — 
hova  készíti  azt  a  lovat?  Ilyen  időben? 

—  Ha  megmondanám,  bölcsebb  lennél-e  vele?  — 
válaszolt  András  nem  kedvetlenül,  de  külsőleg  ko- 
mor tartással. 

—  Én  ugyan  nem  1  —  morgott  a  cseléd  oly 
hangnyomattal,  mely  világosan  kifejezte,  hogy :  ha- 
nem te  bölcsebb  lennél,  András,  ha  békét  nagynál 
annak  a  lónak. 

Azonban  András  nem  hagyott  békét,  nyergelte 
a  lovat,  6  tudta,  miért. 

Bizonyosan  valami  belső  parancsoló  gondolat- 
nak engedett,  de  olyan  gondolatnak,  a  melynek 
szót  fogadni  nem  esik  nehezen. 

Kevés  idő  múlt  el,  és  András  már  ott  törtetett 
az  iszlai  úton. 

Messze  be  a  sík  térségen,  a  Duna  mentén  nem 
lehetett  látni  egy  élő  lelket ;  ült  a  madár  odújá- 
ban, s  pipázott  a  róka  vagy  farkas  egy-egy  törött 
híd  alatt  meleg  lehelletével. 

A  legény  legyűrte  kalapja  szélét,  szép  varrású 
bundáját  kifordította,  mintegy  odaozövekelte  magát 
egyenes,  kemény  tartással  a  juhásznyeregbe,  s  a 
többit  odabízta  erős,  okos  lovára,  ki  e  megtisztelő 
bizodalomnak  teljes  mértékben  meg  is  akart  felelni. 
Mintegy  tíz-tizenegy  óra  között  lehetett  az  idő, 
midőn  egy  éber  szemű,  vidám  tekintetű  cseléd  ki- 
nyitotta előttük  az  iszlai  parochia  kapuját. 

—  Itthon  vannak?  —  kérdé  mosolyogva,  de 
lázas  izgatottsággal  a  legény. 

—  A  tisztelendő  úr  épen  most  prédikál,  hallja 
csaki  —  s  lehetett  hallani  az  öreg  férfiú  éles,  lel- 
kes hangját.  —  Kisasszonyom  odabenn  küzködik  a 
leányokkal. 

—  Nincs  semmi  baj?  —  tudakolá  András,  mi- 
közben lovát  az  istálló  felé  vezette.  —  Látogatók 
nem  jártak  ? 

—  A  bizony  járt  kettő  is,  valami  jegyző  a  túlsó 
félről,  meg  a  szomszéd  káplán. 

—  Hm!  —  mormogott  András,  s  egy  kissé 
rendbe  szedte  öltözetét.  —  De  nem  felejtkeztek 
még  el  talán  rólam  egészen  a  tisztelendő  úrék?  — 
tévé  utána  a  kérdést  az  ifjú  ember. 

A  cselédasszony  súgott  valamit  a  legény  fülébe, 
mire  a  jókedv  szembetűnő  lett  mind  a  két  arczon. 

A  zajra,  lódobogásra  kiszaladtak  a  kis  leányok, 
s  lett  lárma,  csevegés,  kérdezősködés.  András 
mindeniknek  hozott  valami  apróságot,  a  milyet 
egyszerű  ember  falusi  boltokban  vásárolhat.  Lett 
öröm  egész  a  veszekedésig.  Mire  András  be  tu- 
dott jutni  a  szobába,  két-három  csere  is  történt, 
járással,  kiabálással.  A  kis  leányok  nem  hagytak 
békét  nénjüknek,  míg  az  a  sípokat,  dorombokat 
sorra  nem  próbálgatta  s  meg  nem  mondta,  melyik 
a  jobb,  melyik  a  szebb. 

Klára  kisasszony  természetes  vidorsággal  enge- 
dett a  követeléseknek,  sípolt,  dorombolt,  mint  egy 
gyermek,  s  nevetett,  mely  szép  fiatal  piros  arczát 
valami    kimondhatlan     kedvessé    tette,    A    komor. 

kárhozott  lelkű  András  eleintén  csak  mosolygott, 
s  bizonyos  tiszteletteljes  hallgatással  nézte  az  igaz- 
ságtevő nénét,  majd  lassankint  átengedte  magát 
természetes  igaz  érzéseinek,  s  a  mogorva  legény 
a  gyerekek  között  olyan  jókedvű  lett,  a  milyen 
otthon  soha  se  volt. 

Ekközben  hazajött  a  tisztelendő  úr  is,  s  nagy- 
hangon kiabálta  a  folyosóról  a  cselédeknek,  hogy 
annak  a  lónak  tisztességesen  kijárjon    ám    minden. 

—  Isten  hozta,  öcsém  uram!  —  szólt  a  lelkész 
belépve  gyermekei  közé,  s  odanyújtván  kezét  a 
legénynek.  —  Hát  mikor  ?  csak  most,  ugy-e  ?  No 
derék !  Nem  történt  semmi  baj  ?  Nem.  Persze, 
persze,  jól  van,  igen  jól  van.  Nagy  a  hó?  Tudom, 
régen  is  volt  ekkora  havunk.  Nem  baj.  Hát  édes 
szülői?  Jól  vannak.  Az  új  pár?  Azok  is.  Köszö- 
nöm, öcsém,  jól  vagyunk  mi  is.  No  gyerekek,  ti 
maradtok,  mi  pedig  átmegyünk  a  múzeumba.  Go- 
nosz egy  hideg  van.  Nem  fázik?  No,  az  szépl 
Ez  az  én  volt  jobboldalam  sehogy  se  birja  a  hi- 
deget. 

S  az  öreg  pap  végigdörzsölgetíe  rossz  jobb- 
oldalát s  arczvonásairól  sokat  kifejezett  abból,  a 
minek  a  csontok  között  csúz  vagy  köszvény  a 
neve. 

Átmentek  a  múzeumba,  azaz  a  papi  studirozó 
szobába. 

—  Mindjárt  jövök,  öcsém  uram.  Egy  kis  jó  erős 
szilvórium,  mi?  Odanézünk  biz  ott  egy  kissé  a 
szeme  közé. 

S  a  derült  kedélyű  öreg  magára  hagyta  az  ifjút. 

András  végighordozta  szemeit  a  kis  szoba  kü- 
lönös bútorán;  itt  egy  csomó  kopott  táblájú  nagy 
könyv  —  matrikulák  —  az  asztalon,  felnyitva, 
hosszú  papirszeletkékkel  megjelölve ;  amott  egy  kis 
asztalkán  pipatartó  és  szent  edények,  és  egy  nagy 
sötétzöld  zsidósapka ;  az  ablak  párkányán  egy  pár 
különböző  nagyságú  vonalozó,  az  ablaknyitó  vason 
valami  olcsó  kalendárium  lóg  egy  hosszú,  rozsdás 
ollóval ;  a  vastag,  zöld  kemencze  mellett  uralkodik 
a  théka,  megrakva  olyan  könyvekkel,  melyek  jól- 
lehet firól-fira,  vőről-vőre  száll  anak  odább,  de 
azért  fölötte  kevés  értékűek. 

Állanak  ilyenforma  osztályokból  :  egy  sor  öreg 
prédikáczió  a  tudós  papok  korából,  a  melyekből 
minden  jóravaló  görög  bölcs  nevét  meg  lehet  ta- 
nulni, valamint  a  görög  és^római  egyesült  mytho- 
logiát  is ;  egy  sor  német  izű  kegyes  elmélkedés 
és  oktatás  a  göttingai,  heidelhergai,  tübingai  pa- 
pok korából,  a  melyekből  meg  lehet  tanulni,  hogy 
a  Bileám  szamara  igazán  beszélt,  mert  miért  is 
ne  beszélhetett  volna,  ha  isten  ő  szent  felsége 
úgy  akarta  ;  hogy  ördögök  minden  bizonyossággal 
voltak,  de  jobbadán  már  kipusztultak,  hála  isten- 
nek ;  hogy  az  angyalok  hány  osztályt  képeznek, 
és  mint  lehet  ezeket  rendszerbe  foglalni  a  leg- 
nagyobb pontossággal  és  hittani  mélységgel  a  né- 
met philosophia  világánál ;  lentebb  egy  másik  sor 
következik,  hogy  alkalmasabban  kézügybe  essék,  a 
legújabb  és  legtudományosabb  magyar  prédikáto- 
rokból, no  hanem  ezekről  nem  szólok,  mert  sok 
derék  ember  betörné  a  fejemet.    A   théka    legalsó 

fokozatát  képezik  az  iskolai  remekírók,  régi  kur- 
zusok, hjres  professzorok  után  és  halotti  gyász- 
beszédek igen  alkalmatos  búcsúztatókkal  ellátva. 
A  legény  ezen  híres  könyvek  közül  többeket  meg- 
bökdösött szemeivel  és  ujjaival  is,  és  ennyi  fel- 
halmozott papi  tudomány  láttára  mély  szomorúság- 
gal gondolt  ökreire,  kis  gazdaságára  és  saját  tu- 
datlan együgyűségére.  A  búskomorság  —  kicsiny- 
ségének öntudatában  —  bizonyosan  erőt  vett  volna 
becsületes  szivén,  ha  a  tisztelendő  úr  a  jóféle 
szilvóriummal  idején  meg  nem  érkezik. 

A  pálinka  hatott  és  melegített,  s  az  pedig  tudni- 
való, hogy  a  belső,  szívbeli  melegség  bátorságot 
szül.  Úgy  történt  itt  is.  A  pap  kezdett  egészen 
őszinte  lenni,  mely  szép  vonás  szeszes  ita'ok  nél- 
kül is  egészen  tulajdona  volt,  András  is  bizoda- 
lommal tett  néhány  tiszteletteljes  kérdést  a  szép 
könyvekre  nézve. 

—  Már  az  igaz,  kedves  uram-öcsém,  —  szólt 
teljes  örömmel  az  öreg  pap,  —  könyveimben 
drága  kincs  fekszik  1  —  s  egyet  kivett  a  középső 
osztályból.  Megveregette,  megfuvogatta,  s  úgy  nyi- 
totta ki  az  ifjú  előtt,  hogy  pillantson    bele    az    is. 

—  Teszem  azt,  öcsém,  micsoda  szép  hely  ez  I  — 
kiáltott  fel  a  tisztes  öreg  férfiú,  egy  öttagú  kör- 
mondatot  olvasván  fel  a  lélek  halhatatlanságának 
bizonyos  voltáról.  —  Ugy-e,  felséges?  Meghiszem  I 
Nézzük  itt,  mit  mond  az  istenről  I  —  s  olvasta 
elragadtatással.  —  Ugy-e,  nagyszerű?  Meghiszem. 
Emitt  a  halálról.  Oh !  be  dicső,  be  dicső  1 

András  nem  sokat  értett  ugyan  az  egészből,  de 

mivel  az  öreg  tisztelendő  szemeiben  könycket  lá- 
tott, elérzékenyedett  maga  is.  Szemeit  lesütötte,  s 
szive  megtelt  a  legnemesebb  érzelmekkel.  Előre  is 
igen-igen  boldog  volt  abban  a  gondolatban,  hogy 
ha  ő  Klári  kisasszonyt  elveheti,  hányszor  el  fogja 
majd  olvasni  ezeket  a  szép  könyveket. 

A  derék  tisztelendő  úr  majd  szinte  úgy  vette  a 
legényt,  mint  egy  fiatal  lelkes  tudatlan  káplánt,  s 
kifogyhatatlan  volt  a  papi  tudományok  magaszta- 
lásában.  Öreg  szive  éledt,  hogy  végre  van,  a  ki 
előtt  kibeszélheti  magát,  miután  erre  paptársai  kö- 
zött úgy  sem  nyílik  tér,  s  a  legszebb  argumen- 
tumokat hozta  fel  némely  kétes  csodák  bebizonyí- 
tására. 

—  Így  van  az,  öcsém,  —  kiáltott  fel  a  lelkes 
öreg,  az  ifjú  vállára  tevén  kezeit,  —  egészen  így ! 
Igaz  itt  minden,  nincs  ebben  ördögség.  Meghiszeml 
Tiszta  itt  minden  és  fényes,  a  papi  tudomány  sö- 
tétséget meg  nem  tűr. 

S  András  szemei  előtt  elvonultak  a  darab  ke- 
nyerekkel és  kis  halakkal  jóllakó  csoportok ;  a  kánai 
lakodalmasok,  kik  az  itczés  edényekből  a  legfino- 
mabb bort  iszszák ;  a  tengereken  száraz  lábbal  járó 
Jézus;  a  hullámokat  sörényen  ragadó  Pál;  Tamás, 
ki  kezeivel  tapogatta  meg  a  feltámadás  után  a 
mester  sebeit,  a  sebhelyeket ;  felragyogott  előtte  a 
damaskusi  világosság,  ama  mindeneket  átmelegítő, 
éltető  fény,  melyben  szinről-szinre  látjuk  az  örökké- 
valóság urát,  a  kezdetet  és  véget,  a  mélységet  és 
magasságot,  az  életet  és  halált,  az  Ítéletet  és  ir- 
galmat. 

A  két  ember  összetekintett,  s  az  öreg  és  fiatal 
szemekből  kitündöklött  az  őszinte,  hamisfthatlan 
vallásosság. 

—  Meghiszem,  —  mondogatá  az  öreg  lelkész 
az  ebéd  el  következtéig  többször  édes  meghatott- 
sággal, —  így  élet  az  élet:  az  istennel!  A  föld 
minden  javai  mitsem  érnek  nála  nélkül.  Én  tudom, 
mert  nekem  semmim  sincs,  de  benne  mindenem 
van.  Van,  van,  nincs  panaszom.  Gyermekeim  jók, 
egészségesek. 

Midőn  az  öreg  lelkész  úr  ez  utolsó  szavakat 
kiejté,  belépett  csöndesen  Klári  kisasszony  szegé- 
nyes, bár  tiszta  öltözetben,  de  igen-igen  szép,  fiatal, 
mosolygó  arczczal. 

A  legény,  mintha  most  látta  volna  életében  elő- 
ször, erősen  ráveté  szemeit  s  kimondhatatlan  édes 
érzéssel  nézte  a  szép,  hosszúkás,  telt  piros  arczot, 
kék  szemeket,  sűrű  szőke  hajat  és  kicsinyes  ajka- 
kat, melyeket  még  soha  sem  látott   mosoly  nélkül. 

Odaát  micsoda  kellemes  meleg  szoba  s  terített 
papi  asztal  fogadta  a  földmíves-legényt.  Meglehet 
egyébiránt,  hogy  az  ebéd  korántsem  volt  oly  dús- 
gazdag, mint  néhanapján  a  Bokroséké,  de  András 
itt  minden  falatot  a  boldogság  tányérjáról  evett, 
s  e  körülmény,  azt  gondolom,  sokat  ki  tud  pó- 
tolni. 

Odakünn  ezalatt  szépen  elállott  a  hó,  hanem 
föltámadt  a  szél,  tombolt,  üvöltött,  s  ugyancsak 
derekasan.  Nem  csoda,  deozember  havában  egész 
fiatal  korát  szokta  élni  a  tél  :  erős  is,  hideg  is, 
durva  is. 

Az  alacsony  papi  hajlék  törpe  —  itt-ott  papi- 
rossal ragasztott  —  ablakai  ropogtak,  mint  az  em- 
ber dereka,  mikor  igazi  markos  kezek  szorongat- 
ják. Azonban  a  jó  ebéd  mellett  a  szigorú  időt  fel 
se  vette  senki.  Ott  ült  az  asztalnál  a  jó  isten  is, 
s  a  hol  ő  ül,  ott  jókedv  van  és  békesség. 

Mintegy  három-négy  óra  felé  járhatott  az  idő, 
midőn  András  az  Öreg  pap  tanuló-szobájából  — 
a  hol  ebéd  után  majd  szinte  elzárkózva  sokáig 
együtt  beszélgettek  —  nekigyuladt  arczczal  ki- 
lépett, s  egy-két  szivcs  búcsúszó    után    lovára    ült. 

A  legény  szemérmesen,  lesütött  szemekkel  emelte 
meg  kalapját  a  tisztes  család  előtt,  nem  igen  mert 
tekinteni  sem  ide,  sem  oda,  de  szivében  annál 
több  édes  reménységgel  gondolt  Klári  kisasszonyra, 

—  ugy-e,  édes  apám,  jó  egy  ember  ez  az  An- 
drás bácsi  ?  —  szólt  egyik  kis  leányka,  odasimul- 
ván atyjához. 

—  Meghiszem,  fiam  I  —  válaszolt  az  öreg  pap, 
szemével  a  házak  közül  fel-feltünő  lovas  legény 
himbálódzó  futását  követvén. 

—  Eljön-e  még  máskor  is  ?  —  tudakolá  a  kis 
leány. 

—  Kérdezzétek  meg  Kláritól. 

Klári  kisasszony  elpirult,  s  hirtelen  elkapta  fejét 
a  gyermekek  tekintete  elől. 

—  Apa,  mit  nevet?  Klári  néni  is  mit  moso- 
lyog? —  kérdé  a  kiváncsi  leányka,  hol  apjára,  hol 
nénjére  tekintgetve. 

—  Eredj  játszani. 

S  az  apa  —  míg  a  többiek   bevonultak  —    ne- 

vetve  sétált  egyet  az  udvar  fagyos  haván.  Majd 
feltekintett  a  kitisztult  égre  s  törődött  fényű  öreg 
szemeiből  —  a  meleg  érzés  szülte  könyeken  ke- 
resztül —  teljesen  kitündöklöttek  ama  betűk,  me- 
lyeknek összege  körülbelül  ilyenformát  fejezhetett 
ki:  « Köszönöm,  édes  istenem  uram  1  te  hoztad  há- 
zunkba, ha  jónak  látod,  tedd  vele  boldoggá  sze- 
gény leányomat!)) 

Este  későn,  mikor  már  az  egész  család  lefeküdt, 
Klári  kisasszony  elővette  Írószerét  s  odakönyökölt 
az  asztalra.  Nézet  hosszan,  jóleső  elgondolkozás- 
sal, s  kereste  a  legalkalmasabb  szavakat  és  kifeje- 
zéseket, melyeket  leírjon.  Négy-öt  levelet  is  akart 
írni,  kettőt  két  asszony  testvérének,  kettőt  vagy 
hármat  kedvesebb  leánybarátnőinek. 

Jegyzőné  testvérén  akarta  kezdeni.  Mit  írjon, 
hogy  Írjon?  Megkérték,  egy  derék,  becsületes  ifjú 
ember  .  .  .  Kicsoda  ? 

S  a  leány  pirulva  tolta  odább  az  előkészített 
levélpapirost.  Nem  azt  szégyelte,  hogy  paraszt- 
legényhez megy,  hanem  hogy  a  néniék  mekkorát 
nevetnek  majd  ezen.  Szíve  crősebben  vert,  arcza 
lángolt,  kezében  ingott  a  toll. 

—  Nem,  Rozi  néniéknek  nem  írok,  ők  kevélyek, 
örökké  azok  is  voltak,  nekik  írjon  apám  1  —  s  in- 
dulatosan tépte  össze  a  már  megkezdett  levelet. 

Egy  kis  gondolkozás  után  új  levélhez  fogott. 

Ez  a  molnárnénak,  Terka  testvérének  szólott 
volna.  Terka  ura  se  úr,  gondola,  csak  molnár,  s 
nincs  is  egész  malma,  ennek  tehát  megírhatja  az 
egészet  körülménycsen. 


Mit  Írjon,  hogy  irjon  ? 


Tolnai  :  Az  urak. 


|<M.   lap. 

írt,  írt,  de  egyszerre  megakadt ;  eszébe  jutott, 
hogy  Tcrka  barátságban  van  két-három  szegény, 
czifra  hivatalnoknéval,  no  azok  még  jobban  ki- 
csúfolnák, hogy  ő  parasztasszony  lesz.  Nem,  nem 
írok,  nem  is  szükséges,  üzenje  meg  apa  szóval. 

S  a  második  levelet  is  eldobta. 

Következett  két  papleány,  két  öreges  csúfolódó 
papleány,  a  kik  rendesen  megszóltak  minden  leányt, 
a  ki  ismerőseik  közül  férjhez  ment.  Ezeket  Klári 
kisasszony  eddig  szerette,  mert  sajnálta  őket,  s 
különben  jószivűeknek  is  tudta  ;  most  azonban  ezek- 
ben sem  bízott,  tőlük  is  félt. 

—  Miért  írjak?  —  kiáltott  fel  a  szegény  pap- 
leány egész  leverten.  —  Hátha  nem  is  várja  tőlem 
senki  ?  Nem,  nem  írok,  nem  tartozom  apámon  kí- 
vül számolni  senkinek,  megyek  ahhoz,  a  kit  sze- 
retek, becsülök,  akár  tessék  valakinek,  akár  ne 
tessék. 

—  Klári  te,  —  szólt  egyszer  kívülről  az  ablak 
alatt  egy  hang,  az  öreg  pap  hangja,  —  mit  csi- 
nálsz ?  Talán  baj  van,  valaki  beteg  ?  Mi  baj  van, 
szólj  ? 

Klári  kisasszony  hirtelen  eloltotta  a  gyertyát, 
leverte  a  papirosokat  s  kikiáltott : 

—  Nincs,  nincs  semmi  baj,  valamit  kerestem, 
csak  feküdjék  le  apám,  mi  is  aluszunk  már.  Vi- 
gyázzon, meg  ne  fázzék  odakünn.  Talán  befüttessek 
a  múzeumba? 

—  Nem,  nem  fiam,  csak  aludjatok.  Azt  hittem, 
baj  van.  No  ha  nincs,  nagyon  jó. 

Az    öreg    tiszteletes    úr    el    is    aludt,  de  leánya 

Tolnai  :   Ax   ur«k.  ,_ 

sokáig  írta  még  sötétben  a  leveleket,  küldözte  ide 
is,  oda  is;  lassankint  elfelejtette,  hogy  lehetnek 
oly  rossz  érzésüek  és  bolond  gondol kozásuak,  a  kik 
öt  talán  ki  is  nevethetik,  csak  az  állott  előtte,  hogy 
öt  egy  derék,  jóravaló  ember  kérte  meg,  s  im 
hozzá  is  megy  teljes  szeretettel.  Hát  a  nagy,  úri 
német  rokonságra  gondolt-e? 


IX. 


Eg)'  csipós,  hideg,  de  különben  szép  tavaszi  na- 
pon két-három  mihályfalvi  kocsi  hajtatott  be  az 
iszlai  tisztelendő  űr  udvarába.  Odabenn  tudták, 
hogy  jőnek,  mert  nyitva  volt  a  kapu.  A  vendége- 
ket egész  nagy  csomó  kíváncsi  asszony,  leány, 
gyermek,  sőt  férfi  követte  és  fogadta  bámész,  ne- 
vető nézéssel.  Itt-ott  egy-egy  éles,  korlátlan  torok 
hangos  vivátozásban  tört  ki,  mely  ujjongatás  falu- 
helyt lakadalmakkor  elmaradhatlan. 

A  hol  muzsika  nincs,  ott  csak  kiabálnak ;  a  hol 
muzsika  van,  ott  aztán  tánczolnak  is,  minden  fel- 
szólítás nélkül.  Itt  csak  kiabálni  lehetett,  hanem 
kiabáltak,  kurjongattak  is,  hogy  majd  fölvették  a 
falut. 

A  tisztelendő  úr  apróbb  leánykái  vörös  kör- 
möcskéikkel,  hidegcsipte  piros  orrocskáikkal  és  szé- 
pen kisimított  kemény  szokny  ács  kaikkal  mind  ott 
bámultak,  dideregtek  a  folyosón,  és  nagyokat  ro- 
pogtattak a  kezükben  levő  kulcsos  kalácskából. 
Nézték  ők  is  a  többiekkel  együtt  a  kocsikon  ülőket. 

Az  első  kocsin,    melyet    három    jól    felsallango- 

zott  és  kendőzött  ló  húzott,  hatan  ültek.  A  hátulsó 
ülésben  ült  László  bácsi  egész  vasárnapi  köntös- 
ben nagy  báránybőr  magas  süveggel,  csokros  fekete 
nyakkendővel  s  gondosan  kifent  hosszú  bajuszszal. 
A  nagy,  drága  bunda  úgy  volt  vállára  vetve,  hogy 
a  jóféle  kék  dolmány  és  zsinóros  nadrág  illendően 
kilássék.  Mellette  egy  barna  nagykendős,  sötét- 
sárga vikieres  sovány  asszony  ült,  éles  szemeivel 
rögtön  felszámítva  mindent :  udvart,  népet,  ruhát, 
konyhafüstöt,  de  olyan  komoly,  hallgatag  képpel, 
mintha  ő  tulajdonképen  észre  se  venne  semmit. 
Szembe  velük  két  csinos  leányka  ült:  saját  édes 
leányaik,  Mariska  és  Lidike,  díszes  fehérben,  al- 
kalmatosan pántlikázva,  mint  a  hogy  a  nyoszolyó- 
Icányokhoz  illik.  Ezek  alig  várták,  hogy  leszáll- 
hassanak és  piros  csizmáikat  megmutathassák. 

A  második  szekéren  András  ült  a  mihályfalvi 
rektorral,  ki  sovány,  nagyorrú  szökés  arczával  örökké 
mosolyogni  szokott,  mint  a  bölcsek,  a  kik  örökség 
szerint  bírják  mindazt,  a  mi  csak  jó  és  egészséges 
e  földi  és  ama  mennyei  világban.  O  bár  —  négy- 
szemközt legyen  mondva  -  több  oknál  fogva  ha- 
ragudott András  öcsémre,  mint  a  ki  közelebb  is 
találhatott  volna  magához  illő  társat,  e  lakodalom- 
ból most  mégis  nem  maradhatott  el.  Ott  ült  tehát 
mint  valóságos  belső  ember  dísznek  —  a  vőlegény 
mellett.  Érezte  is  fontosságát,  mert  mindenfelé 
nagyokat  köszöntgetett  és   mosolygott. 

Voltak  még  néhányan,  egy  ezermester  kovács, 
a  ki  bolondoskodni  jött,  egy  szegény  kurta  úr, 
valamikor   nagy  halászó  és  vadászó,  most  csak  nagy 

pipázó;  de  ezekről  szükségtelen  hosszasan  beszél- 
nem, annyival  is  inkább,  mert  ők  a  közönség 
figyelmét  úgy  sem  igen  kötötték  le.  Hát  a  rokonok 
közül  ?  Oh,  oh  !  Dehogy  nem  1 

Jóllehet,  Klári  kisasszony  és  András  is  azon 
voltak,  hogy  a  lakodalom  minél  nagyobb  csöndben 
s  minél  kisebb  gyülekezet  előtt  történjék  meg,  a 
vendégek  mégis  igazán  számosan  voltak.  Sokan 
megüzenték,  hogy  jőnek,  mint  szerető  rokonok, 
másokat  meg  épen  c  hivatlan  rokonok  hoztak,  ismét 
mások  másnemű  okokon  és  utakon  jöttek,  de  meg- 
érkeztek pontosan  mind  a  kiszabott  időre.  Most 
ott  állottak  együtt  az  első  szobában,  bátor,  egye- 
nes tartással,  szemeikkel  folyvást  kémlelve,  kutatva. 
No  és  kikből  állott  a  hívott  és  nem  hívott  kö- 
zönség ? 

Legelsőben  a  jegyzőné  testvéréből    és    családjá- 
ból,   s    a    molnárnéból,    a    molnár    sógorból,    egy 
nyalka    molnárlegényből    s    egy    velük    jött    vastag 
termetű,  de  fölötte  ritka  hajú,  szőke  adótisztnéből, 
ki    azonban    csupán     a    mihályfalvi    német    atyafiak 
iránti    tiszteletből    jött    el.    Eljöttek,    ámbár    sokat 
boszankodtak  és  nagyokat  nevettek  a  parasztlcgény 
atyafin.   A  lakodalom  oly  caím,  mely  magában  fog- 
lalja a  jó  evést-ivást,   s  ilyen  kellemes  időtöltésből 
nem    marad    el    az    ember.    Még  a  szegény    pap- 
kisasszonyok is  eljöttek,  de    ezek   most    a    mellék- 
szobába vonultak  a  menyasszonyhoz,  s  nagyratartó 
büszkeséggel  onnan    kandikáltak  ki  a  szűrös,  bun- 
dás, zsíros  hajú  paraszt  atyafiságra,   mely  atyafiság 
egyébiránt  észre   sem   vette  őket.  Volt  még  néhány 

szép  gömbölyű  termetű,  egészséges,  piros  arczú 
jegyző  és  rektor  kisasszony,  kik  még  nem  voltak 
ugyan  eljegyezve,  de  minden  órán  várták  az  el- 
j  egyeztetést. 

A  mint  a  násznép  elhelyezkedett,  néhány  percznyi 
ünnepélyes  csönd   állott  be. 

Most  László  bácsi  átadván  bundáját  a  mellette 
álló  kovácsnak,  az  öreg  pap  felé  közeledett,  s 
felekezetének  élén  megállva,  néhány  tisztességes 
köhentés  után  ily    emlékezetes    szavakat    mondott : 

—  Kedves  tisztelendő  úri  Bölcs  Salamon  pél- 
dabeszédes könyvében  azt  kérdi  :  « Gyors  és  se- 
rény asszonyt  kicsoda  találhat?*  Nem  tudom,  már 
pedig  most  ilyet  keresünk  mi  is,  mert  tudjuk,  hogy 
az  ilyennek  ára  jóval  felülhaladja  a  karbunkulu- 
sokat.  Az  ilyen  fehérszemélyhez  bízik  az  ő  fér- 
jének lelke;  az  ilyen  asszony  keres  gyapjat  vagy 
lent,  és  megkészíti  azokat  kezeivel  akaratja  szerint. 
Ilyen  asszonyt  keresünk  mi   most. 

László  bácsi  végighordozta  szemeit  a  mellék- 
szobából kikandikáló  kisasszonyokon.  Azok  akarat- 
lanul is  elfordíták  fejüket,  s  el  nem  palástolható 
mosolylyal  tekintettek  a  reszkető  menyasszonyra. 
Maguk  se  tudták  biztosan,  hogy  mit  nevetnek,  de 
igen  különösen  esett  nekik  a  furcsa  leánykérő 
beszéd. 

László  bácsi   folytatta : 

—  Asszonyt  kérünk,  a  ki  fölkelvén  éjjel,  eledelt 
ad  az  ő  házának.  Gondolkodik  mezőn  való  örök- 
ségéről és  megtévén  azt,  az  ő  kezének  munkájával 
szőlőt  plántál. 

Egy  fehér  galléros,  smizlis  jegyzőné  megcsóválta 
fejét  s  odasúgott  szomszédjához  : 

—  Hallja,  mit  beszél  ez  a  paraszt? 

A  szomszéd  intett  fejével,  hogy  hallja. 

—  Már  parasztnak  mégis  csak  nem  adnám  a 
leányomat.  Nem  szörnyűség  az,  a  mit  ez  az 
együgyű  ember  össze-vissza  hadar  ? 

A  szomszéd  asszony  figyelni  akart,  s  megrán- 
totta a  jegyzőn'ét,  hogy  hallgasson. 

A  jegyzőné  nem  hallgatott  s  mormogá  magában: 
•  Dehogy  nem,  még  bizony  szegény  leány,  ételt  is 
hordjon  a  mezőre.  Az  volna  szépi* 

S  haragosan  fordult  a  beszélő  felé. 

—  Az  ő  kezeit  veti  a  fonókerékre,  —  hangzott 
tovább  a  menyasszonykérő,  —  és  kezeivel  fogja 
az  orsót.  Nem  félti  az  ő  háza  népét  hidegtől, 
mert  egész  háza  népe  felruháztatott  béliéit  ruhák- 
kal. Gondja  vagyon  a  kicsinyre-nagyra,  édes  leánya, 
fia,  még  a  legutolsó  cseléd  is. 

—  Jó,  jó,  —  mormogott  a  jegyzőné,  —  majd, 
majd.  No,  szegény  Klári,  te  ugyan  készülhetsz, 
írják  a  konvencziódat. 

—  Mi,  kedves  tisztelendő  uram,  oh!  tisztelt 
gyülekezet,  ilyen  asszonyt  keresünk,  serényét,  en- 
gedelmeset, jámbort,  istenfélőt,  tiszta  szivüt.  Isten 
ő  szent  felségének  legyen  hála,  találtunk  is  ilyet, 
a  ki  ugyancsak  meg  is  Ígértet ett  minékünk.  Ez  a 
merőben  széppel,  jóval  ékeskedő  leányzó  itt  va- 
gyon a  tisztelendő  úr  családjában,  ki  is  nem  más, 
mint  Klárika  kisasszony,  kedves  húgom.  Kérjük 
azért    egész    tisztelettel    és    szeretettel :    adassék  ő 

ki  minékünk,  hogy  azok,  kiket  a  jó  isten  egymás- 
nak szánt  és  Ígért,  boldogok  lehessenek  jártukban- 
keJtUkben,  házaikban  és  házaikon  kívül,  és  minden 
foglalkozásaikban,  valamelyeket  a  mindenható  szent 
nevében  kezdettcnek  meg. 

Az  öreg  földmíves  ember  megsimította  széles 
homlokát,  és  várakozó  tekintettel  nézett  a  mellék- 
szoba felé. 

Egy  kövér,  köpczös,  sötétszürke  kabátos  ősz 
ember,  a  tisztelendő  úr  testvére  karon  fogva  ki- 
vezette a  menyasszonyt,  és  tört  fanyclven,  szaka- 
dozott szavakban,  melyek  azonban  a  legszebb  dol- 
gokat akarták  kifejezni,  következőkép  válaszolt: 

—  A  Hesperidák  kertjéből  az  arany  almákat, 
ámbátor  hogy  azokat  sárkányok  és  más  fenevadak 
őrizték  légyen,  Hercules  —  úgy  tudjuk  —  mégis 
ellopta.  Kilopta  . . .  hm,  hm,  fortélylyal  az  igaz,  de 
mégis  csakugyan  kilopta. 

A  kövér  ember,  mint  nem  valami  gyakorlott  szó- 
nok, egy  kicsit  megállott,  fölfelé  nézett,  majd  te- 
kintete odaesett  László  bácsira.  Az  integetett,  hogy 
érti  a  dolgot,  szólhat  az  úr  bátran. 

—  Atyámfia,  itt  a  tisztelt  nász  uram  —  folytatá 
a  szónok  megakadt  beszédét  —  hasonló  esetet 
láthat.  Bátyám  csöndes  hajlékában  szintén  egy 
aranyalma  virult,  kit  épen  hasonló  sors  ért.  Íme 
itt  őrizzük  mindnyájan,  s  mégis  néhány  órák  múlva 
azt  mondhatjuk  majd :  volt,  s  nincs,  oda  van  I  Ti 
is,  leánykák,  testvérei  a  távozónak,  árván  maradtok, 
mert  hiszen  édes  anyátok  volt  ő  tinéktek. 

Te  is  szeretett  bátyám,  —  itt  a  beszélő  megint 

elakadt,  s  szelíd,  kövér  arczán  nagy  öreg  könyek 
gördültek  alá,  —  no,  de  az  isten  velünk  volt,  tu- 
dom, velünk  is  marad  I  —  egészíté  ki  a  rokon  a 
félbenmaradt  mondatot.  —  Én,  kedves  húgom^ 
ezennel  áteresztelek  érdemesebb  kezekbe.  Légy 
boldog,  vezessen  az  isten  jóról  jobbra,  nyere- 
ségről nyereségre  ! 

Itt,  kedves  olvasóim,  leeresztem  a  függönyt, 
úgyis  csak  sírás,  sóhajtás,  zokogás  és  számos  atyafi- 
ságos ölelkezés  következik,  majd  az  esküvő,  mely- 
ről annyit  mondhatok,  hogy  azt  a  szomszéd  falu- 
beli, kis  begyes  nyakú,  kevély  magatartású,  rokon 
papocska  fogja  végezni. 

Másnap  hét-nyolcz  óratájt  visszafelé  indult  a 
lakodalmas  menet.  De  a  kocsik  most  egészen  más 
képet  nyújtottak.  Az  első  szekerén  az  ifjú  pár  ült 
csöndes  szótalansággal,  ki-ki  gondolatába  mélyedve, 
a  másodikon  a  mihályfalvi  Ágnes  néni  ült  egy  nagy 
csomó  cserép-  és  faedényre  vigyázva,  a  többi  sze- 
kerek a  tömésig  meg  voltak  rakva  más  bútorokkal, 
melyek  közül  a  lakodalmas  népség  olyanformán 
emelgette  ki  kezét,  fejét,  mint  víg  szüreti  alka- 
lommal a  gyerekek  a  hordókból. 

Az  öreg  pap  ki  kisérte  őkel  az  utazára,  hajadon- 
főn, s  onnan  integetett  áldó  kezeivel  leánya  felé 
sokáig,  sokáig,  úgy  hogy  a  hosszú  menet  már  rég 
kiért  szinte  a  falú  határából  is,  s  ő  mégis  mind- 
egyre ott  áldogált  leánykáival  a  templom  előtt. 
Gyér  ősz  fürtéit  lengette,  hulldogáló  könnyeit  törül- 
gette a  szél. 

Különben  tisztes  ősz   férfiú,    ne    csak    arra  gon- 

dőlj,  a  mik  aggodalmat  okoznak  szerető  atyai  szi- 
vednek, hanem  a  szép  jövendőre  is,  mely  az  ú) 
mezővárosban  a  szép  rokonságban  kedves  leányodra 
vár.  Igen,   erre  is  jó  gondolni. 

Lám,  a  lakodalmas  menet  a  szép  tájakon  vígan 
halad  rendeltetése   felé. 

Az  országút  két  felén  több  helyt  nekifogtak 
már  az  emberek  a  mezei  munkának ;  csillogott  a 
nap  a  fényes  ekéken,  kapákon,  a  varjak  vigan  száll- 
dosnak egyik  búzaföldről  a  másikra,  ha  innen  el- 
hessegették egy-egy  hangos  ostordurrantással,  amo- 
dább  békén  letelepedhettek  s  jókedvvel  nézhettek 
ama  gazdag  asztalokra,  melyeket  a  gondviselő 
úristen  teríttetett  meg  a  szántani-vetni  nem  tudó 
égi  madarak  számára.  A  pacsirta  azon  való  ártat- 
lan örömében,  hogy  imc,  mindjárt  itt  lesz  már  a 
kis  barázdabillegető,  pintyőke,  vörösbegy,  sármány, 
s  nem  kell  neki  többé  azokkal  a  nagy  fekete  var- 
jakkal társalkodni,  a  melyek  6  reá  különben  is  alig 
hederítenek,  lármás  csattogással  dobálgatta  fel  ma- 
gát a  tiszta  levegőbe.  A  friss  szántáson  egy-egy 
süldő  nyulacska,  oh !  hogy  nekiiramodott,  pedig 
senki  sem  kergette,  nem  ám,  mert  a  rétek  felől 
nagy  kocsizörgés  verődött,  s  ember,  ló,  ökör,  kutya, 
madár,  mind  arra  tartotta  fülét,  fejét.  Tudni  akarta 
nyilván  mind,  hogy  mi  az,  kik  lehetnek  azok,  hon- 
nan jönnek? 

Nem  sokáig  kellett  várakozniuk,  mert  a  kocsik 
csakhamar  odaértek  az  országútra,  s  a  ki  akarta, 
most  szemtől-szembe  láthatta,  hogy  ezek  a  lobogós, 
kendős,   pántlikás,   kurjongó  népek   lakodalmasak. 

András  lesütött,  szemérmes  tekintettel,  de  vidá- 
man fogadta  egy-egy  ismerősének  köszönését  s  jó- 
izilcn  mosolygott  magában,  n\időn  látta,  hogy  egy 
távolabbi  szántásról  egy-egy  suhancz  gyerek  vagy 
béres  legény  mily  lélekszakadva  üget,  hogy  köze- 
lebbről láthassa  a  mennyasszonyt. 

Az  idő,  hogy  Andrásék  hazaérkeztek,  úgy  délután 
egy  óra  körül  járhatott.  A  kisérők,  sőt  maga  Ágnes 
néni  is  nagy  jókivánságaikkal  hazatakarodtak :  az 
utc^án  kíváncsi  járó-kelők  zaja  is  lassanként  le- 
csöndesedett, s  az  új  házasok  kicsinyke  hajlékuk- 
ban végre  magukra  maradhattak. 

—  No  lám,  hát  ez  a  mi  házunk  I  —  szólt  András 
boldogan,  de  bizonyos  szégyenkezéssel  tekintve 
hol  alacsonyas  kis  hajlékára,  hol  szép  ifjú  fele- 
ségére. —  Ugy-e,  kicsiny,  alacsony  házacska? 

—  Hiszen  ez  szép  kis  ház  1  —  monda  a  meny- 
asszony nyájas  megelégedéssel. 

A  bizony  nem  volt  szép,  mert  törpe  is  volt, 
keskeny  is  volt,  legfölebb  udvara  volt  elég  tágas; 
de  András  most  mégis  csakugyan  kezdte  szebbnek 
találni,  magasabbnak,  erősebbnek,  alkalmatosabbnak. 

A  férj  és  nő,  mintha  csak  véletlenül  történt 
volna,  egyszer-egyszer  hosszasabban  pihentette  egy- 
egymáson  tekintetét,  s  látszott,  hogy  ez  is,  amaz 
is  egy-egy  édes  kérdést  tesz  fel.  Mik  lehettek  e 
kérdések,  azt  csak  a  jó  isten  tudná,  hanem  végre 
mintha  mind  a  kettő  dolgot  keresett  volna :  András 
tüzet  gerjesztett  a  kemcnczében,  a  kis  asszonyka 
pedig  ebédhez  készülődött.  Elővette  a  kalácsokat, 
az   édes  süteményeket,  a  sülteket,  miket  a  hű  öreg 

cseléd  pakolt  össze  még  odahaza,  és  szép  tiszta 
sávolyos  abroszon  ott  állott  az  első  ebéd. 

András  akaratlanul  is  anyjára  gondolt,  öcscsére, 
rokonaira,  a  kik  nincsenek  itt,  de  a  kiknek  itt 
kellene  lenniök.  Hogy  nevethetnek  azok  most  ő 
rajta,  főkép  az  uri  rokonok.  Nem,  azok  jóformán 
mitsem  törődtek  vele,  előttük  András  úgy  sem  volt 
több  egy  béresnél,  s  most,  hogy  az  öreg  Bok- 
rosné  kitagadta  :  egy  koldusnál,  a  kivel  jó,  hogy 
nem  kell  találkozniok. 

Bokrosné  azonban  máskép  gondolkozott ;  harag- 
tól lihegve  betopogott  a  nagysás  nászasszonyékhoz  s 
méregtől   kékülő  ajkakkal  fogott  keserű  panaszához : 

—  Hallottak  ilyet  ?  —  kérdc  szemeit  törülgetve, 
mintha  sirna,  holott  épen  nem  tudott  sírni,  csak 
dühöngeni.  —  Ily  szégyent  hozni  házamra,  hogy 
csúfoljon,  nevessen  az  egész  Mihályfalva.  De  így 
járnak  a  jószívű  anyák.  Úgy  neveltem,  mint  egy 
úrfit,  s  mihelyt  kinőtt  a  földből,  háladatlanságból 
mindenben  gáncsoskodott  velem.  Még  a  tudatlan, 
Sándorkám  házasságát  is  ellenezte.  Irigy  te,  rosz- 
lelkűl  Irigyelted,  hogy  ez  szebb,  jobb  szivű,  hogy 
ez  olyan,  mint  én,  Bese-vér,  nem  olyan  paraszt, 
mint  te.  Most  ott  van,  elvett  egy  rongyot,  egy 
koldus  papleányt,  a  ki  uri  asszony  se,  mint  ez  a 
lelkem  asszonyom  itt,  —  mutatott  nagy  tisztelettel 
menyére,  —  gazdaasszony  se,  a  milyen  voltam, 
meg  vagyok  én.  Tudatlan,  mert  mit  is  tanulhatott 
volna  otthon  koldus  apjánál,  anyjánál,  mit  egyebet, 
mint  dologtalanságot?  Milyen  gazdasszony  voltam 
én  I  —  szólt  megfeledkezvén   arról,  hogy   most  mint 

uri  asszonynak  cl  kellene  ilyesmiket  feledni,  sőt 
tán  hazudni  is.  —  Még  hol  volt  a  nap,  már  én 
talpon  voltam,  munkások  ellátva,  tehenek  megfejve, 
gyerekek  tisztában,  udvar,  kamra,  szoba  rendben. 
Nem  félt  ez  az  én  két  rossz  kezem  a  dologtól, 
de  nem  is  jártak  senkinek  a  gyerekei  olyan  szépen, 
mint  az  enyémek,  minden  úr,  még  a  főbiró  is  meg- 
szólította őket:  «ki  fiai  vagytok?*  Úgy!  Nem  volt 
olyan  kamarája  senkinek,  mint  nekem ;  az  enyém- 
ben ujat  ért  a  husnemű,  zsirnemű,  liszt,  hüvelyes 
vetemény;  nem  ismertem  én  soha,  mi  a  szükség, 
nem  én.  S  most  ehol  betolakodik  egy  koldus  a 
familiámba,  egy  sehonnai,  abban  a  hiedelemben, 
hogy  majd  én  felruházom.  Ohó,  nem  estem  én  a 
fejem  lágyára! 

S  hangos  kaczagással  fordult  a  nagysás  família 
tagjai   felé. 

Szerencse,  hogy  András  lelkében  ily  gondolatok 
csak  meg  se  fordultak,  s  szerencse,  hogy  az  ajtó 
csendes  kopogtatás  után  megnyilt,  s  egy  sóvár, 
szelid  képű  öreg    ember    köszöntött    be    hozzájuk. 

—  Isten  hozta  édes  apám  uramat,  isten  hozta. 
Hát  így  várt  bennünket?  —  ugrott  fel  András 
örvendező  tekintettel,  átölelvén  apját,  s  oda  vezet- 
vén a  kis  menyecske  elé.  —  Hát  itt  vagyunk, 
megjöttünk.  Mit  szól,  édes  apám  uram,  úgy-e,  hogy 
jól   cselekedtem,  hogy  tudtam,  mit  csinálok? 

Az  öreg  ember  ingadozva  állott  az  új  asszony 
előtt,  beesett  öreg  szemeit  egészen  kinyitotta,  s 
remegő  ajkakkal  s  mosolygó  tekintettel  nézte  a  szép 
szőke,  vidám  arczot. 

Az  új  asszony  tiszteletteljesen  fölkelt,  odament 
az  öreghez,   megölelte  és  megcsókolta. 

—  Lássa,  édes  apám  uram,  még  engem  egyszer 
sem  ölelt  meg,  s  magát  már  ehol  meg  is  csó- 
kolta! kiáltott  András  eleven,  vidor  tekintettel,  hol 
a  nevető  öreget,  hol  a  piruló  menyecskét  nézve, 
azzal  a  nyiltan  kifejezett  kívánsággal,  hogy  :  édes 
szép  virágszálom,  most  már  én  is  következhetnem 
ám.  Oda  is  suhant  az  asszonykához,  s  nekibáto- 
rodva átfogta  a  karcsú  derekat,  csókolta  a  szép 
piros-fehér  arczot,  homlokot,  hajat,  azzá!  az  édes 
telhctetlenséggel,  mely  csak  egy  ép,  magát  meg- 
tartóztatott tiszta  szívű  férfiún  szokott  erőt    venni. 

Az  öreg  ember  szótalanul  nézte  a  jelenetet,  mor- 
mogott valamit,  hogy:  « András  te  !»  majd  leült, 
s  elfogyott  száraz  arczán  nagy  meleg  könyek  foly- 
dogáltak alá. 

-  Ugy-e,  hogy  jobban  lesz  az  élet  így, 
szólt  András  boldogan,  —  mint  amúgy  volt?  Ne 
féljen  apám,  ha  nem  vagyunk  is  urak,  mint  az  édes 
anyám  németjei,  azért  az  isten  nem  hagy  el  ben- 
nünket. Aztán  megbecsüljük,  majd  meglássa,  ez  az 
én  galambom  —  se  szóra  mintha  nem  illenék  ily 
parasztosan  szólni,  az  öreges  legény  elpirult  - 
úgy-e  —  fordult  felé  szeretettel,  gondját  visel- 
jük édes  apámnak. 

—  Oh  I  hiszen  nekem  is  édes  apám !  —  volt  a 
gyengéd  válasz,  s  a  szép  fiatal  menyasszony  el- 
simogatta az  öreg  embernek  ősz  fürtjeit,  meg- 
czirógatta  arczát,  s  hol  Andrásra,  hol  apjára  mo- 
solygott. 

—  Mind  nagyon  jól  van  ez  így,  édes  fiam,  — 
törte  meg  a  csendet  az  öreg  Bokros  Mihály,  — 
de  ... .  s  hallgatva  sütötte  le  szemeit. 

András  elértette  a  többit,  s  komoran  nézett 
maga   elé. 

—  Elmegyünk  még  ma  édes  anyádhoz!  — 
monda  teljes  jóindulattal  a  feleség. 

—  Az,  az,  lelkem  gyermekeim  1  —  kiáltott  fel 
az  öreg  ember  élénk  tűzzel. 

—  Nem,  oda  nem  megyünk,   apám ! 

—  Miért  nem,   fiam?!  —  kérdé  halkan   az  öreg. 

—  Soha  sem  bántottam  senkit,  de  ha  valaki 
feleségemet  csak  egy  szóval  vagy  tekintettel  is  meg 
találná  sérteni,   nem   lenne  azt  jó  énnekem   látnom. 

—  Hát  elmeg)ünk  édes  apáddal!  —  igyekezett 
az  asszonyka  férjét  megvigasztalni. 

—  Nem,  édes  lelkem  I  —  vonogatta  vállait  az 
öreg  Bokros  Mihály.  Furcsa  egy  asszony  ám 
az,  kevély,  haragos ;  még  meg  is  tudna  magáról 
feledkezni.  Nem  úgy  lesz  fiaim,  majd  elmentek,  ha 
ma  nem  is :   magatok. 

—  Soha!  —  morgott  kemény  tekintettel  An- 
drás. —  Ók  urak,  mi  szegények  vagyunk.  A  sze- 
gény még  az  édes  anyjánál  se  kedves.  Aztán  hízel- 
kedni se  tudok,  azt  meg,  hogy  te  hízelkedjél,  an- 
gyalom, annak,  a  ki  minket  gyűlöl,  igen-igen  szé- 
gyenleném.  A  lakodalmamra  se  jött  el  egyik  is!  — 
tévé  hozzá  egy  kis  hallgatás  után  kedvetlenül. 

—  Megbántottad,  András  ?  szólt  a  feleség.  — 
Talán   kemény  voltál   hozzájuk? 

—  Jól   beszélsz,   édes  leányom,   jól   beszélsz! 

—  Nem  voltam .  .  .  isten  a  tanúm,  hogy  nem 
bántottam  egyiket  is  soha.  Talán  Sándort  károsí- 
tottam meg?  Hisz  ő  ül  az  örökségben.  Hanem 
hadd  üljön,  csak  a  koporsójáig  benne  ülhessen.  Én 
tudom,  hogy  csak  cgygyel  bántottam  meg  őket,  de 
azért  az  egyért  áldom  az  én  jó  istenemet!  —  s 
András  érzéssel  szorongatta  meg  felesége  szép 
fehér  kezeit.  Ad  a  jó  «sten  nekünk  is,  úgy-e  an- 
gyalom, hogy  ád  ? 

—  De  ád  ám,  édes  fiam,  —  biztatá  az  öreg 
ember  gyermekeimet,  —  majd  megmutatod  te  nekik, 
András,  hogy  az  isten  nem  csak  az  öreg-utczán 
lakik,  de  itt  a  mi  sorsunkon  is. 

A  három  tagból  álló  család  sokáig  szótalanul 
nézett  egymásra  s  az  alkonyodó  nap  pirosan  verő- 
dött be  a  keskenyes  ablakokon,  s  hol  az  egyik,  hol 
a  másik  arczát  világította  meg  erősebben,  talán 
kutatva,  hogy  miről  gondolkoznak,  s  vizsgálva  a 
fiatal  asszony  szivét,  hogy  mekkorra  benne  a  sze- 
retet, a  türelem  s  a  rettegés  nélkül  való  jó  re- 
ménység. 


Azalatt,  míg  a  nagy  boldogságban  a  fiatal  pár 
egyszer-egyszer  azt  is  beleszőtte  a  beszélgetés 
kellemes  folyamába,  hogy  a  látogatásokat  hol  is 
kezdjék  meg  voltaképen,  íme,  eljött  ám  a  vasár- 
nap. Tisztába  öltöztek  az  utozák,  templomi  öltöz- 
ködéshez fogtak  a  családok,  s  a  harangozó  meg 
már  épen  ott  könyökölt  a  toronyablakban,  fél- 
szemmel pedig  a  lelkész  szolgálóját  lesve,  mikor  az 
int,  hogy:  István  bácsi,  lehet,  kondíthat. 

Biró  László  bácsi  a  túlsó  sorról  átüzent  Bokros 
Andrásékhoz,  hogy  készüljünk,  mert  megyünk  a 
szentegyházba.  Íme,  az  első  látogatást  tehát  a  gyü- 
lekezetnél tették,  isten  szent  szine  előtt.  András 
titokban  nagyokat  sóhajtott,  hogy  miként  esik  ez 
meg;  hova  üljön  az  asszony,  melyik  padba,  hogy 
botránykozás  ne  történjék.  A  parasztasszonyok 
közé?  hiába,  egy  papleány  oda  mégis  csak  nem 
ülhet;  ül  a  papné  mellé,  mert  miért  is  ne  ülhetne? 
hml...  Ez  a  «hm!»  nagy  tusakodást,  belső  har- 
czot  jelentett.  Ejhl  ül  a  rektorné  mellé,  —  nyug- 

tata  meg  végre  magát  András,  —   ez  lesz    a  Icgal- 
kalmatosabb  hely,  se  igen  fönt,  se  igen  lent. 

S  a  Icllciismeretes  új  férj  lelke  ebben  a  tisztes- 
séges padban  csakugyan  meg  is  nyugodott. 

De  most  egy  hasonlókép  nehéz  pont  követke- 
zett: hogy  öltözködjék  az  új  asszony?  mint  a 
temetősori  asszonyok?  úgy  nem  lehet ;  mint  az  uri 
asszonyságok?  nem  szabadi  mint  a  Sándor  fele- 
sége? Nem,  nem,  az  ő  felesége  nem  olyan  nagysás 
német  dáma. 

E  tépelődő  gondolatok  alatt  szinte  hallani  vélte 
az  első  harangszót;  lopva  be  is  tekintett  az  abla- 
kon (mert  épen  a  folyosón  sétálgatott)  s  nézte, 
hogy  a  felesége  milyen  ruhát  vesz  magára.  Ott 
volt  vele  Ágnes  néni,  ott  igazgatta. 

A  kis  menyecske  egy  uri  szabású  köntöst  vett 
ki  az  almáriomból. 

András  szive  dobogott  is,  hogy  olyan  szép,  gyö- 
nyörű teremtés  felesége  van,  de  reszketett  is,  hogy  az 
a  sok  irigy  szem  majd  a  templomban  mit  fog  kitalálni. 

—  András,  —  szólalt  meg  egyszer  a  kis  feleség,  — 
ha  akarod,  mehetünk,  én  fel  vagyok  öltözködve  I  — 
s  a  mint  a  vidám  tekintetű  asszonyka  egyszerű  kék 
szőrköntösében  bámuló  férje  előtt  megállott :  András 
elfelejtett  minden  aggodalmat,  csak  nézett-nézett, 
s  szinte  nem  tudott  betelni  a  szép  fiatal  teremtés 
nézésével.  Végig-végig  hordozta  szemeit  a  díszes 
állású  ruhán,  a  szép  úrias  nagykendőn,  ékes  fő- 
kötőn,  kcztyün,  s  édes  álmélkodással  nyugtatta  meg 
tekintetét  a  mosolygó  kék  szemeken,  melyekből 
tiszta,  zavartalan  boldogság  ragyogott. 

A  fiatalok  ugy  indultak  meg  —  nem  karonfog- 
vást,  mint  az  urak  és  a  városi  mesteremberek  — 
csak  úgy  egymás  mellett,  mint  a  földmivesrend 
szokott.  Ágnes  néni  egy  lépésnyi  távolságban  büsz- 
kén ballagott  utánuk.  Majdnem  minden  kapuban 
akadt  egy-egy  néző,  ki  fogai  között  tettetett  nyájas- 
sággal köszönve,  irigy  kíváncsisággal  tekintett  végig 
a  jövevény  asszonyon.  S  e  sovány  köszönéseket 
Bokros  Andrásnénak  mind  a  legnagyobb  alázattal 
és  szeretetreméltósággal  kellett  visszaadni. 

Köszönnie  kellett  Görbénének,  a  boltosnénak, 
ki  bekötött  lisztes  fejével  egy  perezre  kimozdult 
az  adó-vevő  asztal  mellől ;  a  kis  sarkon  lakó  kövér 
kovácsnénak,  kinek  mostoha  apja  rektor  volt  egy 
felső-baranyai  falucskában ;  a  híres  Fügjének,  kit 
az  új  városban  a  leggazdagabb  paraszt  embernek 
tartottak, 'a  ki  már  ezeknek  előtte  is  minden  belső 
emberrel  —  kivéve  a  szegény  tanítókat  —  koma- 
ságban, belső  atyafiságos  czimboraságban  volt ;  kö- 
szönnie kellett  minden  járó-kelőnek,  a  mint  ezt  a 
becsülettudó  falusi  szokás  bizonyosan  igen  helyesen 
megkivánja. 

Attól  fogva  pedig,  a  mint  a  módos  Biró  Lász- 
lóékhoz  csatlakoztak,  meg  kellett  állaniok  minden 
valamirevaló  asszonynyal,  hogy  az  kedve  szerint 
összetapogathassa,  morzsolhassa  Bokros  Andrásné 
ruháját,  kendőjét,  főkötőjét,  s  egy  lenéző  pillantást 
vethessen  a  paraszt  ifiasszonyt  meg  nem  illető 
keztyüre. 

Valóban  több  kisebb-nagyobb,  de  mind  fontos 
stácziót  tartoltak,  míg  végre  valahára  eljuthattak  a 

szentegyházig.  Elől  ment  Biró  Lászlóné  asszony 
nagyobbik  leányával,  teljes  alázattal,  buzgó  isten- 
félelemmel szorítván  mellükhöz  a  fehér  keszkenőbe 
takargatott  zsoltárt. 

Az  ő  járásuk  kifogástalan  vala,  fejüket  mind 
egészen  lehajtották,  s  csendes  áhitatos  döczögéssel 
húzódtak  be  az  őket  megillető  székekbe.  Ott  le- 
borultak, s  elmondták  a  szokásos  bementi  imád- 
ságot jó  erős  suttogással.  Biró  László  a  tisztesebb 
javabeli  emberek  padjába  ült,  András  a  fiatal  háza- 
sok székébe,  a  kar  alá,  a  felesége  pedig  nénjével . . . 
ohl  igen  is,  egyenesen  az  uri  asszonyok  (de  nem 
a  német  nagysás  asszonyok)  székében  foglalt  helyet. 
Uram  teremtőm,  —  emlegeté  Biró  Lászlóné  még 
hetek  múlva  is,  —  milyen  egyenes,  gangos  járás- 
sal ment,  merő  botránykozás  volt  az  atyafiakra 
nézve. 

A  szegény  András  úgy  meg  is  volt  döbbenve, 
hogy  nem  látott  se  eget,  se  földet.  Az  uri  asszo- 
nyok néztek,  suttogtak,  a  papné  egészen  kihajolt 
székéből,  s  istenfélőén  csóválgatta  nagy  búbos, 
virágos  kalapját.  Hát  a  nagysás  adószedőék,  az 
idősebb  meg  a  fiatal  nagysás  asszonyék  —  mert 
ott  voltak  —  azok  nevettek,  integettek  még  egy- 
szer ide-oda  I 

—  Jézusom!  suttogá  egy-egy  jobb  érzésű  asszony 
a  temetősorbeliek  közül. 

—  Oh !  te  rongyos  illetlen,  te !  —  mormogá 
magában  a  tiszta  fekete  selyembe  öltözött  Bokros 
Mihályné  tcnsasszony,  crősebb,  sértőbb  szavakkal 
nem  mervén  élni  egy  szentegyházban         No  nézze 


,65 

meg  az  ember,  hova  merészel  tolakodni  egy  pap- 
czafadék! 

Hanem  némi  büszke  enyhülést  talált  abban,  hogy 
Sándorné  menye,  a  nagysás  asszony  meg  épen  a 
nagysás  asszonyok  székében  üi. 

Ha  valaki  ezek  mellett  azt  hinné,  hogy  Vörös 
Gábor  ténsur  hasonlókép  igen  megbotránykozott 
a  szegény  fiatal  asszony  e  meggondolatlan  csele- 
kedetén, az  olyan,  azt  hiszem,  tévedne,  mert  egy 
nagy  méltósággal  mosolygó  s  kezeit  nyugodtan 
tördelő  ember  nem  annyira  azt  árulja  el,  hogy 
haragszik  és  szégyenl  valamit,  sőt  inkább,  hogy 
azon  a  valamin,  a  mi  történt  volt,  örvend.  Csak- 
ugyan,   Vörös  úr  teljességgel  örvendeni  látszott. 

—  Jól  van,  András,  —  mondogatá  szivében,  — 
tromfold  le  azt  a  bolond  anyádat,  addig  is,  míg 
majd  az  én  tromfom  épen    a    feje    tetején    találja. 

S  a  résztvevő  lelkű  ember  odatekintett  a  fő- 
biróra  (igen,  mert  a  németek  csupa  vigyázásból 
mind  jártak  a  templomba)  s  a  leendő  nagysás  fele- 
ségre. Hajtogatta'  nyakát,  s  mintha  barátságosan 
intett  volna  is  Andrásnak. 

Baj,  de  most  az  egyszer  úgy  volt :  az  egész  szép 
tavaszi  prédikáozió  hatása  elveszett.  A  babnyelvű 
kövér  pap  hiába  ágaskodott,  fenyegetőzött  s  har- 
sogtatta  tele  torokkal:  «édes  idvezítőnk,  édes  idve- 
zítőnk,  a  Jézus,»  alig  hallgatott  reá  egy-kettő: 
mindenki  Bokros  Andrásnéval  volt  elfoglalva.  Az 
öreg  Ágnes  nénin  kívül  mindenki  talált  rajta  valami 
csúfolni,  megítélni  valót.  Hogy  is  ne  ?  egy  paraszt 
ember  felesége  odaül  az  úri  asszonyok    közé  1  Az 

öreg  néni  nem  jutott  eszébe  senkinek,  valamint  az 
sem,  hogy  a  fiatal  asszony  leánykorában  is  ült  már 
a  templomban  ugyané  padban  nénje  mellett. 

Most?  oh!  ez  a  most  egészen  más  valami  volt; 
most. 

Az  jtélő  kegyetlen  tekintetekből  és  haragos  sutto- 
gásokból a  szép  kis  új  asszony  szerencsére  egy 
betűt  se  vett  észre ;  ő  hallgatta  a  prédikácziót 
azzal  az  őszinte  figyelemmel,  a  melylyel  otthon 
szokta  hallgatni  édes  atyja  szép,  buzgó   beszédeit. 

Az  öreg  pap  —  itt  is,  mint  másutt,  bizonyosan 
sok  ok  nélkül  való  oktatás  után  —  áment  mondott, 
az  ének  megzendült,  s  az  úri  asszonyok  lassanként 
kezdtek  oszladozni.  Most  indult  még  meg  a  mihály- 
falvi  asszonyok  törvényíevésc. 

Ágnes  néni  nem  várta  be  Biró  Lászlóékat,  ment 
egyenesen  hazafelé  Klárikával,  a  mint  ő  nevezte. 
S  így  mire  a  földmives-osztály  asszonyai  és  leányai 
is  kijöhettek  a  templomból,  ők  már  a  kis  közön 
jártak  valahol,  a  vén  fösvény  Kétszeri  Dániel  kas- 
télya körül. 

András  kijövet  indulatosan  nézett  ide-oda,  izmos 
vállain  nagyokat  rántott,  tömött  bajuszát  majd  a 
kihúzásig  sodorgatta  s  köhögött,  mint  mikor  az 
ember  nem  akar  szólni,  bár  roppant  erejébe  kerül, 
hogy  a  szót  visszatarthassa. 

László  bácsi  Andrással  befordult  eg/  kis  szűk 
utczába,  alkalmasint,  hogy  minél  kevesebb  emberrel 
találkozzanak. 

—  Öcsém,  —  szólalt  meg  néhány  percznyi  hall- 
gatás után,  —  látom,  nem  beszéltél  a  feleségeddel. 

Hm!  hát  hova  ültetted  az  asszonyt?  Az,  öcsém, 
tudd  meg,  ezentúl  nem  az  ő  helye.  Csak  nem 
akarsz  tán  megnagyságosodni,  mint  szegény  Sándor 
öcsém,  a  ki  hintón  vitte  haza  övéit  a  szentegy- 
házból ?  Teneked  mindig  volt  eszed.  Hogy  nem 
mondtad  meg  feleségednek,  hova  üljön.  Nem  láttad, 
mindenki  őt  nézte  ?  Te,  öcsém,  paraszt  ember  vagy, 
mint  én,  mert  mondjuk  úgy,  a  hogy  van  . .  .  s  a 
feleséged  is  . .  .  persze,  persze,  papleány  —  de 
most  már  . ,  . 

László  bácsi  elhallgatott,  de  András  se  tudott 
mit  szólni,  csak  égett,  talán  reszketett  is. 

—  No,  hanem  öcsém,  —  szólalt  meg  más  hang- 
ból a  bátya,  —  annyi,  mintha  semmi  se  történt 
volna.  A  mint  volt,  úgy  volt,  máskor  máskép  lesz. 
Ma  egy  szót  se  szólj  a  feleségednek  a  dologról, 
holnap  is  csak  módjával.  A  tanács  olyan,  mint  a 
só,  mindenkinél  szükséges,  de  a  sok  megárt.  Azért 
mértéket  tarts.  Aztán  azt  is  meggondold,  hogy  nem 
parasztleányt  vettél  el,  a  kivel  csak  mégis  köny- 
nyebbcn  tudnál  bánni,  de  ez  olyan,  mint  a  fáin 
papiros,  nem  a  mi  durva  kezünkhöz  való.  Lágyan 
érj  hozzá,  tiszta  kézzel.  Tanuld  ki  a  módját,  bánjál 
vele  úgy,  mint  a  leányoddal,  szoktasd  a  kezedre. 
Ok  nélkül  való  beszédekkel  el  ne  vadítsd.  Szép, 
fáin  asszony.  Egész  isteni  tisztelet  alatt  a  papon 
volt  a  szeme.  Úgy ! 

Ilyen  beszédek  lecsillapították  Andrást,  ki  ezek 
nélkül  meglehet,  ki  talált  volna  szalasztani  ajkán 
valami  nyers  szót. 

—  Ma    együtt    ebédelünk,     átjöttök    hozzánk. 

öcsém,  úgy  egyeztek  meg  az  asszonyok.  Ott  lesz 
nálam  a  rektor  koma  is,  bár  a  felesége  haragszik, 
hogy  nem  az  6  leányát  vetted  el.  Persze,  hiszen 
oda  járogattál.  No,  ki  kell  velük  békülni ;  jó  em- 
berek. Hanem  nálam  lesz  a  kis  tanító  feleségével, 
ezekkel  is  meg  kell  barátkozni.  Ezek  mihozzánk 
valók. 

E  beszélgetés  alatt  az  új  asszonyt  otthon  egész 
egy  csomó  paraszt  asszony  vette  körül ;  ott  vol- 
tak Biróék  is.  A  templombeli  esetet  nem  merte 
közülök  felhozni  egy  is,  jóllehet,  ott  ült  épen  a 
nyelvük  hegyén,  s  csak  egy  kis  rés  kellett  volna, 
hogy  hegedüszóban  jól  megmossák  érte  a  szegény 
kis  menyecskét. 

Bokros  Andrásné  mindenkit  megnyert  vidám 
kellemetes  beszédmódjával,  az  öregebb  asszonyo- 
kat meg  «asszonynéném»-ezte,  a  fiatalabbakat  ke- 
resztnevükön szólította,  ezenkívül  mindenkinek  igye- 
kezett valami  szépet  mondani.  Látszott  is  rajta, 
hogy  nem  kis  munkát  végez,  mert  arcza  csupa  láng 
volt,  szemei  valósággal  égtek  az  erős  igyekezettől, 
szép  telt  ajkai  még  akkor  is  mosolyogtak,  mikor  a 
vendégek  rég  hazatakarodtak  már. 

—  Micsoda  nyelves  egy  asszony  lesz  ebből, 
öcsém  asszony !  —  szólt  gúnyos  nevetéssel  társá- 
hoz, Bokros  Andrásnéra  czélozva,  egy  nagy  fekete 
főkötős,  pufókos  képű  nő.  —  Majd  meglásd,  meg- 
öli ez  az  urát  még  a  beszédével ;  ha  az  én  menyem, 
már  pedig  az  csak,  tudja,  lelkem,  egy  paraszt 
ember  lánya,  az  igaz,  hogy  mesteremberé,  ez  a 
rongyos  pedig  azt  se  tudni,  ki    s    mi    légyen,    hát 


169 

mondom,  ha  az  én  menyem  az  én  házamban,  tudja, 
az  eJső  nap  enyit  csataráz,  mint  ez  a  —  né !  majd 
hiszen  megmutattam  volna  én,  hogy  Kacz  Pálné, 
már  mint  én,  kicsoda.  Meg  én  ! 

S  a  vén  lelkes  asszony  fenyegetőleg  rázta  zsol- 
tárát a  levegőben. 

—  Már  a  Sándor  felesége,  a  Bokros  Sándoré, 
az  már  más,  az  nagysás  asszony  leánya,  uri  vér, 
de  ez !  —  s  a  vén  nő  leirhatlan  megvetéssel  csóvál- 
gatta fejét.  —  No  lelkem  András,  —  folytatá,  — 
te  is  ugyan  hiába  vénültél  meg  ennyire,  ha  csak 
ilyenért  vénültél  meg.  Hiszen  micsoda  egy  terem- 
tés ez?  Micsoda  sovány  karjai  vannak  (s  a  vén 
nő  nem  átalotta  felgyűrni  karjait,  hogy  megmutassa, 
milyeneknek  kell  lenni  a  mustrakaroknak),  azzal 
dagaszszon  be  aztán  tizenkét  kenyeret  I  Eszik  is 
abból  a  kenyérből  a  kutya  1  Micsoda  vékonyka, 
penészes  egy  asszonyi  Hogy  tud  ez  ellátni  tiz- 
tizenöt  munkást  étellel,  mit  lehet  egy  ilyen  terem- 
tésre bizni  egy  jóravaló  háznál  ?  Az  én  Viczám  . . . 
No  de  persze,  nem  is  adtam  volna  egy  vén  le- 
génynek. 

A  fiatal  asszony,  a  ki  e  tekintetben  egészen 
máskép  vélekedett,  mosolyogva  tekintett  a  vén 
asszonyra. 

—  Aztán  nézd  csak,  uramfia,  téged  meg  Sáriká- 
nak hi !  Hát  ki  vagy  te  ?  hát  nem  volt  a  te  apád 
nemesek  hadnagya?  hát  nem  vagy  te  László-leány? 
engem  meg  hogy :  nénémasszony.  Mintha  nem  is 
Mező-Mihályfalva  városban  laknám,  hanem  egy 
iszlai  harangozóné  volnék ! 

Nevetett,  ilyen  nagy  sértésre  csakugyan  nevetnie 
is  kellett. 

Az  öreg  asszonyság  —  a  kiben  pedig  Bokros 
Andrásné  felette  bízott  —  tenger  sok  okot  hozott 
fel  arra,  hogy  mily  nagy  ostobaság  az,  ha  valaki 
egy  szegény  leányt  vesz  el  feleségül,  de  másfelől 
meg  mily  nagyon  szép,  ha  valaki  az  asztalfőre 
teheti  a  fejét,  mint  Bokros  Sándor  is  uri  házas- 
ságával. Mivel  épen  ennél  a  fontos  pontnál  hada- 
rászott,  mikor  az  öreg  Bokros  Mihályné  téns- 
asszony  házához  értek,  otthagyta  a  fiatal  asszonyt 
s  befordult  egy  pár  szóra  a  nagysás  adószedőék- 
hez, hogy  a  nagy  templomi  botrányt  az  utolsó 
szóig  tisztára  elbeszélje. 

A  szegény  Bokros  Andrásné  pedig  a  legnagyobb 
megelégedéssel  és  kedvvel  ment  férje  oldala  mel- 
lett Biró  Lászlóékhoz  ebédre.  Teljes  lelkéből  hitte, 
hogy  ebben  a  városban  neki  sok  jó  asszonyai  lesz- 
nek. Mily  bizodalmasak,  nyájasak  voltak  iránta. 
Maga  volt  egytől-egyig  mindnyája  a  kész  jóság. 
Soha  se  merte  volna  hinni,  hogy  a  földmives- 
asszonyok  oly  őszinte,  melegszivűek  legyenek! 

Az  ebéd  szépen,  barátságosan  folyt  le ;  egy  kis 
hiba  azonban  mintha  történt  volna  mégis.  Valami 
olyan,  mint  a  sértés.  Biró  Lászlóné,  a  ki  tudta, 
mi  az  illem  s  kit  illessen  az  elsőség,  a  kis  tanító- 
nét  az  András   felesége  elé  ültette. 

Bokrosné  lesütötte  arczát,  szép  piros  színében 
egy  kissé  elváltozott,  hebegett,  hogy  igen,  igen, 
üljön  oda  a  tanítóné,  az  öregebb  is,  és  hogy  hogy 
igen,  igen,  úgyl 

A  kis  tanítóné,  ki  az  uj  asszonynyal  már  akár 
akaratból,  akár  akaratlanul  csak  úgy  foghegyen 
beszélt,  a  kinálgatásra  ilyenformán  gondolkozott, 
a  mit  sárgás,  soványas  arczával  világosan  ki  is 
fejezett: 

—  Nem  úgy,  édes  Bokrosné  ifiasszonyom,  nem 
azért  ülök  maga  elé,  mert  öregebb  vagyok,  a  mire 
különben  is  kinek  mi  gondja,  tudja-e,  nem  azért, 
hanem  csupándon  csak  azért,  mert  az  én  uram 
belső  ember,  a  magáé  meg  csak  egy  paraszt. 
Az  elsőség  azért  kompetái  nekem.  Úgy,  úgy, 
szentem!  Azért,  hogy  maga  papleány  volt,  én 
meg  egy  paraszt  emberé,  most,  galambom,  a 
fölebbvaló  én  vagyok,  a  tanítóné  asszonyság. 

S  a  helybeli  gőgös  papnétól  annyiszor  lenézett, 
semmibe  se  vett  szegény  tanítóné  édes  boszuérzet- 
tel  tekintett  szét,  hogy  ime,  ő  most  egy  papivadé- 
kot mily  pompásan  letromfolt. 

Igen,  ily  tromfokat  lehet  találni  a  vidéki  asz- 
szonyságok  kezeiben  is. 

Különben  a  tanítóné  asszonyság  vidáman  evett-^ 
ivott,  a  mi  nem  mutatott  elégedetlen  szívre,  s 
egy-egy  igen  kellemes  falat  elköltése  után  oda 
tekintett  a  papleányból  lett  szegény  fiatal  paraszt 
asszonyra  is,  kinálva,  hogy  egyék  többet,  többet, 
úgy,  mint  azok  a  menyecskék  ni  a  kemencze- 
padkán. 

Bokrosné  hátra  fordult  s  látta,  hogy  a  kemenczc 
mellett  két-három  kövér,  pirosképű,  vidám  tekintetű 
menyecske  eddegél,  ki-ki  az  ölébe  fogott  tá- 
nyérról. 

A  tanítóné  nevetett  s  folytatá  magában  jól  esíi 
gondolatait:  «úgy  bizony,  galambom  Bokrosném, 
majd  te  is  így  fogsz  ezután  ebédelni,  vacsorálni, 
mint  ők.  Asztal  mellett  ülni,  férfiakkal  együtt 
ebédelni  csak  a  belső  emberek  s  azok  feleségé- 
nek lehet. » 

Urak  feleségeinek?  igen.  De  hát  azok  a  fér- 
fiak, a  kiknek  úri,  nagyságos  vérű  feleségük  van, 
hol  ebédelnek?  Hol? 

Bokros  Sándoréknál  tudom,  hogy  hol. 

Nagysás  ifjú  Bokroséknál  nagy  ebéd  volt  szin- 
tén. A  német  urak  közül  a  főbbek  ott  ülnek  mind 
a  hosszú  Bokros-féle  diófa  asztal  mellett.  A  sok 
pofaszakállas  vörös  német  kép  csak  úgy  tündöklik 
a  jó  magyar  ételektől  és  italoktól.  Ott  van  a  fő- 
bíró, segédbiró,  köztük  épen  a  főadószedőné,  ki 
napról-napra  fiatalabb  és  szebb-szebb  ruhákban 
jár;  ott  ül  nagysás  Bokros  Sándorné  uri  asszo- 
nyom, kivágott  mellű  selyemruhában.  Milyen  ele- 
ven, kövér,  jókedvű  egy  fiatal  úri  asszony.  Nem 
győzi  eléggé  bámulni  és  dicsérni  a  gavallér  Wei- 
dinger  úr,  ki  egyre  iszik  és  csillogtatja  nagy  gyé- 
mántos gyűrűjét. 

Bokros  Sándor  el  van  foglalva  a  borok  mani- 
pulatiójáva),  különben  ő  is  leghátul  ül,  mint  gazda, 
s  neki  mint  uri  embernek  nem  szabad  észrevenni 
semmit.  Látta  ugyan  már,  hogy  a  főbiró  derékon 
ölelte  Vandát,  de  ilyesmin  zajt  ütni  csak  egy  mű- 
veletlen ember  szokott.  Uri  ember,  finom  gavallér 
(a  milyenné  Sándornak  kellett  lenni)  máskép  segít 
magán. 

Hát  az  öreg  Bokros  Mihályné  ténasszony  hol  ül  ? 

Künn  a  maga  szobájában.  Ma  (és  néha  egyébkor 
is)  a  főadószedőné  úgy  csinálta  ki,  hogy  Bokros 
mama  csöndesen  odabenn  köJtse  el  maradék  ebéd- 
jét. Hiába  a  szép  német  szót  még  nem  érti,  a 
nélkül  pedig  természetesen,  művelt  uri  társaság- 
ban nem  ülhet  az  ember.  De  mikor  úgy  «en  fa- 
mille»  vannak,  akkor  az  öreg  ténsasszony  nem  egy- 
szer fiával  és  nagysás   menyével  vacsorálhat. 

Vájjon  van-e  itt  szó  Bokros  Andrásról,  itt  ez 
uri  társaságban  ? 

Hogy  volna?  Egy  szó  sincs. 

Ezek  itt   «urak. » 

Röldmivclő  emberre  nézve  alig  lehet  valami  kel- 
lemesebb áldás,  mint  ha  az  aratás  gazdagon,  még 
a  reményét  is  felülmúló  bőséggel  üt  be.  A  nehéz 
ötvenes  evekben  volt  egy  ilyen  kövér  esztendő  is. 
Megteltek  a  csűrök,  pajták,  vermek,  gabonások,  s 
ha  valahol  a  szorgalmas  előrelátó  buzakereskedők 
rá  nem  tették  a  kezüket  jogosan  fölhalmozott  asz- 
tagokra,  tele  hombárokra,  a  tulajdonos  elmond- 
hatta: íhála  isten,  a  téltől  most  aligha  lesz  mit 
félnünk.* 

Ha  valahol  jól  fizetett  a  kéve.  Vörös  Gábor  úr 
kévéi  igazán  megbecsülték  gazdájukat.  Mégis  íme, 
a  nagy  úr,  jobban  mondva-    a   tcnsúr  elégedetlen. 

Boszusan  jár  fölebb-alább  tágas,  hosszú  udva- 
rán, oda  sem  igen  tekint  a  vidám  nyomtatókra, 
cséplőkre,  kik  pedig  nagyokat  köszöntgetnek  az 
uriasan  öltözött  uraságnak,  megy  komoran  levágott 
fejjel,  s  néha-néha,  mint  a  ki  birkózik,  nagyokat 
dobbant  lábaival.  Vörös,  ripacscs  képe  kifeszül  az 
indulattól,  szemgolyói  meg-megállanak  öbleikben  s 
fogai  között  mormog    valamit,    de    úgy,  hogy  csak 

maga  hallja.  A  ki  égiszen  közel  állana  hozzá,  az 
kivehetné,  hogy  a  ténsúr  a  legnyersebb  szavakkal 
ócsárolja  a  német  hivatalnokokat,  legfőkép  a  fő- 
bírót, ki  pedig  épen  most  is  a  házánál  lakik,  azok- 
ban a  szép  nagy  vastáblás  szobákban. 

A  főbiró  úr  kissé  megtelt  arczczal,  szépen  el- 
rendezett sima,  ritkás  hajjal  és  sürü,  vörös  bajusz- 
szal,  nyugodt  kedélylyel  lapozgat  valami  hivatalos 
iratok  között,  fehérbőrű  finom  keze  fején  és  ujjain 
uriasan  (a  mint  egyszer  Vörös  Gábor  úr  mondta) 
tarkállanak  a  vörhenyes  szeplők,  ha  feltekint  — 
mivel  tekintete  egy  tükörre  esik  —  mosolyog,  ha 
letekint,  mivel  észreveszi  a  sok  feldolgozatlan  mun- 
kát, elkomorodik,  de  azzal,  hogy  Vörös  úr  mint 
vélekedik  róla,  az  ő  úri  személyéről,  épen  nem 
törődik  csak  egy  csöppecskét  is. 

Egy  művelt  főbírónak,  ki  a  mellé  még  elég  fiatal 
is,  tenger  sok  elfogl altatása  van.  Itthon  dolgozni 
egy  kicsit,  a  hivatalban  parancsolni,  veszekedni 
folyvást;  a  fiatalabb,  szebb  hivatalnoknékat  kegy- 
ben tartani,  azokat  fékezni,  kormányozni,  különö- 
sen Biró  Sándornét,  ki  napról-napra  kedvesebb 
és  rátartóbb,  szebb  és  kaczérabb ;  ezeken  kivül 
időt  hagyni  arra  is,  hogy  a  franczia  nevelőnővel  is 
fentartsa  az  évek  óta  szépen  folytatott  viszonyt,  s 
még  ezen  kivül  időt  venni  arra  is,  —  pedig  vesz,  — 
hogy  Vörös  uram  kedves,  eleven  szemű,  telt  kövér 
vállú,  kemény  karú  Mariskájával  is  naponta  foglal- 
kozzék, igen,  ennyi  el  foglal  tat  ásnak  becsülettel  meg- 
felelni, nem  csekély  dolog. 

A  főbiró  úrnak  ezeken  kivül    néhány    gyermeke 

is  van,  s  egy  csomó  fizetni  vaJó  cselédsége  és  egy 
még  nagyobb  csomó  fizetni  vagy  törleszteni  való 
adóssága.  Ezek  így  levén,  a  főbiró  úr  nem  sokat 
törődhetik  Vörös  úrral,  Vörös  úr  'gényeivel,  nem 
még  akkor  sem,  ha  Vörös  úr  annyira  zúgolódnék 
is,  a  mint  épen  most  zúgolódik. 

Zúgolódik,  és  miért  zúgolódik? 

Olyan  kényes  dolgokért,  a  milyenekért  minden 
jóérzésű  apa  csak  zúgolódni  fogna.  Vörös  úr  a 
legszebb  remények  fejében  kérte  magának  lakóul 
a  főbirót ;  megkapta,  ez  eddig  jól  is  volt ;  leánya 
mátkaságát  a  kisebbik  Bokros-gyerekkel  egy  helyes 
plánumért  felbontotta;  no  és  melyik  jó  apa  nem 
cselekednék  úg>  ?  a  német  uraknak  nagy  ebédeket, 
vacsorákat  adott,  ez  is  valami ;  a  főbirót  számos 
Ízben  ellátta  kamattalan  kölcsönpénzekkel,  mai  vi- 
lágban ezt  is  kevés  tiszta  szivű  ember  tenné  meg  ; 
felbontotta  az  egész  házi  rendet,  a  parasztos  vi- 
selet helyett  úri  ruhákat  szabatott ;  a  két  nagyob- 
bik leányt  gitározni  taníttatta ;  előbb  csézát,  később 
hintót  vásárolt,  hogy  ha  már  a  dolog  úgy  lesz, 
lássa  az  eb  lelke  német  főbirója,  hogy  urakkal  van 
ügye.  S  most  a  hálátlan  német  más  asszonyok  után 
bolondul.  A  két  Vörös- leány  itt  van,  eladó  immár 
mindkettcje :  ha  akar  a  boldogtalan  német  lelke, 
hát  miért  nem  szól  ?  —  okoskodék  keserűen  Vörös 
Gábor  úr.  Bizony  még  utoljára  én  szólok.  Pusz- 
tuljon, vagy  fizessen.  Lépjen  fel  bátran,  hisz  leány- 
kérőnek egy  becsületes  magyar  háznál  sem  harap- 
ták még  le  az  orrát.  Mit  kivan  ?  mi  a  szive  szán- 
déka?   kell    pénz?    az    is    lesz;    kell    jószág?    hát 


177 

hiszem  nem  viszem  én  el  a  koporsómba  házaimat, 
földjeimet.  Vagy  mit  akar?  Látom,  inkább  a  kiseb- 
bik leányomhoz  húzódik,  a  Marikámhoz ;  no  jó, 
nem  bánom  azt  se,  Zsuzsimnak  jó  lesz  az  a  másik 
német  úr,  elég  derék  egy  úr  az  a  Vádingér,  azaz 
Váidingér,  az  a  köpazös  német. 

De  csak  szólnának  I  Hanem  nem,  mindkettő 
azért  a  jó  madár  Bokrosnéért  bolondul.  Várj  csak, 
asszony,  nem  ülsz  te  itt  a  mi  helységünkben  so- 
káig, a  felől  én  állok ;  úgy  eltétetlek  innen  benne- 
teket, mintha  soha  se  lettetek  volna  itt,  el  oda 
valahova  az  isten  háta  mögé  a  tót  földre,  a  hon- 
nan bizonyosan  szakadtatok.  Aztán  nem  bánom, 
ha  ott  vesztek  is.  Hanem  itt,  ha  akármimbe  kerül 
is,  úgy  kell  menni  mindennek,  a  mint  én  akarom. 
Ha  már  belekezdtem,  nem  hagyom  annyiba ;  en- 
gem semki  nem  csúfol!  Azt  a  nótás  fajotokat  — 
szólt  emeltebb  hangon  az  elkeseredett  apa  —  adok 
én  nektek  nótát,  csavargó  gaz  lelkek  ti !  s  azokra 
a  csúfolódó  dalokra  gondolt,  melyeket  egy  idő  óta 
esténkint  háza  előtt  szoktak  holmi  irigy  paraszt 
fajankók  dudorászni.  Egy  hónap  alatt  meg  kell 
lenni  mindennek,  —  kiáltott  szinte  egész  nagy 
hangon,  —  vagy  én  nem  vagyok  többet  Vörös 
Gábor.  Még  győzi  a  bugyelláris,  s  ha  nem  győzné, 
azéba  markolunk,  a  kinek  van.  De  a  télre  a  föbiró 
vőm  lesz,  meg  az  a  másik  német  is.  Akkor  neves- 
sen aztán,  a  kinek  bátorsága  van ;  tudom,  hogy 
megtöltők  minden  tömlöczöt ! 

Vörös    Gábor    úr    ez    erélyes    elhatározás    után, 
mintha  egyenesen  csak  oda  indult  volna,  az  istálló 

felé  tartott.  Nagy  kevélyen  belépett,  megvillogtatta 
dölyfös  szemeit,  s  tgy  szép  négy  éves  aranyszőrű 
csődör  farára  csapott,  azután  meg  a  társáéra. 

—  «V)llám,»  «Tündér,»  -  kiáltott  a  lovak- 
nak, —  egyetek,  mert  holnap  ilyenkor,  ha  az  isten 
is  úgy  akarja,  nagy  úr  jászola  előtt  kapálóztok.  No 
ne  féljetek,  ide  kerülhettek  még  aztán,  meg  tud- 
lak én  titeket  venni,  ha  kell,  még  tízszer  is. 

—  Gyurka  te,  hol   vagy  ? 

—  Itt,  téns  uram,  ehol  e!  —  válaszolt  egy  hang 
a  kérdésre. 

—  Hol? 

S  egy  fekete  arczú  kocsis  ereszkedett  le  a  széna- 
padlásról. 

—  Azt  mondom,  —  adá  ki  a  ténsúr  a  szigorú 
parancsot,  —  ez  a  két  csődör  olyan  legyen  hol- 
nap reggelre,  mint  a  tükör;  szerszámuk,  mint  az 
arany,  csillogjon.  Szegvárra  megyünk. 

Másnap  déltájt  csakugyan  ott  toporzékolt  a  két 
szép  sárga  csődör  Szegváron  a  megyefőnök  Kripsz- 
krapsz  ő  méltósága  ablaka  alatt.  Vörös  Gábor  úr 
fel  volt  öltözködve  szépen,  módosan,  urasán,  feke- 
tébe, de  nem  afféle  szíjas  nadrágba,  a  melyik  ősi 
szokás  szerint  még  nyáron  is  flanellel  van  bélelve, 
hanem  pompás  nemet  bugyogóba  s  olyan  divatú 
kabátba,  a  melyiknek  a  dereka  a  valóságos  deré- 
kon alul  egy  araszszal  kezdődött  Ilyen  szép  de- 
rekakat viselt  akkor  az  egész  úri  világ. 

Vörös  úr  örömtelt  szemekkel  pillantgatott  fel  a 
főnök  úr  ablakába  s  leste,  hogy  a  főnök  úr  mikor 
veszi    észre    a    szép    állatokat.    A    főnök  úr,    mint 

akkoriban  több  ilyrcndű  úr,  szemes  egy  ember  volt, 
sóvárgó  szívű,  enyves  markú ;  élt-halt  a  szép  ma- 
gyar ajándékért,  s  már  messziről  megtisztelte  nyá- 
jas, biztató  mosolygásával  az  olyan  benne  bizó 
bátortalant,  kiről  föltchette,  hogy  tudja,  mi  az 
illendőség.  Most  is,  bár  felette  sok  volt  a  dolga, 
a  zajra  ki-kitekintett  s  bámulva,  sóvárgó  érzelmek- 
kel vigyázta  azt  a  hintóba  való  két  gyönyörű  karcsú 
sárga  teremtést.  De  milyen  is  volt  a  nyakuk  1  hosszú, 
vékony,  ruganyos  ;  fejük  kicsiny,  de  büszke ;  söré- 
nyük  göndör,  csillogó ;  szügyök  széles  és  erős ; 
lábaik  vékonyak,  de  kemények,  mint  a  hegyi 
szarvasé  ;  egész  formás  testükben  olyanok,  hogy  a 
hozzá  értő  szem  nem  győz  betelni  nézésükkel. 
Hát  az  állásuk,  járásuk!  még  a  ki  sohse  látott  lovat, 
szép  lovat,  az  is  bámulva  nézte  őket. 

A  főnök  úr  beintette  inasát  s  dobogó  szívvel,  s 
mint  a  nyomon  levő  vadász,  felvont  szemekkel, 
mosolygó  ajkakkal  kérdé: 

—  Miféle  lovak  ezek  itt?  ki  az  az  ember?  mit 
akar? 

—  Azok  a  lovak,  méltóságos  uram,  a  méltósá- 
godéi, az  az  ember  egy  magyar  úr,  s  szeretne 
méltóságoddal  beszélni. 

Az  eszélyes  főnök  úr  jól  tudta,  hogy  megy  az 
ilyen  dolog ;  azért  azonnal  kegyesen  rendelést  tett, 
hogy  a  kocsi  álljon  be  az  udvarba,  a  lovak  ügyét 
igazítsák  el,  az  a  magyar  úr  pedig  jöjjön  fel. 

Vörös  úr  behajtatott,  de  a  lovakat  nem  köttette 
be  a  kinált  helyre,  csak  oda  bizta  egy  kis  ideig  a 
kocsisra,    míg    majd    ha    netalán,  így  s  úgy,    maga 

pedig  csakugyan    fcllépdcgélt    a    méltóságos  főnök 
úr  kegyes,  biztató  színe  elé. 

A  főnök  úr  két-három  régóta  várakozó  instánst 
összevont  szemekkel  s  összecsucsorított  ajakkal  ki- 
kergetett, s  nagy  nyájasan  bevezette  belső  szobá- 
jába Vörös  urat.  Vörös  ténsúr  észrevette,  hogy  itt 
lehet  szólani ;  a  csikók  onnan  kívülről  inthettek 
már  füleikkel  a  főnök  úrnak,  s  tudtára  adhatták, 
hogy  azt  a  derék  magyar  urat  meg  kell  becsülni 
a  lehető  mértékben. 

Vörös  Gábor  úr  néhány  köhintéssel  a  mondó- 
kához fogott. 

—  Volna  nekem,  méltóságos  uram,  —  kezdé 
szomorgós  hangon,  —  egy  jó  emberem,  a  ki  egyik 
gyermekemet  a  haláltól  mentette  meg.  Kináltam 
én  azt  mindennel,  de  jóllehet,  hogy  szegény,  még 
ugyan  nem  fogadott  el  semmit,  hanem  arra  kért, 
keressem  fel  a  méltóságos  főnök  urat,  az  előtt  borul- 
nék le,  azt  kérném,  ha  térden  állva  is,  hogy  tenné 
őt  el  mostani  helyéről,  s  tenné  őt  vissza  oda,  a  hon- 
nan jött,  a  tótok  közé,  mert  ő  csak  azok  között 
szeretne  meghalni,  ezt  szeretné  ő.  No,  gondolám, 
ha  akármimbe  kerül  is,  én  elmegyek  a  méltóságos 
főnök  úrhoz,  addig  könyörgök,  rimánkodom,  még 
meg  nem  lágyítom  a  szivét,  nem  bánom,  akármibe 
kerüljön  is,  odaadom  a  két  legszebb  lovamat,  ha 
meg  nem  sértem,  vagy  szolgálok  akármivel,  csak 
azt  a  becsületes  embert  visszahelyeztessem  oda,  a 
hová  kívánkozik. 

A  főnök  úr  élesen  nézett  Vörös  uram  két  ravasz 
szeme  közé,  s  némi  hallgatás  után  szólott : 


Vörös  Gábor  úr  néhány  l^öhmtéssel  a  mondókájába  fogolt. 

—  S  ki  az  az  ember? 

—  Nagysás  WindJicsek  Vencze]  főadószedő  úr 
Mihályfalvában. 

—  S  ez  szeretne  visszamenni  .  .  . 

—  Nem  épen  hazájába,  csak  a  felső  várme- 
gyékbe. Itt  nálunk  nehezen  megy  neki  az  élet. 
Nagy  szegénységben  vannak,  ott,  hogy  minden 
olcsóbb  volna,  úgy  beszélik. 

A  főnök  némely  nehézségeket  emlegetett. 

Vörös  uram,  mintha  zsidóval  alkudnék,  felállott, 
akközben  nagy  szemtelenül  valami  ritka  fajú  tehe- 
nekről is  beszélt,  s  bátran  odatekintett  a  főnök  úr 
szeme  közé. 

—  Az  én  megyémbe  eltehetném  azonnal  vala- 
hová, talán  jobb  helyre,  de  a  felső  megyékbe  most 
bajosan.  Az  sok  nehézséggel  jár. 

—  Sokkal,  ugy-e  ?  hm ! 

A  főnök  valami  távol  eső  jövedclmes  helyet  em- 
lített. 

—  Hiszen  én  azt  se  bánnám,  csak  jobb  legyen, 
mint  ez  a  mostani. 

—  Jobb. 

—  Veje  is  van,  becsületes  jó  ember,  annak  nem 
lehetne-e  de  ugyanott,  vagy  a  környéken  valami 
kicsiny  kis  hivatalt  juttatni?  Méltóságos  uram,  — 
szólt  egész  biztosan  a  juhász,  —  van  ám  nekem 
még  más  két  szép  csikóm  is.  Adott  a  jó  isten. 

A  főnök,  mintha  nagy  lelki  harczot  vivna  magá- 
ban, bökdöste  az  állát,  homlokát,  bólintgatott, 
szólt  valamit  a  másik  két  csikóról  is,  s  jó  lelki  ígé- 
retek között  megszorongatta  Vörös  uram  kezeit. 


l82 


Nagy  szerény  alázatossággal  odasúgta  a  magyar 
úr  a  német  főnök  úrnak,  hogy  de  aztán  az  a  de- 
rék, emberséges  nagysás  úr  meg  ne  tudja  ám, 
hogy  én  jártam  el   a  dolgát. 

Eligazítottak  mindent,  nyjlt  egyeneslelkűséggel, 
a  mint  igaz  emberekhez  illik  is.  A  csikók  a  főnök 
úr  istállójában  maradtak,  "Windlicsek  úrnak  kijelöl- 
tek egy  MiháJyfalvától  jó  távol  eső  hivatalt,  vala- 
mint a  veje  számára  is  valami  kevés  tudománynyal 
járó  útbiztosságot,  s  Vörös  Gábor  ur  nyert  perével 
visszasietett  Mihályfalvába. 

Természetes,  hogy  mindez  most  sokkal  nehe- 
zebben fogna  menni.  Átlátom  a  czáfolhatatlan 
okot.  Most  magyar  emberek  ülnek  a  hivatalnoki 
székekben,  ezek  pedig,  úgy  hiszem,  mind  csupa 
szemenszedett  lelkiismeretes  emberek,  igazságért 
élők-halók,  ajándék-csikótól  irtózok.  Ezek  előtt 
Vörös  Gábor  uram  dolga  merőben  hihetetlen  ;  tu- 
dom, hogy  az  ő  ajtajukon  egy  ilyen  becsületes, 
társán  segíteni  törekvő  ember  hiába  is  kopogtatna. 

Mihályfalvában  e  szép  egyezség  után  pár  hétig 
minden  a  legrendesebben  ment  ;  a  főbiró,  mintha 
érezte  volna,  hogy  baj  lesz,  még  sűrűbben  járt 
Biró  Sándornéhoz,  a  hol  nem  egyszer  pihenőben 
kapta  Weidinger  urat.  Csakugyan  Vanda  egyre 
szépült,  különben  is  kövéres  arczái  még  jobban 
megteltek,  nagy,  világos  szemei  élénk,  ingerlő  tűz- 
ben lobogtak.  A  derék  fiatal  nőt  gyönyör  volt 
nézni. 

Pedig  anyja,  a  főadószedőné  se  feledkezett  meg 
magáról  ;    akkora    fürtöket,    táphajakat    toldozott   a 

szükséges  helyekre,  hogy  feje  tetejét  egészen  meg- 
fiatalította ;  gondoskodott  redősödő  arczárói  is,  a 
mennyiben  az  alkalmatlan  gödröket,  barázdákat  a 
legfinomabb  rizsporral  és  csak  kevesek  által  ismert 
festékkel  tömte  be.  E  munkás  anya  leánya  mellett 
egészen  úgy  tűnt  fel,  mintha  azzal  a  legnemesebb 
versenyre  akart  volna  szállani.  És  csakugyan  szállott 
is.  Hisz  elég  fiatal  volt  még,  csak  nem  hagyhatta 
magát.  Egy  jó  nevelésű  asszony  különben  is  igen 
későre  szokott  megöregedni.  S  Widlicsek  Ven- 
czelné  asszonyság  pedig  épen  ilyen  jó  nevelésű 
nő  volt. 

Itt  ez  oldalon  akadálytalanul  folyt  tehát  az  élet. 
Sándor  nem  akadékoskodott,  ő  az  ifjabb  hivatal- 
nokokkal foglalta  el  magát,  azokkal  kártyázott, 
éjjelezetr,  a  mint  ezt  a  gavallérság  és  műveltség 
úgy  hozta. 

De  Bokros  Mihályné  ténsasszony  nem  mulatott 
épen  mindig  jól.  Néha  akaratlanul  is  Andrásékra 
gondolt,  s  megsértett  anyai  szive  olthatatlan  ha- 
ragra lobbant.  Eleintén  titkolni  akarta,  hogy  ha- 
ragszik, úgy  mutatta,  hogy  ennyibe  se  veszi  az 
egészet  c  1  S  ujjaival  nagyot  csettentett.  Föltette 
magában,  hogy  ha  el  találnának  jönni,  nem  ereszti 
be  őket  a  szobába,  nem  talán  még  az  udvarba  sem. 

Óh !  mennyi  mindent  a  szemükre  fog  hányni, 
hogy  lerakja  azt  az  ostoba,  eszeveszett  embert,  s 
hogy  megemlékezteti  azt  a  rongyos  papleányt. 

Szive,  lelke  égett  a  boszuállásban. 

Mivel  azonban  Andrásék  csak  nem  jöttek,  a 
ténsasszony  a  sánta  szabónéval,  a  temetősori    Séni 

Böskévcl  s  néhány  ily  boldogtalan  evő-ivó  asszony- 
nyal  ült  egybe.  Menyére  haragudott  s  kerülte 
Sándor  fiát  is.  Maga  sem  tudta,  miért,  hogy  s 
mikép :  kezdett  előtte  alkalmatlan  lenni  az  a  sok 
járó-kelő  német.  (Zsidók  is  jöttek  néha,  sőt  több- 
ször, de  ezek  már  csak  a  ténsasszonyhoz  s  mindig 
sürgős  dologban). 

—  Micsoda  lakodalom  volt  az  én  házamnál !  — 
szólt  egyszer  elgondolkozva,  de  kemény,  mérges 
hangon  a  sánta  szabónéhoz.  —  Hanem  tudom,  nem 
is  lát  olyat  egyhamar  Mezőmihályi. 

A  vén  asszony  büszke  szivének  még  most  jól 
eselt  a  fényes  múlton  éldelegni. 

—  Itt  ült  —  folytatá,  nekielevenedve  —  az  úri 
rend  szine-virága :  a  Muzsnay  urak.  Almos  úr, 
Alfonz  úr,  József  úr,  itt  ültek  a  Baloghi  urak. 
Hej,  hogy  evett-ivott  az  a  kevély  Baloghi  Lajos, 
hogy  emelgette  rám  a  poharát  I  —  s  elkomorodott. 

Ki  tudja,  mi  minden  juthatott  eszébe.  Különös, 
hogy  a  német  urakat,  a  kikre  pedig  akkor  oly 
büszke  volt,  nem  emlegette. 

—  Milyen  sültjeink,  süteményeink  voltak!  — 
tördelé  magában  emlékeit.  —  A  köznépnek  tehe- 
net vágattam,  hogy  hadd  tudja  szegény,  kinél  van 
a  lakodalom.  Tiz  akóst  ültettem  csapra,  hadd  igya- 
nak, mondom,  így  tették  ezt  a  régi  öregek  is.  Volt 
is  kedv,  kurjongatás,  még  harmadnapra  is  egyre  vi- 
vátozták a  nevemet. 

—  Igazi  —  jegyzé  meg  röviden  a  sánta  szabóné. 

—  Igaz  ?  de  igaz  ám ! 

S  a  vén    ténsasszony  nagy    méltósággal    leemel- 

vén  arczárói  pápaszemét,  szétnézett,  s  ha  menye 
ott  ült  volna  előtte,  ilyen  szavakkal  fordult  volna 
hozzá:  Te  loknis,  vuklis,  pingált,  pudcrozott  hálá- 
datlan, úgy  tudd  meg,  hogy  az  a  vörös  fejű  tót 
apád  tűvé  tehette  volna  az  országot,  míg  ilyen 
anyósra  akadt  volna,  ha  akadhatott  volna,  mint  én. 
S  ehol  mégis  ...» 

Fölemelte  izmos  kezeit  s  kemény,  átkozódó  sza- 
vakban tört  ki  (mint  a  kiket  a  baj  okozójául  tar- 
tott) András  ellen,  férje  ellen  s  az  egész  Biróhad 
ellen. 

—  De  micsoda  egy  asszony  is  lesz  abból  a  ron- 
g)'Os  leányból  ?  hát  mit  tanulhatott  otthon  abban  a 
sövényfészekben  ?  hát  hogy  tegye  az  már  a  lábát 
egy  jóravaló  gazdaságba?  Teszem  azt,  ha  adnék 
nekik  valamit  (nem  sok  volt  már,  a  miből  adjon), 
egy-két  darab  földet,  rétet,  azt  a  Suba-féle  szőlőt, 
egy  pár  ökröt,  egy  fejős  tehenet  (ilyenek  már  mind 
nem  voltak),  hiszen  a  boldogtalan  teremtés  azt  se 
tudná  jó  szerével,  mit  csináljon  velük.  Szegény 
jámbor  te,  hát  még  a  mukásokra  főzni !  te  tudnál  ? 
És  még  te  mertél  belépni  egy  ilyen  famíliába? 

Egy  kis  szünet  után  —  mialatt  csak  úgy  tépte, 
szaggatta    le    magáról    a    ruhát  —  ismét  folytatta : 

—  No  jó,  hát  ha  már  olyan  házasodhatnékja 
volt  annak  a  vén  bolondnak,  hát  nem  voltam  én 
itt,  hogy  szóljon  ?  Vagy  hát  ki  vagyok  én  ?  nincs 
nekem  eszem?  nem  tudtam  volna  én  egy  hozzá 
illő  leányt  teremteni  ?  szépet,  módosat?  (most  nem 
tette  hozzá :  úri  vért).  Ott  van  la !  bezzeg  neveti 
most  a  város,  hogy  majd  kiég  a  szemem.   A  Bok- 

rosné  menye  ahol    ni,    ezt    teszi,  azt  teszi!    Nem, 
nem,  látom,   már  az  utozára  sem  mehetek  ki  miatta. 
Elhallgatott,    s    fáradt,    merev    tekintettel  nézett 
maga  elé. 

—  Az  én  menyem?  —  pattant  föl  egyszer,  ök- 
lével nagyot  csapva  valami  vászonnemüre ;  —  az 
én  menyem  ugyan  nem  ! 

És  sápadt  ajkait  úgy  összeszorította,  mintha 
soha  sem  akarná  többet  szétnyitni. 

—  Hanem  majd  megmondom,  hogy  kié !  —  s 
durva,  ocsmány  szavakat  mondott.  —  Nem,  ide 
soha  be  nem  teszi  a  lábát,  nem,  a  mig  én  élek. 
Az  én  tudtommal  nem  történt  sem  a  lakodalmuk, 
sem  a  bejövetelük,  hozzám  ugyan  ne  is  forduljon 
egyik  is  soha  I  Tőlem  ott  veszhetnek  éhen,  mert 
tudom,  hogy  utoljára  is  az  lesz  a  végük  1 

E  szavak  után  —  mintha  már  végkép  kidühön- 
götíc  volna  magát  —  reszketve  hanyatlott  székébe. 

—  Micsoda  házban  laknak?  —  kérdé  a  sánta 
szabónét  kigyuladt  arczczal. 

-  A  nagy  kovács  házában,  a  temetősoron. 

—  Micsoda  ?  egy  zsellérházban  ?  Ez  a  Bokrosné 
fia  ?  No,  ezt  se  gondoltam    volna,  hogy  megérem ! 

Hosszan  csóválgatta  fejét  és  nevetni  igyekezett, 
de  csak  kiáltott,  hörgött,  nyöszörgött. 

A  sánta  szabóné  pedig,  hogy  se  inni,  se  enni 
nem  kapott,  csöndesen  kihúzódott  a  szobából,  s 
hagyta  az  öreg  asszonyt  nyöszörögni  és  veszekedni. 

Az  csakugyan  nyöszörgött  és  veszekedett  is  ma- 
gában szinte  estig,  s  észre  sem  vette,  midőn  egy 
fiatal,    szelíd    arczú    menyecske    lépett    a   szobába. 

ugyanaz,  a  ki  az  első  vasárnap   meglátogatta  Bok- 
ros Andrásnét. 

Köszönt,  de  az  öreg  asszony  nem  fogadta  el, 
beszélt,  mormogott   magában  tovább. 

—  Micsoda?  —  fordult  egyszer  hirtelen  a  me- 
nyecske felé,  kit   most  vett  észre,  —  mit  mondasz? 

—  Hogy  mondom  Klárinak  hivják!  —  válaszolt 
a  fiatal  menyecske,  ijedt  tekintettel  méregetvén  az 
arozából  kikelt  vén  asszonyt. 

—  Kit? 

—  Az  András  bácsi   feleségét. 

—  Hát  aztán  ezt  ki  kérdezte? 

—  Vagy  nem  a  nénémasszony  kérdezte?  Hiszen 
im  most  monda:  azt  se  tudom  kicsoda  micsoda, 
hogy  hivják. 

—  Én?  —  kiáltá  a  vén  asszony,  s  kábultan,  ne- 
vetve tekintett  a  leányra.  Egészen  odament  hozzá, 
mintha  még  egyszer  akarná  hallani   azt  a  nevet. 

—  Én  biz  úgy  értettem  1  —  akadozék  a  leányka. 

—  No  hát  akkor  rosszul  értetted.  Mi  közöm 
nekem  az  ő  nevéhez  ?  Hát  te  honnan  tudod,  hogy 
így  hivják? 

—  Onnan,  hogy  voltunk  nála  a  Kaszás  Ferencz- 
nével. 

—  Az  András  feleségénél?  —  kérdé  előre  tolt 
fejjel  Bokros  Mihályné. 

—  Ott. 

—  Hát  miért  ? 

S  az  öreg  asszony  merev  tekintete  nyíltan  ki- 
fejezte, hogy  mindent  szeretne  tudni.  Azért  öntu- 
datlanul gyorsan  kérdé: 


—  Nos?  —  s  háttal  fordult  a  leánynak. 

—  Csak  mondok,  nézzük  meg  ;  édes  apámék  is 
igen  akarták  tudni,  milyen  asszony,  milyen  a  szo- 
bája, s  milyen  a  beszéde. 

—  Hát  milyen? 

—  Az  bizony  szép  egy  kis   asszony. 

—  Hm  I  kicsiny  ?  Persze . . . 

—  Nem  olyan  nagyon ;  van  akkora,  mint  a  mi 
Eszterünk. 

A  Sándor  feleségével  nem  merte  összehason- 
lítani, bár  az  volt  a  nyelvén. 

—  Kissé  soványas. 

—  Sovány  ?  úgy  ?  Azt  gondolta  a  jámbor,  hogy 
majd  itt  szépen  kihfzik. 

—  Az  biz  elég  telt  ábrázatú,  piros  és  fehér  is. 
Szépecske. 

—  S  aztán  hogy  fogadott  benneteket? 

—  Nagyon  jól.  Megmutogatott  mindent. 

—  No  és  van  ruhája?  —  tudakolá  Bokrosné, 
meg  sem  mozdulva  helyéről. 

—  Nem  sok. 

—  Persze,  —  mormogá  a  vén  asszony  ka- 
czagva,  —  azt  gondolja,  majd  ád  az  a  bolond 
anyósom.  Azt  tegye  csak  el !  Adjon  az,  szentem, 
a  kit  a  lakodalmadba  hivtál,  adjanak  azok  a  ron- 
gyos atyádfiai.  Mert  én  ugyan  nemi  Hm  1  hát  az- 
tán engemet  említett-e? 

—  Igen  bizony.  Sajnálta,  hogy  András  bácsi 
nem  hívta  se  apámék at,  se  néném  asszonyt. 

—  így  kezdjük  aztl  —  vágott  némi  belső  dia- 
dallal   a    menyecske    szavába.    —    Ohó  1    hanem  a 

békességből  semmi  sem  lesz.  Hát  mibe  került 
volna  ...  no  egy  szót  se  szólok,  semmi  közöm  ve- 
lük. Ugy-e?  lám,  lám,  még  emlegetett!  Tudom, 
azt  hiszi,  engem  egy-két  szóval  bolonddá  lehet 
tenni.  Vén  vagyok  én  arra  már,  lelkem,  meg  min- 
dig több  eszem  is  volt.  Ugyan  mit  beszélt  ró- 
lam? —  tévé  hozzá^  némi  szünet  után,  miközben 
mosolygott  és  mereven  maga  elé  bámult. 

—  Hogy  mondja  meg  csak,  édes  angyalom,  de 
szépen  mondja  ám,  már  mint  én,  hogy  tiszteljük, 
csókoljuk  a  nagyasszonyt,  én  is,  férjem  is,  s  elme- 
gyünk, mert  tudom  én,  hogy  jő  szívvel  fogad  ő 
bennünket.  Ha  haragszik,  megkérjük,  megkövetjük, 
mert  én  csak  úgy  tisztelem,  mint  a  tulajdon  édes 
anyámat.  Engem  tudom,  nem  bántott  soha  egy 
szóval  is,  azért  én  csak  olyan  bátorsággal  is  me- 
gyek elébe,  mintha  a  lelkem  boldogult  édes  anyám 
elé  mennék.  Ha  baj  van  közöttünk,  azt  nem  csi- 
nálta sem  a  férjem,  sem  ő,  hanem  csinálták  az 
árulkodó  rósz  emberek,  a  kik  örvendenek,  ha  há- 
borúságot csinálhatnak.  Ugy,  úgy,  édes,  galambom, 
csak  így  mondja  ám  el,  mind  ezekkel  a  szavakkal. 

—  Ne  beszélj !  —  mondogatá  jókedvvel  s  nagy 
lelki  diadallal  a  vén  Bokrosné,  a  mint  a  papleány- 
nak szives  üzenetét  hirül  vette.  —  Persze,  persze, 
tudja,  hogy  ki  vagyok,  hogy  engem  nem  a  szemét- 
ből kaptak  ki,  hogy  az  én  apámat  Bese  Lászlónak 
hívták,  hogy  az  én  nagybátyám  vármegye  esküdtje 
volt.  Jó,  jó,  csak  jöjjenek,  hiszen  én,  ha  alázato- 
san jő,  hát  még  a  koldust  sem  verem  ki  udvarom- 
ból. Meglátom,  hogy  becsülnek  meg,  hogy  kérnek 

meg,  hogy  tudnak  kedvemben  járni,  hiszen  ha 
nincs  mit  egyenek,  az  én  kamarám  nem  üres  még 
(már  az  volt),  hát  szóljanak.  Ha  egy  tehén  vagy 
borjú  . .  .  no,  no  csak  . . . 

S  a  vén  asszony  kevély,  dac^os  szivét  szokatlan 
édes  érzés  járta  áf.  Hajlandó  lett  volna  nagy, 
nagy  ajándékokat  adni,  s  ezeket  az  eszem-iszom 
ingyenélő  németeket  kiverni  az  udvarából. 

A  menyecske  rég  hazament  már,  s  Bokros  Mi- 
hályné  még  mind  Andrásékkal  küzködött.  Leszidta 
őket,  majd  kibékült  velük ;  Klárit  tanogatta,  ok- 
tatta; Andrást  kezdte  többre  tartani,  mint  eddig. 
Rég  idő  óta  most  volt  egy  szép,  csendes  éjsza- 
kája. Az  is  jól  esett  szívének,  hogy  férjével,  azzal 
a  boldogtalan  vén  emberrel  megint  összekerül. 
Nem  laknak  külön,  világ  csúfjára,  élhetnek  együtt, 
a  mint  eddig  éltek. 

Szinte  nem  bánta,  ha  átesett  volna  már  szidá- 
son, perlésen,  békességen.  Alig  birta  várni,  hogy 
teljenek  a  napok  egymásután,  s  történjék  meg 
mielőbb  az  egyezség. 

Sütött- főzött,  Andrásnak  legkedvesebb  ételei  ke- 
rültek elő.  «Ha  jőnek,  —  mondja  rá  magában,  — 
lássák,  hogy  nem  vagyok  szívtelen,  olyan,  a  mi- 
lyennek elhíreszteltek.*  Bár  mindent  titkon  tett,  a 
nagy  sürgés-forgás  mégis  feltűnt  az  adószedők 
előtt.  A  sánta  szabóné  tudott  szolgálni  ezeknek  is, 
így  a  nagysás  asszonyok  hamar  rájöttek  a  sürgés- 
forgás  nyitjára.  Tettek  róla,  hogy  minden  úgy  tör- 
ténjék, a  mint  kell. 

Épen  javában  pattogott    a    tűz    a    hátulsó  kony- 

hán,  készültek  a  drága  magyar  ételek,  midőn  egy 
temetősori  asszony  nagy  alázatosan  beköszönt  az 
öreg  Bokrosné  ténsasszonyhoz. 

—  Itt  ugyan  készülnek  ám,  ténsasszonyom !  — 
szólt  a  fogadott  hirhordónő  egy  kis  kerülő  beszéd 
után.  —  Bizonyosan  nagy  uri  vendégek  jönnek, 
a  Sándor  ténsur  barátai. 

—  Ki  tudja,  hátha  épen  azok  ?  —  válaszolt  a 
nagyasszony  dölyfös  rátartással,  de  egyszersmind 
jókedvvel. 

—  A  főbiró  ur  jön  nyilván,  meg  az  új  mérnök 
urak. 

—  Ha  azok  jönnek,  Dombinc  asszonyom,  hát 
itt  lesznek,  de  tudok  én  várni   másokat  is. 

—  Meghiszem !  Egy  ilyen  uri  asszonyságnak 
könnyű  vendégeket  várni.  Hej,  szegény  Bokros 
András,  tudom,  a  te  fogad  is  akkor  kopik  azokba 
a  drága  ételekbe,  mikor  az  enyém. 

—  Kiről  beszél  itt  kend?  —  áll  kemény,  feddő 
tekintettel  Bokrosné  az  asszony  elé.  —  Tudja-e 
kend,  hogy  Bokros  András  az  én  fiam,  a  kihez  az 
ilyenféle  asszonyok  nyelvének  semmi  köze.  Ha  van 
Dombiné  asszonyomnak  valami  dolga,  csak  adja 
elő  Íziben,  aztán  odább  egymásután  I 

—  De  roszkor  jöttem,  ténsasszonyom !  De  úgy 
van  az :  szólj  igazat,  betörik  a  fejed.  Bizony  pe- 
dig ha  tudná,  hogy  Andrásék  milyen  szívvel  van- 
nak ténsasszonyom  iránt,  nem  támadott  volna  meg 
értük  olyan  keményen. 

A  kivan csiság  hamar  más  irányt  adott  a  kevély, 
indulatos  Bokros  Mihályné   szivének.  Egy  darabig 

úgy  tett,  mintha  mitscm  hallott  volna,  csak  járt- 
kclt  hol  le,  hol  fel,  húzogatta  selyemruháját,  igaz- 
gatta finom  fodros  fekete  főkötőjét :  ránczolta  hom- 
lokát, vonogatta  v»íkony,  színtelen  ajkait.  Egyben 
fiára  gondolt,  s  annak  kisebbítő,  becsmérlő  sza- 
vaira. Előre  indulatba  jött,  s  szeretett  volna  min- 
den fazekat,  serpenyőt  az  udvarra  hajigálni. 

—  Hát  milyen  szívvel  vannak?  —  tört  ki  végre 
az  indulatos  vén  asszony. 

A  hirhordónő  úgy  tett,  mintha  nem  akarna 
szólni,  vonogatta  magát  s  távozni  készült. 

—  No,  szóljon  kend,  —  rivalt  reá  Bokrosné,  — 
ne  féltse  a  tarisznyáját.  Mi  kel!?  zsír?  fogja; 
liszt?  tartsa. 

S  a  kevély  vén  asszony  reszketett  mérgében. 

—  Hát  megmondom  a  dolgot,  ténsasszonyom, 
úgy,   a  hogy  van. 

—  Nekem  ne  is  hazudjék  kend. 

—  Nem  hazudok,  ha  hazudok,  álljon  meg  a 
nyelvem!  András  azt  mondta  feleségestől:  mondja 
meg  kend.  Dombiné,  anyámnak,  hogy  ne  féljen, 
mert  ebben  az  életben  a  mi  lábunk  nem  lépi  át 
az  ő  küszöbét. 

—  Ugyan  ugy-e?  Üm,  üm,  —  dadogá  a  vén 
kevély  asszony,  —  ajh,  ajh,  te  mondtad  azt,  And- 
rás te . .  . 

Többet  nem  tudott  szólni :  lerogyott,  s  a  könyek 
patak  módjára  csorgotiak  végig  arczán. 

Tekintetes  Vörös  Gábor  ur,  kit  most  már  csak- 
ugyan mindenki  így  czimezett  akár  gúnyból,  akár 
illedelemből,  nem  volt  rest  ember,  de  bőkezű  sem 
ok  nélkül.  Többször  átment  Szegvárra  megnézni  a 
csikókat  s  beköszöntgetni  a  főnök  úr  szobájába,  s 
ment  mindaddig,  míg  a  jólelkű  főnök  D  . . .  váro- 
sában egy  nyolcz-gyermekes  apát  ki  nem  taszított 
hivatalából,  s  az  így  megürült  szobákba  be  nem 
ültette  Widlicsek  Yenczel  úrékat. 

Oh !  e  szép  hirre  mekkora  öröm  fogta  el  az 
öreg  Bokrosné  ténsasszony  szivét. 

—  El,  fiam,  elmegyünk  ebből  a  sárfészekből  I  — 
mondogatá  a  vén  asszony  fölemelt  kézzel  és  dia- 
dalmas arczczal.  —  Meghaltam  volna,  ha  csak  egy 
hétig  is  itt  kellett  volna  laknom  azokkal  az  isten- 
telenekkel (az  Andrásékkal)  egy  helységben!  Meg- 
álljatok, mert  eljöttök  ti  énhozzám  még  csuszva- 
mászva  is,  de  csak  jöjjetek,  akkor  tudjátok  meg 
csak,  hogy  ki  vagyok  1 

Hirtelen  ment  minden,  mint  a  hogy  jó  dolog 
szokott. 

Tolnai  :  Az    urak.  1 9 

Vörös    Gábor    ur    maga    volt    a    megtestesült    jó 
szív ;  pénzzel,  tanácscsal  segítette  Sándort. 

—  Légy  haszonbérlő,  minek  volna  neked  hiva- 
tal, mikor  a  magad  ura  lehetsz ;  ezeket  az  jttlevő 
földjeiteket  eladjátok,  megveszszük  jó  pénzen,  én 
is,  mások  is,  te  pedig  vásárolsz  vagy  árendálsz 
rajtuk  egész  uri  birtokot.  Baranyában  olcsó  a  föld, 
ott  majd  hogy  ingyen  adják.  Legyen  eszed,  édes 
öcsém,  adj-végy,  a  hogy  jön;  ha  akarsz,  olyan  ur 
lehelsz,  hogy  négylovas  hintón  látogathatsz  be 
Mihályiba.  Hozzám  szálljatok  mindig  (ide  tegyé- 
tek csak  a  lábaitokat !),  jó  barátok  maradunk.  Hi- 
szen, ha  a  leányomnak  más  volt  a  kívánsága,  ha  az 
eb  lelke  fölebb  kacsintgatott,  ugy-e,  mi  ?  Sándor 
öcsém,  azért  nem  haragszunk.  Még  jobb  így,  te 
is  ur  lettél  az  uri  famíliával,  leányomra  is  más 
szerencse  vár.  Aztán  anyádat  megbecsüld,  ha  az  a 
paraszt  (értette  Andrást)  kiszakadt  a  famíliátok- 
ból, ha  nem  köszönte  meg,  hogy  anyád  im  annak 
is  asztalfőre  akarta  húzni  a  fejét,  most  dughatja  a 
bolond  a  pad  alá.  Én  mindig  jó  emberetek  vol- 
tam, ezután  tudjátok  csak  meg  még  Jobban.  Nem, 
engem  ne  mondjon  senki  soha  fösvénynek,  még 
azt  is  utáltam,  a  ki  fösvény  ;  majd  megtudod,  mit 
tettem  a  méltóságos  főnök  urnái  a  kedvetekért,  de 
jól  van  no,  nem  szólok,  maradjon  annyiban,  nos, 
tehát  ha  pénz  kell,  öcsém,  —  mert  úgy  is  hogy 
ne  kellene?  s  nagyol  kaczagott  a  ravasz  ember, — 
adok  én,  a  mennyi  kell,  A  pénz  ne  tartóztasson 
vissza  utadból.  Hallom,  ti  kaptok  valami  jó  hiva- 
talt, addig  pedig  szeretnél    apósod    mellett    valami 

alkalmas  földeket  árendálni.  Helyesen,  nagyon  böl- 
csen van,  öcsém  I  Látom,  a  szeg  fejére  ütöttem. 

Így,  így  ment  a  beszélgetés  dicsérve,  dicsekedve 
tovább-tovább,  hogy  még  a  vén  Bokrosné  is  tisz- 
telettel kezdett  nézni  a  jószívű  Vörös  Gáborra, 

"Widlicsekék  igen  meg  voltak  elégedve  és  lépetve 
a  váratlanul  jött  szép  emelkedés  által.  Megindul- 
tak vásárolni  jobbra-balra,  hitelre,  kontóra,  meg 
adómra  mindenfelé  Készült  a  sok  mindenféle  szük- 
séges, nélkülözhetetlen  ruha,  bútor  gyorsan,  roha- 
mosan. Az  utazás  napja  meg  volt  határozva,  azon 
innen  nem  lehetett  maradni.  Az  ifjú  nagysás  asz- 
szony  többször  tartott  bizalmas  összejöveteleket 
Weidinger  úrral,  sőt  a  főbiró  úrral  is,  de  nem  mu- 
tatott semmi  kedvetlenséget  az  elutazás  miatt. 
Gondolta:  nagy  a  világ,  s  jó  emberek  mindenütt 
vannak,  vagy  a  jó  isten  tudja,  mit  gondolt,  ki  látna 
egy  szép,  fiatal,  mulatni  vágyó  asszonyka  szívébe? 
Sok  minden  szebbnél-szebb  érzés,  kivánság,  re- 
ménység megfordul  oit. 

Elég  az,  az  öreg  Bokrosné  ténsasszony  kezdett 
igazán  arany  napokat  élni.  Örömest  adta  el  föld- 
jét, házát,  javait,  mint  ősi  örökségét,  melybe  sen- 
kinek semmi  szólója 

Ai\drás  nem  is  hagyta,  hogy  valaki  ez  intézke- 
désekbe beleszóljon,  azt  mondhatnám  inkább :  az 
András  felesége  nem  engedte.  Az  adás-vevés 
könnyen  ment  tehát 

Egy  alkonyaton  belépett  András  anyja  szobá- 
jába. A  vén  Bokrosné  megrezzent,  megállott  egy 
perc'zre,  majd  összeszedve  magát,  kevélyen  feltolta 

pápaszemét,  s  nézett  és  várta  a  szót.  ó  maga  nem 
tudott  szólani,  most  az  egyszer  mintha  lekötötte 
volna  valaki  a  nyelvét. 

—  Édes  anyám,  —  szólalt  meg  András  halkan, 
szelíden,  úgy  hallom,  elmennek  innen  lakni. 

—  El  1  —  hörgött  a  vén  asszony,  erőt  gyűjtö- 
getve szemei  villongása  által 

—  Nem  azért  jöttem,  hogy  lebeszéljem  szándé- 
káról, mert  én  rám  úgy  se  hallgatott  soha,  azért 
se,  hogy  kibéküljünk,  mert  tudom,  mit  üzent  hoz- 
zánk . . . 

—  Ugy,  még  a  koporsómban  sem  bocsátok 
meg!  —  tördelé  rekedten   a  vén  asszony. 

—  Én  tisztelem,  szeretem  édes  anyámat,  én 
nem  haragszom,  nem  is  kérek  semmit;  tudom, 
hogy  minden  édes  anyámé,  elélheti,  vagy  hagyja 
arra,  a  kire  akarja,  csak  annyit  mondok,  azt  is 
azért,  mert  a  feleségem  sírva  kért,  hogy  mondjam 
meg,  hogy  ha  édes  anyám  valamikor  megunná  az 
idegen  földet,  hát  . .  .  akkor  . . . 

—  Inkább  a  kutyához,  mint  hozzátok,  mint  ahhoz 
a  .  .  .  —  tört  ki  az  anya  —  Most  pedig  eltakarodjál 
előlem!  Ha  nem  kellettem  eddig,  ne  keljek  ezután  se. 

—  Énnekem,  anyám,  minekünk  nem  kellett? 

—  Egy  szót  sem  akarok ! 

—  Hiszen  ki  üzente,  hogy  be  ne   tegyük   a    Iá 
búnkat  a  küszöbén  ? 

—  Kihez  fordultál,  mikor  megházasodtál?  kit 
csúfoltál  meg  vele  ? 

—  Az  én  feleségemmel,  anyám? —  kérdé  And- 
rás, közelebb  lépvén  anyjához. 

—  Azzal  a  rongygyal  I 

—  No,  ha  édes  anyámnak  rongy,  nekem  nem 
rongy.  Istennek  ajánlom  I  —  s  kilépett  a  fiú  a 
szobából.  Odakünn  a  konyhában  megfogta  egy 
zokogó  fiatal  asszony  kezét,  a  felesége  kezét,  s 
mentek  vissza  a  temetősori  zsellérházba. 

—  Ugy-e,  galambom,  mégis  csak  jó  volna  egy 
bolond  édes  anya?  —  hangzott  a  nagyasszony 
örömtelt  beszéde.  —  Elhiszem ! 

S  kaczagott. 

—  Felejtsek  el  mindent,  így  volt,  úgy  volt,  ez 
volt  a  hibás,  én  nem,  én  sem.  Nem,  lelkem,  nem 
tesztek  engem  bolonddá  1  Még  azt  a  boldogtalan 
vén  embert  is  elcsalták  tőlem;  azt  hitték,  az  majd 
mind  hozzájuk  viszi  a  Bokros-just. 

Újra  nevetett,  de  mintha  a  nevetés  mégis  nem 
adott  volna  szívének  kellő  örömet.  Járt  fel  s  alá, 
teljes  mértékben  élvezni  akarta  a  diadalt,  melyet 
felfogása  szerint  azokon  a  meghunyászkodott  kol- 
dusokon nyert,  s  tervezgette  a  jövendőt.  Bár  az 
utóbbi  időkben  kezdett  egy  kissé  terhére  válni  a 
sok  eszem-iszom  dölyfös  német  hivatalnok,  s 
úgy  —  a  nélkül,  hogy  talán  magának  is  be  merte 
volna  vallani  —  vágyott  az  egyszerűbb  életmód 
után !  most  egészen  nekiadta  magát  a  fényes  plá- 
numoknak,  a  nagyszerű  megtiszteltetéseknek,  me- 
lyek őt  Sándor  fia,  a  gazdag  haszonbérlő  mellett 
bizonyosan  érendik.  Ugy  czímezteti  magát,  a  hogy 
menyét,  az  ifjú  nagyságos  asszonyt  titulálják,  s  a 
hogy  Sándorkát  is  titulálni  fogják  okvetlenül.  Miért 
ne?    menjen    az    egész    egy    végből.    Ha    nagysás. 

hát  akkor  legyen  nagysás  mind  ;  ha  urak,  hát  ak- 
kor legyenek  igazi  urak.  Mire  való  az  a  himezés- 
hámozás?  Hát  vagy  nem  tudna  ő  olyan  uri  asz- 
szonyság  lenni,  mint  az  a  sok  éhes  német  cseh 
dáma,  a  kiknek  alig  van  betevő  falatjuk?  Ki  ő, 
mi  ő?  nem  Bese-vér?  nem  a  Bese  László  nem- 
zetisége ?  De  az  bizony  ! 

E  tudat  bátorságot  adott  kevély  szivének,  s  sze- 
rette volna  beparancsolni  Sándor  fiát  és  nagysás 
menyét,  hogy  előttük  még  egyszer  és  századik- 
szor  elmondja,  kicsoda  légyen  Bokros  Mihályné. 
De  Sándor  a  sörkorcsmában  ült  német  irnok  ba- 
rátaival a  Lakiné  kisasszonyainál,  menye  pedig 
szülőivel  mulatott  valami  nemet  uri  vacsorán.  Ma- 
gában folytatta  azért  a  disputát  s  mindegyre  bát- 
rabban, erősebben.  Tökéletesen  meg  volt  győződve 
arról,  hogy  a  főbűnös  András,  vagy  talán  még 
inkább  az  a  rongy,  koldus  felesége ;  ezek  csinál- 
ták a  bajt,  a  háborúságot.  Ha  csinálták,  most  így 
vegyék  hasznát,  ő  tudni  sem  akar  róluk  többet, 
őt  erősen,  halálosan  megsértetlek,  s  egy  ilyen 
nagy  sértést  egy  becsületes  anyán,  nem  lehet, 
hogy  megbocsásson. 

Addig  küzdött,  addig  tusakodott,  míg  végre 
egészen  tisztára  mosta  lelkét;  igen,  az  ő  lelkét 
semmi  vád,  semmi  gyanúsítás  is  nem  érhette.  Mit 
akart  a  szorgalmas  mentegetődzés  által  elérni  ? 
nagyrészt  azt,  hogy  a  jószág,  földek,  ház  az  övé, 
s  egy  hálátlan  gyermeknek  abból  egy  anya  sem 
köteles  adni  csak  egy  falatot  is. 

Jól  fölvévén  a  dolgot,  most  már  a  legjobb  aka- 

rat  mellett  se  tudott  volna  Andráséknak  adni  sem- 
mit. A  házra  Gáspár  zsidó  tette  a  kezét,  a  földeket  az 
adószedőék  ruházkodtak,  ették-itták  fel,  az  a  kis 
pénz,  a  mit  még  a  kezei  közé  bír  szorítani,  va- 
lósággal árendára  kell.  Ezeket  különben  nem  is 
látta  ily  tisztán ;  de  érezte,  hogy  a  pénzzel  mód- 
jával kell  bánni.  Pocskolta,  szidta  tehát  Andrásé- 
kat  Sándor  előtt,  menye  előtt,  az  adószedőék  előtt 
s  az  egész  világ  előtt,  úgy  hogy  a  ki  e  keserű  ki- 
töréseket, szidalmazásokat  hallotta,  el  kell  hogy 
^^Syí^>  n^ikép  András  nagy  bűnt  követett  cl  két- 
ségen kívül. 

Míg  ezeket  az  öreg  Bokrosné  ténsasszony,  a 
hol  csak  módjában  volt,  hirdette,  elérkezett  a 
várva-várt  költözködési,  indulási  idő.  A  főadósze- 
dőék,  kik  most  még  jobb  hivatalba  léptek,  nagy 
pompával  ültek  a  vén  parasztasszony  által  (mert 
ők  maguk  közt  csak  úgy  nevezték  Bokrosnét)  vett 
hintóba.  Sándor  hátul  maradt  egy  paraszt  szeké- 
ren a  két  öreg  némettel,  a  nagypapával  és  nagy- 
mamával, Bokros  Mihályné  pedig  egyedül  ült 
nagy  fekete  drága  főkötőben,  selyemruhában  egy 
másik  paraszt  szekéren ;  kissé  fájt  érzékeny  szí- 
vének, hogy  nem  ő  ülhet  a  hintóba,  de  most  már 
úgy  találta,  hogy  nem  árt  ha  az  anyatársnak  egy 
kissé  kedvére  tesz  valamit.  Azonban  az  úton  mé- 
gis igen  sóvárgott,  hogy  Mező-Mihályiból  hintón 
mehetett  volna  ki,  mint  igazi  uri  asszonyság. 
Egyébiránt  gondolta  :  meglesz  ez  is,  eljő  az  idő 
mindenre. 

El,  el  fog  jönni  1 


úgy  akarta,  hogy  ne  búcsúzzék  cl  senkitől  isj 
de  kitől  is  búcsúzott  volna  el  ?  attól  a  sok  irigy 
paraszt  atyjafiától,  a  kik  még  Sándorkájának  se 
hagytak  békét  soha?  Nem,  azért  is  megmutatja, 
hogy  megveti  őket.  Úgy  megy  ki  Mihályiból,  mint 
akár  egy  idegen,  úgy  is  nincs  ő  neki  itt  már  sen- 
kije (hozzátehette  volna :  és  semmije  sincs !)  Még 
meghalni    se    szeretne    itt,    nem  hogy  élni  tovább. 

E  kemény  gondolatok  közé  erőnek  erejével  oda- 
furta  magát  a  szegény  öreg  Bokros  Mihály  törő- 
dött, sovány  ősz  alakja.  Nem  szólt,  de  nézett  a 
feleségére,  nézett  hosszan,  merően,  úgy,  mint  azok 
szoktak,  a  kik  szinte  biztosak  benne,  hogy  többé 
nem  fogják  egymást  látni  soha.  Bokros  Mihályné 
(a  mint  döazögött  vele  a  fogadott  paraszt  szekér) 
szembe  nézett  e  megsértett,  eltaszított  öreg  em- 
berrel, lesütötte  szemeit,  majd  elkapta  drága  sc- 
lyemfőkötős  fejét  —  és  sírt,  zokogott  öntudatla- 
nul, mert  valami  odabent  mélyen  a  kérges,  de  nem 
rósz  szív  fenekén  crőnek-erejével  azt  akarta,  hogy 
sírjon. 

így  vonult  ki  szülötte  földjéről  —  apáinak,  ro- 
konainak, testvéreinek,  szép  ifjú  esztendeinek  he- 
lyéről —  az  egykori  gazdag  t nemzetes*  asszony, 
szinte  azt  lehet  mondani :  szegényen,  de  nagy  ke- 
vélységgel, gyűlölettel,  fájdalommal,  s  a  kurta 
«tens»  czím  helyett  fölveendő  fényes  «nagysás» 
czímmel.  Igen,  igen,  nagy  megvetéssel  tekintett  a 
kis  zsuppos,  nádas  házacskákra,  melyekben  mind 
gonosz,  irigy  lelkek  laknak,  neki  halálos  ellensé- 
gei, s  meg  volt    győződve,    hogy    a    jó  istentől  az 

rá  nézve  különös  ujjmutatás,  egész  áldás,  hogy 
ebből  a  kigyófészekből,  a  közül  a  sok  műveletlen 
paraszt  közül   elköltözzék 

A  hintó  elől  az  urakkal  jó  előre  robogott,  Bok- 
rosné  rákiáltott  tehát  a  kocsisra,  hogy:  « Hajts, 
mit  döczögsz,  nem  paraszt  ül  a  szekereden  ;  menj 
úgy  sietve,  mint  uri  emberrel  szokás.* 

A  kocsis  odavágott  a  lovak  közé,  s  két  derék 
uri  család,  de  sőt  három  kitakarodott  Mező-Mi- 
hályiból. 


XIU. 


A  szegény  Bokros  Andrásék  maguk  maradtak  a 
temetősori  kis  zsellérházban ;  év  év  után  suhant  el 
fejük  fölött,  mint  annyi  mások  feje  fölött  is,  ho- 
zott alkalmatos  és  alkalmatlan  időket.  Igaz,  hogy 
Bokros  Mihályné,  a  most  már  csakugyan  «nsgy- 
sás»  asszony  szerette  volna,  ha  e  rongyos  pár 
mindenestül  elpusztul :  azonban  az  isten  némely 
dolgokat  máskép  akart,  mint  a  hogy  okos  embe- 
rek azt  kiszámitották  és  httték. 

A  rósz  okos  emberek  így  gondolkoztak: 

Bokros  András  azzal  a  tudatlan  papleány  fele- 
ségével utoljára  is  megunja  a  nyomorúságot,  s 
vagy  elemészti  magát  bújában,  szégyenletében, 
vagy  megszökik  a  helységből.  Élete  sora  így  fog 
végződni. 

A  jó  érzésű  okos  emberek  pedig  így  fogták  fel 
a  körülményeket : 

András  belátja,  hogy  bolondot  csinált;  felesé- 
gének megparancsolja,  hogy  ne  alkalmatlankodjék 
a  belső  emberek  templomi  székében,  menjen  hátra 
a  földmivesnék  padjába;  öltözködjék  rangjához  illő 

módon,  ő  se  különb,  mint  más  földmivcs-asszony, 
s  keressen  magához  való  barátnőket.  Így  lesz  be- 
lőlük ember. 

Hanem  nem  megy  úgy  minden,  a  mint  kellene. 

Elhagyni  a  régi  szokásokat,  újakat  venni  fel 
akarva,  nem  akarva;  alkalmazkodni  olyan  embe- 
rekhez, még  pedig  nyájas,  lekötelező  bánásmód- 
dal, a  kik  gyűlölnek,  ki  nem  állhatnak  bennünket ; 
kedvében  járni  még  a  legutolsó  dologtalannak  is,  és 
e  mellett  örvendeni,  hogy  gúny  és  nevetség  tárgyul 
szolgálhatunk  sok  kicsinyeknek  és  nagyoknak,  lehet, 
hogy    magasztos    feladat,  de  nehéz,  fölötte  nehéz. 

András  felesége  nem  tud  lemondani  arról,  hogy 
a  templomban,  hova  minden  vasárnap  eljár,  mint 
otthon  szokott,  az  uri  asszonyok  padjába  ne  ül- 
jön ;  oda  ül,  azt  hiszi,  nem  vét  vele  senkinek,  ho- 
lott dehogy  nem  vét.  András  felesége.  Bíró  Lász- 
lóék  s  egyéb  jó  emberek  boszuságára  még  mindig 
belső  ember  felesége  módjára  öltözködik.  A  papleány 
nem  akarja  belátni,  hogy  ez  is  hiba,  és  pedig 
sarkalatos.  Mint  a  többi  asszonyok,  nem  hord 
ételt  kosarakban  fején  a  férjének  s  a  munkásoknak 
a  mezőre,  hanem  elég  préda  cselédet  fogadni  s 
attól  küldeni  el,  maga  meg  azalatt  otthon  ül,  varr 
szép  ruhákat  pénzért,  s  kiknek?  a  zsidóknak,  meg 
mindenkinek. 

Más  asszonyok  vásárokra  járnak  férjükkel,  s 
úgy  segítenek  tisztességes  módon  valamit  szerezni ; 
ő  nem  így  tesz,  hanem  mint  valamely  szegény 
jött-ment  özvegy  asszony,  iskolát  nyit,  varrni  ta- 
nít, kötni,  horgolni,  sőt  irni,  olvasni  is. 

—  Te  András,  a  ki  ilyenje,  olyanja  van,  — 
biztatja  egyszer-másszor  egy-egy  jóakaró  ember 
Bokros  Andrást,  —  hát  hogy  nézheted  azt  cl, 
hogy  a  te  házad  zsidóleányok,  jött -ment  németek 
iskolája  legyen?  Még  majd  azt  mondják,  de  talán 
már  mondják  is,  hogy  te  meg  zsidókántor  vagy. 

A  jóakaró  figyelmeztető,  hogy  mégis  szelídítsen 
a  dolgon,  nagyot  nevet,  de  András  csak  vállat  von 
és  —  hallgat. 

így  éltek  Bokros  Andrásék,  s  mivel  látták, 
hogy  ilyen  életmód  mellett  sehol  sem  fogadják 
őket  szívesen,  sőt  akárhányszor  elkerülik  őket, 
egész  magukba  zárt  életet  folytattak.  Nem  mentek 
sejikihez,  s  mikor  az  öreg  Ágnes  néni,  a  papleány- 
feleség nagynénje  meghalt,  nem  is  lett  volna  hova, 

A  rektorék  haragot  tartottak,  Biró  Lászlóék  hi- 
degen tartották  magukat  irányukban,  a  többi  is- 
merősök is  ilyenformán  tettek.  Miért? 

Azt  mondták :  nem  András  miatt,  az  jó  ember, 
ha  bolond  is  egy  kissé,  hanem  a  miatt  a  hóbortos 
felesége  miatt. 

András  két  lovat  vett,  s  azalatt,  míg  felesége 
varrni  tanított,  ő  meg  mint  valamely  szolga- legény, 
ő,  egy  nagysás  asszony  fia,  fuvarba  járt. 

Természetes,  hogy  egy  szegény  fuvaros  ember- 
rel  a  módos,  előkelő  gazda-emberek  nem  barát- 
kozhatnak, a  mint  hogy  nem  is  barátkoztak. 

András  úgy  tett,  mint  valamely  zsidó;  gabonát 
vett,  egy  kis  bort  vásárolt,  sőt  a  gubacsot  is  szedte. 

Senki  se  kereste,  és  nem  is  csodálkozott  rajta, 
mikor    Bokros     András    megvette    a    zsellérházat. 

Egy  kis  viskót  ki  irigyelne  az  embertől  ?  Majd 
egyszer  csak  betolakodott  az  öreg-utczába,  s  ott 
megvett  egy  puszta  üres  telket ;  igaz,  hogy  a  te- 
lek nagy  volt,  széles  és  hosszú,  hogy  kirúgott 
egész  a  kertek  aljáig.  A  mit  Mihályiban  nem  tett 
még  egyetlen  földmives  ember  is  soha,  6  azt  tette : 
a  tágas  udvaron  nagy  jégvermeket  ásatott  s  nyáron 
át,  mint  valamely  finom  gyümölcsöt,  árulta  a  jeget. 

—  Hogy  lesülyedt  ez  a  szegény  Andrási  — 
szólott  egy  ízben  Biró  László  bácsi  feleségéhez, 
midőn  épen  a  Bokros  András  jégvermei  előtt  men- 
tek volna  el.  —  Meglásd,  anyjuk,  ez  a  boldogta- 
lan ember  még  belebolondul. 

—  Bele  ám,  de  mi  miatt?  —  válaszolt  félváll- 
ról a  feleség. 

László  bácsi  érezte,  hogy  ki  miatt,  de  átallotta 
mondani. 

—  Ugy  jár  ám  minden  meggondolatlan,  —  foly- 
tatá  jogos  bölcseséggel  az  asszony,  — -  a  ki  nem 
magához  való  asszonyt  vesz. 

—  Ugy !  —  mormogá  a  férj. 

—  De  nem  most  kellene  ám  ezt  mondani,  ha- 
nem akkor  szólt  volna  így,  mikor  összetrafikálta 
őket. 

—  Én  ?  —  kiáltott  László  bácsi  visszataszító 
tekintettel.  —  Én  csak  nem ! 

—  Hát  talán  én  komendáltam  neki  azt  a  zsidó- 
asszonyt, én  járdogáltam  áí  Iszlóra  búzát  vinni, 
én  jártam  át  násznagyoskodni,  én  vesztegettem, 
dédelgettem  őket,  cn  vetettem  meg  szegény  András 
nyomorúságának    fundamentumát,  én  úgy-e?    Mert 

azt  is  én  tettem,  hogy  az  ifiasszony  az  úri  asszony- 
ságok padjába  járogasson,  hogy  keztyűt  húzogas- 
son világ  csúfjára!  Tán  azt  is  én  mondtam  neki, 
hogy  nyisson  ruhaboltot,  én,  a  ki  jó  ideje  be  se 
lépek  az  udvarába. 

László  bácsi  nem  törhetett  ki  ily  igazságtalan 
vádakra  illő  módon,  mert  jöttek-mentek  az  embe- 
rek, de  a  mint  egy  kanyarulatnál  befordultak  a 
Füge  kertje  mellett,  megállott,  megállította  hitves- 
társát  is  és  szólt,  a  mint  kellett : 

—  Te  asszony,  hát  kit  vádolsz  te  megrontással  ? 
hát  nem  én  mondtam  számos  alkalmakkor,  hogy: 
•  András  Y!g)'ázz,  nem  jó  lesz,  az,  a  ki  után  járo- 
gatsz,  nem  hozzád  való ;  majd  utoljára  is  megégsz 
vele  csúfosan.*   Hát  nem  így  beszéltem-e? 

—  Nem   bizony  !  —  felelt  daczosan  az  asszony, 

—  No,  ejnye,  —  csóválgatá  László  bácsi  deres 
fejét,  —  látom,  te  veled  nem  beszélhetek,  hanem 
a  kit  megbizonyit  az  egész  világ,  most  már  azt 
mondom,  te  hibásabb  vagy,  mint  én. 

—  Én?  kérdé  fölemelt  ujjal  a  feleség,  — 
én?  Hallotta  ezt  Mező-Mihályi?  Lehet,  hogy  hal- 
lotta, lehet,  nem  hallotta,  de  Biró  Lászlóné  ott- 
hagyta az  urát  az  utczasarkon  és  ment  hazafelé 
íietvc,  szaladva,  mint  a  ki  szíve  fenekéig  meg  van 
sértve. 

László  bácsi  ballagott  csöndesen,  de  háborgó 
lélekkel,  s  önmagában  okoskodva  elmondta  a  többit, 
hogy  soha  többé  senkit  nem  házasít,  senkinek  a 
lakodalmára  el  nem  megy,  hogy  Andrásékkal  sem 
akar  többet  találkozni  soha.  Legyen  kocsis  ország- 

világ  szégyenére,  a  felesége  meg  varró  asszony 
Mihályi  csúfjára,  nem  bánja,  de  ő  nem  fog  róluk 
tudni  többet  semmit. 

—  Jó,  hogy  eltemettük  —  mondogatá  némi  vigasz- 
talással —  a  szegény  Bokros  Mihályt,  az  legalább 
most    nem    látja    ezt  a  furcsa,  eszeveszett  világot! 

Bokros  András  pedig,  ki  mind  e  háborgatások- 
ról, botránykozásokról  nem  tudott  semmit,  haladt 
a  maga  útján,  kitért  mindenkinek,  mint  a  hogy  az 
alázatos  ember  szokott,  s  hagyta,  hogy  Ítélő  bírák 
hallassák  fölötte  kemény  szavukat. 

Egy  forró  nyári  délután  történt,  mikorra  már  a 
jégdarabokból  téglarakások  lettek,  gerendák,  léczek, 
ajtók  és  nagy  világos  ablakok,  s  az  erős  vastáblás 
épületből  adóhivatali  helyiség,  hogy  András  az 
egykor  rozzant,  puszta,  most  díszesen  felépített 
telek  udvarán  valamit  igazított.  Többször  oda  tekin- 
tett az  átelleni  korcsma  leveles  színére,  nem  azért, 
mintha  megkívánta  volna  a  friss  italt,  hanem  mert 
a  borozó  asztal  mellett  épen  olyan  szabású  barna 
koazkás  kabátot  és  félmagas  tetejű  kalapot  látott, 
a  milyenben  egykor  Bokros  Sándor  járt  házassága 
első  esztendejében.  András  nem  szólt  egyet  is, 
hogy  ki  lehet  az  az  ember  ott  túl,  de  szíve  kese- 
rűen elfogódott,  arcza  hol  elpirult,  hol  elsápadt. 

Abbanhagyta  a  munkát,  s  valami  ürügy  alatt  ki- 
ment a  kapu  elé.  Az  idegen  ember  háttal  ült  a 
kapunak,  s  így  nem  lehetett  arczát  látni.  Jó  félóra 
telhetett  így  el,  mikor  András  végre  is  megindult 
s  nagy  lelki  tusakodások  után  belépett  a  korcsma 
udvarába. 

A  koczkás  kabátos,  félmagas  tetejű  kalapos  em- 
ber most  felé  fordult. 

Azután  elnevette  magát,  valamint  a  kabátos  em- 
ber is. 

Közelebb  léptek  egymáshoz,  s  vidáman  köszönt- 
gettek. 

—  Maga  az.  Halász  bátyám?  —  szólalt  meg 
András  mosolyogva,  de  mégis  némi  félelemmel 
nézegetvén  az  eleven,  mozgékony  sovány  ember- 
két. —  Hát  hogy  került  ide,  s  éppen  ebben  a 
ruhában? 

—  Mindjárt  elmondom,  András  öcsém,  csak  ülj 
ide  mellénk,  ez  a  két  tisztes  úr  itt  —  mutatott 
Halász  bácsi  két  rongyos,  gyolcsos  tótforma  em- 
berre —  szintén  D .  . .  vidékéről  valók,  valami 
pusztát  akarnak  kiárendálni,  a  Borotás  gróf  pusz- 
táját. Sándor  is  velük  tart,  ha  pénzmagra  tudnánk 
szert  tenni,  ő  lesz  a  fő-főimposztor  í  —  s  a  sovány 
emberke  hangosan  nevetett,  mely  nevetésben  nyíl- 
tan ki  volt  fejezve,  hogy  az  árendálásban  van  va- 
lami  furfang. 

Bokros  András  oda  ült  a  leendő  árendások 
mellé,  s  izgatottan  várt  minden  szót. 

—  Hogy  vannak,  hogy  vannak,  kedves  András 
öcsém  ?  —  szorongatá  a  vidám  emberke  András 
kezeit.  —  No  lássa,  oda  tul  azt  hallottuk,  meghalt. 

—  Nem  én,  az  édes  apám  halt  meg. 

—  Öreg  volt,  oda  való  volt.  De  azt  is  beszél- 
ték, hogy  a  felesége...  —  s  a  kis  emberke  csak 
úgy  sú^^ta  a  szót.  —  Az  ám,  öcsém,  hogy  össze- 
adta volna  magát. 

—  Az  én  feleségem?  —  pattant  fel  András 
szikrázó  szemekkel.  —  Ki  mondta?  Az  én  felesé- 
gem becsületes  asszony,  a  mi  házunkhoz  nem  jár 
be  német,  se  zsidó,  se  ur. 

—  Rósz  nyelvek,  rósz  nyelvek,  öcsém  1  Külön- 
ben se  baj,  az  asszonyokra  nem  kell  sokat  adni ; 
az  én  feleségem  se  volt  a  világ  eleje,  de  Becker 
Sándor  öcsém  sem  az  ám.  Tudja-e,  András,  hogy 
Sándort  nem  Bokrosnak  hívják,  hanem  Bcckernek  ? 
Csak  úgy  kaphatott  hivatalt,  ha  egészen  átáll  a 
németekhez. 

Megint  odasúgott  András  fülébe  : 

—  Ne  mondja  tovább,  öcsém,  csak  magának 
mondom  :  engem  meg  Fischer  bácsinak  hívnak.  Eb 
lelke  németjei,  nem  adtak  máskép  hivatalt  nekem 
se,  hanem  azért,  persze,  a  nemzetségemet,  a  hires 
Halász-nemzetséget  nem  tagadtam  ám  meg.  For- 
duljon csak  egy  kicsit  az  idő  ! . . .  De  lelkem  And- 
rás öcsém,  igyék !  Hej,  micsoda  bor  ez  ?  Mondom, 
forduljon  csak  egy  kis  jó  idő,  jöjjön  egy  kis  ál- 
dott mag)'ar  világ,  jöjjön  csak  az  a...  Hej,  hozná 
már  az  a  felséges  teremtő  I  Ugy-e,  öcsém,  itt  le- 
het beszélni,  itt  magyarok  közt  vagyok  ?  Ez  a 
két .  . .  német  nem  ért  ám  egy  szót  is  itt  magya- 
rul, ezektől  beszélhetünk.  . .  Hogy  mondom,  ha 
még  egyszer  azt  dalolnák: 

«Kossuth  Lajos  iródiák  .. ..» 

—  Nem  úgy  van-e,  kedves  lelkem  András 
öcsém,  a  ki  árgyélusát?  —  s  magastetejű  kalapját 
odacsapta    az    asztalhoz.    —    De    úgy  van  bizony  1 

Fújom  én  még  ezt  a  nótát,  nem  halok  én  meg 
addig!  Meg  aztán  ha  meghalnék,  akkor  is  fölkel- 
nék a  szép  magyar  nótára,  hát  ha  még  egyszer 
megérném  azt,  hogy  viczispint  választani  mennék 
Szegvárra  I  Huh !  felséges  teremtőm,  hozd  el  azt 
az  időt ! 

S  a  Fischer- gúnyába  öltözött  Halász  bácsi  ki- 
tárta két  karját,  mintha  egy  elveszett  régi  kedves 
szép  világot  akart  volna  még  egyszer  a  szivére 
ölelni.  Nézett  mosolyogva,  nevetve;  kaczagott,  ivott, 
hogy  bennülő  apró  szürke  szemei  könybe  lábad- 
tak; jártatta  kezeit  a  levegőben,  susogott,  mormo- 
gott magában  valamit,  s  megint  odafordult  And- 
ráshoz. 

—  Öcsém  te,  kedves  öcsém,  de  szeretem,  hogy 
látlak  I  Tudod-e,  hány  esztendeje,  hogy  nem  lát- 
talak? Elmentünk  innen  55-bcn,  ma  a  6o-ban  já- 
runk. Te  András,  ha  igaz  volna  a  régi  jövendölés : 
«Ezernyolczszáz  hatvan,  a  mit  vártunk,  megvan!* 
Micsoda,  te?  András?  Pedig  ugyan  mozognak  ám 
még  arra  mifelénk  is,  pedig  ott  ugyan  sok  a 
morva,  cseh,  hát  erre  itt  a  szülötte  földön?  Ne  gon- 
dold ám,  öcsém,  hogy  árendálni  jöttünk,  hiszen 
olyan  koldusok  vagyunk  én  is,  Sándor  is,  meg  az 
anyátok  is,  mint  csak  a  templom  egere,  hanem 
mondok ;  eljövök,  megnézem,  hogy  áll  erre  a  vi- 
lág, mert  egy  kis  jó  szél  kezd  fújni. 

András  megrántotta  Fischer  bácsit,  hogy  mégis 
ne  beszéljen,  mert  az  a  két  német  úgy  néz,  mint 
a  kigyó,  még  baj  származhatik.  Menjünk  hozzám, 
ott  beszélhetünk  bátran. 

Fischer  bácsi  szólt  egyet-kettőt  tört  németség- 
gel a  két  különös  társhoz,  s  ő  maga  megindult 
Andrással. 

Bokrosék  ott  laktak  most  is  a  temetősoron,  de 
a  régi  szegényes  kovácsház  egész  más  formába  öl- 
tözött. A  törpe  szobák  fölemelkedtek,  az  ablakok 
megnagyobbodtak,  az  udvar  egy  hozzávett  házhely 
által  kiszélesedett ;  a  kertben  új  oltványok  kezdtek 
sorakozni  a  régiek  mellé,  az  istállóban  három  meg- 
termett jó  ló  kapálta  (a  mikor  fuvarba  nem  men- 
tek) a  padlatot,  a  kocsiszínben  két  kocsi  állott  a 
legjobb  karban,  egyik  ernyős,  a  másik  közönséges 
paraszt  szekér. 

Fischer,  azaz  itt  Halász  bácsi,  a  mint  belépett 
az  udvarba,  elcsodálkozott  a  szép  renden,  tiszta- 
ságon, alkalmas  helyiségen. 

—  Öcsém,  kié  ez  a  ház? 

—  Az  enyém,  bátyám  ! 

—  Üm  I  Tán  a  feleséged  után  ? 

—  Az  ő  varrótűje  után,  meg  az  én  munkám 
után  is. 

—  Hát  ez  a  sok  leány  itt  a  folyosón  mit  akar? 

—  Azok  varrni  tanulnak. 

Ekközben  kilépett  az  érkezők  elé  András  fe- 
lesége. 

A  papleány  épen  úgy  volt  öltözködve,  mint  egy 
egyszerű  hivatalnokné,  tisztán,  de  minden  czifraság 
nélkül.  Fekete-barnás  ruhája  jól  állott  telt  piros 
szőke  arczához.  Járása,  kelése,  tekintete,  magatar- 
tása maga  volt  a  nemes  komolyság. 

Halász  bácsi   alázatos  tisztelettel   köszönt  a  szép 

fiatal  asszonynak,  kiről  odaát  túl  a  s  .  .  .  .  i  hegyek 
között  az  öreg  Bokrosné  annyi  rosszat  beszélt. 

Bokros  Andrásné  nyájasan  köszöntötte  a  ven- 
déget, azután  növendékei  közé  ült. 

—  András  öcsém  te,  —  szólalt  meg  odabenn  a 
szép  tiszta  szobában  Halász  bácsi,  —  ez  a  te  fe- 
leséged ? 

—  Az,  bátyám  1  —  válaszolt  András  édes  büsz- 
keséggel. 

—  Ténsasszonynak  hívják,  ugy-e? 

—  Nem,  mi  nem  vagyunk  urak. 

—  Az  anyád  nagyságos  asszony,  az  öcséd  is  az, 
képzeld,  engem  is  annak  hívnak,  s  az  öreg  ember 
rongyos  ruhájára  mutatott.  Conventiónkban  van  a 
titulus.   Hm!  szép,  derék  feleséged  van.  Jól  éltek? 

—  Istennek  hálál 

—  Egy  baj  sincs? 

—  Nincs. 

—  Vannak  gyermekek? 

—  Van  egy  lányom  s  két  fiam. 

—  Sándornak  egy  sincs.  Hm!   Szerencse. 

—  Miért?  —  kérdé  megütődve  András 

—  Jobb  úgy.  Legalább  senki  sem  veti  szemére, 
hogy  fajtalan  asszony. 

András  nem  kérdé,  hogy  hát  a  Sándor  felesége 
az ;  hallgatott,  s  mintha  ama  kemény  sző  ő  reá 
nehezednék  legjobban,  mélyen  sóhajtott  és  elpirult. 

—  Már  öcsém,  én  kimondtam,  ha  hibáztam  vele, 
engedj  meg!  —  szólt  a  vidám  kis  emberke  egé- 
szen elkomolyodva.  —  Nyelvemre  szökött  a  szó. 
Ugy-e,  vigyáznom  kellett  volna? 

Pár  pcrczig  hallgattak. 

—  Mondtam  én  különben  Sándornak  is  :  « Öcsém, 
minek  jár  ez  a  sok  katonatiszt  a  házatokhoz  ? 
Meglásd,  egy  se  hoz  rátok  jót!»  Úgy  is  lett. 

—  Roszul  élnek  Sándorék?  —  kérdé  András 
levert  tekintettel. 

—  Elég  roszul.  Hanem  a  fő  az,  hogy  semmijük 
sincs,  se  földjük,  se  hivataluk.  Sándor  is  máshova 
jár,  felesége  is  mással  tart.  Én  is  elpusztultam 
miattuk. 

A  kis  ember  a  mint  saját  sorsára  tért,  egyre 
jobban  elkedvetlenedett. 

—  Sándor  iszik?  —    kérdé    András  szomorúan. 

—  Hogy  ne  innék,  ha  kap?  Idegen  földön 
egyetlen  jó  barát,  atyafi,  tudod,  öcsém,  a  bor. 
Iszom  én  is,  hát  mit  csináljak?  Örömest  kezdtem 
volna  valamihez,  hanem  öreg  korban  nem  igen 
megy  már  semmt.  Lenézik  az  embert.  Ha  jókedvű, 
azt  mondják,  részeg;  ha  kedvetlen,  azt  vetik,  go- 
romba. Ha  tehetem,  inkább  a  jó  kedvet  választom, 
egy  a  fizetés  úgy  is.  De  szép  alkalmatos  szobátok 
van,  öcsém  1 

—  Az  öreg-utczai  szobák  nagyobbak!  —  monda 
András  egyenes  szivvel. 

—  Ott  is  van  házad  ? 

—  Van. 

—  Oda  hozathatnád  az  anyádat. 

—  Ha  jönne. 

—  Ne  add  a  koldus  kezébe  a  krajcaán,  mert 
némelyik  kevély,  csak  vesd  a  lábához ;  ha  odább 
mentél,  ne  félj,  mert  fölveszi. 

András  anyjára  gondolt,  s  mcgcsorrant  a  könyű 
szemében. 

—  Emlegetett-e  bennünket  néha  anyám? 

—  Tégedet  nem,  de  a  feleségedet  elégszer. 
Pocskolta.  Azt  tartotta,  semmivé  tesz. 

András  felesége  halkan  belépett,  terített,  poha- 
rakat tett  föl,  s  a  cselédnek  némi  rendelést  adott. 

Az  öreg  Halász  bácsi  a  mint  megpillantotta  az 
aranysárga  színű  bort,  akaratlanul  is  mosolyra 
vonta  ajkait,  térdeit  veregette,  s  vidámabb  tár- 
gyakra vitte  a  beszédet.  Előkerültek  a  német  tré- 
fák, bálok,  mulatságok,  hanem  András  nem  költ 
reájuk  semmit. 

—  Ugy-e,  öcsém,  azt  mondod:  mind  szép  ez, 
hanem  jöjjön  csak  egyszer  vissza  a  régi  magyar 
világ!  Hsz  persze,  persze,  ki  is  ne  óhajtaná  azt! 
Azt  hiszem,  még  Becker  Sándor  öcsém  se  bánná. 
Te,  de  felséges  egy  ital !  Haj,  édes  teremtőm  1 
honi,  a  szülötte  földről;  ti  mindig  ilyet  isztok? 
Gyere  ide,  bolond  Sándor  te,  maradjunk  itt. 

S  az  öreg  ember  édes  kedvvel  hajtotta  fel  csor- 
dultig telt  poharát. 

—  Ugy-e,  öcsém,  nem  haragszol,  hogy  iszom  ? 
Iszom,  mert  lásd,  nekem  jobban  esik,  mint  nektek. 
Ugy-c,  igyam,  öcsém,  kedves  András  öcsém  ? 
Tölts  te  is,  mert  valakiért  iszom:  «lsten  éltessen 
minden  jóravaló  asszonyt!* 


XIV. 


Azalatt,  míg  a  neki  bátorodott  Halász  bácsi  a 
jó  bor  s  szives  kínálgatás  vonzó  ereje  mellett 
Becker  Sándorról,  a  fiatal  nag)'sás  asszonyról  s  a 
nagysás  "Widlicsek-  famíliáról  a  sok  között  még 
olyanokat  is  elbeszélt,  e  miket  szinte  jobb  lett 
volna  végkép  elhallgatni,  az  öreg  nagysás  Bok- 
rosné  asszonyság  nagyon  szomorú  órákat  élt ;  szép 
drága  selyemruhái,  a  miket  olyan  édes  büszkeség- 
gel vásárolt  össze  a  kellemetesebb  esztendőkben, 
jobbára  mind  elpusztultak,  de  nem  annyira  a  ron- 
gyosodás,  mint  inkább  (csak  kimondani  is  szé- 
gyen 1)  az  eladogatás  által. 

Egyiken  akkor  adott  túl,  mikor  a  kenyér  fo- 
gyott el  a  háznál,  a  másikon,  mikor  nem  volt  mi- 
vel tüzet  rakni ;  a  finom  csipkefőkötőt  akkor  tette 
zálogba  (és  soha  sem  birta  kiváltani),  mikor .  .  . 
akkor,  igen,  akkor,  mikor  a  lelketlen  szegénység  a 
szűk  vacsorák  miatt  ordított,  és  nem  akart  tudni 
sem  istenről,  sem  emberről,  sem  könyről,  sem  kö- 
nyörgő rimánkodások  és  alázatos  Ígéretekről.  Ak- 
kor fogyott  el  minden :  ruha,  pénz,  becsület,  tisz- 

tesség,  szemérem,  mikor  a  nyomorúság  beköltö- 
zött fiával  együtt  a  szegény  nagysás  Crcg  asz- 
szonyra.  Ez  a  rettenetes  had,  talán  hogy  az  öreg- 
ség iránt  mutasson  némi  kiméletet,  először  is  nek 
ment  Becker  Sándornak,  lenyütte  róla  a  drága  ru- 
hát, leette  róla  a  fiatal  egészséget,  kiszítta  szemei- 
ből a  csillogó  tüzet,  leverte  lábáról  s  olyanná 
tette,  mint  egy  csavargót,  s  kinek  hétszámra  sincs 
betenni  való  falatja ;  azután  megfogta  a  szép  fiatal 
asszonyt  s  beledobta  az  örvénybe,  a  melyben  mé- 
lyebben ereszkedni  lehet,  de  melyből  kijönni  kép- 
telenség valaha.  Végre  a  nyomor  az  öreg  Bok- 
rosné  asszonysággal  is  elbánt.  És  ime,  hogyan? 

Az  egykori  kövér,  derék  testes  asszony  olyan, 
hogy  legnagyobb  ellensége  sem  ismerhetne  reá: 
sovány,  rongyos,  beteges,  erőtlen,  mérges,  minden 
szóra  sír,  és  minden  kósza  jobbacska  hírre  mint  a 
haldokló  reménykedik.  Ha  valaki  egy  kanál  jó  étel- 
lel megkínálja,  mosolyog,  hízeleg,  mintha  egész 
mezőmihályi  életén  keresztül  egyenesen  csak  e 
boldogtalan  mesterségben  gyakorolta  volna   magát. 

Ha  valamelyik  a  cseh  nagysás  familiából  rári- 
valkodik,  sarokba  vonul  s  onnan  tekintget  kifelé, 
elfojtott  átkozod  ásókkal,  mely  átkok  pedig  jobbára 
Andrást  illetik,  és  gonoszlelkű  feleségét.  Azt,  a 
kinek  köszönheti  Bokrosné  egész  nyomorúságát. 

Vagy  van  valaki,  a  ki  abban  a  hitben  él,  hogy 
az  öreg  Bokros  Mihályné  nem  a  rongyos  pap- 
leány miatt  költözött  el  szülötte  földjéről,  a  hon- 
nan elmarta  jó  érzésű  szivét  a  szégyen? 

Az  öreg  Bokrosné   épen    künn  üldögélt  egy  al- 

kálómmal  úgy  alkonyattájt,  sötétzöld  rongyos  vik- 
lerébcn  (a  milyen  tisztes  ruhadarabot  azelőtt  a 
koldusnak  se  mert  volna  adni)  s  bizonyosan  Bok- 
ros Andrásnét  szidta,  átkozta  magában,  midőn 
nagysás  Becker  Sándorék  egyszobás  zscllérhajléka 
előtt  Bokros  András  szekere  állott  meg. 

Bokrosné,  a  mint  fölismerte  fiát  (ohl  mindjárt 
felismerte  és  sírt),  azt  gondolta  magában,  vissza- 
utasít mindent,  nem  békül ;  megmondta,  hogy  nem 
bocsát  meg  soha,  nem,  nem  is  bocsát  meg  Meg- 
hal inkább,  mindegy  már  úgy  is.  Lássa  az  egész 
világ,  hogy  a  mit  ő  kimond,  azt  meg  is  állja. 
ó  nem  bántott  senkit,  hanem  bántották  őt,  ő  ja- 
vát akarta  mindenkinek. 

—  Édes  anyám,  —  szólalt  meg  András  lassú, 
szelid  hangon,  —  haragszik-e,  hogy  eljöttem? 

Az  öreg  asszony  összefogta  viklerének  rongyos 
szárnyát  és  szólni  akart,  de  csak  zokogott.  Rlkelt 
és  ment  előre,  a  nélkül,  hogy  fiát  csak  egy  szóval 
is  hívta  volnt.  András  követte  és  belépett  egy 
olyan  szobába,  a  milyen  rongyos,  szegényes,  ned- 
ves hajlékban  még  talán  soha  sem  vok. 

—  Mit  akarsz  ?  —  szólalt  meg  végre  az  anya, 
a  sötétben  némi  bátorsághoz  jutván. 

András  nem  tudott  szép  érzékenyen  neki  ke- 
rülni a  dolognak,  egyenesen  válaszolt: 

—  Haza  akarom  innen  vinni  édes  anyámat. 

—  Engemet?  —  hörgött  hosszú  fuldoklással  az 
elhervadt  öreg  asszonyság. 

—  Igen  is,  ha  eljő  hozzánk. 

—  Én,  hogy  hozzátok  menjek?  Nem,    fiam,    az 

én  lábam  a  ti  küszöbötöket  ebben  az  életben  nem 
lépi  át,  azt  tudom  1  Egy  szót  se  szólj,  eszemen 
vagyok,  tudom,  mit  csinálok.  Bolondnak  ne  tartson 
senki.  Mert  az  a  hitvány,  részeges  Fischer,  hogy 
egy  pohár  borért  legyalázott  bennünket,  ne  hidd, 
hogy  mi  már  a  ti  paraszt  kegyelemkenyeretekre 
szorultunk.  Van  nekünk  is,  van ;  adott  az  isten. 
Csak  legyetek  urak ! 

—  Nem  mi  vagyunk  azokl  —  monda  András 
sértett  önérzettel. 

—  Ha  azért  jöttél,  hogy  engem  hazavigy,  ak- 
kor eligazítottad  a  dolgodat,  visszafordulhatsz,  én 
jó  helyt  vagyok. 

—  De  lelkem  édes  anyám,  mi  megbecsüljük, 
hiszen  mi  szeretjük. 

—  Tudom,  hogyan  szerettetek.  Fizesse  meg  az 
isten! 

S  a  vén  beteges,  el  aszott  asszony  sírva  hajtotta 
fejét  tenyerébe. 

Ezalatt  belépett  a  szobába  Becker  Sándor  alá- 
zatosan. Az  egykori  nyalka  gavallér  ifjú  úgy  volt 
öltözködve,  mint  egy  részeges,  korcs  mesterlegény. 

Hosszan  folytak  a  panaszok,  vádak,  mentege- 
tőzések. 

S  a  vén  nagysás  asszony  csakugyan  nem  ment 
haza  a  parasztok  közé. 

—  Dehogynem!  —  szólt  másnap,  midőn  Sán- 
dor Andrásról  mondott  valamit  tréfás  gunynyal.  — 
Azt  gondolták,  majd  én  mindjárt  egy  szóra  haza- 
megyek, megkérlelem  alázatosan  azt  a  kevély,  lel- 
ketlen asszonyt,  hogy  így  engedjen  meg,  úgy  bo- 

csásson  meg,  bolond  voltam,  rosszul  cselekedtem, 
ezután  jó  leszek,  csak  az  ő  kedvükben  fogok  járni. 
Ohó,  nem  halt  még  kj  belőlem  a  Bese-vér,  nem 
szedték  az  én  nemzetségemet  a  szemetén,  mint 
az  6  koldus  atyafiságát.  Fáj  nekik,  hogy  uri  asz- 
szony  vagyok,  nem  megyek  el  hozzájuk  szolgáló- 
nak, hogy  itt  nagy  sás  asszonynak  neveznek,  mert 
tudom,  azt  irigyli  az  a  rósz,  gonosz  szivük.  No 
hát  ha  az  vagyok!  Az  kapja  meg,  a  ki  érdemli. 
Bezzeg  hiába  loptak,  tolvajkodtak  ők,  mert  tudom, 
még  sem  becsüli  őket  senki.  Hm  I  azt  mondják, 
az  ura  kocsis.  Talán  ide  is  fuvarba  hozott  valakit? 
ó  meg  valami  roszféle,  mert  különben  nem  is 
varrna  zsidónak,  németnek.  Hogy  én  még  ő  hoz- 
zájuk menjek,  én  I  .  .  . 

—  Elmehetnénk  bizony  mindnyájan!  —  szólt 
közbe  egy  festett  képű  fiatal  af^szony,  az  András- 
hozta kalácsból  falatozván  nagyokat.  —  Ott  job- 
ban éltünk,  mint  itt. 

Az  öreg  Bokrosné  megvetéssel  tekintett  meg- 
gondolatlan meny  érc. 

Az  utolsó  nap  nem  jött  még  el,  a  kevély,  nya- 
kas öreg  asszony  remélt,  hitt;  hitte,  hogy  minden 
jobbra  fordul,  Sándor  jobb  hivatalt  nyer,  s  job- 
ban, szebben  fog  menni  minden.  «Milyen  szép 
lesz  majd,  —  gondola  előre  is  diadalmasan,  — 
mikor  a  szemükbe  vágom  oda :  hitvány  rósz  szi- 
vek ti,  azt  gondoltátok,  már  én  nekem  végem  I 
Most  ni,  ehol  itt  vagyok,  uri  asszonyság  vagyok 
azért  is,  ti  pedig  rongyok,  hitványak  vagytok  1» 


Lehet,  hogy  ez  így  mind  csakugyan  szép  is  lett 
volna.  Azonban  .  .  . 

Hm!  ha  e  goromba  < azonban*  útját  nem  állana 
annyi  sok  szép  tervnek,  reménynek. 

Az  a  világ,  a  miről  Halász  bácsi  Mező-Mihá- 
lyiban csak  úgy  félve,  suttogva  beszélt,  csakugyan 
erőre  kapott.  S  e  változás  —  a  mint  mindenki 
tudia  —  sok,  sok  gyászt,  szerencsétlenséget  hozott 
magával. 

Kitűzték  a  nemzeti  szín  lobogókat,  előkeresték 
az  elásott  rozsdás  kardokat,  felöltötték  az  ezüst- 
gombos prémes  magyar  mentéket,  zsinóros  szép 
karcsú  attilákat,  hetyke  gavalléros  pitykés  kék  dol- 
mányokat, felhúzták  a  szép  magyar  nadrágot,  roj- 
tos, sarkantyús  csizmát;  a  rut  köcsögkalap  helyett 
darutollas,  sastollas,  kócsagtollas  süveget,  kalpagot 
tettek  a  főre.  S  oh  I  istenem,  megzendült  a  régi 
dal,  feléledt  a  magyar  szó,  a  haldoklók  visszakap- 
ják erejüket,  sok  megkészített  koporsót  a  padlásra 
dobtak  ;  de  ki  is  akart  volna  most  meghalni,  mi- 
kor még  egyszer  szinről-szinre  láthatta  a  szép  ma- 
gyar világot! 

Daloltak,  trombitáltak,  muzsikáltak  ;  vigadott  sze- 
gény, gazdag,  boldog-  boldogtalan.  Még  a  legha- 
lálosabb ellenségek  is  békességre  léptek. 

De  a  trombita  nem  mindenkinek  hirdetett  örö- 
met; örömet  azoknak,  az  igaz,  a  kik  mentek  kö- 
vetválasztási pántlikás  zászlókkal,  felbokrétázott  ka- 
lapokkal viczispánt  választani ;  vidám  ebédeket 
enni,  virradtig  tánczolni  1  de  a  trombita,  a  magyar 
tárogató  keserűséget  fútt  azoknak,  kik  (mint  a  nem 


ide  váló  madarak)  mentek  vissza  hazájukba  magas- 
tetejű kalapokban,  sok  apró  gyerekeikkel,  kutyács- 
káikkal,  kalitkáikkal. 

Ebben  a  szomorú  csapatban  húzódott  tovább 
faluról-falura  a  nagysás  Widlicsek-család,  a  Becker- 
család,  s  maga  az  öreg  nagysás  Bokros  Mihályné 
is.  Bár  senki  sem  keresi,  tudom,  hogy  hát  azok 
melyik  csapatba  mentek,  már  csak  megemlítem, 
hogy  itt  húzódtak  a  mihályi  urak  is,  a  főbiró 
gyermekeivel,  franczia  asszonyával  s  a  gavallér 
poczakos  Weidinger  ur,  ki  egykor  Bokros,  később 
Becker  Sándornak  kebelbarátja  volt.  Hát  Vörös 
Gábor  uram,  a  gazdag  tekintetes  Vörös  Gábor  ur? 
Isten  tudja,  hova  lett;  elszegényedett,  azt  pedig, 
hogy  egy  szegény  bukott  ember  merre  jár,  ki 
keresné? 

így  mentek  a  dolgok,  sokaknál  szomorúra  vál- 
toztak. Igen  is,  már  csak  mondom  úgy,  a  hogy 
van. 

E  szomorú  és  vidám  napok  után  egy  januáriusi 
hideg,  havas  estén  .  .  .  valóban  ha  valaki  azt  hiszi, 
hogy  a  szegény  öreg  Bokros  Mihálynéról  beszé- 
lek, kijelenthetem,  hogy  épen  arról ;  az  6  fogadott 
kocsija  volt  az,  mely  Mező-Mihályiban,  az  öreg- 
utczán  Bokros  András  szép  nagy  udvarába  bedö- 
czögött.  Mit  érezhetett  a  boldogtalan  nagysás  asz- 
szony,  midőn  beesett  gyönge  szemeivel  embert, 
cselédet  kutatott  az  ismeretlen  telken?  szive  erő- 
sen, fájón  dobogott,  ugy-e,  ajkai  a  szégyentől  és 
rivástól  reszkettek?  Szomorú,  hazug  mentegetése- 
ken,    nem    igazi    okokon    jártatta    eszét?  Arra  ké- 


szült,  hogy  kevély,  büszke  lelket  mutasson  most  is, 
vagy  megalázza  magát  és  kegyelmet  esdekeljen  egy 
gyűlölt,  irgalmazott  asszonytól  ?  Megfordult-e  eszé- 
ben, hogy  jó  lenne  visszafordulni,  leugrani  a  sze- 
kérről és  törtetni  a  hóban  mindaddig,  míg  valami 
jótékony  vadállat  szétmarczangolná  azt  a  szivet,  a 
melyben  élet  úgy  sem  lakik  immár,  hanem  csak 
szégyen,  megaláztatás,  keserűség  és  .  .  . 

Oh!  ki  láthat  abba  a  szívbe,  a  melyet  ütnek,  és 
mégis  kaczag;  gyaláznak,  és  mégis  hizelcg:  szét- 
törték, és  mégis  élni  kivan,  élni,  ha  mindjárt  ha- 
lálos ellenségének  egy  utolsó  megvetett  zugában  is  ? 

Eredj,  fordulj  be  szegény  öreg  asszony  bátran, 
ne  szegyeid,  hogy  rongy,  czafat  rajtad  a  ruha,  ne 
szegyeid,  hogy  a  szemed  közé  néznek ;  ne  tudd 
most,  hogy  csak  a  csontod,  bőröd,  mint  egy  hányt- 
vetett  özvegy  asszonynak,  s  hogy  a  régi  díszből, 
méltóságból  még  csak  egy  szemecske  sincs  se  tes- 
tedben, se  lelkedben. 

Szállj  le,  köszönj  vidáman,  úgy  illik,  a  hol  jő 
elébed  íiad,  András ;  vagy  sírj  és  áruld  el :  fiam, 
gyermekeim,  én  nyomorult  vagyok,  igen,  igen 
nyomorult !  ne  verjetek  ki,  hadd  halok  meg  itt  a 
szülötte  földön,  hadd  fekszem  az  uram  mellé,  hadd 
nyugodjam  ott,  a  hol  a  többiek  porlanak  I 


András  ölében  vitte  be  sirva,  szorongatva  csó- 
kolva az  ősz,  töpörödött,  maréknyi  kis  öreg  asz- 
szonyt ;  nem  kérdeztek  tőle  semmit :  honnan  jött, 
mikor  indult,  haragszik  e  még?  ugy-e,  most  már 
itt    marad    állandóan    s    jó    puha    ágyba  fektették. 


Jlndrás  ölében  vitte  be  sirva  . 


Tolnai :  Az  uraW. 

melengették,  borogatták  i  oda  borult  ágya  elé  fia, 
menye,  sőt  a  már  szinte  alvó  unokák  is  felvetették 
fejüket,  kinyitották  nagy,  szelid,  bámuló  szemei- 
ket, s  nézték  azt  a  beteg  öreg  as$zonyt,  a  kit  az 
6  édes  apjuk  és  anyjuk  úgy  sirat,  olyan  jajgatva, 
fuldokolva. 

Az  öreg  Bokros  Mihályné  mikor  valamennyire 
magához  tért,  fölemelkedett,  kiemelte  egy  kissé 
száraz  ujjúit  a  takaró  alól,  félve,  nehogy  az  az 
asszony  meglássa  a  rongyos  ruhát,  s  rekedtesen, 
tompán,  mintha  a  hang  valami  mély  sír  fenekéről 
törne  fel,  dadogva  szólt : 

—  Meggyógyulok  én,  aztán  tovább  megyek, 
haza  megyek,  most  Sándorék  hivatalt  keresni  van- 
nak; ez  a  kocsis  erőnek  erejével  ide  hozott. 

S  az  öreg  asszony  annyi  kínos  hazugsá^^  után 
erőtlenül  esett  vissza  a  vánkosok  közé.  Egy  pilla- 
natra elfelejtette,  hogy  Sándorék  isten  tudja,  hol 
és  miben  járhatnak,  hogy  azok  őt  már  régen  le- 
rázták nyakukról,  s  hogy  azokhoz  ő  hiába  menne, 
még  ha  igazán  menni  is  akarna.  Büszke  lélekkel, 
melyet  a  legnagyobb  nyomorúság  és  megaláztatás 
se  tudott  végkép  megszelidíteni,  fordította  el  te- 
kintetét szerető  gyermekei  elől ;  fogai  addig  vaczog- 
tak,  míg  végre  darabokra  tépdesték  az  elnyűtt  test- 
ből mindenkép  kiszökni  törekvő  boldogtalan  lelket. 

Hajnalra  elcsendesedett  minden,  s  mire  a  nap 
végighintette  sugarait  Mező-Mihályi  városa  fölött, 
akkorra  sokan  megtudták  már,  hogy  imént  az  öreg 
Bokros  Mihálynéra  harangoztak,  arra,  a  ki  vala- 
mikor még  tekintetes,    nagyságos    asszony  is  voltl 


KÉPJEGYZÉK. 

Lap 

1.  Hát  az  miféle,  kiféle?  mondja  csak    még    eg^'szer,  ko- 

mám ui^ara     9 

2.  Hát  nem  szép  fiú  ez?      „     _ so 

3-  Ugyancsak  puffogtat    ám  ott  a  kapaszkodónál  valaki  a 

korbácscsal    „_     „,„„„„     ™     „     „.  41 

4.  Nem  megyek,  kisasszony  „ „     __     __     .  66 

5.  Ki  az  ?  —  kérdé  nagy  hangon  a  konyhaajtóban  a  házi- 

asszony „„     „,.     ,„.     , 72 

6.  Hát  ez  az  aranyos  márvány-tábla  kié?  87 

7.  Mit  akarsz  ezekkel  a  parasztokkal? 98 

8.  András  egy  kora  tavaszi  estén  benyitott  anyja  szobájába  1 13 

9.  Fiam,   szólalt  meg  egyszer  valami   nyöszörgő  hang     ,  .  i  a  1 

10.  Látom  én,   András,   hogy  jobb  lett  volna  nekem   egyet 

sem  szólnom,, _,„._„„_.  131 

1 1 .  Mit  írjon,   hogy  írjon  ?     ,„,     „_     .„     ™     ,_     .„ )  44 

12.  Jsten  hozta  édes  apám  uramat    —     -  '57 

13.  Vörös  Gábor  úr  néhány    köhintéssel    a    mondókájához 

fogott      „ „ „,.     180 

1 4.  Az   idegen   ember  háttal   ült  a  kapunak  s   így   nem    le- 

hetett arczát  látni        ._     .  .  207 

15.  András  ölében  vitte  be  sírva  222 


^-     3176 
M3 
ÍQ^    köt.  50 


Magyar  regényírók 


^89 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


%\ 


